
Eseurile pe teme de progres 
tehnic în raporturile sale cu 
economia, care formează cu- 
prinsul acestei cărţi, sint rod 
al unui studiu de mulţi ani 
întreprins de autor în căuta- 
rea de răspunsuri la nume- 
roasele probleme pecare le 
pune lumii noastre dezvol- 
tarea tehnicii in decursul 
evoluției societăţii umane. 

„Partidul porneşte in mod constant 
de la considerentul că știința con- 
stituie factorul primordial al pro- 
gresului contemporan, că societatea 
socialistă multilateral dezvoltată și 
comunismul nu pot fi edificate decît 
pe baza celor mai înaintate cuceriri 
ale științei și tehnicii“. 


PROGRAMUL PARTIDULUI COMUNIST 
ROMÂN {DE FĂURIRE A SOCIETĂȚII 
SOCIALISTE MULTILATERAL DEZVOL- 
TATE ŞI ÎNAINTARE A ROMÂNIEI SPRE 
COMUNISM. 


Introducere 


Preocupările pentru problemele filozofice, sociale şi 
economice ale tehnicii şi ale progresului tehnic nu sînt noi. 
Se menționează adeseori unele scrieri ample din epoca 
renașterii. Preocuparea pentru aspectele economice ale 
tehnicii este şi ea de dată veche. Lucrările economiştilor 
englezi din secolul al XVIII-lea și începutul secolului al 
XIX-lea conţin observaţii interesante despre maşini şi 
despre tehnică. Diviziunea socială a muncii studiată atent 
de Adam Smith este un fenomen fără îndoială şi economic, 
şi social, şi psihologic, dar şi tehnologic. 

Dacă adunăm observaţiile pătrunzătoare ale lui Karl 
Marx cu privire la tehnică, analizele sale parţiale, conside- 
rațiile lui Friederich Engels observăm că întemeietorii 
socialismului ştiinţific au avut o concepţie închegată des- 
pre fenomenul tehnic, despre tendințele si regularităţile 
care se desprind din funcţionarea forțelor de producţie, 
a sistemului tehnologic al societăţii. Mai mult decit atit, 
se pot găsi în opera lui Marx intuitii anticipative care s-au 
dovedit exacte cu privire la evoluţia viitoare a tehnicii. 
Din păcate, piná în prezent ideile lui Marx si Engels cu 
privire la tehnică, de mare importanță pentru actuali- 
tate,nu au găsit încă cercetătorul care să le prezinte într-un 
mod sistematizat şi raportat la prezentul nostru tehnolo- 


gic. 

În ultimele două decenii și mai bine, prin numeroase 
calcule statistice, economiștii au constatat că pentru ţările 
cu industrializare veche creşterea economică sau mai 
precis sporurile de productivitate a muncii sociale şi sporu- 


rile de producţie şi de venit nu pot fi explicate în întregime 
prin creşterea resurselor umane şi materiale antrenate 
în producţie. Noutatea acestei observaţii de principiu 
constă în cuantificarea fenomenului, căci unii economişti 
clasici burghezi au fost conştienţi de faptul că in produc- 
ţie nu acţionează un capital abstract si nici forţa de mun- 
că pur şi simplu. Capitalul este doar un numitor comun 
exprimat în termeni băneşti care mijloceste un raport 
social fundamental pentru societatea capitalistă, dar care 
se înfăţişează sub forma unui număr şi a unei varietăţi 
imense de maşini, instalaţii, clădiri şi alte construcţii. 
Forța de muncă, noţiune abstractă şi ea, este un numitor 
comun pentru un număr mare de oameni grupaţi în dife- 
rite profesii, avind anumite feluri de pregătire educaţio- 
nală, purtind anumite deprinderi, o anumită experienţă 
etc. Toate acestea se manifestă în personalități umane 
concrete, înzestrate cu o viață spirituală care conferă 
aptitudinilor fiecărui om o personalitate, susceptibilă de 
a evolua prin învăţare către măiestrie în activitatea indi- 
viduală şi colectivă. 

La rîndul lor, mijloacele de producţie, maşinile nu 
sint date odată pentru totdeauna, ci se perfectioneazá 
de la o generaţie la alta, devenind din ce în ce mai produc- 
tive, producind mai eficient obiecte — mijloace de pro- 
duefie şi bunuri de consum — mereu noi. 

În orinduirea capitalistă, toate aceste procese sociale 
au loc în cadrul contradicţiilor proprii acesteia, in special 
a contradietiei fundamentale a capitalismului, aceea 
dintre muncă si capital. Capitalul, capitaliştii au intuit 
foarte curînd că exploatarea forţei de muncă în sensul 
cel mai restrins, a forţei musculare — nu este suficientă 
pentru reproduetia lărgită a capitalului in sens fizic şi, 
ca atare, nici pentru perpetuarea capitalului ca relaţie 
socială. Clasa capitalistă a învăţat să exploateze nu numai 
factorii materiali ai producţiei, ci şi acei factori — gene- 
ratori de informaţie — care duc la creşterea eficienţei 
procesului de exploatare. Alături de clasa muncitoare, gru- 
pul social supus unei exploatări intense a fost cel al inven- 
tatorilor şi oamenilor de ştiinţă. Aceştia, minati de ambiţii 
sau de alte mobiluri, depuneau şi depun eforturi intelec- 
tuale şi materiale neobişnuite pentru a realiza informaţia 

nouă. Dată fiind slăbiciunea inerentă a acestui grup social 
restrins, el era spoliat de realizările sale, informaţia încor- 
porată în noile mijloace de producţie sporea puternic forța 
productivă a capitalului, asigura reproducţia lărgită a 
acestuia pe o bază calitativă nouă, în fiecare generaţie 
de maşini. Luptei concurentiale nemiloase îi cădeau vic- 
timă şi capitaliştii pionieri ai noilor producţii. Este bine 
cunoscută remarca lui Marx care observase că roadele 
experimentării la scara industrială a sistemelor tehnice 
noi erau culese nu de capitaliştii pionieri, ci de alţii care, 
călcind peste ruinele întreprinderilor de avangardă, folo- 
seau şi ideile preluate de la aceştia şi experienţa riscului 
asumat si a greşelilor comise ; dispunind de un potential 
economie mai mare, puteau sá lanseze produsele noi pe 
baza unei strategii mai bine gindite. 

La rindul ei, clasa muncitoare a înţeles si ea, după o 
scurtă perioadă de opoziţie spontană, că roadele progresu- 
lui tehnic ii confereau potențialmente avantaje pe care 
putea să le obțină printr-o luptă din ce în ce mai bine orga- 
nizată pentru a smulge o parte cît mai mare din venitul 
care i se cuvenea ca principal factor de producţie. Aşa 
s-a intmplat că, datorită luptei economice, în ciuda exploa- 
tării, nivelul de trai al clasei muncitoare a putut să creas- 
că, chiar în condiţiile unei rate a plusvalorii constante 
sau chiar crescînde. 

Toate acestea fuseseră, desigur, observate, dar econo- 
mistii nu le-au acordat prea mare importanță. Economiş- 
tii burghezi erau preocupaţi de problemele acute ale zile- 
lor lor : analiza crizelor, a caracterului ciclic al dezvoltării 
economice şi problema echilibrului. Multe decenii, econo- 
mistii burghezi au trebuit să caute mijloace de interven- 
tie in economie, care să suplimenteze deficitul de capaci- 
tate de reglare automată a economiei. Chiar experienţa 
zilelor pe care le trăim dovedeşte că asemenea mijloace 
în măsură să prevină integral dezechilibrele nu au putut 
fi inventate. În orice caz, preocuparea pentru criză şi deze- 
chilibru a făcut să se neglijeze cu desăvirşire factorul prin- 
cipal al creşterii calitative a economiei. 

Pe de altă parte, economiştii clasei muncitoare erau 
absorbiți de analiza contradicţiilor capitalismului, de 
identificarea fenomenelor noi care apăreau, de modul de 

funcţionare a sistemului capitalist şi de activitatea poli- 
tică. După Marx, a cărui minte cuprinzătoare a izbutit 
să surprindă, pe lingă analiza adincă a mecanismului de 
funcţionare a capitalismului, şi fenomenele  dinláuntrul 
sistemului forţelor de producţie şi să identifice tendinţe de 
dezvoltare pe termen lung a acestora, care se verifică în 
zilele noastre, economiştii marxişti nu s-au mai oprit în 
suficientă măsură la aceste din urmă aspecte sesizate de 
Marx. Unele consecinţe economico-sociale ale transfor- 
mărilor forţelor de producţie din a doua jumătate a seco- 
lului al XIX-lea si din prima jumătate a secolului al XX- 
lea au rămas neanalizate şi nici măcar mai amplu comen- 
tate”. 

Abia în a doua jumătate a deceniului al 6-lea al seco- 
lului nostru, economiştii marxisti au început să analizeze 
din ce în ce mai profund fenomenele revoluției ştiinţifice 
şi tehnice si ale progresului tehnic în general. Economistii 
marxisti din ţările capitaliste erau împinşi spre această 
preocupare de necesitatea de a analiza fenomene noi care 
schimbau întreaga situaţie economică, politică si socială 
şi de a trage concluzii pentru lupta politică curentă a 
partidelor comuniste şi muncitoreşti. 

În ţările socialiste, necesitatea imperioasă de a studia 
fenomenele era determinată de necesitatea de a asigura, 
împreună cu creșterea cantitativă a forţelor de producţie, 
şi dezvoltarea lor calitativă, întrucît, pe de o parte, fără 
progres tehnic nu poate avea loc nici măcar o creştere 
cantitativă susţinută, iar, pe de altă parte, creşterea can- 
titativă generează continuu nevoia de produse şi servicii 
noi. 

În România socialistă, incepind cu Congresul al IX-lea, 
al Partidului Comunist Român, preocuparea pentru 
problemele progresului tehnic a fost mereu în centrul 
atenţiei în activitatea teoretică si practică. În documentele 
de partid, în cuvintările tovarăşului Nicolae Ceauşescu 


1) O excepţie este lucrarea lui Karl Kautsky, ,,Conceptia materialistă 
asupra istoriei”, in care, în mod firesc, se acordă o mare atenţie unor pro- 
bleme ale progresului tehnic, actuale și astăzi. Deși masiva lucrare prezintă 
un mare interes, ea a fost în întregime dată uitării. (KARL Kaurskv, Die 
materialistische Geschichisauffassung. 2 vol. J.H.W. Dietz Nachf., Berlin, 
1927.) 

este în permanenţă prezentă, sub diferite aspecte, grija 
pentru a asigura ca investiţiile de mari proporţii, devenite 
posibile datorită ratei înalte de acumulare şi dimensiuni- 
lor relativ mari ale fondului de dezvoltare economico- 
socială, să fie realizate la un nivel tehnic cît mai înalt. 
Astfel, Programul partidului prevede : ,,o atenţie deose- 
bită se va acorda modernizării tuturor ramurilor econo- 
miei naţionale, dotării lor cu tehnica cea mai modernă ; 
volumul principal al investiţiilor în industrie va fi îndrep- 
tat în direcția mecanizării şi automatizárii proceselor de 
productie"?. Aceasta implică o atenţie cotidiană pentru 
dezvoltarea ştiinţei şi asigurării unor legături organice 
dintre ştiinţă şi producţie, precum şi racordarea acestora 
la învăţămînt, care dispune si el de un mare potential de 
cercetare. Invátámintul are însă si un rol de-sine-státátor, 
acela de a pregăti tineretul pentru o producţie ale cărei 
condiţii calitative se schimbă continuu. 

Această preocupare continuă şi-a găsit expresia cea 
mai concentrată în Programul Partidului Comunist Român 
de construire a societăţii socialiste multilateral dezvoltate 
şi de înaintare a României spre comunism. 

În cei zece ani care au trecut de la Congresul al IX-lea, 
analiza problemelor progresului tehnic s-a adincit continuu, 
de la încercări de conturare a caracteristicilor esenţiale 
ale fazei actuale a progresului tehnic, care a primit denu- 
mirea de revoluţie ştiinţifică şi tehnică, la analize din ce 
în ce mai profunde. Numărul celor care au contribuit la 
acest efort este mai mare decit al autorilor care au publi- 
cat cărți sau chiar studii în reviste. Dezbaterile pe această 
temă au pus în contact pe cercetătorii teoretici cu repre- 
zentanti ai practicii, ceea ce a dus la o fertilizare reci- 
procă a gindirii. 

Desigur, nu se poate spune că studiul fenomenului 
progres tehnic a fost suficient. Dincolo de faptul că feno- 
menul studiat are un caracter istoric, el evoluind odată 
cu studierea şi probabil mai repede decit efortul de analiză, 
complexitatea lui nu a permis economiştilor să-l apro- 


2) Prugramul Partidului Comunist Román de faurire a societății socia- 
liste multiluteral dezvoltate și înaintare a României spre comunism, Editura 
politică, Bucureşti, 1975, p. 81. 

fundeze suficient, în ciuda nevoilor practicii în care nici 
o măsură economică nu poate fi luată fără a se tine seama 
de progresul tehnic actual şi de cursul lui probabil în 
viitor. Faptul că numărul de cercetări pe tema progresului 
tehnic a crescut este eit se poate de îmbucurător si răs- 
punde tot mai mult nevoilor, dar noile probleme care 
s-au situat pe primul plan al atenţiei — necesitatea de 
a apăra mediul înconjurător şi de a reduce consumul de 
substanțe din acest mediu în condiţiile unei industriali- 
zări rapide — vor cere noi şi noi eforturi de gindire, noi 
studii metodologice, o nouă cuprindere şi ordonare a 
faptelor. 


Trebuie să ţinem seama de împrejurarea că aparata- 
jul metodologic elaborat de ştiinţa economică s-a format 
în condiţiile schitate mai sus. Vorbind în termenii econo- 
miei politice, întregul instrumentar metodologic al sti- 
intei economice este aşezat pe conceptul de valoare, care 
reduce la un numitor comun marea varietate de fenomene 
care au loc in economia de producţie, in cercetare, in re- 
partiție, circulaţie si consum. În această viziune metodolo- 
gică progresul tehnic apare ca un agregat amorf denumit 
productivitatea muncii sau, mai în general, productivi- 
tatea integrală a factorilor care reflectă surplusul obținut 
peste cantitatea de factori de la intrarea sistemului eco- 
nomic. Exprimarea valorică a acestui surplus estompeazá 
caracterul specific al proceselor care alcătuiesc progresul 
tehnic, îngreunează înţelegerea mai profundă a fenome- 
nelor care duc la apariţia acestui surplus şi nu ajută prac- 
tica de a manipula factorii care determină apariția aces- 
tuia. 

Desigur, ştiinţele inginereşti se ocupă de o mare parte 
din fenomenele care duc la progresul tehnic, dar au unele 
limite şi anume ele nu se ocupă decit de aspectele materiale 
ale producţiei, în timp ce progresul tehnic este un fenomen 
economico-social, iar, pe de altă parte, ştiinţele ingine- 
resti sint specializate si fărimiţate, astfel încît, de obicei, 
inginerii nu au şi nu pot avea o viziune generală integra- 
toare asupra unei evoluţii la care ei participă şi ai cărei 
promotori sînt, dar ca elemente ale unui sistem social 
economic larg. 

Progresul tehnic acţionează în mod nemijlocit asupra 
valorilor de întrebuințare, asupra utilității obiectelor care 
se vehiculează în circuitele economice. Inventatorii, ingi- 
nerii, cercetătorii, muncitorii acţionează în sensul creării 
acestei utilități. Dar teoria utilității a fost creată si dez- 
voltată de economiști. Tot astfel ni se pare că evoluţia 
în timp a valorilor de întrebuințare, evoluţie în timp care 
duce la potenţarea forţelor de producţie, trebuie cercetată 
şi de economiști, desigur în dialog şi în cooperare cu re- 
prezentantii altor ştiinţe — sociale si inginerești. 

Unul dintre economiştii care au studiat statistic 
creșterea pe termen lung a economiei Statelor Unite, cu 
ajutorul binecunoscutei formule care poartă denumirea 
de „funcţie de producţie”, a pus în evidență surplusul 
de care am vorbit mai sus sub forma unui reziduu. For- 
mula se prezintă astfel : 


y = ak + Bl 4- à 
sau 
a = y — ak — Pl 


în care à este surplusul a cărui creare nu poate fi explicată 
prin acțiunea factorilor ,,clasici", y — creşterea procen- 
tuală a venitului național, k — creşterea procentuală a 
capitalului, | — creşterea procentuală a cantității de muncă 
utilizate în producţie, « şi B — coeficienţi de ponderare a 
contribuţiei celor doi factori de creştere a venitului nafio- 
nal. Desigur, nu e locul să discutăm aici aspectele metodo- 
logice ale acestei funcţii. Factorul A a fost denumit ,,má- 
sură a ignoranței” în ceeace privește procesul de creștere 
economică. Desigur, această ignoranță poate fi înţeleasă 
în diferite moduri şi nu știm cum a infeles-o Moses Abra- 
movitz, autorul acestei calificări. Desigur, dacă dorim 
să punem în evidență mecanismul de formare a reziduului, 
o formulă atit de simplă nu ne va fi de folos. Economia este 
un sistem mare, în sensul că ea cuprinde un număr mare 
de elemente si conexiuni. Nu putem studia fiecare element 
şi fiecare conexiune în parte, ci va trebui să operăm cu 
agregate mai mari pentru a ne apropia de cunoaşterea 
fenomenului. În această carte ne propunem să descifrám 

parţial, pe bază de ipoteze plauzibile, în parte confirmate 
printr-o evidenţă statistică fragmentară, în parte prin 
practica tehnologică, acest „,reziduu” care este tratat 
în numeroase studii. Complexitatea fenomenului tehnologic, 
a sistemului forțelor de producţie care este un subsistem 
al economiei naţionale cere studii si strădanii indelun- 
gate. În orice caz, ceea ce se poate spune din capul locu- 
lui este că creşterea economică nu poate fi explicată numai 
cantitativ, căci ea însăși nu este numai cantitativă. Studiile 
cantitative, practicate cu mare asiduitate în zilele noastre, au 
adus cu ele progrese substanţiale în cunoaşterea funcționării 
economiilor. Un asemenea progres poate fi considerat chiar 
numai punerea în evidenţă a propriilor lor limite, aşa cum am 
vázuteuajutorulexemplului simplu alfuncţiilordeprodueţie. 

S-ar putea ca cineva să obiecteze cá deficiența este 
tocmai a acestui tip de model economic. Ei bine, nu : nici 
un fel de procedeu statistic, fie el simplu sau complex, nu 
poate surprinde în întregime fenomenul subtil și complex 
care este progresul tehnic. Dificultatea începe de la unul 
din procedeele statistice cele mai elementare — gruparea 
statistică. În cercetarea fenomenelor economice avanta- 
jul grupării ar consta în constanţa ei, în stabilitatea clasi- 
ficărilor. Dar progresul tehnic desfide orice clasificare : 
o parte din produsele noi refuză să se încadreze într-o 
clasificare sau alta. De aceea, în multe serii statistice pe 
ramuri şi subramuri din multe ţări, constatăm că grupa 
„alte produse ale ramurii x* creşte, de obicei, mai repede 
decit producţia medie a ramurii. Produsele noi n-au putut 
fi clasificate în perioada iniţială pur şi simplu pentru că 
atunci nu erau cunoscute. 

Această dificultate de principiu care apare la acest 
nivel elementar se repercutează asupra tuturor modelelor 
economice, indiferent de gradul lor de complexitate. Orice 
model trebuie să se bazeze pe o sectionare a fenomenului 
studiat şi, ca atare, pe o grupare statistică sau alta. De 
aici provine dificultatea de principiu a studierii economiei 
pe termen lung cu ajutorul metodelor pur cantitative. 

Aceasta nu înseamnă însă că modelele cantitative nu 
ne ajută la studierea elementelor procesului de creștere. 
Însăşi atestarea cantitativă a unui reziduu inexplicabil 
în termeni obișnuiți trebuie considerată ca o realizare de 

principiu a ştiinţei economice : ea ne atrage atenţia în 
mod imperativ asupra nevoii de a studia si fenomenele 
calitative. Balanța legăturilor dintre ramuri nu surprinde 
toate produsele noi care apar, pentru că acestea se stre- 
coară prin sau printre agregatele statistice cu care ope- 
rează acest instrument de studiu : ochiurile năvodului sînt 
prea largi pentru a prinde toți peștii. Dar studiul compa- 
rativ al balanţelor legăturilor dintre ramuri întocmite 
la anumite intervale, aşa cum a procedat recent Ann Car- 
ter, relevă modificări de detaliu si de ansamblu foarte 
importante pentru înţelegerea apariției reziduului : redu- 
cerea consumului specific la multe produse intermediare, 
creșterea în ansamblu a ponderii producţiei intermediare 
în producţia totală, apariţia unor noi ramuri si subramuri, 
accentuarea specializării producţiei etc. 

Experienţa dovedeşte că studiul cantitativ si cel cali- 
tativ al creşterii economice sint complementare şi că dis- 
cuţiile „pro sau contra" partizane cercetărilor calitative 
sau cantitative nu sint lucrul cel mai important. Ele con- 
sumă în zadar energie si ne intirzie în înţelegerea feno- 
menelor. Consecințele practice sint evidente: asemenea 
atitudini fie cà absolutizeazá valoarea instrumentului 
matematic, fie că neagă sau diminuează valoarea lui, reduce 
eficienţa acţiunii. 

Locul confruntărilor metodologice sterile ar trebui să-l 
ia, si în tara noastră îl şi ia de fapt, cooperarea şi crearea 
punților de legătură între practicanţii diferitelor procedee 
de investigaţie științifică. Desigur, aceasta presupune 
crearea unor punti de comunicare, lucru ce nu este intot- 
deauna uşor. 

În încheierea acestei introduceri, vom zăbovi asupra 
actualitátii unora dintre conceptele de bază ale teoriei 
materialismului istoric, acela de forte de producţie. Se 
ştie că în studiile cantitative se operează cu noţiuni 
precum „cantitatea de fonduri”, „,necesarul forței de muncă“ 
etc. Investigindu-se, de pildă, acţiunea invátámintului 
asupra creşterii calităţii forţei de muncă, se constată o 
eficienţă de-a dreptul miraculoasă a acestei ramuri de 
activitate socială şi economică. La o concluzie asemănă- 

toare se ajunge atunci cînd se analizează acţiunea cerce- 
tării si dezvoltării tehnologice asupra fondurilor. Caracterul 
unilateral al unor asemenea calcule este evident pentru 
oricine şi mai ales pentru economistul expert. Desigur 
că atribuirea unor părți din sporul de venit national unor 
factori de acţiune calitativă cum este ştiinţa, cercetarea 
şi învățămîntul este o direcţie de studiu a cărei utilitate 
nu poate fi contestată, deşi metodele sint foarte discuta- 
bile. Este adevărat că cercetarea presupune analiză, sec- 
tionare, dar sectionárile, atunci cînd operează cu canti- 
táti, cer precizie, iar precizia necesită o motivare. 

Este limpede că din punct de vedere calitativ, procesul 
de creștere economică are loc prin unitatea dialectică 
a acţiunii unor factori diferiţi. O populaţie de doctori în 
ştiinţe lipsită de mașini şi de meşterii care muncesc la 
acestea nu va fi mult mai productivă decit o societate de 
analfabeți, dacă uneltele şi ale unora si ale celorlalţi vor 
fi primitive. Pe de altă parte, într-o industrie modernă 
există maşini complexe care nu pot fi create şi dezvoltate 
fără a fi supuse acţiunii complexului subsistem al cerce- 
tării şi dezvoltării care cuprinde un spectru larg de acti- 
vitáti, de la cercetarea fundamentală pină la producţia 
propriu-zisă. Un anumit nivel al învățămîntului si o 
anumită structură presupun un anumit nivel al fonduri- 
lor fixe şi o anumită structură a acestora. 

Din acest punct de vedere, conceptul marxist de forțe- 
de producție, care exprimă unitatea şi interacţiunea dia- 
lectică dintre ştiinţă, forță de muncă, mijloacele de pro- 
ducţie şi natură, este cel mai adecvat studiului calitativ al 
procesului de creştere economică. El pune pe primul plan 
unitatea dintre elementele sale componente, funcţionarea 
lor în interacţiune, unitatea unei structuri complexe, cu- 
prinzind atit elementul uman hotăritor pentru producţie, 
cît şi elementul material, ambele alimentate de producţia 
spirituală. 

Conceptul de forte de producţie ne permite să vedem 
prin studii adincite subtila diviziune a muncii din economia 
modernă, integrată prin liantul ei principal care este 
informaţia, circulind între diferitele compartimente ale 
procesului reproductiei lărgite. El ne oferă posibilitatea. 

să observăm unitatea dintre cantitativ şi calitativ in însăşi 
creşterea forţelor de producţie. Conceptul de forţe de pro- 
duc(ie mai are şi avantajul de a permite o interpretare 
aprofundată a diferitelor calcule care s-au făcut in litera- 
tura internaţională, calcule care pun în evidență rolul 
unui factor sau al altuia în creşterea economică sau efi- 
eienta separată a unora sau altora dintre aceștia. 


Dat fiind că astăzi s-a ajuns să se recunoască în mod 
unanim faptul că creşterea economică nu depinde numai 
de şi nu poate fi efectul decisiv numai al numărului de 
forțe de muncă şi al capacităţii totale a masinilor, s-au 
făcui încercări de a se atribui sporul producţiei peste cel 
datorat sporului de forțe de muncă si de capital sau de 
fonduri, celorlalți factori calitativi, cum sint: nivelul de 
instrucţiune, nivelul tehnic al capitalului sau al fonduri- 
lor, nivelul de cultură generală sau starea generală de 
sănătate a populaţiei. Asemenea calcule au utilitatea lor, 
dar trebuie să recunoaştem faptul că nu s-a putut ajunge 
la o metodologie care să permită o atribuire clară şi fără 
echivoc a produsului pe aceşti factori. Încercările de acest 
fel conţin, fără îndoială, o sensibilă doză de arbitrar, 
care nu poate fi evitată. Dar interpretarea unor calcule 
de acest gen din punctul de vedere al conceptului de forte 
de producţie ne permite să pătrundem în intimitatea pro- 
cesului de creştere economică, să vedem că, dincolo de 
doza de arbitrar, dezvoltarea forțelor de producţie în 
unitatea lor presupune existența unor raporturi canti- 
tative de repartizare a resurselor destinate dezvoltării ulte- 
rioare pe diferitele compartimente de activitate socială, 
cum sînt cele destinate sporirii cantitative a mijloacelor 
de producţie, îmbunătățirii calităţii forței de muncă, ridi- 
cării gradului de cultură generală a populaţiei, activită- 
filor de generare şi manipulare a informaţiei, în primul 
rînd celor de cercetare de toate felurile, celor de informare 
privind realizarea produselor, celor de coordonare a efec- 
telor activităţii etc. 

Conceptul teoretic al forţelor de producţie poate fi 
exprimat și în termenul, inspirat de teoria modernă a 
sistemelor, de sistem tehnologic al societăţii, care pune şi 
el accentul pe unitatea structurală a diferitelor genuri 

de activităţi împreună cu elementele materiale, necesare 
desfășurării lor. Sistemul tehnologic al societăţii reflectă 
structura unitară complexă a tuturor elementelor care 
contribuie la desfăşurarea activităților economice şi 
sociale. El conţine, alături de elementele materiale, o 
serie de elemente informaţionale şi funcţionează prin inter- 
acţiunea dintre componentele sale, substanțiale, energe- 
tice şi informaţionale, prin introducerea în mediu a unor 
noi elemente provenind din aceste trei surse. Astfel, acu- 
mularea trebuie şi ea privită din punctul de vedere al 
acestor trei surse. Acumularea constă nu numai în înmul- 
irea elementelor substantiale si energetice ale producţiei, 
cum ar fi maşinile, clădirile, resursele noi de materii prime 
descoperite prin investigaţiile geologice, ci şi din elemente 
informaţionale cum sint cunoştinţele ştiinţifice şi tehnolo- 
gice noi şi din capacităţile noi de manipulare a informaţiei. 


În lucrarea de faţă ne propunem deci să pătrundem 
ceva mai profund subtilul mecanism al creşterii economice, 
să detectăm factorii pe care i-am avut in vedere pînă acum 
şi să oferim sugestii privind cercetarea în continuare a 
proceselor de creştere economică, întrucît acesta, ca ori- 
care alt fenomen istoric, oferă mereu noi aspecte care cer 
noi abordări, noi cercetări. Spre deosebire de natură, a 
cărei cercetare înaintează spre cunoaşterea tot mai adincă 
a unor fenomene care nu se schimbă în raport cu durata 
actului de investigaţie, cercetarea economică si, in special, 
cercetarea creşterii nu se pot încheia niciodată. Realitatea 
se schimbă chiar în timpul în care cercetătorul se apleacă 
asupra ei. Unele fenomene economice care au avut loc în 
capitalism, cum sint, de exemplu, crizele de supraproductie, 
au trecut fără să putem spune că ele sint astăzi bine cunos- 
cute. Cercetarea lor afost abandonată tocmai pentru că între 
timp economiile ţărilor capitaliste au intrat în alte faze 
de dezvoltare. Criza actuală prezintă o serie de aspecte 
noi, astfel încît cercetarea ei trebuie reluată cu un bagaj 
insuficient de cunoștințe anterioare pentru a se înţelege 
şi explica cu ușurință noua criză. 

Caracterul limitat al resurselor, acumularea unor efec- 
te catabolice nocive ale sistemului tehnologic modern etc. 

pun, fără îndoială, noi probleme cercetătorului sistemului 
tehnologic al societăţii, intrucit sub acţiunea informaţiei 
privind aceste fenomene încep să apară si se vor dezvolta, 
în viitor aspecte noi atit ale sistemului ca atare, cit si, 
mai ales, ale procesului de creştere al acestuia. Vom asista, 
fără îndoială, la apariţia unor aspecte structurale şi cali- 
tative noi, provenite din profunzimea sistemului, dintr-o 
multitudine de surse. Probabil că o parte din ele şi-au 
şi făcut apariţia si sint cunoscute specialiştilor. Dar, pe 
ansamblu, ele vor ajunge în conştiinţa celor care studiază 
problemele generale ale dezvoltării forţelor de producție. 

Deocamdată ne propunem să punem în evidenţă ceea ce 
se poate observa din dezvoltarea de pină acum a sistemu- 
lui tehnologic cu speranţa că studiul nostru va oferi unele 
sugestii de o oarecare utilitate pentru acţiunea economică 
planificată. 


Caracterul genetic al progresului tehnic 
şi eficienţa sa. Transferul dintre ramuri 


După ce am observat, mai înainte, că progresul tehnic 
stă la baza creşterii eficienţei economice şi deci şi a creş- 
terii economice înseși, trebuie să ne punem si întrebarea 
cum se întîmplă că însuşi progresul tehnic este eficient, 
adică, cum se face cá, desi se ştie că activitatea inventivă 
ocupă o pondere redusă în cadrul ansamblului activită- 
tilor economice si sociale, după cum si energiile şi resursele 
necesare pentru aplicarea unor idei tehnice noi sint limitate, 
că numeroase bariere stau în calea acestui progres, cum 
se întimplă totuşi că el se desfăşoară continuu, mărind 
eficienţa, economică, dar, în acelaşi timp, perturbind echi- 
libre statornicite, introducind elemente de incertitudine şi 
provocind pierderi de diferite feluri, lezind interese inrá- 
dăcinate ale unui număr mare de oameni, dintre care unii 
dispunind de o importantă pondere în societate ? Cum adică 
se realizează această eficiență a progresului ca progres, 
această creştere a eficienţei tehnice în decursul timpului ? 

Punctul de plecare al explicatiei îl găsim în elementele 
de continuitate şi stabilitate care dăinuie de-a lungul gene- 
raţiilor de sisteme tehnice. Selecţia din redundantá a unor 
elemente devenite stabile, dotate cu însușiri deosebite de 
eficienţă în raport cu acţiunea asupra mediului, pare a fi un 
principiu general al proceselor evolutive ale sistemelor. 
Ideea este fericit formulată de un specialist în domeniul 
organizării producţiei, care consideră că „existenţa unor 
forme intermediare stabile exercită asupra proceselor de 
evoluţie a formelor complexe o influenţă la fel de puternică 


21 


ca şi efectul catalizatorilor asupra vitezelor de reacţie si 
asupra creşterii staţionare a produselor de reacţie din sis- 
temele deschise”. Într-un alt loc din aceeaşi lucrare, Her- 
bert Simon pune acest proces de perpetuare a formelor 
stabile în legătură cu evoluţia lumii organice. El scrie : 
„Aici apar, pe intervale de timp foarte scurte, diferite com- 
binafii. Acelea care se dovedesc a fi stabile servesc drept 
material nou pentru construcţiile ulterioare. Tocmai in- 
formaţia privind stabilitatea unora sau a altora dintre 
configurații, şi nu cea privind energia liberă si negentropică 
primită de la Soare, călăuzeşte procesul de evoluţie şi face 
posibilă selecţia, prin care se explică viteza evolutiei'?. 

Această transmitere din generaţie în generație a unor 
forme intermediare stabile are loc şi în cadrul evoluţiei 
sistemului tehnologic, printr-un proces istorico-genetic 
analog cu genetica biologică, lucru remarcat de mulţi 
ginditori. 

Asa, de exemplu, Valter Roman scrie : „În clarifi- 
carea acestor probleme (ale filogenezei tehnice — I.L.), 
mi se pare indicată abordarea lor şi prin metoda analogiei, 
respectiv încercarea de a înţelege anumite procese si prin 
prisma biogenezei. Studiul comparativ al problemelor 
«genetice» ale speciei umane şi ale lumii tehnice ar putea 
să ne ducă pe piste interesante si viabile"?. După cum 
vom vedea, acest mod de tratare are o oarecare tradiţie 
atit in gindirea biologică, cit şi în cea socială, desi aici 
există mult loc de aprofundare si lărgire a cercetărilor. 

Unul din întemeietorii geneticii moderne consideră că 
„„la om există două procese de ereditate : unul prin conti- 
nuitatea fizică a celulelor germinale şi celălalt prin trans- 
miterea invátámintelor de la o generaţie la alta, prin mij- 
locul exemplului şi prin grai şi seris. Capacitatea omului de 
a comunica cu semenii săi si de a-şi educa descendenţii a 
fost probabil principala cauză a evoluţiei sociale rapide a 


1) HERBERT SIMON, Nauka ob iskusstvenom, Mir, Moscova, 1973, p. 109 
(trad. din 1. engleză). 


2 HERBERT SIMON, op. cil., p. 117. 


2 VALTER ROMAN, Stiinfa şi marzismul, Editura Enciclopedică 
Română, București, 1973, p. 205. : 

omului"?, Se ştie că analogiile dintre procesele sociale şi 
cele biologice au fost mult timp compromise, probabil pen- 
tru că nu ţineau seama de deosebirea de esenţă dintre cele 
două domenii, deşi unul derivă totuşi din celălalt şi domeniul 
biologic este baza domeniului social. Sociologul William 
Ogburn, înainte de a admite analogia, se simte dator să 
declare că „încercările de a găsi legi de ereditate, variaţie 
şi selecţie în evoluţia instituţiilor sociale au dat puţine rezul- 
tate viabile sau importante”?. În fapt însă, el reia ana- 
logia, ce e drept referindu-se la ansamblul culturii, şi o 
dezvoltă amplu. ,,Moştenirea socială în ceea ce priveşte 
aspectele sale materiale creşte datorită invenţiei, iar in 
anumite domenii prin difuzare, şi este selectiv cumulati- 
và'"?. Numeroase observaţii ale lui Ogburn sint si astăzi 
utile pentru înțelegerea procesului istoric al progresului 
tehnic. 

Dar cu mult înainte de cei doi autori citați mai sus, 
Marx şi Engels au fundamentat într-un mod deosebit de 
dens ideea caracterului genetic al forțelor de producţie in 
sens istoric, specific dezvoltării tehnicii în contact cu 
societatea. „Istoria nu este altceva decit succesiunea, 
diferitelor generaţii ; fiecare dintre ele folosește materia- 
lele, capitalurile, forţele de producţie transmise de toate 
generaţiile precedente ; pe de o parte, continuă în împre- 
jurări complet schimbate activitatea moștenită (subl.n.— 
I. L.), iar pe de altă parte modifică vechile împrejurări 
printr-o activitate complet schimbată”. 


Astăzi, teoria generală a sistemelor, filozofia sistemelor, 
cibernetica si extensiile lor ne permit să utilizăm analogia 
dintre biologic şi social, dintre sistemul biologic şi cel teh- 
nologic al societăţii fără jena de care erau cuprinși autorii 
de acum cîteva decenii, menţinind desigur, dincolo de 
caracteristicile esenţiale comune, si deosebirile esenţiale. 


1) Tuomas HUNT Moncaw, Bazele științifice ale evoluției, București, 
1938, p. 145. (Am efectuat unele corecturi in traducere absolut necesare 
pentru inţelegerea textului. — 7.L.). 

2) WiLLIAM Z. OcBunN, Social Change on the Respect to Culture and 
Original Nature, Allen and Unwin, Londra, 1923, p. 57. 

3) Ibidem, p. 103. 

4) Kant Marx, FRIEDRICH ENGELS, Ideologia germană, ín: Opere, 
vol. 3, Editura politică, București, 1958, p. 46. 


Şi într-un domeniu şi în celălalt, sistemul este integrat prin 
conexiuni substanţiale, energetice şi informaţionale, numai 
că natura lor este radical diferită. După cum au remarcat 
autorii citati mai sus, informaţia privind tehnologia se 
transmite din generaţie în generaţie, numai că în domeniul 
biologic avem un singur purtător de informaţie ereditară, 
oricît de complex ar fi el, acidul dezoxiribonuceleic, in 
timp ce informaţia tehnologică se transmite printr-o mul- 
time de canale, ele însele fiind de cele mai multe ori o 
creaţie tehnologică. Mult mairecent s-a elaborat o analogie ” 
între mutatia genelor, care modifică informaţia privind 
caracteristicile ereditare care trec de la o generaţie la alta, 
şi datele privind schimbările sociale. În general, se consi- 
deră analogia dintre mutație si invenţie. „Ideile noi, in- 
ventiile, informația nouă sînt mutații în tiparele sisteme- 
lor situate deasupra organismului” ?. 


Am putea aminti în acest context pe filozoful francez 
G. Simondon, care a încercat să elaboreze o concepție 
unitară asupra tehnicii şi a progresului ei, analizînd logica 
internă de funcționare şi evoluție a acesteia. El priveşte 
lucrurile în felul următor : „ca într-o linie filogenetică, un 
anumit stadiu al evoluţiei contine in sine structuri şi scheme 
dinamice care sint în principiu rezultatul unor evoluţii ale 
formelor. Fiinţa tehnică evoluează prin convergenţă şi 
prin adaptare la sine, se unifică lăuntric după un principiu 
de rezonanță internă” ?. Concepţia lui este puternic 
şi profund impregnată de analiza biologică, dar el tratează 
sistemul tehnologic în sine, făcînd abstracţie de mediul 
economie în care fiinteazá acest sistem, de faptul că el este 
subordonat sistemului economic şi că funcționarea şi dez- 
voltarea lui sînt impuse sistemului de reglare economie 
pentru că sistemul tehnologic în ansamblul său nu este 
decît un mijloc (ce e drept, complex şi permanent) pentru 
obţinerea unor scopuri economice. 


1) Gerard KLuckHAHN, Rapaport. A Biological and Cullural Evolution : 
some Analogies and Exploralions, in ,,Behavioral Science'', 1/1956, p. 6 — 34, 
la care se referă James G. Miller (vezi Systemy Zywe, in ,,Prakseologia"', 
34/1969). 

2) Ibidem. 

3) G. SiMoNDON, Le mode d'ezistence des objets techniques, Aubier, 
Paris, 1958, p. 20. 

Cercetătorul sovietic I. P. Mamikin, ocupindu-se 
de o problemă metodologică a gîndirii tehnice, consideră si 
el că „practica elucidării unor corespondențe dintre dez- 
voltarea tehnică şi cea a lumii vii este plină de promisi- 
uni”. 

Mulţi cercetători ai tehnicii ezită şi astăzi în utilizarea 
analogiilor biologice, ezitare care se datorează, desigur, 
specificului fiecărui domeniu. Dar, oricît de deosebite ar 
fi unul de celălalt, nu putem trece cu vederea faptul că 
sint fizic strîns legate între ele: sistemele tehnice indivi- 
duale ca si sistemul tehnologic al societăţii sint creația 
unei fiinţe vii, a omului, şi serveşte întreținerii vieţii indi- 
vidului si a societăţii umane”. 

Cu ajutorul sistemului tehnologic, omul igi exercită ac- 
(iunea asupra naturii vii şi nevii şi extrage elemente ale 
sistemului tehnologic din natură. Acest lucru nu mai este 
atit de evident astăzi, cînd cea mai mare parte a produc- 
fiei industriale nu are loc în interacţiune nemijlocită cu 
natura, vie, dar şi astăzi tehnologiile agricole joacă un rol 
esenţial în viaţa umană. Multă vreme însă omul a extras o 
mare parte din energia necesară din fiinţele vii, după cum 
a utilizat ca materiale structurale organisme vii sau pro- 
duse ale organismelor vii. Această practică tehnologică 
milenară nu a putut să nu-și lase amprenta pe istoria ulte- 
rioară a tehnicii care a descins din tehnica lemnului, a 
animalelor de tracţiune şi a fibrelor naturale. În ceea ce 
priveşte analogia genetică, dincolo de justificările ei mai 
abstracte, nu putem pierde din vedere faptul evident că 
sistemul tehnologic, forţele de producţie se dezvoltă 
transmiţindu-șşi informaţia acumulată de şirul de generaţii 
umane și posedată de o anumită generaţie generaţiei ime- 
diat următoare etc. 

Dar analogiile cu biologia mai au şi o determinare 
inversă : conceptul de inform(ie cu care operează biologia 
şi mai ales genetica contemporană are în forma în care 


1) I. P. MAMIKIN, Analoghia v tehniceskom tvorcestve, Nauka i tehnika, 
Minsk, 1972, p. 67. 

2) V, Săhleanu arată că: ,,activitatea omului creator de unelte este 
o prelungire a activităţii zoologice, vitale”. (Vezi studiul: Tehnică, antro- 
pologie, umanism, publicat în volumul Revoluția științifică şi tehnică. Studii 
şi comunicări, Editura Academiei R.S.R., 1974, p. 71.) 

informaţia este utilizată în biologie, o origine tehnică; 
teoria modernă a informaţiei s-a născut din tehnică. Dar 
utilitatea ei a fost imediat sesizată de specialiștii din. mai 
toate domeniile de activitate intelectuală. De vreme ce 
atit biologii cit şi tehnicienii utilizează curent acest con- 
cept, analogia dintre ereditatea biologică şi cea tehnică 
nu mai are nevoie de alte justificări; atit în evoluţia 
tehnică cit şi in cea biologică informaţia se transmite în 
timp biologic. 

Un ultim argument în favoarea interpretării genetice a 
progresului tehnic este faptul că unele sisteme tehnologice 
sînt rezultatul material al unor procese genetice biologice, 
mai mult sau mai puţin dirijate de către om, într-o pe- 
rioadă istorică sau alta. Astfel, după cum se ştie, unele 
cereale si unele animale domestice sint moştenite încă din 
neolitic cînd speciile respective de animale şi plante au 
fost create sau alese de om printr-o selecţie dirijată sau 
făcîndu-se o selecţie conştientă din ceea ce natura a creat 
prin selecţia ei autoreglatoare. La aceste exemple bine 
cunoscute s-ar putea adăuga o listă întreagă de rezultate 
ale selecţiei dirijate de om care se transmit unui număr 
mai mare sau mai mic de generaţii din speciile respective 
de plante şi animale. Aşadar există sisteme tehnice care se 
transmit prin ereditate biologică. 

După cum vedem, ideea de a stabili o analogie dintre 
genetica biologică şi genetica în evoluţia fenomenelor 
sociale a persistat în gindirea socială timp de peste un secol, 
revenind, după respingeri, într-o formă mai perfecționată. 
Uneori, după cum am văzut, atit în afirmaţiile recente, cit 
şi în formulările mai vechi, ideea de evoluţie a sistemului 
este asociată, într-un mod mai mult sau mai puţin explicit, 
cu creşterea eficienţei sistemului considerat şi cu viteza 
lui de dezvoltare. 

Într-adevăr, dacă ne gindim la istoria tehnicii, putem 
constata fără un efort prea mare cá, de fapt, invențiile de 
principiu (mari, radicale etc.) sint relativ rare în comparaţie 
cu combinarea sau recombinarea unor elemente ale siste- 
mului tehnologic. Ar fi o întreprindere temerară, chiar 
şi pentru un specialist în istoria tehnicii, să încerce să în- 
tocmească un inventar măcar şi parţial al unor elemente 
care reintră în combinaţie în invenţii noi timp de multe 

generaţii. Dar un student în inginerie parcurge un manual 
de organe de mașini, care, în fond, nu este altceva decit 
un catalog de asemenea „daruri ale naturii”, studiate ca 
niște obiecte date asupra cărora viitorul inginer nu va mai 
trebui să acţioneze. Asemenea ,,cataloage" sint oferite si 
de cursurile de electrotehnică și ale celorlalte discipline. 

În felul acesta, orice invenţie nouă devine o invenţie 
din invenţie, o combinare şi recombinare a unor lucruri 
gata inventate, de unde si explicaţia bogăției procesului 
de invenţie P. 

În tehnică principiul combinației și al apariţiei nou- 
tăţii prin combinaţie îşi găseşte expresia în principiul 
modularităţii, principiu general nu numai în procesul de 
creare a produselor noi, dar şi în producţia curentă. Teh- 
nica, modernă este deci, din punctul de vedere care ne 
interesează, o tehnică modulară. Chiar la un moment dat, 
orice maşină sau orice proces este o combinaţie de ele- 
mente disparate, oferite de procese tehnologice spe- 
cializate executate în întreprinderi diferite. Corolarul 
caracterului modular al tehnicii moderne este speciali- 
zarea tot mai profundă a producţiei şi a altor activităţi 
economice, ceea ce este un alt factor esenţial al tehnicii 
industriale moderne. Se știe, desigur, că principiul modular 
are largi aplicaţii în tehnica de producţie. Ceea ce vrem noi 
să subliniem aici este faptul că modularitatea este un prin- 
cipiu general al tehnicii, fiind strins legat de caracterul 
genetic al acesteia. El se aplică nu numai la procesele 
de producţie materială, ci și la procesele de creaţie teh- 
nică spirituală, fiind astfel una din sursele eficienţei pro- 
gresului tehnic ca atare. 


Principiul, modular fiind unul din principiile de bază 
ale tehnicii moderne, duce în mod inevitabil la accentua- 
rea continuă a specializării. Principiul combinatului este o 
moștenire a gospodăriei naturale. Deşi necesar încă în unele 


1) Economistul și filozoful Nicolae Georgescu-Roegen conferă princi- 
piului apariţiei noutátii prin combinare o semnificatie generală, considerind 
cá ,,acest principiu funcţionează pretutindeni cu un grad de diversitate care 
crește continuu de la fizica atomului din domeniul anorganic la formele 
sociale din domeniul superorganismic”?. (Vezi The Entropy Law and the 
Economic Process, Harvard University Press, Cambridge (Mass.), 1971, 
p. 13. Vezi si p. 116, 328 s.a.) 

ramuri, el nu este caracteristic tehnicii moderne şi, în mod 
inevitabil, ponderea lui tinde să scadă. 

Pe plan social şi economic aprofundarea principiului 
specializării accentuează importanţa relaţiilor sociale şi in 
special a relaţiei sociale fundamentale dintre parteneri, a 
contractului. Specializarea lipseşte aproape pe toată 
lumea de puterea de a guverna în mod amănunţit un proces 
tehnologic în ansamblul său. 

Toată lumea depinde în măsură din ce în ce mai mare 
de o mulțime de parteneri, furnizori si beneficiari. În 
aceste condiţii buna desfăşurare a proceselor tehnologice 
presupune o organizare precisă a relaţiilor de aprovizionare 
şi desfacere, o respectare foarte precisă a clauzelor con- 
tractuale în ceea ce priveşte configuraţia, calitatea si ter- 
menul de livrare. Întrucit asemenea condiţii sint de o 
mare varietate, nu totul poate fi stipulat în contract, iar 
apariţia unor litigii la multe clauze contractuale ar crea un 
volum de conflicte economice care ar depăşi capacitatea 
oricărui organ de arbitraj. De aceea, în specializări si 
creșterea interdependenţei dintre producători, instaurarea 
şi respectarea unor norme etice, în primul rînd a unei în- 
crederi reciproce, devine unul din factorii de bază ai reali- 
zării unei eficiente economice ridicate. Asemenea noţiuni 
eum sint ambiția şi orgoliul profesional, concretizate în 
„marca fabricii”, devin categorii economice primordiale, 
mai ales în economia socialistă. Ele devin, în mod natural, 
obiective importante de acţiune în direcția creşterii efici- 
entei. Sistemul de stimulare materială şi morală trebuie să 
contribuie şi la consolidarea eticii de contract, căci un 
fabricant de şuruburi proaste poate să compromită munca 
de înaltă calificare a producătorilor unor mașini compli- 
cate. Fiabilitatea, tratată în manualele de calitate a pro- 
duetiei ca o noţiune tehnică, este, de fapt, în condiţiile 
moderne de specializare a producţiei, rezultatul unor ra- 
porturi sociale, economice complicate, desprinse dintr-o 
morală de producţie severă, dintr-o disciplină şi din virtu- 
tile producătorilor individuali. 

Fragmentarea sistemului tehnologic al societăţii, dato- 
rită principiului modular care stă la baza evoluţiei sale, 
generează necesitatea unor forte şi elemente integratoare. 
Este evident că factorii integratori principali care rein- 

tegrează sistemul sint de natură economică : schimbul de 
activităţi, dirijat prin plan sau prin acţiunea pieţei, men- 
tine unitatea şi convergenţa unei game vaste de activităţi. 
Dar această unitate trebuie asigurată şi cu mijloace strict 
tehnice. Accentuarea fragmentării prin specializare a 
făcut să fie simțită din ce în ce mai acut nevoia unei circu- 
latii şi prelucrări rapide a informaţiei. Atenţia specială care 
se acordă în prezent mijloacelor tehnice de circulaţie şi 
prelucrare a informaţiei nu este un accident, ci isi are 
rădăcina in adincurile sistemului tehnologic modern. Dacă 
astăzi, la realizarea unui produs, cooperează uneori zeci de 
mii de uzine împrăștiate, în unele cazuri, pe teritorii acope- 
rind milioane de kilometri pătraţi, acest lucru nu este cu 
putinţă decit datorită faptului că există mijloace de co- 
municare instantanee a informaţiei la distanţe mari. Aten- 
ţia mare care se acordă în prezent mijloacelor informaţio- 
nale nu este decit o expresie a fragmentării sistemului 
tehnologic al societăţii şi a nevoii de a-l reintegra infor- 
maţional ”. 

După această digresiune mai lungă decit s-ar fi cuvenit, 
dar care ne-a dat unele elemente suplimentare de 
judecată, putem reveni la problema eficienţei progresului 
tehnic privit ca proces genetic. Am văzut că din generaţie 
în generaţie tehnică se transmit forme intermediare gata, 
scutindu-l pe inventator să inventeze totul de la capăt. 
Dintre toate formele intermediare devin stabile numai 
acelea pe care sistemele de filtrare tehnică si economică 
le selectioneazá din masa tuturor formelor posibile. Isto- 
ria tehnicii oferă nenumărate exemple care arată cit de 
mari sint eforturile pe care trebuie să le depună unii reali- 
zatori sau promotori de invenţii pentru a impune ideile 
lor în rîndurile formelor stabile, fie ele intermediare sau 


W Unii autori consideră că factorii integratori preponderează deja. 
Astfel, H.R.H. Cleghorn Brown este de părere că ,,din cauza abordării siste- 
mice a problemelor inerente tehnologiei noi, un efect indirect al adoptării 
tehnologiei noi intr-o economie este faptul că procesele industriale se frag- 
mentează intr-o serie de sisteme productive. Pe măsură ce raționalizarea 
progresează, asemenea sisteme se reintegrează tot mai mult pină ce, in cele 
din urmă, fiecare ramură industrială separată ia aspeclul unui sistem pro- 
ductiv. În această situaţie intreprinderile industriale devin simple compo- 
nente modulare sau subsisteme ale unor sisteme de producţie naţionale”. 
(Key Issues in Applied Economics, Longman, Londra, 1972, p. 103.) 

finale. De fapt stabile sint tocmai formele intermediare, 
căci ele intră în componența multor sisteme tehnice, a 
căror mortalitate generală poate fi mai mare decit cea a ele- 
mentelor intermediare. Navele moderne păstrează multe 
din elementele navelor cu pinze, deşi în ansamblu, nava 
modernă diferă foarte mult de predecesoarea ei. 

Principiul combinației prezintă unele analogii cu repro- 
ducţia sexuală din biologie, analogie suficient de sugestivă 
pentru a nu insista prea mult asupra ei, întrucît si deose- 
birile sînt mari. În orice caz, întilnirea dintre două ele- 
mente tehnologice şi combinarea lor nu se produce cu 
ușurință, după cum nici întîlnirea dintre doi parteneri in 
lumea animalelor superioare nu este un proces automat. 
Combinarea presupune mai intii descoperirea reciprocă, 
apropierea şi adaptarea reciprocă. Acest proces de combi- 
nare este opera unor inventatori care trebuie să identifice 
posibilitatea combinării şi problemele pe care le ridică ea 
şi apoi să le rezolve. Combinarea este si ea supusă procesu- 
lui de selecţie. Aceasta acționează tot timpul, astfel încît 
o combinaţie poate rezista mult timp, ca pînă la urmă să 
fie nevoită să cedeze locul alteia. Unul din elementele com- 
binafiei poate să dispară definitiv din toate subsistemele 
tehnologice sau să rămînă în unele dintre ele şi să dispară 
din altele. Maşina cu abur a fost aproape total eliminată 
din majoritatea combinațiilor în care intrase, dar ea a fost 
dintr-un început respinsă de la vehiculele rutiere şi a 
dăinuit mult timp la cele pe şine şi la nave. 

Una din deosebirile fundamentale dintre reproducţia 
sexuală si combinaţia tehnică este faptul că in cea de-a doua 
există principii tehnologice dominante care intră în combina- 
tie cu nenumărate alte principii tehnologice. Uneori are loc 
un sistem de migrații, de transferuri, o difuzarea unui sin- 
gur principiu asupra întregului sistem tehnologic al socie- 
tátii. Astfel, în momentul de față sintem în toiul difuzării 
principiilor electronice asupra întregului sistem tehnologic. 

Principiile tehnologice dominante, care penetrează în- 
tregul sistem tehnologic al societăţii intrind în combinaţie 
cu sisteme tehnologice preexistente, ridică în mod conside- 
rabil eficienţa acestora. Astfel, motorul electric caracte- 
rizat prin bunul său randament energetic, ușoara sa diri- 
jabilitate (poate fi pornit şi apoi oprit aproape instantaneu), 

simplitatea (şi deci înalta sa fiabilitate), adaptabilitatea 
sa la, condiţiile cele mai diverse, in special prin largile posi- 
bilitáti de varietate dimensională, a mărit substanţial efi- 
cienta tuturor maşinilor cu care a intrat in combinaţie. Aso- 
ciat în zilele noastre cu felurite sisteme de comandă, in 
special cu cele bazate pe principii electronice, sistemele teh- 
nice clasice, cum sint, de exemplu, maşinile-unelte, și-au 
sporit şi mai mult eficienţa, mai ales prin intensificarea 
utilizării lor, prin prelungirea timpilor-maşină, prin cres- 
terea vitezelor si a preciziei. 

Dupá cum am observat, sistemele tehnice dominante 
cele mai cunoscute care au revoluţionat recent sistemul 
tehnologic al societăţii au fost cele privind acţionarea si 
cele afectind comanda sistemelor tehnice. Metodele de 
formare a materiei par a fi mult mai conservatoare, desi 
în ultima vreme s-au impus o serie de metode de imprimare 
a formei prin folosirea directă a energiei electrice. 

Sistemele tehnologice dominante sint unul din ele- 
mentele cheie care explică rapiditatea cu care creşte eficien- 
fa producţiei şi mai ales înalta frecvenţă a procesului de 
creştere a eficienţei tehnice a producţiei, a progresului 
tehnic. Orice proiectant, orice inventator al unei maşini 
noi, destinată să realizeze un nou proces tehnologic sau să 
realizeze într-un mod mai eficient un proces tehnologic 
clasic, este scutit (de cele mai multe ori) să rezolve pro- 
blema aetionárii. El își poate alege motorul sau sistemul 
de motoare, asa-zicind, de pe raft, putindu-şi concentra 
atenţia asupra, rezolvării problemelor pe care le ridică func- 
ționarea propriu-zisă a noii mașini. 

Caracterul genetic al progresului tehnic, în afară de 
economia realizată prin preluarea de-a gata a unor sisteme 
tehnice de la o generaţie la alta, de realizarea de noi com- 
binaţii din aceste „forme intermediare stabile“:  (stabili- 
tatea fiind, evident, relativă, întrucît şi acestea sînt supuse 
unui proces de perfecționare), explică dinamica constant 
ascendentă a progresului tehnic. Dacă sistemul tehnologic 
s-ar schimba din temelii pe ansamblul său, dintr-odată, la 
intervale scurte, el ar fi cuprins de zguduiri atit de mari 
încît însăşi existenţa lui, împreună cu cea a sistemului 
social, ar fi puse sub semnul întrebării. Perenitatea unor 
forme intermediare, nesimultaneitatea mutaţiilor, rezis- 

tenta la schimbări prea bruste fac ca posibilele seisme să se 
transforme într-un freamăt continuu al pătrunderii noului. 
Interacțiunea dintre forţele propulsoare ale progresului 
tehnic (fie provenite din interiorul sistemului tehnolcgic 
al societăţii, fie din sistemul de comandă economic) şi 
forțele de producţie (provenind din aceleaşi surse) asigură 
eonstanta dinamicii progresului tehnic. Evident că din 
interacţiunea acestor două categorii de forțe si din acţi- 
unea altor factori asupra sistemului tehnologic al societăţii, 
se ivește problema unui ritm al progresului tehnic, pro- 
blemă care poate fi formulată dar, din păcate, din cauza 
complexităţii ei, nu şi rezolvată. 

Caracterul genetic, constind în „stabilitatea unor 
forme intermediare”, în selecţia tehnică şi economică rigu- 
roasă a „mutaţiilor”, în transferul si difuzarea unor princi- 
pii tehnologice asupra întregului sistem tehnologic, are 
efecte economice binecunoscute, dintre care unele măsu- 
rate de economiști. 

Transferul dintre ramuri. Una din marile surse de eco- 
nomie, de menţinere a unei viteze ridicate a progresului 
tehnic, analoagă cu caracterul genetic al unor părţi ale 
sistemului tehnologic, care, după cum am văzut, se des- 
făşoară în timp, este transferul dintre ramuri al unor prin- 
cipii şi sisteme tehnice, care se desfăşoară în spaţiu. Ace- 
laşi sistem tehnic, acelaşi principiu migrează de la o funcţie 
la alta. Unele dintre aceste principii şi sisteme tehnice inva- 
dează întregul sistem tehnologic al societăţii, vaste zone 
ale sale, devenind dominante. Mai departe vom ilustra 
caracterul genetic al evoluţiei tehnicii prin exemplul roții. 
Dar roata si mişcarea circulară, fiind un principiu cu largă 
aplicabilitate, au cunoscut în decursul istoriei tehnicii o 
mare extindere în spaţiul tehnicii, fiind transferată de la o 
ramură de producție la alta, determinind creşteri de efi- 
ciență fără un efort inventiv special. Vom examina pe 
scurt exemplul motorului electric care a cuprins astăzi 
aproape întreaga producţie industrială, ca şi domenii din 
afara industriei. Astăzi sintem martorii transferului prin- 
cipiilor electronice care îşi găsesc mereu noi sfere si noi 
modalităţi de aplicare, în domenii din ce în ce mai înde- 
părtate de utilizarea inițială a primelor maşini electronice. 
Această tendinţă de extindere a principiilor electronice 

si de grefare a acestora pe alte sisteme tehnice este motivul 
principal pentru care chiar şi ţările în curs de dezvoltare 
trebuie să acorde o atenţie foarte mare producţiei de apa- 
rate electronice de toate felurile cunoscute, să întemeieze 
o cercetare electronică proprie cel puţin pentru a se tine la 
curent cu dezvoltarea rapidă in acest domeniu şi să-şi 
creeze o industrie a componentelor electronice necesare 
asamblării unei game largi de maşini, aparate si bunuri 
de consum. Eficienţa tehnică si cea economică a majorită- 
tii proceselor tehnologice depind si vor depinde și mai 
mult în viitor de combinarea dintre produsele şi procesele 
clasice şi principiile şi sistemele electronice. 

Exemple de transfer recente se pot da şi din domeniul 
materialelor structurale, de exemplu trecerea utilizării 
maselor plastice dintr-un domeniu într-altul. Folosirea 
energiei atomice in scopuri paşnice are loc, de asemenea, 
prin migrarea unor aparate si principii bazate pe fizica 
atomică de la o activitate la alta. 

Sirul exemplelor de transfer, de migraţie a unor prin- 
cipii şi sisteme tehnice poate fi continuat. Ceea ce este 
esenţial din punctul de vedere al eficienței progresului 
tehnic, adică cel al menţinerii continue a unui anumit ritm, 
al evoluţiei tehnologice sau chiar și din cel al unor acce- 
lerări ale acesteia în anumite perioade este faptul că unele 
părţi ale sistemului tehnologic beneficiază de pe urma 
progreselor realizate în alte părţi ale sale. Un subsistem 
tehnologic primeşte în mod gratuit din punct de vedere 
inventiv principii şi sisteme tehnice din altă parte. De cele 
mai multe ori, ce e drept, este nevoie de o cheltuială de 
efort inventiv pentru adaptarea sistemului tehnic trans- 
ferat la noul său mediu, dar această cheltuială de inven- 
tivitate este evident mai redusă decit cea necesară pentru 
crearea unui sistem sau principiu tehnic nou. 

Unul din exemplele cu implicaţiile cele mai mari în 
istoria tehnicii a fost larga difuzare a motorului electric 
care, odată inventat, a fost aplicat la aproape toate proce- 
sele tehnologice mecanice staţionare existente: maşini- 
unelte, tot felul de alte maşini care realizează procesele 
tehnologice prin mişcare rotativă la vehicule etc. Aproape 
toate procesele tehnologice bazate pe mişcarea rotativă 
au fost electrificate datorită marilor avantaje pe care le 

prezintă motorul electric. Totodată, motorul electric a 
absorbit unele principii mecanice cunoscute : mijloacele 
de reducere a frecării, principii de răcire etc. 

Motorul electric nu este decit una din aplicaţiile elec- 
tromagnetismului în tehnică, deși una dintre cele mai 
importante, deoarece serveşte la producerea mișcării rota- 
tive. Dar principiile electromagnetismului au fost întru- 
chipate într-o uriaşă varietate de aparate şi dispozitive cu 
funcţii foarte variate, printre care măsura şi controlul 
trebuie menţionate in mod special Larga răspîndire şi 
varietate a maşinilor, aparatelor si dispozitivelor electro- 
magnetice stau la originea dinamicii excepţionale a indus- 
triei electrotehnice care durează de citeva decenii si care 
va continua probabil şi în viitorul apropiat. Aplicarea în 
tehnică a acestor principii stă la baza şi a ascensiunii con- 
tinue $i rapide a producţiei şi consumului de energie elec- 
trică. În absenţa electromagnetismului, sfera de utilizare 
a electricităţii s-ar rezuma la citeva domenii cu consum 
redus. 

Se poate cita exemplul aparatelor optice care se trans- 
feră în timp de la aparate mai simple la altele complicate, 
toate pe principii tehnice mult mai complexe. Astfel, prin- 
cipiile optice ale lanternei magice s-au combinat cu multe 
principii mecanice şi chimice, dînd naştere aparatului de 
iotografiat din care, prin combinare cu principiul rota- 
fiei, s-a născut aparatul de filmat, iar mai tirziu, prin reu- 
nire cu principiile transmiterii semnalelor cu ajutorul 
undelor electromagnetice, s-a născut televiziunea în care se 
combină principii foarte diferite, dar principiile optice cele 
mai simple continuă să fie prezente. 

În economiile moderne dezvoltate, acest principiu al 
transferului este institutionalizat prin standardizare şi îşi 
găseşte corespondentul material prin existenţa unei pro- 
ducţii de piese și subansamble standardizate, realizate 
în serie mare și în masă, din care inventatorul sau proiec- 
tantul poate să combine mereu noi sisteme tehnice adău- 
gînd, desigur, si piese şi subansamble originale. Inventa- 
torulsiproiectantul modern acţionează în mare măsură după 
principiul jocului ,,mecano*' alcătuit din piese cu ajuto- 
rul cărora se pot construi mai multe feluri de jucării. Acest 
principiu este una dintre soluţiile majore ale marii con- 

tradictii a tehnicii moderne : aceea dintre avantajele mari 
ale producţiei de serie şi nevoia unei mari varietăţi de 
mașini şi de bunuri de consum. Rezolvarea acestei con- 
tradicţii in marea producţie modernă explică marea efici- 
entá a acestui principiu. 

Principiul modular este ridicat la o treaptă mai înaltă 
de unii mari producători, care realizează, dintr-un număr 
redus de subansamble mari, un număr de produse dife- 
rite adaptate unor condiţii diferite de utilizare. 

Unul din aspectele poate minore din punct de vedere 
tehnic, dar fundamental din punct de vedere economic, este 
transferul unor principii tehnice din domeniul mijloacelor 
de producţie asupra producţiei de bunuri de consum. 
Multe dintre bunurile de consum îndelungat, bazate pe 
principii mecanice, electrice şi electronice, nu sint altceva 
decit mașini productive la scară redusă şi adaptate, prin 
simplificare, uzului casnic. Maşina de spălat rufe este un 
mic malaxor, maşina de ras este o cositoare miniaturizată 
etc. Desigur, într-o mai mică măsură, are loc şi procesul 
invers : proiectantii de maşini productive se inspiră adese- 
ori din variantele constructive ale maşinilor casnice pentru 
a crea variante noi pentru mașini productive. 

Principiile tehnice intrate în menaj, transformindu-l 
într-o uzină miniaturală, ajung astfel să participe în mod 
direct la crearea legăturii dintre producţie şi consum, care 
este esențială pentru procesul economic $i reduc distanța 
tot mai mare dintre tehnică şi consum. Producţia de ase- 
menea bunuri mecanice si electrice joacă un rol imens în 
economiile moderne : pe de o parte, ele absorb veniturile 
erescinde ale populaţiei, iar, pe de altă parte, creează posi- 
bilitatea producerii în masă a unor produse suficient de 
simple pentru a putea fi reproduse în milioane de exemplare 
şi in acelaşi timp suficient de complexe pentru a corespunde 
unor aspirații de consum superioare, si pentru a absorbi 
un cuantum important de venit, pe unitate de produs. Ele 
sînt unul din mijloacele principale de realizare a unităţii 
contradictorii dintre producţie şi consum. De asemenea, 
ele reprezintă domeniul principal al producţiei de mare 
serie. Producţia de asemenea bunuri creează milioane de 
noi locuri de muncă de înaltă calificare, pentru valorifi- 
carea înaltă a tuturor resurselor de producţie. 


e 

Ar trebui poate explicitat şi aspectul pur economie 
al eficienţei genetice a progresului tehnic, ca şi al transfe- 
rului dintre ramuri. Toate procesele parţiale ale progresu- 
lui tehnic, invenţia, inovaţia, afirmarea pe piață, selec- 
ţia implică costuri mari. Există date care arată că costu- 
rile cresc pe măsura trecerii prin fazele enumerate. Selecţia, 
de exemplu, înseamnă sacrificarea unor sisteme tehnice 
care s-au afirmat, în favoarea altora, cu funcţii identice sau 
similare, sacrificare ce poate să afecteze nu numai prin- 
cipiul său, sistemul tebnic, dar şi maşinile cu care se fabrică 
acesta si mai ales calificarea oamenilor, uneori acumulate 
de-a lungul generaţiilor. Astfel, de exemplu, dacă princi- 
piile electronice se vor impune în mod definitiv în produc- 
tia de ceasornice, atunci calificarea mecanică a ceasornica- 
rilor elvetieni va fi anihilatá. Dintr-o industrie mecanicá 
industria de ceasornice se va transforma intr-una elec- 
tronică. Nu ne vine însă uşor să afirmăm cá invenţia este 
ieftină. Este adevărat că numărul de invenţii este consi- 
derabil mai mare decît numărul de aplicaţii ale acestora. 
În schimb, nu avem cum să apreciem costul istoric total 
al unei invenţii datorită faptului că, de regulă, în capitalism 
inventatorul nu este răsplătit proporţional cu utilitatea 
invenţiei sale ; nu avem date privind raritatea sau abun- 
dența talentului inventiv potenţial, întrucît numai o 
parte din populaţie ajungea în contact cu producţia 
industrială, putind să-şi manifeste aptitudinile etc. Oricum 
ar fi, procesul de afirmare a unui principiu sau sistem teh- 
nie nou este complicat, îndelungat si costisitor, astfel încît 
este firesc ca sistemul economic şi tehnologic să reţină și 
să păstreze cu grijă acele sisteme tehnice care, pe de o 
parte, s-au afirmat prin eficienţa lor, iar pe de altă parte, 
dispun de „valenţe libere" prin care să se poată combina 
cu alte sisteme tehnice. Existenţa unor sisteme tehnice se- 
lecţionate şi fixate în cadrul sistemului tehnologic al 
societăţii orientează activitatea inventivă ulterioară spre 
crearea unor sisteme tehnice care să ducă la o mai bună 
utilizare a celor existente. Unele din sistemele tehnice 
existente, prin dimensiunile $i ráspindirea lor largă, ne 
apar de-a dreptul ca elemente ale mediului la care siste- 
mele tehnice noi trebuie să se adapteze pentru a le utiliza 
mai bine pe cele dintii. Ca exemplu se pot cita căile ferate 

care, deși în regres de citeva decenii încoace, au determi- 
nat apariţia locomotivei Diesel ca exemplu izbitor, dar ele 
au generat, de-a lungul existenței lor, numeroase invenţii 
care au sporit considerabil eficienţa utilizării construc- 
tiilor costisitoare din care este alcătuită oretea de căi ferate. 


Dacă la aceasta mai adăugăm şi faptul că sistemele teh- 
nice odată realizate şi selecţionate în cadrul competiţiei cu 
altele se perfecționează cu timpul prin ameliorări ,,má- 
runte", nu mai este greu să ne explicăm de ce ele devin 
„ieftine” si de ce inventatorii următori caută să le utilizeze 
în măsură cît mai mare în sistemele tehnice noi, mai com- 
plexe pe care le creează. 


Caracterul genetic al sistemelor tehnice, ca şi trans- 
ferul dintre ramuri au un rol esenţial în asigurarea con- 
tinuităţii evoluţiei tehnologiei şi a creşterii economice, ca 
și în asigurarea unui caracter relativ echilibrat al aces- 
tora din urmă. O „revoluţie necontenită”! în tehnică, 
schimbarea simultană radicală a tehnologiei ar introduce 
haos in economie, ar anihila brusc şi în proportii mari mij- 
loacele fixe ale economiei si conştiinţele profesionale ale 
tuturor categoriilor de oameni care lucrează, ar distruge 
„memoria tehnologică”. În asemenea condiţii, schim- 
pările tehnice radicale pe scara întregii economi iar bloca 
brusc creșterea economică. Continuitatea asigurată prin 
transmiterea genetică şi transfer acţionează, împreună cu 
alti factori, mai ales de natură economică, în sensul ingrá- 
dirii acţiunilor dezechilibratoare ale tehnicii. Faptul cá 
unele părți sale sistemelor tehnice dăinuie mai mult decit 
sistemele întregi din care ele fac parte permite menţinerea 
părţii de producţie care le fabrică, în timp ce sistemul de 
ansamblu se schimbă. Caracterul modular permite tocmai 
această mişcare treptată : producţia părţilor poate conti- 
nua în timp ce ansamblul se schimbă. Sau, într-un alt 
caz, fabricarea ansamblului poate continua printr-o înlo- 
cuire succesivă a modulelor. Acestea se pot schimba 
radical sau, ceea ce este regula, se pot perfecționa con- 
tinuu, împreună cu ansamblul. În fine, posibilităţile de com- 
binare a acestor procese sint multiple, dată fiind marea 
diversitate a modulelor şi ansamblurilor. Dar ceea ce 
este important este faptul că sistemele tehnice noi pot 

apărea şi se pot dezvolta pe baza resurselor pe care le creează 
în continuare cele care se menţin. 

Caracterul genetic al tehnicii şi transferul principiilor 
şi al sistemelor tehnice între ramuri sînt o imensă sursă 
de economii, în sensul simplu că ele scutesc pe benefici- 
arii acestor procese de unele cheltuieli. Este natural să ne 
întrebăm care este natura acestor cheltuieli şi să încercăm, 
măcar conceptual, să precizăm structura a ceea ce vom 
numi costul istoric al sistemelor tehnice. 

După cum am văzut, la examinarea sistemelor tehnice 
actuale vom putea observa că majoritatea dintre acestea 
este rezultatul unei evoluţii istorice mai mult sau mai 
puţin îndelungate, conținînd părți constitutive provenite 
din diferite ramuri ale ştiinţei şi tehnicii, multe dintre 
ele avind o istorie independentă, separabilă de cea a an- 
samblului. La aceasta se adaugă faptul că ansamblul si 
părţile sale componente au o evoluţie treptată care a durat 
şi durează tot atita cît durează şi fiecare dintre acestea, 
evoluţie care are şi ea costul ei, fiind rezultată dintr-un 
proces treptat de cercetare, de învăţare, de acumulare de 
experienţă. 

Fiecare pas inainte al tehnicii are un cost a cărui struc- 
turá nu este de loc simplá. Este in primulrind costul cerce- 
tárii ca atare, indiferent de natura ei, adicá costul realizárii 
invenţiei, la care se adaugă costul inovației, adică al 
transpunerii în producție si în desfacere a ideii intruchi- 
pate în invenţie. Procesul de desfacere la rîndul sáu par- 
curge o serie de etape, de la prima implantare pe piaţă 
şi pînă la desfacerea pe scară largă. În toate aceste etape 
apare un cost al riscului, care este în multe cazuri foarte 
însemnat. 

În unele cazuri întreprinderile inovatoare s-au ruinat 
iar altele au suferit pierderi însemnate, ajungind în pragul 
prăbuşirii. 

Toate aceste costuri şi riscuri au fost asumate şi reasu- 
mate în fiecare etapă a dezvoltării sistemului tehnic res- 
pectiv si a părţilor sale componente. 

Desigur toate aceste costuri au fost recuperate la 
timpul său prin vînzarea produselor respective. De aceea 
calculul lor precis şi însumarea n-ar avea un sens economic 
în sine, în afara faptului că dificultăţile de calcul de acest 

fel sînt multiple și imense. Aceleaşi dificultăţi de calcul 
ar apărea însă dacă am încerca să însumăm totalul bene- 
ficiilor istorice care s-au obţinut pe baza unui sistem 
tehnic. De pildă, din punct de vedere academic, ar fi 
interesant să se ştie efectele pozitive totale care s-au 
obţinut pe baza utilizării maşinii cu aburi care şi-a încheiat, 
practic vorbind, cariera tehnică şi economică. 

Analiza, măcar conceptuală, a costului istoric al siste- 
melor tehnice are însă o relevanţă pentru a ilustra ceea 
ce s-a numit în literatură „avantajul celui rămas în urmă”, 
adică al celui care preia tehnica modernă de-a gata. Cos- 
tul actual al sistemelor tehnice, al maşinilor și utilajelor 
etc. negociate pe piaţa mondială, reprezintă, evident, nu- 
mai o fracțiune din costul istoric, ceea ce este normal, 
deoarece evoluţia sistemelor tehnice este plătită în fiecare 
moment prin realizarea efectelor pozitive în momentele 
imediat următoare inovației. Pentru cel rămas în urmă 
insă se pune cel puţin conceptual problema costului refa- 
cerii întregii istorii a sistemelor tehnice de care are 
nevoie pentru a lansa si sustine un proces modern de 
creștere economică. 

Țările rămase în urmă pot achiziţiona astăzi sisteme 
tehnice la preţul actual, adică un preţ care nu este, 
după cum am văzut, decit o fracțiune a costului istoric. 
Avantajul este ademenitor, dar este el oare atît de mare 
pe cit apare din comparaţia dintre prețul actual şi costul 
istoric ? Desigur că nu, pentru că, dacă ar fi așa, țările in 
curs de dezvoltare ar putea să lichideze într-un termen 
toarte scurt decalajele economice faţă de ţările dezvoltate. 

Economiile dezvoltate, odată cu întregul proces de 
dezvoltare a tehnicii, cu toate succesele, dar si eșecurile lor 
tehnice, cu toate jertfele pe care le-a cerut procesul de 
selecţie a sistemelor tehnice au acumulat o experienţă 
istorică. Procesul de comitere şi corectare a erorilor a 
invátat aceste societăţi nu numai modul de generare a sis- 
temelor tehnice noi dar şi procedeele de inovare, de absor- 
bire de către economie a acestor sisteme tehnice, procedeele 
de promovare a noului tehnic, de asumare şi de acoperire 
a riscului, de promovare a vinzárii, de realizare a legăturilor 
economice cu sistemele tehnice comune, într-un cuvint 

un vast proces social de învăţare a promovării sistemelor 
tehnice noi, dar şi de renunțare, la momentul potrivit, 
la cele învechite. Aceasta înseamnă formarea unui număr 
însemnat de cadre de conducere şi de execuţie, a unui număr 
mare de muncitori de înaltă calificare etc. De aceea, în mod 
paradoxal, ţările dezvoltate sint capabile să absoarbă ideile 
tehnice apărute în ţările în curs de dezvoltare cu o mare 
repeziciune. 


Evident, economiile dezvoltate emit cu toate piedicile 
care se pun acestui proces, în mod voluntar sau involuntar, 
o mare cantitate de informaţie tehnologică care poate 
fi achiziționată sub forma de cărţi si de reviste. Faptul cá 
ţările în curs de dezvoltare nu pot fi pe scară mare bene- 
ficiarele transferului geografic de tehnologie necesită o 
explicație. Tocmai transferul geografic al tehnologiei 
poate servi drept ilustrare elocventă a faptului că progre- 
sul tehnic, strîns legat de economie, este totuşi un domeniu 
autonom, de o logică proprie de evoluţie. 


În lumea contemporană există fenomenul paradoxal 
al ţărilor subdezvoltate foarte bogate, cum sint unele ţări 
cu mari zăcăminte de petrol. Marile resurse financiare de 
care dispun aceste ţări nu sint suficiente pentru a achizitio- 
na masiv tehnologie modernă, cu toate că tehnologia nu 
este dintre bunurile care nu se negociază, cum este adevărul 
ştiinţific sau valorile morale. Tehnologia este astăzi, şi este 
de mai multă vreme, o marfă care se vinde, desigur cu 
unele particularităţi, la fel ca orice altă marfă. Oricine 
poate achiziționa pe piaţa mondială un proces tehnologic 
modern (desigur nu întotdeauna cel mai modern şi în nici 
un caz unul al cărui proces de cercetare nu este terminat) 
de la un vinzátor sau de la altul. Competiţia tehnologică 
mondială este de aga natură încît un monopol strict teh- 
nologic pe domenii largi ale sistemului tehnologic al socie- 
tátii este cu neputinţă. Unul din motivele principale con- 
stă pur si simplu în faptul că excesul în păstrarea secretului 
blochează progresul chiar al posesorului unui sistem tehnic 
nou. 


Dificultatea cea mai mare constă în aceea că ţările în 
curs de dezvoltare sint lipsite de o suficientă capacitate de 
recepţie a ideilor noi, adică ele nu dispun de resursele fizice 

şi umane care alcătuiesc ceea ce am putea numi aparatul 
economic de recepţie a informaţiei științifice si tehnice noi. 
Aceasta înseamnă existenţa unui anumit nivel de dezvol- 
tare culturală adaptată exigenţelor tehnicii moderne, un 
anumit nivel de dezvoltare a instrucţiunii publice şi o 
anumită structură a acesteia. Această orientare spre teh- 
nică trebuie subliniată în mod special, întrucît ne putem 
imagina societăţi cu mare înflorire artistică, cu o rafinată 
gîndire filozofică dar contemplativă, toate acestea putind fi, 
în anumite cazuri, mai degrabă piedici decit factori favo- 
rizanfi pentru receptionarea tehnicii moderne. Desigur 
aparatul de recepţie presupune existența unor instituții de 
cercetare fundamentală şi tehnologică proprie, întrucît 
chiar si descifrarea informaţiei tehnologice presupune o 
capacitate de citire care necesită o calificare mult mai 
înaltă decit cea pe care opot oferi instituţiile de învățămînt 
superior tehnic. 

Evident, capacitatea de recepţie presupune existența 
unui aparat de producţie propriu, în special a unei baze 
industriale şi existenţa unor fonduri de investiţii necesare 
pentru dezvoltarea producţiei pe baza ideilor recepționate. 

Am creionat acest aparat de recepţie în mod sumar, ceea 
ce ni se pare suficient pentru ilustrarea unor idei, întrucit 
construirea unui aparat de recepţie al unei ţări concrete 
nu se poate face decît printr-o muncă amplă în fiecare caz 
in parte. Ceea ce sperăm că rezultă din consideraftiile noas- 
tre este în primul rînd că, pentru a declanşa un proces de 
progres tehnic modern, orice ţară trebuie să realizeze in 
prealabil si concomitent acest aparat de recepţie. În al 
doilea rînd, urmează că o sprijinire eficientă a ţărilor în 
curs de dezvoltare trebuie să aibă in vedere crearea apa - 
ratului de recepţie si nu oferirea de soluţii tehnice moderne 
proiectate in vid. O ţară pur agrară nu poate începe să 
fabrice calculatoare electronice pe baza unui proiect, oricit 
de amănunţit ar fi el. 

Necesitatea construirii unui aparat de recepţie a infor- 
maţiei tehnologice este principalul handicap al ţărilor în 
curs de dezvoltare din punctul de vedere al promovării 

progresului tehnic şi implicit din punctul de vedere al 
creşterii economice moderne. Acest handicap reduce sau 
anulează avantajul rezultat din diferența dintre costul 
istoric şi preţul actual al sistemelor tehnice moderne, ceea 
ce explică şi faptul că decalajele economice şi mai ales 
cele tehnologice cresc. 

În schimb ţările mai puţin dezvoltate, care ar putea, să 
creeze inovațiile economice, sociale, tehnice şi culturale 
pentru asimilarea sistemelor tehnice achizitionabile prin- 
tr-un efort propriu adecvat, pot realiza avantajul potenţial 
al celui rămas în urmă. 


Roata ca sistem tehnic dominant milenar 


Un exemplu, poate cel mai elocvent, de sistem tehnic 
apărut în vremuri străvechi din punctul de vedere al 
tehnicii contemporane noi P care s-a transmis din generaţie 
în generaţie, timp de milenii, perfectionindu-se continuu, 
intruchipindu-se in materiale mereu noi, intrind in combi- 
nații variate, supunindu-si chiar unele principii şi procese, 
transformind alte sisteme tehnice, extinzindu-şi continuu 
aplicabilitatea, umnărind eficienţa unei game din ce în ce 
mai diverse de operaţii tehnologice îl constituie roata și 
mișcarea circulară. De aceea merită, credem, să ne oprim 
atenţia asupra rolului pe care ea l-a jucat în istoria tehnicii 
şi asupra ascensiunii ei piná la rangul de sistem tehnic domi- 
nant, devenit omniprezent în tehnica modernă. 

Se observă cu uşurinţă că roata, una din invențiile 
cele mai vechi, constituie şi astăzi un element fundamen- 
tal în morfologia maşinilor mecanice, iar mişcarea de rotație 
în ,filozofia" mecanică, si dat fiind cá multe tehnologii 
de altă natură, de exemplu chiar şi unele chimice, au 
ca suport sisteme mecanice, si dincolo de domeniul mecanic. 
Roata si mişcarea de rotaţie au cunoscut în istoria lor 
multimilenară numeroase perfecţionări şi dezvoltări, in 


1 Un specialist apreciază că roata olarului și vehiculul pe roţi au o 
vechime de aproximativ 6000 de ani; ce e drept, în comparaţie cu perioada 
de circa 500 000 ani de cind omul produce unelte, roata și mișcarea circulară 
sint recente. (Vezi V. GonpoN Cnipe, Rotary Motion, in A History of 
Technology, Editori Ch. Singer, E. J. Holmyard, R.R. Hal). Clavendon 
Press, Oxford, 1958, vol. I, p. 987.) 

special prin combinarea cu mişcarea rectilinie (de exemplu 
prin şuruburi, elici, mecanismul bielă-manivelă) sau, 
recent, cu organe de o formă şi mişcare mult mai compli- 
cate cum este trohoidul din motorul Wankel. Pentru trans- 
miterea energiei de mişcare, roata a fost modificată (de 
exemplu prin inventarea şi dezvoltarea roţilor dințate, 
care au o îndelungată istorie de perfecţionare în cadrul 
evoluției ceasornicelor). Observaţia lui Sombart, potrivit 
căreia capitalismul (de fapt revoluţia industrială) a trans- 
format majoritatea proceselor tehnologice în procese 
rotative, cuprinde o mare doză de adevăr». 


Se poate cita şi cazul unor principii tehnologice mai 
generale, cum ar fi deformarea prin distrugere şi deforma- 
rea plastică (de exemplu piatra cioplită si oláritul) care 
sint vechi de cînd există tehnologia umană. În cazul olá- 
ritului este interesant de observat combinarea străveche 
dintre două principii fundamentale : deformarea plastică 
şi rotația. Privit într-o asemenea perspectivă, progresul 
tehnic ni se pare într-adevăr continuu ! 


Dar dintre toate formele posibile de mişcare, cea rota- 
tivă s-a selecționat pentru a satisface o mare varietate 
de nevoi tehnologice din mai multe motive, principalele 
fiind, la o primă examinare, posibilitatea permanentei şi 
posibilitatea stafionaritátii, posibilități mari de reducere 
a pierderilor de energie. Aceste pierderi pot fi reduse 
pentru că forţa inertialá in sens invers mișcării rotative 
se produce numai la pornirea $i la oprirea ei, în timp ce, 
de exemplu, la mișcarea du-te-vino (foarte răspîndită în 
lumea biologică, de exemplu, la mersul animalelor sau 
la zborul păsărilor) ea se produce la fiecare tact al miş- 
cării ritmice. 


„„Rotirea, adică aplicarea principiului rotativ ... prin care se ob- 
tine o uriașă sporire a randamentului forței” . Și cîteva rinduri mai departe, 
citindu-l pe Rculeux : ,,Dupá cum un filozof antic a asemănat schimbarea 
continuă a lucrurilor cu curgerea, exprimind această idee in dictonul « Totul 
curge», tot astfel putem rezuma nenumăratele fenomene de mișcare din 
minunatele creaţii ale raţiunii umane pe care le numim mașini, în lapidara 
expresie « Totul rulează »** (WERNER SOMBART, Der moderne Kapitalismus, 
Duncker und Humblot, München, 1928, vol. 1, partea I, p. 108.) 

Astfel, roata s-a impus ca o permanenţă în tehnica uma- 
nă W: Ea a fost acționată mult timp cu surse naturale de 
energie mai întii umane şi animale, apoi de energia vin- 
tului şi a apei. Dar pentru a ajunge să-și arate imensele 
posibilităţii, roata a trebuit să aştepte crearea primei 
surse artificiale de energie — maşina cu abur, care de- 
altfel n-a fost posibilă decit datorită cunoașterii mișcării 
rotative si care a dat un impuls fără precedent ráspindirii 
acesteia din urmă. Oricare proces tehnologic care oferea 
posibilitatea de a se transforma în mișcare de rotaţie a 
ajuns să fie acţionat cu sisteme de roti de diferite confor- 
maţii, confecţionate din diferite materiale, dar in special 
din aliaje ale fierului. Fierul si mai ales oţelul au dat miş- 
cării de rotaţie o eficienţă energetică fără precedent, dato- 
rită omogenitátii lor, preciziei cu care pot fi prelucrate, re- 
zistenţei la diferite solicitări, posibilităţilor noi de redu- 
cere a pierderilor prin frecare, cu ajutorul lubrifiantilor 
şi mai cu seamă datorită suspendării mișcării de rotaţie pe 
mișcarea de rotaţie cu ajutorul diferitelor tipuri de lagăre. 
În zilele noastre, lupta pentru reducerea frecării in miş- 
carea de rotaţie a ajuns pînă acolo încît corpurile rota- 
tive pot fi suspendate într-un cîmp magnetic în asa fel cà 
nu se mai produce nici un contact între ax si vreun alt 
corp solid sau lichid, axul fiind suspendat pur și simplu în 
aer. 

Roata cu infinitele ei variante este, poate, exemplul 
cel mai vechi si cel mai tipic de element tehnic pe care in- 
ventatorul sau proiectantul din sistemul industrial modern 
il găseşte de-a gata, primindu-l ca pe un dar al naturii. Ei i 
se adaugă nenumărate elemente mecanice care s-au adăugat 
cu timpul : axe, bare, şuruburi, saibe, lagăre, arcuri. Mai 
„mult decit atit: ansambluri de asemenea organe” sint 
oferite în stare finită : cutii de viteze, ambreiaje, cilindre 
cu piston etc. 


Mişcarea circulară prezintă, pentru o tehnică eficientă 
din punct de vedere economic, avantajul că poate fi teore- 
tic infinită, fără a se deplasa din loc. Mişcarea circulară 


1) „În jurul mișcării circulare se grupează tot ceea ce spiritul inventiv 
„al popoarelor noastre a descoperit mai inalt în tehnică”. (A. LERoI-GOURHAN, 
„Evolulions el techniques, Paris, 1943, vol. I, p. 98.) 

poate fi mişcare staţionară. Alimentată de o sursă de 
energie artificială, pusă la adăpost de intemperii sub un 
acoperămînt oarecare, ea poate continua atita timp cît 
este alimentată cu energie şi cit timp rezistă corpurile 
fizice care o execută. Încorporată în mașini, mişcarea, cir- 
culară face posibilă desfăşurarea proceselor de producţie 
indiferent de condiţiile meteorologice. În prezenţa luminii 
artificiale, ea nu depinde de alternanţa zi-noapte. 

Desigur că si alte procese tehnologice posedă unele din 
aceste însuşiri. Continue pot fi unele procese chimice sau 
fizico-chimice, cum este topirea metalului sau reacţiile 
chimice de altă natură. Dar mişcarea circulară asigură con- 
tinuitatea proceselor mecanice, esențiale pentru a încărca 
substanţa cu informaţie. 

Iată de ce multe ramuri ale industriei se bazează pe 
utilizarea maşinilor în care procesul tehnologic a fost trans- 
format în mișcare circulară fie a uneltei, fie a obiectului 
prelucrat. În felul acesta, împreună cu procesele fizico- 
chimice care se desfășoară in recipienti prin care curge obiec- 
tul prelucrat, industria a devenit în mare măsură inde- 
pendentă faţă de mediul înconjurător. 

La aceasta se adaugă faptul că, datorită caracterului 
ei staționar, mișcarea circulară permite concentrarea unei 
energii mecanice foarte mari pe un spaţiu restrins. Aceasta 
face ca angrenajelor rotative să li se imprime viteze imense 
în raport cu vitezele obţinute de sistemele biologice. 

Fiind uniformă, echilibrată, staționară în raport cu 
un sistem de referinţă, mişcarea rotativă este forma de 
mişcare mecanică cea mai uşor de dirijat. Mai mult decit 
atît, marea ei dirijabilitate poate servi la comanda unor 
mişcări necirculare, atit timp cit această comandă se 
exercită prin mijloace mecanice. 

Stationarea împreună cu dirijabilitatea au permis miş- 
cárii rotative sá deviná mijlocul principal de transformare 
a altor forme de energie în energie mecanică. Energia calo- 
ricá sau cea termicá nu poate fi transformatà in energie me- 
canică decit prin intermediul unor maşini rotative. Maşi- 
nile cu reacţie rectilinie (de exemplu rachetele) efectuează 
această transformare numai la mijloacele de transport, 
unde deplasarea, nonstafionaritatea sint condiţii pentru 
parcurgerea unor distanţe de către vehicule. Industria însă, 

nu poate face uz decît de maşini staţionare, iar acestea, 
la un nivel dat al tehnologiei, nu pot fi decit rotative sau 
dirijate rotativ. 

Astfel, ori de cite ori pronuntfám cuvinte cum sint ma- 
şină, maşinism, industrie, ne gindim imediat la sisteme de 
mişcări circulare realizate prin diferite tipuri de angrenaje, 
care realizează o comandă relativ fină a acestui tip de 
mişcare. 

Fiind teoretic infinită si avind loc în jurul unui punct 
fix, mişcarea de rotaţie economiseşte spaţiu în sensul cá o 
mişcare continuă si de durată se poate desfăşura fără 
întrerupere timp îndelungat, într-un spaţiu redus si precis 
delimitat. Acest spaţiu poate fi mai mare sau mai mic (să 
ne gindim la moara de vînt şi la ceasul de mină), dar el, 
în toate cazurile, este raportat la posibilităţile de comandă 
ale omului. 

Esenţială însă este continuitatea, căci ea realizează 
ceea ce pentru eficienţa economică este esenţial si anume 
economia de timp. Putind fi amplasată într-un spaţiu 
precis delimitat şi, ca atare, relativ izolată de mediu şi de 
efectele lui perturbatoare, mișcarea de rotaţie poate avea 
loc tot timpul, zi și noapte, indiferent de anotimp. 

Transformarea proceselor tehnologice rectilinii, sau 
discrete, sau si rectilinii si discrete, în procese rotative, asi- 
gură această continuitate, această condensare a timpului 
în care are loc producţia. Unele produse devin nişte benzi 
care se mișcă continuu între niște cilindri şi pot fi ambalate 
sub formă de suluri, ceea ce iarăşi constituie o importantă 
economie de spaţiu. Laminarea (într-un sens mai larg) este, 
din acest motiv, unul din procedeele tehnologice cele mai 
ráspindite, nu numai în metalurgie, dar si în prelucrarea 
tuturor materialelor care, în anumite condiţii realizate 
temporar (de exemplu de temperatură), pot fi adesea într-o 
stare de mare plasticitate, ca după aceea să revină la o 
stare de rigiditate dorită. Laminarea se utilizează în pre- 
lucrarea, metalelor feroase şi neferoase, în prelucrarea mase- 
lor plastice, a hirtiei etc. 

Trecerea obiectului producţiei printre doi sau mai mulţi 
cilindri se utilizează şi pentru aplicarea pe obiecte, aduse la 
o formă de bandă, a altor materiale pentru a le imprima 
in special informaţie fie în sensul neutru, fie estetic. Scrie- 


47 


rea textelor, proces diseretizat prin invenția lui Guten- 
berg, redevine continuă în maşinile de imprimat rotative, 
cu ajutorul cărora se imprimă pe o bandă de hirtie cărţile, 
ziarele şi revistele. Procedeul se utilizează însă şi pentru im- 
primarea unor semne cu valoare estetică pe cele mai vari- 
ate materiale. 

Transformarea unui proces de fesere într-un proces de 
aceeași simplitate si productivitate cu procesul de laminare 
este o aspirație permanentă a tehnicii. Problema care tre- 
buie rezolvată aici este realizarea unui produs în care struc- 
tura materialului să asigure funcţiile complexe pe care 
trebuie să le posede în special textilele vestimentare. 

Progresul mișcării de rotaţie a avut şi are un rol extrem 
de important pentru reducerea timpului de muncă pe 
unitate de produs. 

Economisirea timpului de producţie se datoreste si 
faptului că, pe lingă proprietăţile enumerate mai sus, miş- 
carea de rotaţie poate fi comandată cu o mare precizie. 
Precizia mişcării rotative simple (executate de o singură 
roată) permite combinarea roților în angrenaje complexe 
care măresc şi mai mult posibilitățile de reglare a mișcării 
de rotaţie. Este o preistorie fără de care revoluția indus- 
trială nu poate fi imaginată. 

Dar avantajele economice ale mișcării de rotaţie sint 
imens amplificate odată cu inventarea motorului electric, 
rezultat al combinării electromagnetismului cu mişcarea. 
circulară. În mașina, de abur se obţine mai întîi o mișcare 
rectilinie, iar transformarea ei se obține printr-un sistem 
relativ complicat de comenzi mecanice, care comportă 
pierderi de energie datorate necesităţii de a învinge momen- 
tele mari de inerție la fiecare cursă a pistonului. Revoluţia 
pe care o introduce în producţie motorul electric se dato- 
reste, în primul rind, faptului că mișcarea rotativă se 
obține aici din punct de vedere mecanic în mod direct, 
mişcările oscilatorii care o produc avind loc în domeniul 
electromagnetic, care, practic vorbind, nu dezvoltă forță 
de inerție. 

Motorul electric reprezintă o simplificare revoluţionară 
a procesului de generare a mișcării mecanice rotative. Se 
renunţă la sistemul piston-cilindru-bielă-manivelă şi com- 
plicatele dispozitive de comandă a acestora. Dispar proble- 

mele pe care le ridică frecarea la toate aceste organe gi 
scade uzura care afectează mai ales suprafeţele de contact 
ale acestora. La motorul electric există contact mecanic 
numai la capetele axei rotorului. 


Această imensă simplificare a asigurat pătrunderea 
motorului electric în toate ungherele industriei si în afara 
ei. Simplificarea prin reducerea numărului de piese a per- 
mis, printre altele, o extindere imensă a varietátii dimen- 
sionale a motoarelor electrice. Aceasta a avut drept 
consecință faptul că, dacă înainte o singură maşină cu abur 
acționa mai multe maşini de lucru, acum fiecare maşină 
de lucru este echipată cu propriul ei motor și nu numai 
cu unul, ci cu atitea cite sint necesare pentru a asigura o 
comandă precisă a organelor sale de lucru. 


Aspectul halelor uzinale s-a schimbat radical, creîndu-se 
condiţii de muncă calitativ noi în ceea ce privește climatul 
dar şi siguranţa şi fiabilitatea. 

Esentiale din punctul de vedere al eficienţei au fost 
însă noile posibilități de comandă la care putea fi supus 
noul motor. El poate fi pus în mișcare evasi-instantaneu în 
comparaţie cu maşina de abur la care încălzirea apei piná 
la punctul de fierbere poate să dureze ore în şir. Comanda 
se poate efectua de la o distanţă oricît de mare. Turatia 
motoarelor poate fi reglată prin varierea parametrilor 
curentului electric, ceea ce se poate realiza cu dispozitive 
relativ simple cu acţiune cvasi-instantanee. 


Energia electrică poate fi cu ușurință reglată ca atare 
în afara motorului. Reglarea ei se realizează cu dispozi- 
tive extrem de simple cum sint întrerupătoarele şi cu dis- 
pozitive care se complică pe măsură ce înaintăm în 
direcţia finetei şi a complexităţii comenzii. Motorul elec- 
tric reprezintă un mare pas înainte în sensul creării 
condițiilor pentru automatizarea deplină a proceselor teh- 
nologice, care în zilele noastre tinde să se realizeze cu 
ajutorul unor dispozitive bazate pe principii diferite, 
dintre care cele mai promițătoare par a fi cele electronice. 

Varietatea dimensională pe care o permite motorul 
electric este una din cauzele majore ale succesului său 
rapid. Maşina cu aburi nu poate fi miniaturizată, iar 
creşterea puterii sale dincolo de anumite limite creează 

mari probleme ecologice si de altă natură. Varietatea di- 
mensională a motorului electric a permis, în afară de 
ameliorarea eficienței mecanizării, pătrunderea mecani- 
zării în domenii noi. 

În ziua de astăzi, cînd se insistă atit de mult asupra, 
problemelor ecologice, se uită faptul evident că electri- 
ficarea industriei a constituit o revoluţie din punctul de 
vedere al protecţiei mediului înconjurător, o dovadă că 
tehnica conţine în sine resurse de remediere a propriilor 
sale efecte negative. Motorul electric nu emite practic 
substanțe poluante, astfel incit unele motoare miniaturi- 
zate pot fi implantate pînă si în interiorul organismului 
uman. Este adevărat că procesele catabolice nu se elimină, 
ci se mută la centrale (nu la toate !), dar acest fapt îngăduie 
să se concentreze şi să se amplasese in mod convenabil cen- 
tralele cu procese poluante, astfel încit ele devin contro- 
labile. La aceasta se mai adaugă faptul că unele tipuri de 
centrale electrice (cele hidraulice, maremotrice $i eoliene) 
nu emit deloc substanţe poluante ! 

Electrificarea producţiei a ridicat cu o treaptă calita- 
tivă eficiența mișcării rotative în procesele tehnologice, 
iar comanda electronică a acesteia reprezintă un adaos 
calitativ de aceeaşi importanță. Prin automatizarea pro- 
ceselor tehnologice rotative generate electric, condensarea 
timpului tehnologic şi creșterea vitezei proceselor ating 
culmi nebănuite nu cu multe decenii în urmă. 

Desigur, eficienţa tehnică si economică a proceselor a 
crescut imens, dar în acelaşi timp condiţiile de lucru din 
uzine se ameliorează radical sub toate aspectele. Produc- 
tivitatea muncii creşte, ceea ce are drept urmare, după 
eum se stie, o schimbare treptată, dar pînă la urmă pro- 
fundá, a structurii forței de muncă pe ramuri si pe genuri 
de activitate. 

Economistii şi istoricii, care în trecut au sesizat impor- 
tanta mișcării de rotaţie în tehnologia modernă, au dat 
dovadă de o mare perspicacitate. Istoria mișcării de rotație 
este nu numai un proces de continuă economisire a muncii 
vii, dar, mai ales, odată cu difuzarea şi evoluția istorică a 
maşinilor bazate pe mişcarea de rotaţie, o continuă eco- 
nomisire de muncă materializată, de materiale, organe, 

piese etc. Desigur, am simplifica lucrurile dacă n-am avea 
în permanență în vedere faptul că aceste perfectionári au 
avut ca urmare şi au fost condiționate de perfectionàri în 
multe domenii de activitate. Electrificarea industriei a 
ridicat, de exemplu, cuprul la rangul de materie primă 
esenţială a industriei moderne, după cum automatizarea 
electronică a ridicat la rangul de materii prime industriale 
o serie de materiale semiconductoare. Progresul rotației 
este organic legat de un număr mare de elemente ale sis- 
temului tehnologic al societăţii. 


Preocuparea noastră stăruitoare pentru mișcarea rota- 
tivă ar putea să pară stranie fie prin banalitatea constatá- 
rii ei, fie prin caracterul primar al analizei din punct de 
vedere tehnic sau fizic. Dar reamintim cititorului că scopul 
nostru nu a fost de a analiza mişcarea circulară în sine, ci 
de a ilustra, pe baza unui exemplu săritor în ochi, ideea 
că eficienţa fizică a progresului tehnic trebuie căutată în 
caracterul genetic al sistemului tehnologic al societăţii, 
că acest sistem tinde să conserve în interiorul său timp cît 
mai îndelungat achiziţiile epocilor anterioare modificin- 
du-le, adaptindu-le, perfectionindu-le, transferîndu-le din- 
tr-un punct în altul al sáu, renuntind numai în ultimă in- 
stantá la ceea ce s-a obținut printr-un efort complex de 
generare si selecţie. Mișcarea circulară, purtătoarea ei ma- 
terială, roata, apărută, probabil, încă în neolitic, continuă 
să fie organul de bază al majorităţii mașinilor, iar în altele 
ea îndeplinește funcţii auxiliare. Într-adevăr, admiraţia pe 
care o nutreau grecii antici fatà de cerc ca fiind figura geo- 
metrică cea mai desăvirșită, ar trebui să ne anime si pe noi, 
cei care petrecem o parte din viaţa noastră pe patru roți”. 


1! Iată cum isi exprima admiraţia faţă de forma circulară a roții și faţă 
de mișcarea respectivă un autor antic : ,,Nu e de mirare faptul că un miracol 
mai mic să fie cauzat de un miracol mai mare și faptul că contrariile se află 
împreună este un mare miracol, iar cercul este făcut din contrarii. Pentru 
început el este format din mișcare și din repaus, lucruri care prin natura 
lor sînt opuse unul celuilalt. Ca atare, examinind cercul nu trebuie să ne 
mirăm de contradicţiile care au loc în legătură cu acesta. În primul rind, în 
linia care închide cercul, ea neavind lățime, apar oarecum două contrarii, 
concavul si convexul. Acestea sint opuse unul altuia la fel ca și ceea ce este 
mare cu ceea ce este mic; mijlocia fiind în acest din urmă caz egalitatea, iar 

Există semne că mişcarea circulară ar putea fi înlocuită 
în mare măsură prin operații tehnologice realizate altfel. 
Am amintit deja metodele nerotative de distrugere con- 
trolată a materialelor. Motoarele cu reacţie au prins rădă- 
cini puternice la mijloacele de transport aeriene și cosmice. 
Dar înlocuirea în masă a mişcării de rotaţie în tehnică pare 
a fi de domeniul viitorului îndepărtat. Mişcarea circulară 
şi purtătorul ei material, roata, rámin elemente care repre- 
zintă şi simbolizează componenta continuă a progresului 
tehnic, o componentă cu o pondere imensă. Roata nu numai 
că a supravieţuit multor revoluţii tehnice, dar a constituit 
şi suportul lor. Un exemplu de constanţă prin adaptare, de 
statornicie prin schimbarea în detaliu şi de permanenţă a 
principiului. 

În contextul schițării caracterului genetic al tehnicii nu 
putem trece cu vederea caracterul genetic al ştiinţei aplicate 
în tehnică. Probabil că cele mai vechi științe sint aritme- 
tica şi geometria. Acestea revin în mod gratuit inginerilor 
încă din vremea Egiptului antic sau poate din vremuri și 
mai vechi. Orice inginer contemporan îşi dă seama cit de 
mult datorează tehnica contemporană geometriei euclidi- 
ene şi celor patru operaţii aritmetice. Imens de mult con- 
tribuie la facilitarea rationamentului ingineresc calculul 
diferenţial şi integral, rezultat al evoluţiei ştiinţifice din 
secolul al XVII-lea. Întreaga analiză a mişcării mecanice, 
dar si a celorlalte forme de mişcare depinde de noțiunea de 
derivată si de cea de integrală elaborate de Leibniz siNewton. 
Multe discipline ale fizicii au primit un puternic impuls prin 
apariţia si dezvoltarea calculului infinitezimal. Rezistenţa 
materialelor, o disciplină ştiinţifică inginerească prin exce- 
lentá, se dezvoltă pe baza aparatului conceptual oferit de 
calculul infinitezimal. Opera marilor corifei ai matemati- 
cii, cum sint Euler, Bernoulli, Gauss şi o întreagă listă din 


in primul dreapta... 

O altă particularitate a cercului constă în aceea că el se mișcă în două 
direcţii contrarii ; fiindcă cel se mișcă simultan înainte și inapoi. Aceeași este 
natura razei care descrie un cerc. Fiindcă extremitatea ei revine în poziţia 
din care pornește... 

De aceea, așa cum s-a mai observat, nu este de mirare că cercul este 
originea tuturor minunilor”. 

(Pseudo-Aristotele, Probleme mecanice, citat după FRiEDRICH KLEMM, 
A History of Western Technology, Allen and Unwin, Londra, 1959, p. 26.) 

istoria matematicii oferă imens tehnicii contemporane, la 
care se adaugă discipline matematice mai noi întemeiate 
în secolul al XIX-lea si dezvoltate intens în secolul al 
XX-lea. La aceasta se adaugă fizica, chimia si celelalte dis- 
cipline ştiinţifice ale căror rezultate intră în bagajul infor- 
maftional al inginerului într-un mod si mai direct. Toate 
aceste cunoștințe sînt cvasi-gratuite, în comparație cu 
elementele materiale ale producţiei, al căror cost este calcu- 
lat pînă în cele mai mici amănunte. Întreaga operă a lui 
Euler, probabil unică în istoria omenirii, cu zecile de for- 
mule purtind numele marelui matematician, intră în 
posesia milioanelor de ingineri şi tehnicieni din lumea în- 
treagă timp de multe generaţii. Aceste formule revin gra- 
tuit, dar ele, la rindul lor, contribuie la rezolvarea cu un 
cost foarte mic de către cei care le cunosc a unor probleme- 
cheie ale tehnicii. 

Avînd în vedere faptul că producerea ştiinţei nu costă 
decit atit cit consumă creatorii ei? în timpul unei vieţi, o 
mare parte din ştiinţă revine în mod gratuit producţiei. 
Incomparabil mai mult decit crearea unor informaţii stiin- 
tifice costă de multe ori transmiterea lor. Se stie, de pildă, 
că adeseori dreptul de autor nu reprezintă decit o fracțiune 
neînsemnată din ceea ce costă editarea şi difuzarea unei 
cărți ştiinţifice. Costul învățămîntului, care este un 
canal de transmitere în timp a informaţiei științifice, este 
mult mai mare decit costul generării ei pentru prima oară. 
La care se mai adaugă faptul că profesionalizarea cercetă- 
rii ştiinţifice este un fenomen social de dată recentă şi că 
pînă de curind cercetătorii au trebuit să-și finanţeze prin 
alte activități munca de cercetare. Și astăzi încă o mare 
parte din oamenii de ştiinţă igi cîștigă existența prin alte 
activităţi. 

Desigur, contribuţia ştiinţei la progresul tehnic şi, 
în felul acesta, imediat la creşterea economică merită un 
studiu special aprofundat. În această lucrare n-am vrut 
decit să arătăm de ce progresul tehnic este eficient, de ce 
efectele sale sînt mult mai mari decit costurile. 


Ð Marx arată că costul științei este mai mic decit efectul ei, deoarece 
timpul de muncă necesar pentru reproducerea ei nu este citusi de puţin pro- 
portional cu timpul cerut pentru producţia ei inițială. (Kan Marx, Teorii 
asupra plusvalorii, Editura politică, București, 1959, p. 265.) 

Creşterea vitezei de desfășurare 
a proceselor ca bază tehnologică 
a economisirii muncii sociale. 
Progresul tehnic și productivitatea 


Spiritul abstract este mereu ispitit de dorinţa de a 
reduce infinitul la finit, varietatea la simplitate, unicul 
la general şi multitudinea la unicitate. De aceea, el 
operează cu instrumente adeseori înşelătoare, cum sint 
tendinţa caracteristică, legea, numărul, relaţia, funcţia, 
cauza. A da varietátii un număr unic este o performanţă. 
care ne îngăduie să operăm cu concepte care acoperă lucruri 
foarte diferite, dar apropiate prin ceea ce numim tră- 
sături caracteristice. 

Pentru a înțelege mişcarea istorică a unui sistem atit 
de mare cum este sistemul tehnologic al societăţii şi, mai 
ales, pentru a înţelege modul în care el acţionează în sen- 
sul majorării continue a eficienţei cu care societatea ope- 
rează asupra mediului pentru a atrage în circuitele sale in- 
terne de producţie substanţa, energia şi informaţia exis- 
tente în mediul său, cercetătorul trebuie să opereze o 
asemenea reducere, chiar dacă ea va fi drastică şi va 
estompa detaliile specifice. 

Care este oare caracteristica mai generală a progresu- 
lui tehnic, a mișcării permanente a mulţimii de obiecte cu 
care operează omul în raporturile sale cu natura ? Evident 
că ne preocupă, în primul rînd, acea trăsătură a mişcării 
în timp a tehnicii care are relevanţa cea mai mare pentru 
explicarea fenomenelor economice şi, în primul rînd, pen- 


54 


tru creșterea economică. Dacă pornim de la ideea expri- 
mată de Marx, potrivit căreia orice economie se reduce 
în cele din urmă la economia de timp, atunci ajungem fără 
prea mari ocolişuri la constatarea că, în primul rînd, din 
varietatea de mişcări istorice ale tehnicii trebuie să 
reținem, drept esenţială pentru consideraţiile noastre, 
creşterea vitezei proceselor tehnologice. 


Desi în literatura economică s-a acordat si se acordă, 
sub diferite forme, o mare atenție utilității produselor si 
serviciilor, arareori se analizează legătura dintre utilitate 
şi timp. Dat fiind că viaţa omului este limitată în timp, 
pentru individ şi pentru o întreagă generaţie a unei socie- 
táti are valoare de întrebuințare numai ceea ce există in 
timpul vieţii lui şi al generaţiei sale. Produsele anterioare 
îi pot servi într-o măsură mai mare sau mai mică, într-un 
mod mai mult sau mai puţin direct, cele ulterioare vieţii 
sale ii sint utile numai în măsura în care individul și soci- 
etatea au spiritul de prevedere necesar pentru asigurarea 
condiţiilor de viață ale generaţiilor următoare. Societa- 
tea este datoare să asigure condiţiile progresului său pe 
termen lung. Dar utilitatea cea mai sensibilă o au bunu- 
rile produse și consumate în timpul vieţii. Nu este deloc 
indiferentă nici virsta la care individul obţine un produs 
sau altul. La aceasta se mai adaugă şi faptul că consumul 
este determinat de anumite ritmuri biologice si naturale, 
date de condiţiile naturale, alternanţa anotimpurilor, a 
zilelor şi nopţilor, a zilelor de lucru si de odihnă, a perioa- 
delor de lucru şi de concediu etc. Din această cauză, uti- 
litatea fiecărui produs, ca șia ansamblului de mărfuri și 
servicii produse depinde de timpul care se cheltuiegte 
pentru producerea lor şi de momentul in care ele sint gata 
pentru consum. În general, cu cît mai repede avem la 
dispoziţie un bun stocabil, cu atit mai bine. De aceea, cele- 
lalte condiţii fiind constante, viteza de producţie are o 
importanţă capitală. 

Analizind istoria tehnicii, observăm că creşterea vite- 
zei proceselor tehnologice este un proces omniprezent si 

continuu”. Marea majoritate a inventatorilor urmărind 
economisirea timpului au fost şi sint obsedaţi de ambiția 
de a mări viteza cu care omul acţionează cu ajutorul 
mijloacelor de producţie asupra obiectelor muncii. Cres- 
terea vitezei înseamnă doar mărirea numărului de operații 
sau a dimensiunii unei singure operaţii pe unitatea de timp. 
Aceasta înseamnă, în cele din urmă, creșterea numărului 
de produse pe unitatea de timp de funcţionare a sistemelor 
tehnice, deci, la modul mai general, creşterea cantităţii 
de valori de întrebuințare pe unitatea de timp. Această 
considerație mai generală se impune, întrucit caracterul 
de viteză este pus în legătură imediată cu deplasarea vehi- 
eulelor?. Reducerea timpului de parcurs între două puncte 
din spaţiu nu este, fără îndoială, un produs material, dar 
are o utilitate care ea însăşi este în continuă creștere dato- 
rită creșterii intensității conexiunilor substanţiale între 
procese de producţie specializate care se situează în puncte 
diferite în spațiu. Legarea noţiunii de viteză de conceptul 
de utilitate iese si mai mult în evidență dacă ne gindim 
la conexiunile substantiale si informaţionale a căror impor- 
tantá in economia modernă a crescut pînă într-acolo încît 
toate considerafile privind caracterul neproductiv al 
operaţiilor informaţionale nu ni se par posibile decit într-o 
lume imaginară care, de fapt, nici nu a existat vreodată. 
Însăşi adaptabilitatea sistemelor tehnice unele la altele de- 
pinde de viteza cu care ele acționează. 


1) ,Direciia urmată de construcția de avioane constituie un exempiu 
al orientării intregii tehnici moderne spre viteze din ce în ce mai mari ...** 
,, Goana după viteză a stimulat, fără indoială, știința și tehnica, deoarece cu 
cit viteza este mai mare, cu atit creşte nevoia, pe de o parte, de a intelege 
procesele si materialele legate de producerea ei, iar pe de altă parte, de a ri- 
dica nivelul specializării si mâăiestriei'”. (Jonn BERNAL, Stiinfa în istoria 
societá[ii, Editura politică, Bucureşti, 1964, p. 574; 575.) Trebuie insă relevat 
faptul că incă Marx a surprins importanţa economică a vitezei in tehnica 
industrială, scriind : ,,. . .mașinile scurtează timpul de construcţie al caselor, 
podurilor etc. ; mașina de secerat, mașina de treierat etc. scurtează perioada 
de muncă necesară pentru a transforma griul copt in marfă gata. Perfec- 
tionárile şi construcţia de vapoare scurtează, prin sporirea vitezei (subl.n. — 
— I.L.), timpul de rotaţie al capitalului investit in naviga lie". (KARL MARX, 
Capitalul, vol. II, E.S.L.P., București, 1958, p. 220 — 221.) 


2) „În ultimii 30 de ani vitezele de tăiere la strungurile universale au 
crescut de 4—6 ori si mai mult”. (D. S. Lvov, Ekonomika kacestva pro- 
duk[ii, Ekonomika, Moscova, 1972, p. 99.) 

Din punctul de vedere al evoluţiei tehnologiei ca atare, 
ni se pare importantă constatarea că spre creşterea vite- 
zei converg nenumărate ameliorări tehnice mai generale 
sau mai de detaliu, care implică un mare efort de imagi- 
nație tehnică. Geniul tehnic, mereu confruntat cu restric- 
tii foarte variate, nu sporeşte vitezele in mod direct, ci 
de cele mai multe ori prin ocolisuri întortocheate. O primă 
condiţie pentru a realiza o anumită viteză de funcţionare 
a unei maşini este existența unei surse suficient de bogate 
de energie, dar de o energie de un anumit grad de concen- 
trare în timp şi în spaţiu. Cantitatea de energie solară este 
suficientă, dar ea nu poate fi concentrată în aşa măsură 
încît să acționeze motoare de mare putere. 

Odată ce s-a găsit principiul de realizare a unei anu- 
mite intensitáti a energiei, se ridică o mulțime de pro- 
bleme de detaliu, fără de care principiul nu poate funcționa. 
Este nevoie, în primul rînd, de materialul capabil să 
reziste la solicitările create de o anumită intensitate a 
energiei. De aceea, generalizarea maşinii cu abur a mers 
mină în mînă cu înlocuirea lemnului ca material structural 
cu fierul și, mai ales, cu aliajul de fier cu cele mai înalte 
proprietăţi de rezistenţă — oţelul. Atunci cînd, în afară 
de intensitatea energiei şi rezistenţa materialelor din 
care sint confecționate motoarele şi vehiculele, s-a mai 
pus şi restricţia greutăţii, oţelul a trebuit să fie abando- 
nat în favoarea aluminiului şi a aliajelor sale, iar la o 
treaptă şi mai înaltă de mărire a vitezei unor sisteme teh- 
nice cu greutate specifică limitată, în favoarea titanului 
si a aliajelor sale precum şi a altor materiale. 

Din multe puncte de vedere creșterea vitezei de func- 
ționare impune creşterea preciziei tuturor organelor din 
care. este alcătuită o mașină. La primele maşini cu aburi 
prin spaţiul dintre piston si cilindru putea să treacă o mone- 
dà, în timp ce la sistemele tehnice moderne tolerantele se 
măsoară adeseori în microni sau chiar în fracțiuni de mi- 
croni. Realizarea unor atari precizii, în condiţiile produc- 
tiei de serie, este urmarea unei întregi succesiuni Ge per- 
fecţionări şi mai mari şi mai mici în domeniul prelucrări: 
materialelor, adică al maşinilor-unelte, al sculelor, al 
comenzilor. Realizarea unor asemenea performanțe de 
precizie presupune nu numai un anumit grad de perfec- 

fionare a maşinilor prelucrătoare, dar şi a materialului 
prelucrat”. 

În decursul istoriei tehnicii, viteza proceselor, odată 
cunoscute, a crescut continuu. Această continuitate este 
însă fragmentată de epuizarea posibilităților pe care le 
oferă fiecare invenție parțială, căci mărirea performanțelor 
unui sistem tehnic este supusă principiului efectului des- 
crescînd. Mărirea în continuare a vitezei sistemelor teh- 
nice după epuizarea unui principiu presupune aplicarea 
unui principiu nou, care urmează un nou ciclu de creştere, 
sporindu-i-se eficiența prin perfecționări parțiale, prin 
studierea lui mai aprofundată, prin găsirea unor subsis- 
teme mai eficiente, prin elaborarea în profunzime a tutu- 
ror detaliilor. În cadrul reluării repetate a ciclurilor bazate 
pe principii noi, la fiecare ciclu se obține mai întîi o creş- 
tere a efectului urmată apoi de o epuizare treptată a posi- 
bilitátilor de perfecționare. 

În cazul vitezei de deplasare în spațiu, fenomenul a 
fost studiat mai amănunțit si înfățişat sub forma unei 
succesiuni de curbe de saturație peste care se suprapune 
o curbă înfășurătoare, şi ea tinzind către o limită, cunos- 
cut fiind faptul că există o limită absolută a vitezei. 

O discuţie mai detaliată o merită ameliorările parţiale. 
Din cauza interdependenfei sistemelor tehnice, o invenţie 
nouă se naşte într-o formă plápindá din cauză că sistemele 
conexe, cu care ea este în interdependentfá, se află de 
obicei la un nivel de dezvoltare inferior și nu fac faţă noilor 
exigente pe care le ridică principiul tehnic nou. De obicei 
nu există materiale avînd proprietăţile superioare necesare, 
sau nu există mașini cu suficientă productivitate care să 
realizeze configuraţia sau precizia cerute. Mai dificil poate fi 
cazul cînd un principiu nou depinde in mod hotáritor de 
existenţa unui alt principiu nou, care abia urmează să fie 
inventat. În acest caz, succesul invenţiei trebuie să aş- 
tepte piná la apariţia acestui al doilea principiu, ceeace 
poate dura uneori multă vreme. 


1) „În ultima jumătate de secol pecizia pieselor mecanice a făcut un 
progres care se măsoară cu un coeficient de patru, iar mijloacele metrologice 
au atins un si mai mare grad de perfectiune''. (PrERRE BÉZIER, L'industrie 
mécanique : retrospective et prospective, in ,,Problemes économiques” din 
28.1.1976.) 

Creşterea vitezei presupune ameliorarea altor parame- 
tri fundamentali ai sistemelor tehnice. În cazul sistemelor 
mecanice, a căror istorie este mai bine studiată şi este mai 
accesibilă nespecialistului, una din condiţiile greu reali- 
Zabile la început a fost precizia de îmbinare a pieselor. O 
asemenea, creştere a preciziei, care a evoluat treptat de-a 
lungul a multe decenii, a fost posibilă prin perfecţionarea 
continuă a maşinilor-unelte. La rîndul său, perfecțio- 
narea maşinilor-unelte a presupus perfecţionarea tuturor 
subsistemelor acestora. Această perfecționare a avut loc 
concomitent cu creșterea productivităţii lor, care a constat 
si ea, în primul rînd, în creşterea vitezei de aşchiere in 
condiţiile unor precizii tot mai înalte. Aceasta s-a realizat 
prin creşterea puterii sistemului maşinii-unelte, prin 
creşterea, puterii de acţionare. În ceea ce privește aceasta 
din urmă, trecerea de la maşina cu aburi la motorul elec- 
trie a constituit o modificare radicală a acționării. Dar 
avantajul trecerii la acţionarea electrică a constat în princi- 
pal în posibilități mult sporite de comandă a maşinii. 
Creșterea vitezei de aschiere a necesitat materiale de aşchi- 
ere din ce in ce mai rezistente. De la oţelul rapid s-a trecut 
la plăcuțe din pulberi metalice sinterizate, apoi la alte 
materiale, multe din ele aflindu-se și în prezent în studiu, 
căci deja există o varietate de asemenea materiale, dar în 
unele cazuri costul continuă să fie prohibitiv. 

Creşterea, vitezelor este strîns legată de creşterile tem- 
peraturilor, presiunilor, ale unor forțe cinematice, ale 
tensiunii curenților electrici, ceea ce, la rîndul sáu, cre- 
ează probleme de reglare a căldurii, de găsirea materia- 
lelor care să suporte presiunile si temperaturile crescute. 

Creşterea vitezei mișcărilor mecanice, implieind creş- 
terea frecărilor, a atras după sine căutări pentru găsirea, 
unor mijloace de reducere a acestora. Lubrifierea era cunos- 
cută din vechime, dar în condiţiile creșterii exigenţelor 
faţă de precizie a fost nevoie de studiul special al procesului 
de lubrifiere, proces care are o istorie proprie, ce e drept 
puţin cunoscută si puţin prezentă chiar si în mintea ingi- 
nerilor. 

O altă direcţie în care a evoluat tehnica de reducere 
a îrecărilor a fost inventarea şi dezvoltarea unor dispozi- 
tive mecanice speciale, cunoscute sub denumirea de lagăre 

— de alunecare si de rostogolire. Istoria acestora a cunoscut 
numeroase perfectionári şi invenţii, astăzi existind o 
mare varietate de asemenea lagăre, în funcţie de scopul 
pe care urmează să-l îndeplinească, avindu-se în vedere 
costul lor. Printre ultimele realizări se numără rulmentii 
magnetici, una din părți fiind susținută sub un cîmp mag- 
netic, astfel că între cele două elemente ale rulmentului 
nu există nici un contact mecanic, lubrifiantul fiind aerul”. 


Răcirea sistemelor mecanice, consecinţă a faptului că 
o parte a energiei mecanice ce se transformă datorită îre- 
cărilor inevitabile în căldură și datorită altor cauze, una 
din cele mai importante fiind reglarea temperaturii, este 
o preocupare constantă. Există astăzi o întreagă gamă 
de sisteme de răcire : cu aer, cu apă si cu diverse alte li- 
chide, unele rezultate dintr-o dozare savantă a compo- 
nentelor. 

Dat fiind că sistemul modern de mașini si deci de sis- 
teme tehnice este format în proporţie covirşitoare din 
metale şi mai ales din aliaje ale fierului, una din proble- 
mele majore ale tehnicii este lupta împotriva coroziunii 
care distruge anual milioane de tone de metal. Lupta îm- 
potriva coroziunii este un capitol special al tehnicii, pro- 
duetia de materiale anticorozive fiind o subramură spe- 
cială a industriei chimice, ea însăşi fiind rezultată din 
numeroase invenții şi cercetări. 

Creşterea vitezelor a dus la solicitări tot mai mari ale 
materialelor ceea ce, desigur, presupune cunoaşterea 
proprietăţilor de rezistență ale materialelor de diferite 
forme. Spiritul uman investigator a abordat această pro- 
blemă înainte ca ea să fi avut o importanţă critică. Dar 
apariția construcţiilor de maşini ca ramură economică de- 
sine-stătătoare a dat naştere nevoii de a se promova în 
mod sistematic, profesional, o ştiinţă specială care să 


1) Reducerea frecărilor, preocupare veche, pare să se bucure de o aten- 
tie din ce in ce mai mare. ., ... la graniţa dintre mecanica solidelor și meca- 
nica fluidelor s-a conturat, in perioada 1960 — 1970, tribologia, inițial definită 
ca « ştiinţa si tehnologia interacțiunii suprafeţelor in mișcare relalivá și a 
aplicaţiilor ce rezultă » ; în prezent ea cuprinde integral importantul dome- 
niu al frecării, lubrilicaţiei şi al uzurii". Pentru detalii, vezi: DAN PAVE- 
LESCU, Revoluția șliințifică-lehnică și apariția și evoluția tribologici, in volu- 
mul Revoluția științifică si tehnică, Editura Academiei, 1974. 

poată reduce la un sistem de concepte si relaţii simple, 
exprimabile succint, infinita varietate a condiţiilor in 
eare obiectele materiale sint supuse la diferite solicitári. 
Aceste cunoștințe au putut fi relativ curind concretizate 
sub formă matematică, deoarece matematica care se dez- 
voltă în contact cu fizica posedă deja în mod potenţial 
instrumentele cu care cunoştinţele empirice pot fi concen- 
trate sub o formă generală care pune la îndemina con- 
struetorului de maşini criterii sigure de previziune a com- 
portamentului organelor de maşini în condiţii statice şi 
dinamice date. Totodată, această formă a permis erearea 
unei discipline de invátámint care, într-un curs, poate fi 
asimilată de studenţi, dindu-le posibilitatea ca, odată in- 
trati în practica profesională, să rezolve problemele de 
concepţie si de execuţie pe care le ridică conceperea, 
proiectarea, producerea şi exploatarea unei maşini. 

Odată cu crearea unei cereri în masă de oţel şi după: 
inventarea primului procedeu de producere pe scară indus- 
trială a acestuia, a apărut nevoia unei ştiinţe speciale a 
fabricării aliajelor de fier. Metalurgia a devenit si ea o 
ştiinţă distinctă de aplicare a cunoştinţelor chimice si fizice 
la producerea metalului şi, ceea ce este şi mai impor- 
tant, la perfecţionarea, lui. Căci ceea ce se putea obţine pe 
cale empirică pentru ameliorarea caracteristicilor de rezis- 
tentá a obiectelor din metal s-a epuizat destul de repede. 
Dealtfel, fierul fiind cunoscut de multă vreme, acest pro- 
ces de folosire a resurselor empirice de ameliorare s-a 
consumat in mare parte încă înainte de revoluţia indus- 
trială. Totodată, trebuiau ameliorate procedeele de pro- 
ducere a metalului. Acestea pot fi şi ele privite sub aspec- 
tul măririi vitezei de elaborare a unor metale de calitate 
dată. 

În aceastăprivinţă mărirea volumului furnalelor, durata 
şarjelor, folosirea unor surse mai eficiente de energie 
şi de elemente de aliere au jucat un rol important. Nici 
aici creşterea productivităţii în sensul ei simplificat de 
viteză nu s-a putut obţine în mod direct, urmărindu-se o 
singură linie a evoluţiei, de pildă în sensul imbogátirii conti- 
nue a cunoștințelor dintr-un singur domeniu. Progresele 
siderurgiei se datorează si ele contopirii treptate într-un 
flux mare a unor cunoştinţe provenite din izvoare diferite 

şi depărtate care se unesc în cursuri de apă din ce în ce 
mai mari pină a ajunge în fluxul mare al progresului pro- 
cesului metalurgic. Imaginea unui bazin orografic ni se 
pare sugestivă pentru reprezentarea plastică a procesului 
de acumulare a cunoştinţelor din punctul de vedere al 
unui singur proces tehnologic. 

Desigur că o asemenea imagine este considerabil sim- 
plificată, în primul rînd pentru că nu tine seama de sem- 
nalele pe care procesul le emite în sens invers către iz- 
voare, de cele care apelează la domenii care încă nu au 
contribuit la evoluția procesului avut în vedere şi, apoi, 
de faptul că aceleași domenii de cunoștințe, aceleaşi iz- 
voare adapă mai multe procese tehnologice uneori funda- 
mental diferite. 

În termeni economici, creşterea vitezei de funcţionare 
a maşinilor economisegte atit munca vie cit şi capitalul 
fix sau fondurile fixe, sporind eficienţa amindurora. Aceas- 
tá creştere a efectului este mai puţin decit proporţională 
cu creşterea vitezei în unităţi de măsură fizice, deoarece, 
pe de o parte, conducerea unor maşini cu viteze mai mari 
presupune o calificare mai înaltă a operatorului, iar, pe 
de altă parte, după cum am văzut, creşterea vitezei unei 
maşini presupune cheltuieli sporite de fabricaţie, deoarece 
sporul de viteză se obţine printr-un complex de modifi- 
cări tehnice. Aceasta explică în parte fenomenul parado- 
xal al tendinței de creştere a nivelului prețurilor maşini- 
lor pe piaţa mondială, în ciuda faptului că şi producerea 
maşinilor înseşi devine din ce în ce mai eficientă. 

Chiar si o măsură de creştere a vitezei de lucru a ma- 
şinilor, cum este automatizarea sau comanda numerică, 
aparent îndreptate exclusiv spre reducerea necesarului de 
muncă vie, măreşte considerabil productivitatea maşinilor, 
deoarece măreşte $i timpul-maşină, adică timpul in care 
maşina acționează în mod direct asupra obiectelor prelu- 
crate. 

Creşterea vitezei, ca tendință generală a progresului 
tehnic, învederează dificultăţile practice pe care le întim- 
pină distingerea între tipurile de progres tehnic definite 
în teoria, economică, cum sint de pildă progresul tehnic 
economisitor de muncă sau cel economisitor de fonduri. 
Încă odată iese în evidenţă caracterul său complex, rezul- 

tat din interacţiunea dintre logica tehnică si reglajele 
economice. 

Legătura dintre viteză şi valoarea de intrebuinţare, 
pe care doar am amintit-o mai sus, este aceea care aruncă 
puntea dintre tehnică si economie, complicind însă tot- 
odată întreaga problemă. Mărirea vitezei nu este un scop 
în sine aşa cum apare ea atunci cînd o privim dintr-un 
punct de vedere pur tehnic, ci ea trebuie să fie utilă socie- 
tátii în cadrul restricţiilor date de cheltuielile pe care 
societatea sau unitatea economică poate să şi le permită 
pentru obţinerea ei. 

Dar chiar şi din punct de vedere tehnic, orice pas în 
direcţia măririi vitezei de funcţionare a sistemelor tehnice 
ridică problema asigurării fiabilitátii lor. Căci orice ase- 
menea pas supune elementele sistemului la solicitări 
sporite, mărind rata defectárilor sau ducind chiar la auto- 
distrugerea sistemului, ceea ce se întimplă de cele mai multe 
ori atunci cînd sistemul tehnic nou se aflá în perioada lui 
infantilă. De aceea, orice avans în ceea ce priveşte mărirea 
vitezei trebuie să se sprijine pe măsuri tehnice care să 
ridice fiabilitatea si siguranţa de exploatare pină la nive- 
lul anterior, protejind sistemul tehnic însuşi ca şi pe 
oamenii care îl conduc. Aceasta generează numeroasele 
conexiuni în cadrul sistemului tehnologic de care am vor- 
bit mai sus şi asupra cărora va trebui să revenim mereu : 
materiale mai adecvate, precizie mai mare, control mai 
rapid etc. 

Revenim la exemplul banal al mijloacelor de transport 
pentru a sugera o imagine plastică a complexităţii legă- 
turilor pe care le generează creşterea, vitezei : în afară de 
fiabilitatea automobilului ca atare, este nevoie de amelio- 
rarea substanţială a drumurilor, ceea ce înseamnă nu 
numai crearea unei suprafeţe adecvate, dar și o ameliorare 
a traseelor, sisteme de semnalizare, o reţea largă de staţii 
de benzină, de ateliere de reparaţii. Serviciile post-vin- 
zare devin astfel parte integrantă a sistemului tehnic și 
nu un simplu adaos la maşină si cu atit mai puţin o fa- 
voare făcută cumpărătorului. Întrucit în condiţiile eco- 
nomice, fiabilitatea tuturor sistemelor tehnice nu poate fi 
foarte ridicată si cu atit mai puţin absolută, service-ul, 
adică serviciile de reparare şi întreţinere, ajung să facă 

parte, desigur într-un mod specific, din sistemul tehnic 
respectiv. Altfel el se autoblochează foarte curînd, deve- 
nind inutile atit din punct de vedere tehnic, cit şi econo- 
mic. O unitate industrială care produce mașini fără să 
producă servicii post-vinzare nu are, bineînțeles, nici o 
şansă să intre în competiţia internaţională. 

Mărirea vitezei proceselor tehnologice echivalează cu 
producerea unui număr sau a unei cantităţi mai mari de 
produse sau servicii pe unitatea de timp. Cu alte cuvinte, 
are loc o creștere a productivităţii fizice a muncii sau/și 
a maşinilor. Dar aici intervine principala contradicţie 
dintre tehnică si economie, care complică condiţiile in 
care are loc procesul tehnologic. Creșterea productivităţii 
fizice trebuie recunoscută de societate, la fel cum marfa 
individuală pentru a se realiza și a realiza munca conți- 
nută în ea trebuie să fie socialmente necesară. Cu alte 
cuvinte, si creşterii productivităţii fizice, pentru a deveni 
o creştere economică a productivităţii, trebuie să-i cores- 
pundă o creștere a cererii pentru produsul sau serviciul 
produs cu productivitate mai mare. Iată de ce, creşterea 
vitezei de funcţionare a unui sistem tehnic, ea însăşi, 
după cum am văzut, un proces complex care implică modi- 
ficarea unui număr de subsisteme tehnice, constituie 
începutul unui nou proces, uneori complicat, de adincire 
a cunoașterii nevoii pentru cantitatea sporită de pro- 
duse obţinute prin viteza de funcţionare mărită. 

Un prim pas pentru recunoașterea acestui spor de 
viteză este reducerea costului unitar al produselor fizice 
obținute cu viteza. sporită. Procesul se complică prin carac- 
terul complex al utilității produselor. Efectul reducerii 
preţului de cost poate fi o creştere mai mare a cererii de 
unităţi fizice decît reducerea costului, o creştere invers 

roportionalá sau una inferioară proportionalitátii inverse. 
n termeni economici, aceste proporţii între mişcarea 
costurilor 3i mişcările cererilor se exprimă prin noţiunea 
de elasticitate a cererii fatá de pret, care poate fi supra- 
unitară, unitară şi subunitară, respectiv corespunzător 
cu cele trei situaţii enumerate. O elasticitate supraunitară 
constituie un nou stimulent pentru sporuri de viteză, 
una subunitară atrage atenţia asupra faptului că un nou 

spor de productivitate fizică ar putea să nu fie însoţit 
de efectele scontate. 

Diferența dintre cost $i pret ne dă un oarecare spaţiu 
de ajustare, un ,,joc" care ne îngăduie o oarecare libertate 
de opțiune şi de acţiune în procesul complex al promovării 
creșterii vitezei de funcţionare a sistemelor tehnice. 

Trebuie să avem în vedere faptul că invențiile si apli- 
carea acelora care măresc vitezele de funcţionare a siste- 
melor tehnice comportă un cost suplimentar. Acesta se 
află si el într-o anumită proporţie cu sporul de viteză, 
care poate fi mai mic, egal sau mai mare decit sporul 
de cost. 

Toate acestea se desfăşoară însă în condiţiile în care 
procesele economice au loc cu decalaje de timp. 

Din cauza abstracţiilor cu care operează prin tradiţie 
ştiinţa economică, ne-am obişnuit cu ideea că reacţiile la 
acţiunile economice au loc instantaneu, ca și cum econo- 
mia ar fi o reţea electrică. În realitate, toate efectele acti- 
unilor economice se produc cu decalaje mai mari sau mai 
reduse de timp. De aceea, în momentul în care se adoptă 
o decizie economică, toate calculele care stau la baza ei 
sint calcule anticipative care au în vedere un viitor 
care, prin natura lui, nu poate fi cunoscut cu precizie. 
Economia planificată reduce această incertitudine, dar 
nu o poate anula, fie si din cauză că ea se află în legătură 
cu economii neplanificate. 

Decalajul de timp este şi el o noţiune abstractă. În 
realitate, în acest decalaj de timp se întreprind acţiuni 
economice menite să realizeze efectele sporului de viteză 
de funcționare a sistemelor tehnologice. 

Un caz care merită o deosebită atenție este cel al spo- 
ririi vitezei de funcţionare a sistemelor tehnologice care 
produc mijloace de producţie, căci ele pun şi mai preg- 
nant în evidenţă contradictia profundă dintre sporul de 
viteză in sens tehnic şi creşterea productivităţii în sens 
economic. Să ne închipuim că în procesul A se produc 
mijloace de producţie B în vederea producerii bunului de 
consum C. Dacă cererea de bunuri de consum C este sus- 
ceptibilă să crească timp îndelungat, atunci, evident, 
un spor de productivitate fizică în producţia mijloacelor 
de producție B este de dorit. Dacă însă cererea de bunuri 

de consum C nu are șanse să crească, mărirea vitezei de 
fabricație a mijloacelor de producţie B este nerafionalà 
si invențiile mărind viteza de funcţionare a proceselor 
tehnologice producătoare de B sint inutile dacă B nu 
poate avea o altà destinafie. 

Ín realitate, lucrurile sint mult mai complicate si 
prezintă curse primejdioase mai ales pentru ţările in curs 
de dezvoltare. Producţia industrială modernă este pro- 
fund specializată şi mijlocul de producţie B se realizează 
de mai multe unităţi productive. El însuși poate fi folo- 
sit în producerea mai multor feluri de bunuri de consum 
Cis Ca, ...,C,. Evoluţia lui B ne permite să mărim sensibil 
productivitatea în producerea bunurilor de consum. Cere- 
rea internă fiind nesatisfăcută, considerăm drept raţională 
orice accelerare a vitezei de producere a mijloacelor de 
producţie B. Treptat, în economia naţională se instalează 
un număr mare de mașini B, fără să se observe că în altă 
parte se acumulează condiţiile pentru înlocuirea maşini- 
lor B cu altele, mai productive. La un moment dat, eco- 
nomia ajunge să poarte o mare povară de mașini B care 
nu pot fi înlocuite cu mașinile B,, mult mai productive, 
care se produc în alte ţări. 

Înlocuirea, devine dificilă nu numai din cauza fondu- 
rilor mari imobilizate în maşinile B, dar şi din cauza fap- 
tului că o mulțime de oameni şi-au legat interesele de 
maşinile B în diferite moduri, fie dobindind o calificare 
potrivită numai pentru maşina B, fie obisnuindu-se cu 
organizarea producţiei specifică mașinilor B. 

Vedem încă o dată că mărirea vitezei de funcţionare 
a sistemelor tehnologice nu este un scop în sine. Cazul 
limită care reduce la absurd contradietia noastră ar fi 
producţia automată de căruțe în locul tractoarelor si al 
automobilelor. Desigur, nimeni nu s-ar gindi să inventeze 
maşini automate de produs căruţe, dar există pericolul 
de a se investi fonduri importante pentru mărirea produc- 
tiei şi a productivităţii unor sisteme tehnice care nu se 
plasează pe tendințele magistrale ale progresului tehnic. 
Iată de ce în epoca noastră prognoza tehnologică, cu toate 
slăbiciunile inerente oricărei anticipări a viitorului, este 
un element necesar al tuturor activităţilor tehnologice si 
economice. 


66 


Progresul tehnic şi productivitatea. Exprimarea produc- 
tivitátii sub forma unui raport aritmetic între numărul 
de produse și numărul de ore de funcţionare a unui sistem 
tehnologic sau pur şi simplu de ore de muncă, utilă din 
multe puncte de vedere, este totuşi o simplificare care 
implică ideea că orice mărire a vitezei de funcţionare a 
sistemelor tehnologice trebuie acceptată ca fiind o bine- 
facere. În realitate, după cum am sugerat, doar în sens 
economic, creşterea productivităţii este un proces infinit 
mai bogat decit creșterea vitezei de funcţionare a sisteme- 
lor tehnologice şi comportă acţiuni mai complexe de pro- 
movare decit invențiile care sporesc viteza tehnică de 
funcţionare. 

Pe de altă parte însă, spre binele economiei, acesta 
este un sistem elastic, flexibil, suplu, plin de jocuri si 
tolerantfe foarte mari. Sistemul economic este cu totul 
altceva decit un sistem tehnic, de exemplu o maşină- 
unealtă. Este adevărat însă că în această mare elastici- 
tate rezidă si pericolul de a nu se sesiza la timp acţiunea 
unor factori noi, dar si posibilitatea de adaptare cu cos- 
turi relativ reduse la situaţiile noi. Aceasta se bazează si 
pe o oarecare flexibilitate a sistemelor tehnologice, care 
ea îusăşi trebuie urmărită în mod deliberat. 

Din cauza contradietiei dintre viteza in sens tehnic si 
productivitatea în sens economic, linia automată, care 
reprezintă la un moment dat culmea în ceea ce priveşte 
viteza, de funcţionare, nu este o perfecţiune în sine. În 
principiu, instalarea unei linii automate trebuie să aibă 
loc numai în cazurile în care produsul respectiv este social- 
mente necesar. Întrucit costul ridicat al liniilor automate 
poate în multe cazuri să nu asigure recuperarea investiţiei 
făcute, cercetările tehnologice caută cu infrigurare soluţii 
care să îmbine cerințele contradictorii din punct de vedere 
tehnologic ale maximizării vitezei de funcţionare în con- 
ditiile unei anumite flexibilitáti a liniilor automate. Desi- 
gur, această problemă se rezolvă treptat prin realizarea 
unor sisteme de comandă mai flexibilă a operaţiunilor cum 
este, de exemplu, comanda numerică a maşinilor indivi- 
duale. 

Raportul dintre viteză şi productivitate este un caz 
particular al raportului dintre tehnică si economie, raport 

complex continind elemente de contradicţie profundă si 
altele de coincidenţă de interese. Reglarea tehnicii de către 
economie prin conexiuni inverse este o necesitate de care 
ne ocupăm într-altă parte a acestei cărţi. 

Concepţia simplificată a productivităţii muncii are 
în vedere un singur gen de progres tehnic, acela care duce 
la ameliorarea proceselor de producţie. Dar aceasta nu 
este decit un aspect al progresului tehnic. După numeroase 
aprecieri, în progresul tehnic predomină progresele pro- 
duselor si nu ale proceselor”. Desigur, o distincţie netă 
este imposibilă, în primul rînd pentru că multe produse, 
mijloace de producţie implică procese tehnologice noi. 
Apoi, o parte din produse sînt atit mijloace de producţie 
cit și bunuri de consum. În general, se stie cit de mari sint 
dificultăţile metodologice si practice ale separării dintre 
bunurile de consum $i mijloacele de producţie. Cert este 
însă că progresul tehnic nu constă numai în mărirea 
productivităţii în producerea unor bunuri care sint mereu 
aceleaşi. Modificarea metodelor de producţie atrage dupá 
sine modificarea produselor si invers. Progresul tehnic se 
exercită în mod unitar asupra producţiei de mijloace de 
producţie şi asupra bunurilor de consum. 


Pe scară socială productivitatea muncii depinde nu 
numai de vitezele cu care se produc diferitele produse 
individuale, ci şi de calitatea legăturilor dintre acestea. 
Prin reducere la absurd, ne putem imagina o economie 
perfect haotică din punctul de vedere al legăturilor dintre 
procesele tehnologice individuale, în care fiecare diutre 
acestea din urmă se realizează cu o înaltă productivitate, 
dar în care productivitatea funcţionării întregului sistem 
este nulă sau negativă, din cauză că produsele nu pot fi 
utilizate în fazele următoare ale procesului social de pro- 
ducţie şi întregul sistem nu este racordat la volumul si 
structura nevoilor. Astfel, într-o asemenea economie 
absurdă, imaginară se produc piese care nu sint necesare 


D ,,O mare parte din progresul tehnic în cadrul creșterii economice 
moderme se concentrează asupra creării de bunuri de consum noi și nu 
asupra unor mașini mai bune sau asupra materiilor prime pentru producerea 
bunurilor vechi". (Simon KUzNETS, Innovations und Adjustements in eco- 
nomic Growth, în ,, The Swedish Journal of Economics”, 4/1972.) 

producătorilor de mașini, maşini nepotrivite proceselor 
de producție existente, bunuri de consum pe care nu le 
cer consumatorii etc. În parte, această situaţie este frec- 
ventă în capitalism, unde producătorii, neputind niciodată 
fi perfect informaţi asupra nevoilor celorlalți producători 
şi ale consumatorilor, produc pentru stocuri care nu vor 
fi folosite niciodată. O planificare de un înalt grad de 
perfecţiune poate genera o informație suficientă pentru 
a reduce la minimum producţii inutile, deşi nu le poate 
elimina în întregime, din cauza complexității proceselor 
economice într-o economie dezvoltată. 

Productivitatea fizică trebuie corelată si cu ceea ce 
este bine cunoscut ca fiind ciclul de viață a produsului. 
În faza incipientă a ciclului de viaţă, o productivitate 
fizică ridicată este imposibilă din cauza a numeroase pie- 
dici de natură tehnică, umană şi economică, maşinile pro- 
ducătoare sînt încă imperfecte şi puţine, nu s-a acumulat 
încă suficientă experiență în producerea noului produs, 
cererea este încă reticentă, preţurile ridicate etc. În peri- 
oada de ascensiune a unui produs nou, productivitatea 
fizică în fabricarea lui crește continuu, fiindcă acţiunea 
factorilor, adeseori menţionaţi, scade. În perioada de suc- 
ces maxim a ciclului de viaţă, productivitatea fizică tinde 
să coincidă cu productivitatea economică. Dar în peri- 
oada de declin a produsului, productivitatea fizică ridi- 
cată devine tot mai antieconomică, întrucît produsele 
realizate cu ajutorul ei nu mai sînt cerute. Societatea 
trebuie să renunțe la această productivitate fizică atinsă 
în favoarea uneia mai scăzute încă, dar aplicate unui pro- 
dus nou, necesar. 

Este imposibil să se separe în două această unitate 
indestructibilă a progresului tehnic. El se desfăşoară, 
după cum se ştie, în cadrul unor mari transformări eco- 
nomice şi sociale. Progresul tehnic are loc odată cu indus- 
trializarea şi dezvoltarea industriei, iar mai tirziu, odată 
cu creșterea importanţei sectorului terțiar. La un moment 
dat piná si cercetarea ştiinţifică şi tehnologică devine un 
sector economic important nu numai pentru că de dez- 
voltarea lui depinde în mod direct creşterea economică, 
dar şi pentru faptul că ponderea lui constitutivă şi dimen- 
siunile absolute devin mari. 

Toate aceste procese au loc în condiţiile unei urbanizări 
tot mai pronunţate si nu pot avea loc decit odată cu acea- 
sta. În marile aglomerări urbane consumurile cele mai 
elementare, cum ar fi cel alimentar, nu mai pot avea loc 
după modelul consumului rural; producţia, repartiţia, 
circulația si consumul de alimente au loc într-un cu 
tetul alt mod decit în tradiţia rurală. Acest nou tip de 
consum alimentar este rezultatul progresului tehnic, al 
unui mare număr de invenţii. Telefonul, automobilul, 
frigiderul, aspiratorul de praf, aparatul de radio şi tele- 
vizorul, penicilina si vaccinul antipoliomielitie nu sint 
simple ,,binefaceri ale civilizaţiei”, sau „factori nocivi”, ci 
sint nevoi stringente, fără de care viaţa in marile aglome- 
raţii urbane ar fi de nesuporiat. 

Această unitate a progresului tehnic ca fenomen social 
larg, care modificá nu pur si simplu o vitezá si o produc- 
tivitate banală, ci ansamblul vieţii individuale şi sociale, 
pune o problemă economică de principiu. Care este ex- 
plicaţia faptului pentru care numai o parte (şi încă nu 
prea mare) a invențiilor realizate pe plan tehnic intră in 
circuitele economice, cu alte cuvinte de ce cercetarea în 
sensul cel mai larg al cuvîntului este redundantă, de ce 
sistemul economic respinge o mare parte din soluţiile 
tehnice noi sau cel puţin le amină aplicarea? Evident, 
pentru că o invenție trebuie să se încadreze, după cum am 
văzut, în sistemul tehnic existent, să nu-l devanseze prea 
mult. Mecanismul realizării economice al invenţiei este 
analog cu cel pe care Marx l-a descris pentru realizarea 
mărfii. Pentru a se realiza, invenţia trebuie să fie social- 
mente necesară. Inventatorul poate avea o idee despre 
nevoia socială, după cum o poate avea şi producătorul 
de mărfuri. Dar numai ajungind în contact cu sistemul 
de relaţii economice, invenţia poate să-și verifice utili- 
tatea socială. Ca şi marfa, invenţia trebuie să realizeze 
saltul mortal dintre producţie si utilizare. 

Desigur că mica producţie de mărfuri în care producă- 
torul individual se prezenta pe o piață fizică şi-şi striga, 
marfa este o abstracţie. Inovatorul, cel care își asumă 
sarcina de a promova o invenţie, poate contribui la cre- 
area nevoii sociale, la extinderea ei El poate acţiona 
asupra cererii prin multiple mijloace, multe dintre ele 

* 
fiindu-i puse la dispoziţie de progresul ştiinţific si tehnic. 
Dar această acțiune nu este de fapt altceva decit un pro- 
cedeu sau un ansamblu de procedee pentru a pune în evi- 
denfá o nevoie existentă latent sau un mijloc mai bun 
de satisfacere a unei nevoi evidente. Atunci cînd o inven- 
tie este în contradicţie frapantá cu nevoile societăţii, ea 
va, fi respinsă în mod categoric, chiar dacă din punct de 
vedere strict tehnic invenţia pare ademenitoare. Această 
contradicţie dintre tehnic si economie stă la originea tra- 
gediilor multor inventatori şi cercetători care si-au sacri- 
ficat toate forţele pentru crearea unui sistem tehnic nou 
inutil sau încă inutil din punct de vedere social. 


Creşterea vitezei proceselor de producţie este şi în 
legătură cu dimensiunile proceselor si instalaţiilor tehno- 
logice. Creșterea necesarului de spațiu este supracompen- 
sată prin creşterea mai rapidă a cantităţii de produs 
pe unitatea de timp. Dar pentru a funcționa în mod efici- 
ent, un proces de proporții mărite atrage după sine ne- 
voia de a se rezolva o reţea de probleme de rezistență a 
materialelor, de reglare, de alimentare şi de evacuare a 
reziduurilor procesului. Cu alte cuvinte, orice schimbare 
a dimensiunilor procesului implică probleme de organizare 
şi reglare tehnologică. De cele mai multe ori, creșterea 
dimensiunilor proceselor tehnologice (dealtfel ca si redu- 
cerea dimensiunilor lor) a depăşit, în cîteva etape succe- 
sive, posibilitățile de manipulare si dirijare ale organis- 
mului uman. 

Cresterea dimensiunilor ca şi creşterea vitezei atrag 
după sine neroia de dirijare exercitată cu mijloace altele 
decit organele omului. Problema dirijării proceselor teh- 
nologice a devenit acută imediat ce maşinii de lucru i s-a 
adăugat o sursă de energie artificială, care adus la o con- 
centrare fără precedent a energiei pe unitatea de timp şi 
spaţiu, depăşind cu mult energia desfășurată a organis- 
mului uman şi, implicit, posibilităţile de reglare de care 
dispune organismul uman. Primele organe de comandă au 
fost de natură mecanică : pirghia, roata dințată si angre- 
najele ei, frina şi ambreiajul. Au urmat sistemele de co- 
mandă electrice, mult mai eficiente şi mai precise : curen- 
tul electric poate fi conectat sau deconectat instantaneu, 


"1 


tensiunea si intensitatea lui pot fi variate şi ele cu diferite 
dispozitive. Printr-o ingenioasă combinaţie a conectări- 
lor si deconectárilor curentului electric se pot utiliza 
instalaţii de comandă cu un grad relativ înalt de sistema- 
tizare. 

Progresul sistemelor de comandă a culminat în zilele 
noastre cu comanda electronică de o complexitate si 
precizie radical deosebite de posibilităţile oferite de siste- 
mele mecanice si electrice (şi de altele care au jucat un rol 
mai redus în dezvoltarea tehnicii). 

Creșterea vitezei s-a realizat, după cum se ştie, prin 
combinarea și integrarea unor procese tehnologice dispa- 
rate. Banda rulantă este exemplul clasic cel mai ráspin- 
dit. Dar această combinare presupune sincronizarea ope- 
raţiilor unor maşini şi oameni, ceea ce a dat naștere unor 
noi probleme de comandă, mult mai complexe, care au 
fost rezolvate treptat, adoptindu-se mereu noi principii 
de comandă care au culminat prin linia automată de 
mașini din zilele noastre. 

Numai că linia tehnologică cu operaţii succesive şi-a 
dat în vileag nu numai avantajele, ci şi unele dezavantaje 
de principiu, printre care în primul rînd lipsa de flexibili- 
tate tehnică şi economică. 

De aceea, automatizarea a urmat nu numai calea 
perfectionárii comenzii la liniile de transfer, ci s-a diversi- 
ficat prin adoptarea unor sisteme de comandă individuală 
a maşinilor-unelte, cum este, de exemplu, comanda nume- 
rică sau prin concentrarea operaţiilor de prelucrare, un 
număr mare de operaţii executindu-se automat si simul- 
tan asupra unei singure piese etc. 


Economia relativă de timp, spaţiu, 
substanță, energie şi informație 


În cele din urmă trebuie să găsim un mod sintetic de 
exprimare a eficienţei tehnicii şi a dinamicii ei istorice 
a progresului tehnic. 

Se ştie că progresul tehnic duce la creşterea continuă 
a productivităţii muncii sociale, dar conceptul de produc- 
tivitate a muncii sociale este, după cum am văzut, un 
concept general, exprimat valoric, in care se dizolvă si 
dispar efectele specifice ale progresului tehnic, care 
constau în crearea de valori de întrebuințare, adică obiecte 
fizice noi, cu o structură nouă, mijloace de producție şi 
bunuri de consum care permit o nouă abordare a lumii 
inconjurătoare, astfel încît, în cele din urmă, se creează 
noi moduri de consum social și individual. Prin aceste 
schimbări fizice, progresul tehnic determină adinci modi- 
ficări sociale, schimbă structura producţiei, îmbogățește 
consumul, eliberează tot mai multi oameni de efortul 
productiv, permitind unui număr mai mare de oameni să 
iasă din sfera contactului cu substanţa si să se ocupe de 
activităţi prin excelenţă generatoare şi manipulatoare de 
informatie. Chiar si pe cei care rămîn în sfera produc- 
tiei materiale, progresul tehnic îi scoate din interiorul 
procesului de producţie propriu-zis, situîndu-i alături de el. 

Progresul tehnic realizează economii specifice faţă de 
efectele care se obțin în procesul de producţie. Ie reali- 
zează într-un mod complicat şi contradictoriu, printr-o 
ramificată reţea de conexiuni, imposibil de descris in amă_ 

nunțime. Balanța legăturilor dintre ramuri ne dă o idee 
vagă şi estompată a acestor legături la un moment dat. 

Aşadar, ce economiseşte progresul tehnic în termeni 
nevalorici? Oare putem găsi o expresie generală si sim- 
plă a efectelor economisitoare ale progresului tehnic, în 
termeni fizici, ai valorilor de întrebuințare asupra cărora 
acţionează procesul social istoric de care ne ocupăm aici? 

Progresul tehnic economiseşte timp, spaţiu, substanţă, 
înlocuindu-le cu informatie şi apoi consumind ceea ce a 
economisit pentru satisfacerea altor nevoi sau pentru 
satisfacerea aceloraşi nevoi într-un alt mod. Dar nici 
cantitatea de informație disponibilă nu este nelimitată. 
La un moment dat, progresul tehnic trebuie să urmărească 
şi economia de informaţie. 

În capitolul privind creşterea vitezei am infăţișat, 
sperăm destul de limpede, modul în care, prin creșterea 
vitezei, progresul tehnic economişeste timp. Desigur, 
economia de timp fizic este esenţială. Faptul că într-un 
timp scurt, atit individul, cît si societatea pot produce 
bunuri şi servicii mai multe si mai variate, echivalează 
cu o prelungire a vieții umane. Omul modern care mun- 
ceste un timp limitat, avînd timp să absoarbă o informa- 
tie de consum mai mare, putind călători pe distante mari, 
putind cunoaşte cultura şi modul de viaţă al altor popoare, 
fie in mod direct, fie prin mijloacele moderne de transmi- 
tere a informaţiei vizuale si sonore, tráieste, din punctul 
de vedere al saturárii cu informație, de citeva ori mai mult 
decit inaintagii săi. 

Pe de altă parte, economia de timp nu se reduce la 
timpul fizic, ci mai ales la timpul în care se exercită efor- 
tul biologie al omului. Transmiţind asupra mașinilor 
efortul pur mecanic si in parte, din ce în ce mai mare, 
efortul nervos, omul poate lucra în producţie cu un efort 
relativ uniform timp de mai multe ore pe zi. Se ştie că 
organismul uman nu suportă un efort fizic mare decit un 
timp foarte scurt. Mecanizarea acţiunilor umane, recur- 
gerea la principiul „supravegherii pure”, după o fericită ex- 
presie a lui Tadeusz KotarbinskiP, omul poate lucra cu o 


D Vezi T. KorAnBINsKI, Tratat despre lucrul bine făcut, Editura politică, 
București, 1976. 


74 


încordare moderată şi uniformă un număr de ore pe zi. 
În felul acesta se creează condiţiile pentru ca timpul de 
lucru petrecut să poată fi redus treptat. Crescînd timpul 
liber, utilizarea lui devine o problemă individuală şi soci- 
ală care nu poate fi rezolvată decit. făcindu-se apel la o 
categorie largă de bunuri şi servicii de consum special 
destinate petrecerii timpului liber. Printre acestea, mij- 
loacele de emitere, receptionare si stocare a informaţiei 
joacă un rol crescînd. 


Dar creşterea vitezei înseamnă, în acelaşi timp, şi 
economia de spaţiu, prin reducerea distanțelor între punc- 
tele in care se desfăşoară acţiuni umane directe sau mij- 
locite, prin intermediul proceselor tehnice. Într-un sens 
mai larg, acțiuni umane aflate la distante mari devin, 
graţie mijloacelor de transport şi de telecomunicaţii tot 
mai rapide, din ce în ce mai apropiate. 

Acest aspect merită o dezvoltare ceva mai amănunțită, 
pentru că el are o legătură imediată cu ordonarea acțiuni- 
lor umane şi a obiectelor, care în limbaj curent se numeşte 
organizare. Orice organizare înseamnă crearea si menti- 
nerea unei anumite ordini, premeditate sau spontane, în 
spaţiu şi în timp. Organizarea, adică ordonarea acţiunilor 
şi obiectelor, presupune stabilirea unor conexiuni între ele, 
de natură substanţială, energetică sau informaţională. 
La rîndul său, realizarea organizării presupune o anumită 
capacitate de ordonare, un potenţial care este limitat de 
constringeri substanţiale, energetice sau informaţionale. 
Economisind timpul, spaţiul si substanța, progresul 
tehnic măreşte capacitatea de organizare a societăţii. 
Din acest punct de vedere organizarea acţiunilor şi a 
obiectelor presupune capacitatea de a reacţiona în timp 
util la o informaţie sosită în timp util. Desigur, timpul 
util este diferit de la caz la caz, dar este limpede că cone- 
xiunile substanţiale în economie se realizează prin mijloace 
de transport, iar cele informaţionale prin mijloacele de 
telecomunieatie, cele energetice prin mijloacele de trans- 
port al energiei. Cu cit este mai mare viteza de functio- 
nare a mijloacelor prin care se realizează aceste trei tipuri 
de conexiuni, cu atit spaţiul acoperit de un sistem organi- 
zat poate fi mai mare. 


Progresul tehnic materializat in mijloacele cu ajutorul 
cărora se realizează aceste trei tipuri de economii a deter- 
minat o creștere continuă a dimensiunilor sistemelor sociale 
eficiente. Dacă ne referim la organizarea socială, observăm, 
odată cu creşterea vitezei în cele trei forme de conexiune, 
o creştere a importanţei sistemelor politice. De la viaţa 
politică preponderent locală şi rurală a feudalismului, 
funcţia principală în viața politică a preluat-o in capita- 
lism si în socialism statul national, iar odată cu accen- 
tuarea progresului s-au statornicit si s-au dezvoltat legă- 
turi strînse pe scară globală între statele naţionale, suve- 
rane şi independente de pe întreg globul pámintesc. Este 
evident că dacă astăzi România a stabilit variate forme de 
colaborare eficientă cu ţări aflate in toate părţile globului 
pămintesc, acest lucru nu a fost cu putinţă decit datorită 
posibilităţii stabilirii unor legături de cele trei feluri 
menţionate, datorită mijloacelor tehnice disponibile. 

Aceste consideraţii nu sint de natură politologicá «si 
nu dorim să le aprofundám piná la ultima consecință. 
Mai important pentru tema de care ne ocupăm ni se pare 
să subliniem aici faptul că progresul tehnic prin efectele 
sale integratoare determinate de economia de timp, spaţiu, 
substanță, energie şi informatie, creează condiţiile materi- 
ale pentru ameliorarea continuă a unei activităţi economice 
de importanță principală pentru economia socialistă si 
anume pentru planificare, atit in ceea ce priveşte calcu- 
lul sarcinilor economice, cit şi, mai ales, în ceea ee priveşte 
urmărirea şi controlul îndeplinirii lor. Într-o măsură tot 
mai mare conexiunile dintre elementele sistemului economic 
se pot realiza prompt şi exact, asigurindu-se astfel coezi- 
unea si elasticitatea planului, odată cu asigurarea unităţii 
proceselor substantiale, energetice si informaţionale ale 
dezvoltării economiei. 


Aspectul cel mai vizibil şi cel mai vechi al economiei 
de spaţiu, realizată prin progresul tehnic, este creşterea 
randamentelor la hectar din agricultură realizate printr-un 
complex de măsuri agrotehnice, prin combinarea mecani- 
zării, chimizării, irigării si crearea de soiuri mai produc- 
tive de culturi agricole. Această economie nu este numai 
relativă. Ea a fost atit de accentuată încit în unele țări 

dezvoltate suprafeţele agricole au putut fi reduse în timp 
ce producţia agricolă totală a crescut sensibil. Spaţiul 
economisit poate fi destinat altor utilizări şi mai ales poate 
fi lăsat neutilizat pentru scopuri productive, ráminind 
disponibil pentru recrearea citadinilor dornici de contac- 
tul eu natura eit mai puţin alterată de activitatea econo- 
mică. 

Un alt aspect vizibil cu ochiul liber al economiei de 
spațiu este cel al construcțiilor urbane. Dezvoltarea indus- 
triei moderne necesită concentrarea unui număr mare de 
oameni pe un spațiu restrins, datorită necesității ca aceş- 
tia să coopereze la procesele tehnologice industriale sau 
de altă natură. Urbanizarea merge mînă în mînă cu indus- 
trializarea. Una din caracteristicile oraşelor moderne este 
tocmai o extraordinară concentrare a populației pe supra- 
fețe restrinse. O asemenea concentrare nu ar fi fost cu 
putință fără realizarea cîtorva invenții de principiu care 
au permis construirea de clădiri cu zeci şi chiar sute de 
etaje. Dintre acestea trebuie menţionate, în primul rînd, 
ca fiind fundamentale din punctul de vedere al economiei 
de spaţiu, betonul armat şi ascensorul. Betonul armat, 
datorită rezistenţei si relativei uşurinţe cu care poate fi 
manipulat, a permis realizarea construcţiilor de dimen- 
siuni care practic n-ar fi fost posibile cu materialele de 
construcţie mai vechi. Ascensorul a rezolvat problema 
transportului pe verticală. 

Desigur că aceste invenţii n-au fost singurele care au 
creat oraşul modern. Pentru ca viața în marile aglomerafii 
urbane să fie suportabilă şi eficientă din punct de vedere 
economic, au trebuit să fie create, fie pe baza unor in- 
venţii fundamentale, fie mai ales prin adaptarea unora 
existente, la nevoile funcţionării sistemelor urbane o 
mulțime de sisteme tehnice. Oraşele ridică probleme mari 
de funcţionare internă, cum este transportul în interiorul 
oraşului, aducerea şi distribuirea mărfurilor între locuitorii 
oraşului, comunicarea informaţională între ei, distribu- 
irea energiei electrice ete. Aducerea apei în interiorul 
oraşelor, distribuirea ei şi evacuarea apelor reziduale este 
una din marile probleme ale oricărui oraș. 

Oraşul modern a devenit un sistem complex în care un 
număr de rețele de distribuţie a diferitelor bunuri şi 

servicii se suprapun şi care nu puteau fi create decit pe 
baza ingeniozitátii tehnice. Uneori se trece cu vederea 
faptul că viaţa în marile oraşe nu a devenit posibilă decit 
datorită marilor progrese ale medicinii care a reușit să 
elimine rind pe rind marile boli molipsitoare, în special 
pe acelea care au decimat în repetate rinduri populaţia 
Europei în cursul evului mediu. O epidemie de holeră sau 
de ciumă într-una din metropolele moderne ar condamna 
la moarte sigură şi rapidă milioane de oameni. 

Oraşul modern a dat naștere unei multitudini de in- 
venfii organizatorice. Aproape toate invențiile mentio- 
nate mai sus, chiar dacă pornesc de la invenţii materiale, 
se înfăptuiesc prin sisteme organizatorice fin ramificate. 
Chiar dirijarea fluxurilor cotidiene de transport în marile 
oraşe nu este posibilă decit prin tehnici organizatorice 
care nu puteau fi imaginate în aşezările mici. Datorită 
multitudinii de invenţii organizatorice şi tehnice a devenit 
posibilă existenţa a zeci de mii de oameni pe kilometru 
pătrat. 

Economia de spaţiu este însă esenţială pentru desfăi- 
rarea vieții industriale. Am văzut că una din caracteris- 
ticile esențiale ale industriei este faptul că procesele ei 
de producţie au loc printr-o uriaşă concentrare de sub- 
stantá si energie, precum si de forță de muncă umană pe 
unitatea de suprafaţă. Această concentrare pare să fi 
crescut considerabil în ultimele două sute de ani. Multe 
din invențiile care sint evaluate în primul rind după alte 
criterii au drept efect si economia de spaţiu. Creşterea 
vitezei de lucru sau reducerea consumurilor specifice de 
substanţă au ca efect — n-am spune secundar, ci am releva 
chiar caracterul lor esenţial — economia de spaţiu. Ase- 
menea efecte au si producţia pe bandă rulantă, automati- 
zarea etc., diferite inovaţii organizatorice etc. Preocuparea 
de a se realiza o producţie maximă pe unitatea de supra- 
faţă este constantă in industrie, desi în literatura economică 
i se acordă mult mai puţină atenţie decit, de exemplu, 
creşterii productivităţii muncii vii. 

Aici nu este vorba numai de utilizarea mai intensă a 
spaţiilor construite. În oraşul modern spaţiul ca atare este 
scump,chiar dacă nu este plătit efectiv în bani. Buna funcţi- 
onare a sistemului industrial urban presupune maxima utili- 

zare a spaţiului fizic. Utilizarea integrală a spaţiului con- 
struit devine o problemă abia în al doilea rind. Problema 
primordială acută este aceea a amplasării și dimensionării 
corecte a construcţiilor industriale sau de altă natură. 

Din acest punct de vedere nu se poate să nu se mentio- 
jeze avantajele enorme pe care le-a adus cu sine încetini- 
rea sau stagnarea tendinței de creştere a dimensiunilor 
tehnice ale stabilimentelor industriale. Persistenţa între- 
prinderilor mici şi mijlocii permite echilibrarea din multe 
puncte de vedere a vieţii urbane. Tehnica modernă nu a 
găsit încă mijloacele necesare pentru a realiza funcţio- 
narea eficientă a unei uzine în care peste 100 000 de 
muncitori să lucreze într-o singură incintă. 


Economia de spaţiu poate fi măsurată in mod indirect 
prin raportul dintre investiţiile în fonduri fixe active (ma- 
şini, utilaje, instalaţii) şi cele în fonduri fixe pasive (con- 
strucții), precum şi prin raportul dintre cele două categorii 
de fonduri. Asemenea calcule s-au efectuat pe perioade 
istorice destul de îndelungate” și ele arată o tendință netă 
de reducere a ponderii construcţiilor. 

Uneori este chiar greu de făcut o deosebire între economia 
de timp si economia de spaţiu. O maşină care execută de 
două ori mai repede o operaţie decit alta reduce nu numai 
timpul de execuţie la jumătate. Ea echivalează cu două 
maşini si ca atare economiseste spaţiul pe care lar fi 
ocupat a doua maşină. Mai mult decit atit, ea suprimă 
şi spațiul de mişcare de care ar fi avut nevoie operatorul 
la a doua maşină. Între multiplele efecte pe care le rea- 
lizează diferitele tipuri de automatizare modernă, eco- 
nomia de timp si de spaţiu sint mereu prezente. Acest lucru 
se referă atit la liniile automate în flux, cit şi la centrele 
de prelucrare şi la maşinile cu comandă numerică. Redu- 
cerea consumului relativ de substanță echivalează şi ea 
cu o importantă economie de spațiu în numeroasele stadii 
pe care le parcurge substanţa prin sistemul tehnologic. 
Astfel, reducindu-se (relativ) consumul de substanţă, se 
reduce activitatea umană, ceea ce înseamnă economie de 

suprafețe inutilizabile în alte scopuri din cauza activită- 
ţii miniere. Scăderea consumului de cărbune a dus la 
reducerea importantelor suprafeţe ocupate de haldele de 
steril. Reducindu-se cantitatea de substanță prelucrată, 
se reduc spaţiile de depozitare în diferitele faze ale proce- 
sului tehnologic. De asemenea, scad suprafețele necesare 
pentru manipularea şi transportul substanţei. 

Economia de substanță, realizată pe parcursul anilor 
care s-au scurs de la începuturile industriei moderne în 
general si in special din momentul in care a fost materia- 
lizat pentru prima dată un sistem tehnic nou, este vizibilă 
şi importantă. În literatură se publică destul de des date 
care ilustrează această tendinţă pentru perioadele recente. 
Discuţia este deosebit de actuală acum cînd publicaţiile 
abundă în studii în care se pune accentul pe pericolul de 
epuizare a resurselor, adeseori în perspective sumbre. Nu 
am dori să revenim la această discuţie acum, cînd scopul 
nostru este numai de a arăta că economia de substanţă 
este o caracteristică inerentă progresului tehnic, determi- 
nată atit de logica internă a tehnicii, cît şi de acţiunea de 
reglare pe care o exercită sistemul economic asupra siste- 
mului tehnologic al societăţii. Economia de substanţă se 
realizează atit prin invenţii majore, cit si prin invenţii 
mărunte, cotidiene, prin nenumărate perfecţionări care 
trec neobservate nu numai în istoria tehnicii (ar fi pur si 
simplu imposibil să se facă un inventar al unor asemenea, 
perfeetionári). 

Diutre invențiile majore care economisesc pe scară 
largă substanţă (nu numai în formă brută, dar şi sub 
formă de maşini, instalaţii şi construcţii, adică sub formă 
de fonduri fixe, care în afară de substanţă conţin o mare 
cantitate de informaţie costisitoare), de asemenea spaţiu 
şi timp, am putea să amintim ca exemplu spectaculos 
transmiterea semnalelor cu ajutorul undelor electromag- 
netice. În comparaţie cu telefonia cu fir, radioul şi tele- 
viziunea economisesc uriaşe cantități de substanţă care 
ar fi necesară dacă transmiterea semnalelor s-ar face prin 
fire de cupru (care si aşa este deficitar). Evident că nimeni 

n-a calculat și nu va putea calcula această economie. Dar 
din punctul de vedere al economisirii de substanță acestea 
sînt invenţii de-a dreptul fantastice ! Natura, în forma ei 
nealterată, constituie mediul purtător de semnale. 
Analoagá este situaţia în cazul aviaţiei si al navigaţiei 
maritime, care, amîndouă, deşi una este de dată recentă 
pe cînd cealaltă are o istorie multimilenară, folosesc drept 
suport al mijloacelor de transport mediul natural. Desigur 
transportul aerian este încă costisitor, dar faptul că el 
ne scuteşte de construirea de drumuri pe multe mii de 
kilometri este de netăgăduit. Multe milioane de tone de 
ciment şi fier sînt economisite în felul acesta. Progresele 
tehnice în domeniul naval au drept efect utilizarea mult 
mai intensă a căilor maritime care şi astăzi sint căi natu- 
rale. Nu am dori să ne oprim asupra unor dezavantaje ale 
acestor două moduri de transport ; ele sînt bine cunoscute. 


Mai palpabile si mai precis înregistrate sint economi- 
ile mărunte acumulate de-a lungul deceniilor la sistemele 
tehnice care dăinuie multă. vreme. Căile pe care sereali- 
zează economia de substanță sint multiple : mai buna 
cunoaștere a materialului, mărirea performanțelor sale, 
creşterea preciziei lucrării, combaterea uzurii și proteja- 
rea materialului împotriva agenţilor nocivi din mediu, 
reducerea frecărilor, mai precisa studiere şi construire a sche- 
melor cinematice, înlocuirea unor materiale cu altele etc., 
etc. ,,Minimizarea greutăţii ..., scrie un proiectant cu ex- 
perientá, poate fi privită drept criteriul cel mai important 
şi caracteristic al rationalitá(ii unei construcții pe întregul 
parcurs al proiectării. Acelaşi lucru este valabil şi pentru 
minimizarea gabaritelor''P. Ann Carter, care a supus unui 
studiu minuţios balantele legăturilor dintre ramuri ale 
S.U.A. pe anii 1939, 1947, 1958 şi 1961, constată că ,,con- 
sumurile de materiale tind sá scadá pe másurá ce mári- 
mea şi greutatea diferitelor utilaje se reduc, pe măsură 
ce se reduce risipa de materiale şi pe măsură ce materia- 
lele mai ieftine le înlocuiesc pe cele mai scumpe”2. Fa si 

identifică o serie de locuri în care au loc asemenea eco- 
nomii. Din studiile Annei Carter rezultă că ele se reali- 
zează şi pe calea unor economii mărunte, ceea ce recon- 
firmă o veche constatare a economistului german F. 
Gottl-Ottlilienfeld, care scrie : „Rațiunea tehnică ne reco- 
mandă să raționalizăm márunfigurile nu numai pentru 
că, pe măsura creşterii proporţiilor producţiei, exploatarea 
avantajelor celor mai mărunte sau suprimarea pierderilor 
infime se ridică la sume din ce în ce mai mari... La aceasta 
se mai adaugă si faptul că ocaziile de economii devin din 
ce în ce mai numeroase, pe măsură ce coborim pe scara 
măruntului“b,. 

Una din modalităţile de reducere a consumului rela- 
tiv de substanță este diversificarea materialelor indus- 
triale obţinute din aceleaşi elemente chimice, prin combi- 
natii adecvate scopurilor urmărite sau prin crearea unor 
materiale absolut noi pe baza unor principii chimice noi. 
Astfel, prin alierea fierului cu carbonul şi cu alte elemente, 
adăugate de obicei în cantități reduse, se obţin sute de 
aliaje, fiecare avînd proprietăţi potrivite pentru scopul 
urmărit. Folosindu-se materialele adecvate sau combinaţii 
ale lor, se pot reduce dimensiunile pieselor şi organelor de 
mașini. Printr-o corectă îmbinare a metodelor de prelu- 
crare se reduc treptat adaosurile de prelucrare, iar prin 
calculul mai precis al rezistenţei, limitele de siguranţă. 

Graficele din fig. 1, 2 şi 3 au o valoare istorică, dar ele 
ilustrează pregnant faptul că reducerea consumului de 
substanţă pe unitate de efect nu este numai inerentă 
tehnicii, dar că ea apare imediat după crearea unui sistem 
tehnic nou şi este mai accentuată la început, tinzind să 
piardă din vigoare cu trecerea timpului, deoarece fiecare 
nouă reducere de substanță necesită un efort tot mai mare 
pînă ce, pe baza principiului dat, devine imposibilă ; nu 
se pot construi sisteme tehnice perfect asubstantiale. 

Odată cu substanţa, progresul tehnic economiseste şi 
energia. Întrucît cea mai mare parte a energiei consu- 
mate în sistemul tehnologic al societăţii provine din re- 


D FRIEDRICH GOTTL-OTTLILIENFELD, Vom Sinn der Rationalisierung, 
Gustav Fischer Verlag, Jena, 1929, p. 35. 

surse minerale (cărbune, ţiţei, gaze naturale), această 
economie constă mai ales în intensificarea extracţiei de 
energie utilă din energia potenţială conținută în substanţele 
extrase din subsol. Creşterea randamentului acestor 

Fig. 1 Tendinţa greutăţii specifice "a mașinilor cu aburi.[Sursa: W.G. 
Waffenschmidt, Technik und Wirtschaft, Jena, 1928, p. 268 

Fig. 2 Tendinţa greutăţii specifice a motoarelor cu benzină. Sursa: După 
„V. D. I. Nachrichten", nr. 16/23 april. 1946 

lig. 3 Evoluţia istorică a consumului specific de combustibil si a randa- 
mentului unor motoare. Sursa: HM. Thirring Energy and Man, Harper and 
Row, New York, 1962 


resurse primare de energie este si ea rezultatul unui com- 
plex de invenţii si perfeetionári. Studiul atent al proceselor 
de ardere, inventarea unor dispozitive de ardere mai efi- 
ciente, ridicarea randamentului energetic al motoarelor, 
crearea unor noi tipuri de motoare care, prin firea lucru- 
rilor, au un randament mai ridicat, reducerea pierderilor 
în extracția purtătorilor primari, în producţia şi distri- 
butia energiei electrice ete. sint factori care au permis 
de-a lungul deceniilor o reducere impresionantă a consu- 
mului de energie primară pentru obţinerea unei unități 
de energie utilă. Dacă în primii ani de existență a centra- 
lelor termoelectrice, consumul de combustibil conventio- 
nal se ridica la 2—3 kg, astăzi, la centralele cele mai efi- 
ciente el a coborit la cifre care variază între 200 si 300 de 
grame pentru producerea unui kWh de energie electrică, 
adică o scădere de aproximativ 10 ori. 

Toate aceste reduceri de consumuri specifice trebuie 
raportate la uriaşa creştere a producţiei de energie elec- 
trică şi de produse din metale. Kilogramele economisite 
trebuie înmulţite cu miile de miliarde de kilowatore de 
energie electrică produse anual în lume, iar kilogramele 

de metale economisite la producerea maşinilor ar trebui 
inmul(ite, de exemplu, cu zecile de milioane de autotu- 
risme care părăsesc anual porţile uzinelor. O asemenea 
evaluare sumară arată că dacă nu s-ar fi realizat aceste 
reduceri de consumuri de substanţă, sistemul tehnologic 
al societăţii s-ar fi blocat sub povara extracţiei şi a trans- 
portului de substanţe utile şi s-ar fi apropiat de epui- 
zarea totală a zăcămintelor de resurse de purtători de 
energie, de minereu de fier etc. Evident că o asemenea 
blocare ar fi avut drept consecinţă imediată si oprirea pro- 
cesului de creştere economică. Nemaivorbind de faptul că 
unele sisteme tehnice nici n-ar fi putut să funcţioneze la 
consumurile specifice mai vechi. Astfel, una din condiţi- 
ile realizării zborurilor cosmice a fost realizarea unui com- 
bustibil a cărui energie să fi fost mai mare decit cea necesa- 
ră pentru scoaterea propriei sale greutăţi din sfera de 
atracţie a pămîntului. 

Întrucît în tehnică ca si in economie, nimic nu se poate 
obține fără un cost, şi în cazul economisirii de substanţă 
si de energie costul constă în înlocuirea substanţei şi ener- 
giei cu informaţie. Ea este generată de activitatea de cer- 
cetare sub toate formele sale, de la observarea critică a 
funcționării sistemelor tehnice existente si pină la crearea 
unor instrumente abstracte de gindire. Acest proces de 
substituire a substanței si energiei prin informaţie are drept 
consecință acumularea unei cantităţi tot mai mari de 
informatie pe unitatea de substanţă si de energie. 

Dar pentru ca acest proces de înlocuire a substanţei 
prin informaţie să poată avea loc, trebuie să crească capa- 
citatea substanței de a absorbi informația. Dintre substan- 
tele relativ abundente în natură, printr-un îndelungat 
proces istoric de selecţie, în epoca revoluţiei industriale 
fierul s-a impus ca fiind materialul care poate absorbi 
cantitatea cea mai mare de informaţie artificială pe uni- 
tate de masă şi de volum. Această capacitate a lui a spo- 
rit în decursul timpului şi sporește şi astăzi, sub ochii 
noştri. Una din cauzele majore ale reducerii greutăţii 
maşinilor în perioada de după cel de-al doilea război mon- 
dial este creşterea proprietăţilor fizice ale ofelurilor. 
Fig. 4, fără a putea reclama rigurozitate ştiinţifică si teh- 

nică, ilustrează totuşi în mod plastic acest proces în side- 
rurgia ţărilor cu tradiție în această activitate. 

Se mai arată cá în timp ce în perioada 1880—1940, 
adică în 60 de ani, proprietăţile de rezistenţă ale oţelului 

Fig. 4 Creşterea proprietăților de rezistență a oțelurilor in perioada 

1920 — 1950 şi prevederile pină în anul 1950. Sursa: Tadeusz Pyka, Pro- 

gramowanie oplymlanych podzialow inwestycyjnych, PWN, Varşovia, 1975, 
p. 110 


au crescut de două ori, în perioada 1960—1980, adică 
într-un timp de trei ori mai scurt, va avea loc o crestere 
de trei pînă la patru ori. 

Evident că prin creşterea proprietăților oţelului, 
capacitatea lui de absorbție a informației creşte virtual 
mai mult decît proportional, datorită complexității maşi- 
nilor moderne, ceea ce creează multiple posibilități de 
reducere a masei lor. 

După cum am mai menţionat, masele plastice creează 
posibilități calitativ noi de absorbţie a informaţiei. Dar, 
ni se pare că aspectul cel mai important din punctul de 
vedere al absorbției de informatie în substanţă este diver- 
sificarea lor, care este şi ea un proces mai vechi dar care 
dobindeste noi potenfialitáti. La capacităţile diferitelor 
feluri de materiale structurale luate separat se adaugă cele 
rezultind din combinarea lor, iar posibilităţile de combi- 
pare cresc prin diversificarea continuă a materialelor 
structurale. Există numeroase indicii după care epoca 
dominaţiei absolute a unui singur material structural se 
apropie de sfîrşit. Maşinile conţin, alături de oţel, canti- 
táti mereu sporite de alte materiale, mai ales de mase 
plastice, cărora li se găsesc mereu noi posibilități de apli- 
care adecvată. Creşte importanţa unor materiale combi- 
nate, cum sînt masele plastice armate, oţelul placat cu 
mase plastice etc. Principiul betonului armat, primul 
material complex realizat prin metode fizice (sau, mai 
precis, fizico-chimice) dobindeşte o extindere care, în 
viitor, ar putea să ia proporţii mari. 

Dacă în momentul inițial al producţiei industriale a 
maselor plastice s-au emis ipoteze privind înlocuirea în 
masă a oţelului prin noile materiale sintetice, evoluţia 
ulterioară a demonstrat marile posibilităţi ale combina- 
țiilor mai mult sau mai puţin complicate între materiale. 


Progresul tehnic economisește informație, după ce a 
folosit-o pentru a economisi substanţa, spaţiul şi timpul. 
Dar generarea informaţiei este un proces costisitor, iar 
productivitatea creierului uman, în ceea ce priveşte cre- 
area de informaţie nouă, este limitată. De aceea procede- 
ul de reducere a necesarului de informaţie extrapolează 
metoda care s-a folosit în cazul capitalului fix : odată cu 
acumularea maşinilor, instalaţiilor şi clădirilor destinate 
reducerii cheltuielilor de muncă vie, acum se caută mereu 
noi mijloace de economisire a elementelor capitalului fix, 
a maşinilor şi construcţiilor, precum şi a capitalului circu- 
lant. Aceasta se realizează prin înlocuirea elementelor 
materiale ale producţiei cu informatie. Curind vine rîndul 


şi acesteia din urmă : costul informaţiei creşte în volum 
absolut şi dacă nu s-ar introduce procedee de reducere a 
volumului necesar, efectul procesului de substituție s-ar 
anihila. 

Procedeele de reducere relativă a necesarului de infor- 
mație sau, mai precis vorbind, a costului informaţiei, in 
toate fazele pe care ea trebuie să le parcurgă — sînt mul- 
tiple şi variate. În capitolul consacrat caracterului gene- 
tic al informaţiei am văzut numai unul, deşi probabil cel 
mai important. În afară de transferul între ramuri și 
procese, precum şi între regiuni, există alte procedee, avînd 
efecte de dimensiuni si de o anvergură similare. Dar 
procedeele de reducere a necesarului de informaţie nu se 
opresc la asemenea principii generale. Se aplică principii 
mai numeroase, cu o sferă de acțiune mai restrinsá. Tipi- 
zarea produselor, tipizarea proiectelor, standardizarea, 
principiul modular al proiectării -- au fiecare o contribu- 
tie de seamă si la economisirea informaţiei. Stocarea sis- 
tematizată a informaţiei este un procedeu provenit din 
ştiinţă dar larg folosit de ingineri, care apelează de mai 
multă vreme la compendii în care informaţia tehnologică. 
este sistematizată astfel încît poate fi regăsită cu uşurinţă. 

Dar toate aceste procedee s-au dovedit inoperante în 
faţa creşterii volumului de informaţie care se acumulează 
continuu. Procesul de generare a informaţiei noi presupune 
prelucrarea unei cantităţi crescinde de informaţie existentă., 
Iată de ce calculatoarele, mai intii cele mecanice si elec- 
trice, iar de cîteva decenii cele electronice, îşi au rădăcinile 
în logica înseşi a dezvoltării forțelor de producţie, ele 
răspunzind unor nevoi stringente ale acestora. Ele nu 
apar ca un deus ez machina producind o totală surpriză, 
ci răspund nevoii resimtite de mai multă vreme nu numai 
în tehnică, ci şi în alte domenii de activitate. 

Distribuţia rapidă a unei informaţii identice la mai 
mulţi deținători a dat încă mai demult naştere unor 
procedee de copiat. Industria cunoaște demult procedeul 
de copiere optică cu hirtie de ozalid developată în vapori 
de amoniac sau copierea cu hirtie colorată sau chiar prin 
fotografiere. Dar productivitatea tuturor acestor procedee 

era redusă și manipularea greoaie şi neplăcută. Inven- 
tarea procedeului Xerox a mărit considerabil produc- 
tivitatea procesului de copiere, oferind un mijloc nou, 
rapid şi ieftin de multiplicare a informaţiei, procedeu 
urmărind prin excelență economisirea acesteia. 


În fond, producţia in serie si standardizarea sint, în 
primul rînd, procedee de economisire a informaţiei. Eco- 
nomiile dimensionale care se realizează în industrie se 
datorează, în primul rînd, faptului că o informaţie o dată 
generată poate fi utilizată în mod repetat. A reduce eco- 
nomiile dimensionale la repartizarea pe un număr mare de 
produse a costurilor convenţional constante este o sim- 
plificare care ascunde această primă si cea mai importantă 
sursă de economii. 


Progresul tehnic— progres al comenzii 


În ultimii treizeci de ani, în literatura tehnică, filozo- 
fică și economică se acordă o atenţie primordială comenzii 
aplicate la mașini. Un complex de discipline ştiinţifice noi 
s-a născut, iar cuvintul ,,ciberneticà" se invocă în fiecare 
zi nu numai în literatura de specialitate, dar si în publi- 
cistică. Cibernetica este asociată cu teoria sistemelor si 
aceasta cu o familie de discipline matematice, biologice, 
filozofice ete. Uneori se creează impresia, alteori din fuga 
condeiului se afirmă răspicat ideea potrivit căreia comanda 
în tehnică s-ar fi născut odată cu primele maşini auto- 
mate construite la mijlocul secolului nostru. 

Desigur, în cărţile de cibernetică se citează de cele mai 
multe ori dispozitive automate vechi, exemple de preis- 
torie cibernetică. Dar si aceste exemple par a sugera ideea 
unor accidente istorice oarecum în afara continuității. 
Însuși Norbert Wiener serie: „Dacă secolul al XVII-lea 
şi începutul secolului al XVIII-lea formează epoca cea- 
sornicelor, iar sfîrşitul secolului al XVIII-lea si secolul 
al XIX-lea constituie epoca maşinilor cu abur, epoca de 
faţă este epoca comunicării şi comenzii”. Desigur, Wiener 
nu neglijează faptul că preocuparea pentru crearea de 
automate este foarte veche; căci „cerința de a produce 
si a studia automatele a fost întotdeauna exprimată cu 
mijloacele existente ale epocii"?. Automatele din ziua de 


1) NonBEnT Wienen, Cibernetica sau știința comenzii si comunicării 
la ființe şi mașini, Editura ştiinţifică. Bucureşti, 1966, p. 68. 
2) Ibidem. 

astăzi se deosebesc de predecesoarele lor prin aceea că 
„ele conţin organe senzoriale, efectori, precum $i echi- 
valentul unui sistem nervos pentru interpretarea trans- 
ferului de informaţie de la organele senzoriale la efectori""?, 

Dar pentru a înţelege mai profund sensul progresului 
tehnicii care, prin întreaga sa istorie, a aspirat spre crearea 
de mașini automate care să funcţioneze un anumit timp 
fără nici o intervenţie a omului, trebuie să atribuim noţiunii 
de comandă un sens în același timp mai larg și mai simplu, 
acela de acțiune în vederea supunerii mişcării materiei 
scopurilor urmărite de om, folosirii ordinii existente în na- 
tură a acelei ordini carefaceactiuneaumaná asupra naturii 
mai eficientă din punctul de vedere al scopurilor urmărite 
de om. Dacă privim lucrurile din acest punct de vedere, 
întregul progres tehnic este un progres al comenzii, de- 
sigur al unei comenzi care evoluează de la simplu la com- 
plex, de la grosolan la subtil, căci toată acţiunea omului 
asupra materiei din mediu se rezumă la supunerea aces- 
teia scopurilor umane, chiar dacă la început această acţi- 
une, mijloacele si rezultatele ei au fost extrem de simple. 
Conferirea unei forme anumite unui bulgáre de materie 
constituie un act de comandă a omului asupra acestui 
bulgăre, fie că acest act se realizează prin distrugerea păr- 
ților inutile, neconforme cu scopul, din bulgáre (pre- 
lucrarea prin distrugere), fie prin restructurarea fizică a 
bulgárelui (deformarea plastică), fie prin restructurarea 
chimică (crearea de noi compuşi chimici). 

La originea celor două forme de comandă fizică asupra 
materiei stă, pe de o parte, cioplirea pietrei, iar pe de 
altă parte olăritul. În primul caz, unealta era comandată 
cu mina, în al doilea — mina însăşi exercită comanda 
asupra substanţei în mod nemijlocit. Finefea comenzii 
putea fi foarte mare, în funcţie de indeminarea dobindită 
de olari şi olari şlefuitori. Această fineţe își avea originea 
în sistemul fin de reglaje pe care il permite fiziologia orga- 
nismului uman $i mai ales sistemul sáu nervos. Sculptura 
care se practică pretutindeni, prin cele două metode de 
transformare fizică a substanței pe care le discutăm aici, 


1 Ibidem. p. 73. 

este expresia supremă a extraordinarei capacităţi de 
reglare a organismului uman pe care el o extravertește 5i o 
imprimă obiectelor exterioare. Numai că această fineţe este 
foarte scumpă : talentele sint rare, nu oricine poate dobindi 
suprema măiestrie. Dar, ceea ce din punct de vedere eco- 
nomic este mult mai important — dobindirea fineţii regla- 
jelor executate de organismul omenesc cere un efort inde- 
lungat şi, ca atare, are o productivitate redusă. La toate 
acestea se mai adaugă faptul că datorită inconstantei 
reglajelor biologice, rezultatele reglajelor organice umane 
nu sînt repetabile. O operă de artă nu poate fi niciodată 
copiată perfect. Or, tehnica modernă ne arată că repetabi- 
litatea întocmai a unor operaţiuni şi a rezultatelor lor 
este una din condiţiile cele mai importante pentru pro- 
gresul ei. De aceea, treptat, omul a trebuit să înveţe să 
transmită unor reglaje mecanice realizarea scopurilor sale 
tehnice. Finefea a fost sacrificată pe altarul repetabilităţii. 
Reglajele mecanice, la început foarte grosolane, au trebuit 
să parcurgă o îndelungată istorie pentru a ajunge să se 
perfecţioneze treptat, într-o direcţie dată de o logică pro- 
prie, urmînd scopuri similare cu cele date de organismul 
uman, dar prin mijloace cu totul diferite. 

Progresul ceasornicelor cu arc, în secolele XVI-XVII, 
condiție necesară pentru apariţia tehnicii mecanice mo- 
derne, nu este altceva decit un progres de precizie a mis- 
cării mecanice artificiale, un progres al comenzii asupra 
acestei mişcări, un progres care a permis, mai tirziu, func- 
tionarea maşinilor acţionate cu motor, dezvoltind energii 
şi viteze mari. Mulţi istorici ai tehnicii acordă o mare aten- 
tie epocii menţionate de Wiener, pe bună dreptate. „Deşi 
avem de-a face cu producerea și comanda mişcării şi nu 
cu forţa, influenţa principiilor nou descoperite nu s-a limitat 
deloc la acest singur domeniu”? (al ceasornicelor, n.n. —I.L.), 
scrie A.P. Usher, unul din cercetătorii de autoritate ai 
progresului tehnicii mecanice”, atrágind atenţia. asupra 
importanţei controlului mişcării, odată cu creşterea vitezei. 


Dar, între imprimarea unei forme voite unui bulgăre de 
materie ca formă elementară de comandă în tehnică si con- 


D A. P. Usuzn, A History ef mechanical Inventions, Harvard Univer- 
sity Press, Cambridge, Mass., 1954, p. 304. 

trolul mişcării prin intermediul roţilor dinţate ale ceasorni- 
cului, se interpune o altă îndelungată istorie a tehnicii, 
în care omul s-a străduit să subordoneze în măsură cres- 
cîndă formele naturale de mişcare scopurilor sale. 

Unul din mijloacele descoperite din epocile cele mai 
vechi a fost folosirea elementelor din natură inzestrate 
cu sisteme materiale de comandă complexe, in speţă do- 
mesticirea animalelor. Domesticirea animalelor a fost din 
acest punct de vedere una din marile revoluţii în tehnica 
umană. Cu un efort redus în raport cu efectul obţinut, s-a 
reușit să se corecteze sistemul de instincte şi reflexe ani- 
male fără a se perturba in mod esenţial funcțiunile vitale 
ale organismului lor, pentru a obliga aceste fiinţe să exe- 
cute operații ce e drept simple, dar conforme cu nevoile 
umane. Datorită supunerii animalelor comenzii umane 
s-a, putut utiliza in special energia lor mecanică. Tractiunea 
animală a permis acționarea unor maşini simple, cum sînt 
plugul, carul, dar şi acţionarea unor maşini staţionare 
destinate pompării apei etc. 

O formă de comandă constind tot din utilizarea pasivă 
a unci ,,comenzi"! naturale, mult mai simple, este utilizarea 
energiei apei şi a vintului, care s-a produs mult mai tirziu 
decît domesticirea animalelor. Cursurile de apă constituie 
o ordonare a mişcărilor naturale imediat perceptibile, uşor 
de înţeles chiar şi pentru omul puţin evoluat din punct de 
vedere intelectual. La un nivel foarte scăzut de dezvoltare a 
forţelor de producţie, omul, fără a interveni în mod activ 
asupra mişcărilor apelor şi ale vintului, a putut să folo- 
sească ordinea naturală a acestor mişcări pentru navigaţie. 
Desigur, tehnica navigaţiei a evoluat cu timpul, eliberîndu-l 
pe om în mare măsură de elementul pasiv, dindu-i posibi- 
litatea să comande navele în măsură din ce în ce mai mare în 
funcţie de nevoile lui, dar ambarcatiunea cea mai simplă — 
pluta fără cirmă — utilizează o ordine naturală, o comandă 
naturală pentru a economisi energia sa fizică în procesele 
de deplasare proprie şi de transportare a unor obiecte. 

Această ordonare simplă a unor elemente ale naturii, 
cum sînt cursurile de apă curgătoare sau curenții maritimi, 
este rară în natură. Mişcările naturii sint fie foarte cem- 
plicate, fie haotice din punctul de vedere al nevoilor omului, 
fie imperceptibile pentru el dacă nu este înarmat cu mij- 

loace tehnice speciale si cu o abilitate anume pentru per- 
ceperea și, cu atit mai mult, pentru utilizarea lor. 

Inventarea morii de apă, plasată de unii autori in 
timpul imperiului roman (nu datarea precisá conteazá in 
consideraţiile noastre), a fost unul din evenimentele cele 
mai de seamă în istoria tehnicii. Pe de o parte, ea trebuie 
interpretată că o primă formă de transformare a mișcării de 
translație oferită gratuit de natură în mişcare de rotaţie 
(una din cele mai fundamentale creaţii artificiale ale omu- 
lui), mișcare care poate fi supusă unui control precis, 
din ce în ce mai precis. După cum am văzut, cursurile de 
apă sint supuse unei comenzi a naturii: mişcarea lor este 
relativ precis delimitată în spaţiu, iar în multe cazuri este 
relativ regulată si, în ciuda energiei relativ mari concen- 
trate pe un spaţiu restrins, nu prezintă pericole prea mari 
pentru omul cu cunoştinţe si mijloace tehnice rudimentare. 
Această ,„comandă”” naturală este supusă comenzii omului 
prin intermediul roții. Întregul sistem este in mult mai 
mare măsură supus comenzii decît cursul de apă ca atare. 
Mișcarea este concentrată pe un spaţiu mult mai restrins, 
roata poate fi oprită şi pornită la nevoie ; graţie transmisii- 
lor prin roti dinţate, ea poate fi accelerată sau încetinită şi, 
nai ales, poate acţiona asupra unei varietăţi de mașini : de 
la moara de măcinat cereale, la instalaţii textile, concasoare 
de piatră, ciocane de tot felul etc. 

Această descoperire veche a unui mijloc de transfor- 
mare a mișcării de translație în mişcare rotativă a pregătit, 
tără îndoială, printr-un proces lent şi în combinaţie cu evo- 
luţia altor subsisteme tehnice: mecanismul bielá-mani- 
velă, roţile dinţate, cilindrul şi pistonul, apariţia maşinilor 
cu aburi si a celorlalte motoare descoperite ulterior. Princi- 
piul morii de apă este atit de eficient, încît el a continuat 
să fie dezvoltat in mod direct, ducind la inventarea tur- 
binelor cu apă ca mijloc de producere a energiei electrice şi 
ráminind una din speranţele energetice ale omenirii chiar 
şi în epoca noastră, confruntată dealtfel cu perspectiva 
epuizării rezervelor de combustibili fosili. 

Motoarele — în această viziune — nu sînt altceva 
decit forma de comandă a fluzului de energie. Omul a dis- 
pus din cele mai vechi timpuri de cantităţi mari de energie 
neordonatá, cum ar fi energia solară sau energia calorică 

a focului. Problema a fost însă mereu supunerea acestei 
energii controlului cît mai precis al omului, transformarea 
energiei în mişcare ordonată şi comandată. Ordonată în- 
seamnă, printre altele, delimitată într-un spaţiu precis. Or, 
motorul tocmai acest lucru îl realizează. La care se adaugă 
viteza mişcării, posibilitatea de a o declanşa si de a o opri 
după voie. 

Importanţa crucială pe care o reprezintă comanda pen- 
tru utilizarea energiei este pregnant ilustrată de exemplul 
energiei nucleare. 

Între eliberarea energiei sub forma exploziei nucleare 
şi utilizarea ei în scopuri constructive, se plasează trans- 
formarea ei in energie calorică şi electrică, transformări 
necesare tocmai pentru a aduce la o formă care poate fi 
supusă comenzii în maşină, corespunzătoare cu exigenţele 
tehnicii moderne. Reacţiile de fisiune nucleară ca atarc nu 
pot fi controlate decit într-o măsură grosieră. Problema 
utilizării energiei nucleare de fuziune este tocmai problema 
aducerii ei sub control, ceea ce nu s-a realizat încă. Şi se 
pare că eliberarea ei ca atare a fost o problemă mult mai 
simplă decit exercitatea controlului asupra ei. 

Comanda şi controlul sint acum prezente în tehnică şi con- 
stituie esenţa ei. De aceea măsurarea si exprimarea numerică. 
a parametrilor tehnici sint probleme capitale ale tehnicii 
şi ale progresului ei. Pentru a exercita controlul asupra fe- 
nomenelor naturale puse în slujba unor scopuri tehnologice, 
este nevoie de a le raporta la un anumit sistem de referință 
şi a putea reproduce în proces rezultatele unor măsură- 
tori, exprimate numeric. De aceea, matematica este atit 
de strins legată de tehnică. Se măsoară dimensiunile geo- 
metrice, mișcarea, temperatura, presiunea, numărul de 
obiecte etc. Fiind un progres al comenzii, în mod implicit 
progresul tehnic este un progres al măsurii şi al posibilită- 
tilor de a o reproduce cu o precizie crescindá în obiecte tot 
mai complexe. 

Rezultatele celor mai simple măsurători sint date prin 
numere. De aici şi nevoia, odată cu progresele tehnicii, de 
a găsi mijloace din ce în ce mai eficiente de manipulare a 
numerelor. Desigur, în trecut aceste progrese nu au fost 
atit de numeroase ca cele afectind elementele materiale ale 
tehnicii. Sistemul zecimal de numerotaţie este atit de efi- 

cient încit a putut face faţă, ca sistem ideal, timp înde- 
lungat nevoilor generate de tehnică şi de celelalte activități 
umane. 

Multă vreme numerele au putut fi manipulate cu sufi- 
cientă eficienţă fie numai cu creionul şi hirtia, fie cu ajutorul 
unor dispozitive simple cum este abacul. Chiar si indus- 
tria modernă a putut să se lipsească multă vreme de maşini 
de calcul. Maşinile de calcul mecanice sau electrice au 
jucat un rol important mai ales alături de procesele tehno- 
logice şi nu în interiorul lor. Abia calculatorul electronic 
s-a încorporat in mod direct şi masiv în însuşi „corpul” 
tehnologiei, permitind o automatizare flexibilă (prin auto- 
matizare intelegindu.se executarea comenzii, inclusiv a 
comenzilor de corectare a rezultatelor comenzilor ante- 
rioare, fără o intervenție permanentă a omului). 

Nevoile de măsurare și de reproducere a rezultatelor 
măsurătorilor au crescut formidabil în decursul istoriei 
tehnicii. Astăzi avem posibilitatea de a măsura dimensiu- 
nile geometrice cu precizii de ordinul mărimii atomului. 

Măsura este limbajul tehnicii. Mai mult decit atit, el 
este limbajul comun al ştiinţei şi al tehnicii, mijlocul prin 
care informaţia ştiinţifică este transmisă și se încorporează 
în sistemele tehnice materiale. 


O maşină este un ansamblu de elemente materiale struc- 
turate de informația încorporată în ele. Această informaţie 
substanţializată creează restricţii reciproce elementelor în 
mișcare, obligindu-le să urmeze cu mai multă sau mai 
puţină precizie traiectorii diferite. În felul acesta, infor- 
mafia comandă şi coordonează mişcarea elementelor unei 
structuri tehnice, realizind sistemul de comenzi interioare 
ale maşinii care sint automate în sensul că nu necesită, ci 
refuză intervenţia directă a omului. Această comandă in- 
lerioară este adeseori neglijată, întreaga atenţie a lite- 
raturii contemporane fiind concentrată asupra comenzii 
exterioare exercitate asupra întregului sistem, ceea, ce duce 
la o ruptură nejustificată între aceste două tipuri de 
comandă, de unde şi o viziune unilaterală asupra evoluţiei 
tehnicii. Comanda interioară este o condiție necesară pentru 

aplicarea comenzii exterioare. Ea incununeazá o indelun- 
gatá evoluţie care continuă si în prezent». 

După inventarea fiecărui principiu nou de comandă 
interioară urmează o perioadă îndelungată de mărire a 
preciziei acesteia, adică de mărire a restricţiilor în care se 
mişcă elementele unei mașini. Această mărire a restric- 
tiilor este determinată, după cum am văzut, in primul rînd 
de creşterea vitezei de mişcare, necesară măririi eficienţei 
tehnice şi economice a maşinilor. 

În mare parte, o accentuare a restricţiilor devine posi- 
bilă prin încorporarea în elementele materiale a unor in- 
formații noi, provenite din ştiinţă sau din experienţă teh- 
nologică. 


Accentuarea preciziei (vezi fig. 5), adică a restricţiilor 
impuse mișcărilor, mai este necesară pentru a permite 
omului, atita timp cit si în măsura în care nu există sisteme 
artificiale de comandă, să exercite asupra maşinii comanda 
exterioară (pornirea, oprirea, frinarea, accelerarea, modi- 

Fig. 9 Creșterea preciziei de prelucrare mecanică. Sursa: Encyclopaedia 
Universalis, Paris, 1968, vol. 10, p. 237. 


D Unele informaţii din presa de specialitate arată că unele comenzi 
fine nu pot fi realizate din exterior, prin dispozitive speciale de comandă, 
ci numai prin comandă interioară. 

ficarea sensului sau a direcţiei de funcţionare). Mașinile 
dezvoltă forţe uriaşe, ucigătoare pentru organismul uman. 
Dar datorită faptului că acestea se instalează în spaţii pre- 
eis delimitate şi izolate față de mediu, omul poate acţiona 
în imediata lor apropiere. 

Aceleaşi restricţii severe impuse mișcărilor permit eco- 
nomii de spaţiu, de care ne-am ocupat mai înainte. Maşini 
de puteri imense pot fi plasate în imediata apropiere unele 
de altele, fără să se distrugă şi fără să se stinjeneascá unele 
pe altele. 


Orice maşină este reglabilă. Reglabilitatea este o con- 
diţie necesară a bunei funetionári a mașinii deoarece de la 
pornire pină la încetarea în regimul optim de lucru se 
parcurg stadii de funcţionare, importante în special pentru 
această tranziţie. După o expresie a lui Joseph Sehumpe- 
ter, un automobil ajunge la ţintă nu numai datorită moto- 
rului, ci $i datorită frinelor. Se reglează viteza, intensitatea, 
puterea, debitul si alți parametri mai generali sau mai 
specifici. Cu alte cuvinte, se reglează cantitatea de energie 
la intrarea si la ieşirea din sistemul pe care îl reprezintă 
mașina. Am văzut în altă parte că maşina constă printre 
altele tocmai in concentrarea de energie si în delimitarea 
spaţială şi temporală a acţiunii ei. La aceasta se adaugă 
acum varierea cantităţii de energie la intrarea si la ieșirea, 
din sistem. 


În cazul limită, aceasta este necesară pentru prevenirea 
deteriorării. Dacă am pune o maşină instantaneu sub sar- 
cina maximă, maşina s-ar deteriora. Ea are nevoie deo 
anumită ,,elasticitate" în funcţionare. 


Dar reglarea este necesară nu numai pentru buna func- 
tionare a mașinii ca atare, dar si pentru a se realiza utili- 
tatea acestei funetionári. Reglarea vitezelor de lucru este 
o condiţie pentru utilizarea la maximum a potenţialelor 
maşinii. O mașină-unealtă se reglează în mod diferit in 
raport cu natura materialului prelucrat, calităţii suprafeţei 
dorite etc. 

Reglarea constă în introducerea de informaţie externă 
în interiorul maşinii. Această introducere poate avea loc 
prin intermediul unor dispozitive mai simple sau mai com- 
plicate. După cum am văzut maşinile pur mecanice sînt 

reglate cu ajutorul unor dispozitive mecanice, cum sint 
pirghiile, reductoarele, cutiile de viteze, ambreiajele, 
frinele etc. ; maşinile electrice, prin intensitatea sau tensi- 
unea curentului, care poate fi variată prin dispozitive ca 
transformatoare etc.; maşinile electronice au propriile 
lor dispozitive de reglare. 

În maşinile simple informaţia este introdusă în mod 
direct de către om care acţionează asupra organelor de 
comandă. O cantitate mică de energie cum este cea a omu- 
lui este suficientă pentru a comanda cantități uriaşe de 
energie care sint dirijate de informaţia încorporată în 
organele maşinii. 

Însă creşterea eficienței necesită concentrări foarte 
mari de energie sau, dimpotrivă, foarte mici, atit de mari 
sau atit de mici încît nu se mai pot construi dispozitive 
de comandă care să permită omului să acţioneze în mod 
direct asupra maşinii din cauză că nu mai poate recepta în 
timp util cantitatea de informaţie de la ieşirea maşinii sau 
nu poate transmite în mod direct şi în timp util o canti- 
tate de energie pentru a comanda maşina. De aceea apare 
nevoia automatizării, adică a creării unor mijloace specia- 
lizate de comandă care să poată prelucra în timp util în- 
treagh informatie necesară masinii.1n felul acesta automati- 
zarea este ourmarelogică şi necesară a dezvoltării maşinilor. 

În automatizare (în sensul larg al cuvîntului), comanda 
exterioară este preluată de mașini. Maşinile de comandă 
(electronice, hidraulice, pneumatice etc.) sint capabile să 
genereze si să prelucreze o cantitate mare de informaţie 
simplă pe unitatea de timp, ceea ce omul nu poate face. 
Trebuie însă accentuat faptul că maşinile de prelucrare a 
informaţiei nu pot prelucra decit o informaţie extrem de 
simplă, de obicei reductibilá la ,,da? şi „nu''. Complexita- 
tea informaţiei pe care o pot prelucra depinde de diferitele 
moduri de combinare a informaţiei simple, posibile în 
calculatoarele moderne. Marea eficienţă a calculatoarelor 
în comanda maşinilor constă însă în faptul că informaţia 
de comandă se suprapune unei informații de funcţionare 
intrinsecă maşinii, care ea însăși este o simplificare prin 
abstractizare a naturii. Calculatoarele nu pot comanda sis- 
teme biologice sau sociale, deși pot fi de mare ajutor în 
reglarea, sistemelor sociale prin prelucrarea acelei părţi din 

informaţia care poate fi redusă la automatica simplistă a 
calculatorului. 


Avem aşadar, o informaţie intrinsecă de funcţionare 
a mașinii şi informația de comandă care se introduce din 
exterior şi prin care se reglează regimul de funcţionare a 
mașinii. Informaţia intrinsecă este introdusă odată cu con- 
strucția mașinii, ráminind „congelată»” in ea pe tot timpul de 
existenţă a acesteia. Desigur că, cu timpul, prin procesele 
de uzură, această informaţie se deteriorează treptat, cedind 
locul unei doze crescinde de dezordine, de ,,zgomot””. Prin- 
tr-o coincidenţă, adeseori acest ‚zgomot informational 
este însoţit de accentuarea zgomotelor acustice ale mașini- 
lor mecanice. Aşadar, principalul aspect al uzurii fizice nu 
este pierderea treptată de substanţă (cantitativ şi relativ 
aceasta poate fi infimă faţă de masa unei maşini), ci in 
faptul că printr-o pierdere relativ mică de substanţă are loc 
o diminuare mai mult decit proporțională a ordinii lăun- 
trice, a comenzii intrinseci a maşinii. Din acest punct de 
vedere, uzura fizică ni se prezintă ca un proces informafio- 
nal. Între aceste două tipuri de informaţie are loc inter- 
acţiunea, care, de obicei, este reprezentată de bucle de 
conexiune inversă constind în faptul că informaţia de la 
ieşirea maşinii este transmisă mașinii de comandă care o 
prelucrează şi o transmite sub formă prelucrată la intrare. 
Această prelucrare este gradabilă, augmentabilă, pe măsura 
progresului mașinilor de comandă. Comanda poate deveni 
astfel din ce în ce mai subtilă, în sensul că poate reacţiona 
la o varietate mai mare de informaţie. În felul acesta ea 
evoluează în direcția bogăției comenzilor din sistemele 
biologice, ràminind însă calitativ diferită de aceasta. 

Progresul comenzii, ca un proces continuu, este o condiţie 
necesară pentru creşterea eficienței maşinilor. Progresul co- 
menziieconomiseste partea cea mai prețioasă a energiei uma- 
ne, energia nervoasă. Suprasolicitarea sistemului nervos al 
omului produce prejudicii organismului uman, unele mai 
grave decit cele produse de efortul fizic. Deci nu se poate 
face o distincţie netă între efortul fizic şi cel intelectual, 
întrucît nu există efort intelectual pur si nici efort fizic pur, 
epuizarea nervoasă are de obicei consecinţe mult mai grave 
asupra organismului decit epuizarea fizică. Epuizarea ner- 

voasă poate merge pînă la deteriorarea personalităţii su biec- 
lui, care se adaugă pierderii capacităţii demuncă de orice fel. 


Chiar în muncile așa-zise manuale din industrie de dată 
mai veche, oboseala şi solicitarea organismului provine de 
multe ori din factori care acţionează mai mult asupra sis- 
temului nervos decit asupra a ceea ce în mod convenţional 
se numeşte puterea fizică. Este vorba în special de zgomot, 
de tensiunea provocată de vitezele mari sau intensitátile 
mari ale unor procese etc. 


Eliberind pe om de toate acestea, comanda prin maşină 
creează noi posibilităţi de mărire a intensității funcţionării 
mașinii. Devin accesibile ordine de mărire noi în ceea ce 
priveşte viteza, temperatura, presiunea, precizia etc. 


Progresul comenzii este un progres al abstracţiei şi al 
capacităţii de a încorpora în materie sisteme abstracte. În 
sensul acesta el este o creaţie pur umană. Cunoaşterea 
concretă, descriptivă, a unor modele din mediul natural 
nu ar fi dus niciodată la progresul comenzii. Forma domi- 
nantă în maşină este roata şi, respectiv, mișcarea circulară. 
Or, roata este practic necunoscută naturii. 

Progresele recente ale comenzii se întemeiază pe pro- 
gresele unor discipline ştiinţifice cit se poate de rupte de 
„„realitate”, de mediul în care a apărut specia umană. Legă- 
turile matematicii si ale logicii moderne cu „realitatea“ 
sint de fapt, mai ales, contacte cu idei şi simboluri, cu crea- 
tii umane în care se întrupează gindirea abstractă. De 
aceea, progresul de miine al comenzii şi implicit progresul 
tehnic de miine are nevoie de progrese ale gîndirii abstracte 
de azi. 

Încă în scolul al XIX-lea, pe timpul predominării prin- 
cipiilor mecanice în tehnică, progresul tehnic a depins de 
progresele matematicii, stimulind, e adevărat, prin conexi- 
une inversă, dezvoltarea celei dintîi. În prezent însă, in 
condiţiile în care pe prim plan se situează principiile co- 
menzii complexe pe baza prelucrării unei cantităţi tot 
mai mari de informaţie tradusă în coduri matematice, 
progresul tehnic depinde în măsură mai mare ca oricind 
de dezvoltarea disciplinelor matematice celor mai abstracte, 
unele dintre ele inaccesibile oamenilor cu aptitudini mate- 
matice obișnuite. 

Întru-un sens mai larg întreaga tehnică este, la baza ei, 
de origine bionică. Tehnologia imită funcții biologice dintre 
cele mai diverse şi într-un mod foarte variat. 

Elementele de imitație sint mai ales biofizice, în primul 
rînd biomecanice. Multă vreme au fost si mai sint încă si 
în zilele noastre, cel mai greu de imitat elementele de 
comandă. Funcţiunile de comandă ale organismului bio- 
logic, mai ales ale celui animal, sint imposibil de imitat in 
mod direct, din cauza numărului mare de conexiuni di- 
recte şi inverse pe care le implică. Deplasarea unui animal 
superior, de pildă a calului sau a boului folosiţi multă 
vreme pentru efectuarea lucrului mecanic, implică comenzi 
atit de complicate încît imitarea lor directă ar necesita 
cunoştinţe si posibilităţi tehnice care nu există nici astăzi. 
Genialitatea omului ca făuritor de tehnică constă în aceea 
că a ştiut să ocolească de la bun început această imensă 
dificultate. Abstractizind, el a geometrizat tehnica sa, 
eliberindu-se de mişcările si reglajele complicate ale mode- 
lelor sale. Desigur, roata a fost mijlocul principal de înde- 
părtare a locomoţiei de modelele naturale. Aranjind acest 
element geometric relativ simplu în patru puncte dispuse 
dreptunghiular pe un sistem relativ rigid, el a reuşit să 
realizeze o locomotie oarecum similară cu cea a animalului 
patruped. Desigur, deplasarea carului primitiv nu este atit 
de perfectă ca a animalului. Animalul poate străbate un 
teren accidentat, ceea ce carul pe roti nu poate decit in 
limite foarte înguste, date de configurația geometrică a 
roții. Totuși, această formă geometrică abstractă întru- 
chipată material se poate deplasa peste neregularități de 
teren destul de mari în comparaţie cu un paralelipiped 
material care avansează numai pe un teren foarte neted 
(sania, de exemplu)». 

1) Inferioritatea mașinilor faţă de organismele animale se referă exclu- 
siv la bogăţia comenzii. Din punctul de vedere al scopurilor urmărite de om, 
sistemele tehnice sint mult mai eficiente decit animalele, deși, sau tocmai 
pentru cá, sint mai simple. Nici un animal nu poate atinge viteza vehicule- 
lor mecanice, nu rezistă la o solicitare atit de îndelungată, nu poate func- 
tiona în medii atit de variate. Bogăția comenzii organismului este dată de 
nevoia lui de a se adapta in mod pasiv la mediu, în timp ce omul a inventat 
si inventează continuu mijloace.exosomaticc pentru a se adapta la mediu in 
mod activ, adaptindu-l pe acesta din urmă la nevoile sale. Faptul cà cres- 
terea extensivă a numărului și puterii acestor mijloace deteriorează mediul 
este o altă problemă. 

O altă cale esenţială de ocolire a imposibilității de a evita 
comenzile complexe ale funcționării organismului animal 
a fost identificarea în natură sau crearea artificială a unor 
medii prielnice de funcţionare a sistemelor tehnice. Pen- 
tru cazul locomoţiei destul de complexe, de care ne ocupăm 
aici, este de remarcat identificarea unor medii omogene din 
anumite puncte de vedere pentru deplasarea vehiculelor, 
fie prin alunecare, fie prin rostogolire. Folosirea căilor de 
apă face parte din tehnica de locomofie cea mai veche. În 
acest caz sint utilizate reglajele date de natură : curenţii 
marini, orientarea vinturilor etc. Pe cursurile riurilor, pluta 
se lasă dirijată pasiv de mersul apei. Sania, schiurile şi 
patinele, cunoscute din cele mai vechi timpuri, se deplasea- 
ză pe mediile speciale create de gheaţă si zăpadă. Pentru 
vehiculele pe roți omul a inventat drumul bátátorit unde 
adaptarea vehiculului pe roţi la accidentele terenului nu 
mai este necesară decit în limite foarte înguste. Tendinţa de 
a reduce reglajele în deplasare a dus la apariţia navelor 
aeriene. Mai ales la înălțimi mari, avionul se deplasează 
aproape rectiliniu într-un mediu omogen, ceea ce permite 
realizarea unor viteze foarte mari, printre altele datorită 
faptului că vehiculul nu trebuie să se adapteze la nici un 
fel de neregularități ale mediului său fizic. Manevrele de 
dirijare se operează pe kilometri întregi. Eficienţa avio- 
nului se datorește faptului că mediul artificial infrastruc- 
tural nu este necesar decit la pornire si la sosire. Acelaşi 
lucru este valabil şi pentru navele acvatice. 

La fel ca şi deplasarea terestră, zborul s-a realizat 
şi el prin evitarea imitaţiei directe a funcţionării organis- 
mului animal. La avionul clasic forţa propulsoare este 
imprimată prin mişcarea elicoidală (o variantă a mişcării 
rotative), iar cea ascensionalá, de profilul aripii. Complexele 
comenzi care intervin în zborul păsărilor au fost inloculte 
prin elemente și mişcări geometrice abstractizate, mult mai 
eficiente din punct de vedere energetic şi extrem de eco- 
nomicoase din punctul de vedere al comenzilor. 


V „Bionica incearcă să dezlege enigma [enomenalei forţe de ridicare 
a aripii vii...” (Enfiklopedia kibernetiki, Glavnaia redaktia Ukrainskoi 
Sovetskoi Entiklopedii, Kiev, 1975, Vol. I, p. 164.) 

În ceea ce priveşte sistemele tehnice staţionare, adap- 
tarea la mediul schimbător a fost înlocuită prin crearea, 
unui mediu artificial plasindu-se maşinile la adăpostul 
clădirilor şi evitindu-se nevoia de a se adapta la schimbările 
de temperatură, umiditate etc. 


Printr-o homeostazá atit de complicată încît abia dacă 
este bine înţeleasă de știință, animalele superioare se pot 
adapta la variaţii relativ mari de temperatură. Sistemele 
tehnice staţionare sint adăpostite în medii artificiale în care 
temperatura, umiditatea, conținutul în diferite substanţe, 
sint încadrate în limite relativ precise, astfel încît functio- 
nează fără să apară reacţia negativă la schimbările care 
intervin în mediul natural. 

Aşadar, ocolirea, evitarea nevoii de reglare imposibil 
de realizat la un nivel dat al tehnicii, adică economia de 
reglaje în raport cu funcţia executată este unul din marile 
principii ale tehnicii, realizat în modurile cele mai variate, in 
funcţie de nevoile de funcţionare ale fiecărui sistem tehnic. 

Abstractizarea, geometrizarea, mecanizarea unor func- 
fii analoage cu cele biologice sint surse de realizare a lor cu o 
mare economie de mişcare şi un grad de complexitate mai 
scăzut. Ele fac posibilă concentrarea în timp si spațiu a 
unor mari cantităţi de substanță și energie. 

Date fiind concentrările de substanţă şi energie obis- 
nuite în tehnică, erorile de reglaj ar produce continuu catas- 
trofe de mari proporţii. Numai simplificarea funcţiei şi, 
implicit, a comenzii face cu putinţă concentrările de sub- 
stanţă si energie practicate curent în tehnica modernă. 

Economia de reglaje, de informaţie, este una din marile 
surse de economie de efort pe care le oferă tehnica în raport 
cu funcţionarea forţei de muncă omenești P. Ea se realizea- 
ză, după cum am văzut, prin geometrizarea mișcărilor si 
mai ales prin transformarea cît mai multora dintre ele in 
mișcare rotativă. 


1) Economia drastică de reglaje a permis omului să iasă din regnul 
animal, să creeze unelte și mașini, trecind apoi treptat la reglaje din ce în 
ce mai complicate, pe măsura acumulării de cunoștințe privind posibilită- 
tile de rafinare a mijloacelor și procedeelor de reglare artificiale. 

Principiul concentrări în tehnică 


Tehnica constă, printre altele, în utilizarea forţelor 
naturii pentru a produce bunuri şi servicii utile omului ca 
individ si societate. Pentru a utiliza aceste forte, ele trebuie 
supuse comenzii omului. Ca atare, comanda ţine de esenţa 
tehnicii. Tehnica înseamnă comandă. 

Una dintre condiţiile pentru ca forţele naturii să poată 
fi supuse comenzii este concentrarea lor într-un spaţiu şi 
într-un timp precis delimitat. Delimitarea precisă în timp 
şi spaţiu a acţiunii elementelor și forţelor naturii este unul 
din principalele procedee generale ale tehnicii. Reacţia de 
oxidare violentă care se manifestă sub forma focului, ne- 
controlată, nu ţine de tehnică, ci este o forţă a naturii ad- 
versă omului, care distruge operele lui, operele tehnicii, ale 
artei, ca si mediul înconjurător favorabil în mod natural 
omului ». Focul devine un element al tehnicii în momentul 


D lată expresia poetică a acestei idei: 
Wohltátig ist des Feuers Macht 
Wenn sie der Mensch bezáhmt, bewacht, 
Und was er bildet, was er schafft 
Das dankt er dieser Himmelskraft. 
Doch furchtbar wird die Himmelkraft, 
Wenn sie der Fessel sich entrafft, 
Einhertritt auf der eignen Spur, 
Die freie Tochter der Nalur. 


Friedrich von Schiller, Die Glocke 
(Binelăcătoare este puterea focului atita timp cît omul o stăpinește si 
o veghează, si tot ce a creat el datorează acestei puteri cerești. Dar această 
putere cerească devine îngrozitoare atunci cind scapă de cătușe și o pornește 
pe propriul său drum ca fiică liberă a Naturii. 
» Clopotul.) 

în care el poate fi tăcut să funcţioneze într-un spaţiu şi 
într-un interval de timp precis delimitate. Mai intii această 
delimitare se realizează prin mijloace rudimentare, prin 
plasarea unei cantităţi limitate de combustibil pe o supra- 
faţă neinflamabilà. Treptat, omul învaţă să construiască 
instalaţii speciale în care controlul focului devine din ce 
în ce mai precis, prin procedee din ce în ce mai complicate. 

Delimitarea înseamnă concentrare. Prin controlul din 
ce în ce mai precis se dobindeşte posibilitatea de a se con- 
centra, pe un spaţiu si un interval de timp date, o canti- 
tate crescindá de energie calorică. Prin aport artificial de 
oxigen, temperatura de ardere poate fi ridicată considera- 
bil şi, implicit, poate fi mărită cantitatea de căldură con- 
centrată pe unitatea de spaţiu şi de timp. 

Descoperirea unui element al naturii utilizabil în prin- 
cipiu nu este decit prima fază a utilizării sale în tehnică, 
nu este decit un simplu punct de pornire. Numai eserci- 
tarea comenzii si controlului asupra lor îl transformă într-un 
element al tehnicii în deplinul înţeles al cuvîntului. Supu- 
nerea forţelor naturii unui control precis necesită eforturi 
şi timp îndelungat, o cantitate mare de resurse de inventi- 
vitate. Explozia atomică încununează procesul de desco- 
perire a unei forţe naturale, dar integrarea ei în sistemul 
tehnologic abia aici începe. Si, după cum ştim, procesul 
acesta este îndelungat. Astăzi, după trei decenii de la explo- 
zia primei bombe atomice, centralele atomo-electrice, in 
ciuda unor previziuni optimiste, sint încă într-o fază de 
competiţie cu centralele clasice care isi cedează încet locul. 
Progresul comenzii asupra reacţiilor atomice este condi- 
tia realizării în măsură crescindă a imensei energii poten- 
tiale concentrate in mod natural în atom. 

Efectele secundare nocive ale sistemelor tehnice (ema- 
natii de substanţe nocive organismului uman, zgomot etc.) 
nu sint decit manifestări ale caracterului incomplet al 
controlului omului asupra sistemelor tehnice create şi 
utilizate de el. Desigur că acest control are limitele sale 
naturale care nu pot fi depăşite. Acumularea de informaţie 
asupra funcţionării sistemelor tehnice si încorporarea adec- 
vată a acesteia se loveşte la un moment dat de aceste 
limite. Atunci cînd progresul nu mai este cu putință se 
caută un nou sistem tehnic care îndeplineşte aceeaşi 

funcție sau una analoagă, producind aproximativ același 
efect util. 


Concentrarea ca trăsătură esenţială a tehnicii ne duce 
cu gîndul la esenţa artei care, după unele definiţii, constă, 
tocmai în concentrarea pe un spaţiu sau un interval de 
timp delimitate a unor elemente materiale purtătoare de 
informatie de natură să producă. un anumit gen de emoție 
de o anumită intensitate. În acest context s-a invocat de 
către esteticieni si de critici literari semnificația cuvîndului 
german Dichtung, care înseamnă și poezie și condensare, 
concentrare. După părerea unor esteticieni, poezia lirică 
trebuie să fie scurtă, explozivă. Dincolo de asemenea con- 
sideratii poate prea categorice, este însă limpede cá opera 
de artă trebuie să aibă limite precise în spaţiu şi în timp. 
Regula celor trei unităţi a dramaturgiei antice greceşti 
este încă o expresie consacrată a acestui imperativ al con- 
densării. Astfel, ea ne apare ca o regulă generală a activi- 
tátii umane, o regulă praxeologicá de reducere a infinitu- 
lui la dimensiuni comparabile cu ființa umană, cu limitele 
ei, o aducere a realităţii la situaţia în care omul este măsura 
tuturor lucrurilor. 


Concentrarea în timp şi spațiu a proceselor tehnologice 
este rezultatul gîndirii tehnice colective acumulate de-a 
lungul multor generaţii de creatori. Adeseori inventatorii 
individuali, urmărind concentrarea unui sistem tehnic pe un 
spaţiu mai redus sau într-un interval de timp mai redus, 
nu-și dau seama că se încadrează într-o tendinţă generală 
a progresului tehnic. Problema este de asemenea dimensiuni, 
incit ea nu poate fi realizată dintr-odată, printr-un 
singur act de progres tehnic. Un exemplu expresiv al difi- 
eultátii şi dimensiunilor ei este dorința, dealtfel veche, de 
a supune controlului într-un mod cît mai direct energia 
solară. Se stie că Pămiîntul este iradiat continuu cu o can- 
titate uriaşă de energie solară. Dar aceasta ajunge pe 
suprafața, terestră într-o formă difuză, cu o concentraţie 
redusă pe unitatea de timp si de spaţiu. De aceea, omul a 
captat sursele de energie solară indirectă pe care natura le-a 
concentrat prin procese specifice şi variate. Energia animală, 
energia apelor curgătoare, a vîntului, a combustibililor 

fosili, a plantelor uscate etc., sînt forme de energie solară 
concentrată şi reordonată. 


Concentrarea, este foarte vizibilă în cazul apelor curgă: 
toare care în multe locuri se mişcă între limitele precis 
conturate ale malurilor. Poate acesta esteşi motivul pentru 
care energia apelor curgătoare a fost prima care a fost 
utilizată pentru acţionarea unor mașini de putere mai mare. 
Moara de apă a fost precursoarea directă a fabricii care si 
astăzi in multe cazuri se numeşte în limba engleză mil! 
(moară). 

Din consideraţiile de piná acum rezultă cá concentrarea 
înseamnă în primul rînd ordonare. De cele mai multe ori 
crearea unui sistem tehnic nou echivalează cu reordonarea 
unor elemente cunoscute mai înainte. După cum arată 
proiectanfii cu experienţă, ordonarea din ce în ce mai 
bună (tinzind către optim) a elementelor sistemului pe care 
îl proiectează este unul din principiile de bază ale activi- 
tátii de proiectăre. 

Concentrarea spaţială atrage după sine concentrarea 
maselor elementelor materiale componente, reducerea masei 
acestor elemente, reducerea cantităţii de substanţe pe uni- 
tatea de spaţiu. Ceea ce astăzi se numeşte miniaturizare 
este o caracteristică generală a tehnologiei. Concentrarea 
este condiția producţiei în serie mare. Producţia în serie 
mare înseamnă tocmai miniaturizare, reducerea spaţiului si 
a timpului necesare pentru realizarea unităţii de produs şi, 
ceea, ce este mai important, reducerea cantităţii de infor- 
mafie pe unitatea de produs. Acest lucru trebuie subliniat 
mereu cu deosebită tărie întrucît omul, comparindu-se cu 
animalele din care provine, tinde să supraaprecieze pro- 
ductivitatea activităţii sale mintale. În realitate, cea mai 
mare parte a acestei activităţi se consumă pentru inter- 
pretarea informaţiei create de predecesori sau de alţi con- 
temporani. Inginerul petrece mulţi ani în şcoli pentru a 
învăţa o mică parte din starea tehnologiei. Informaţia 
odată acumulată, nu se păstrează in memorie decît în 
colectiv, deoarece memoria individuală nu poate înma- 
gazina decit o cantitate limitată de informaţie. Cea mai 
bună dovadă este faptul cá sînt suficienţi cîțiva ani de 
izolare faţă de vorbitorii împreună cu care un individ păs- 

trează în memorie colectivă limba maternă, pentru ca 
deprinderea de a o folosi să slăbească considerabil. 


Acelaşi lucru este valabil pentru orice activitate cu 
componenţă informaţională. Izolarea inginerilor, tehnicie- 
nilor şi muncitorilor, față de coprofesionalii lor pur- 
tători de tehnică actuală, îi va face să-şi piardă treptat 
cunoștințele. Generarea de informatie nouă este cu atit 
mai dificilă $i cere un efort cu atit mai mare. Desi ideile noi 
apar într-un mod care nu este încă bine înțeles de stiintà, 
dictonul devenit popular potrivit căruia inspiraţie în- 
seamnă transpiraţie reflectă faptul că ideea tehnică nouă 
apare ca rezultat al unui efort imens şi îndelungat, un 
„contact mai mult sau mai puţin direct cu sistemul tehnic 
avut in vedere, cu coprofesionali si cu oameni de alte pro- 
fesii, precum si cu obiecte naturale şi tehnice de cele mai 
diferite naturi. 

Avantajele seriei mari din producţia industrială sint 
multiple. De cele mai multe ori într-o primă aproximaţie 
se considerá cá acestea ar consta in repartizarea pe un 
număr mai mare de produse a cheltuielilor generale de 
regie. În realitate, probabil cá economiile principale ale 
producţiei în serie mare provin de acolo cá un singur sistem 
informaţional conţinut într-un proiect serveşte la reali- 
zarea unui număr oricît de mare de produse fizice. Din acest 
punct de vedere, cu cit proiectul este mai complicat, cu 
alte cuvinte cu cit contine mai multă informaţie, cu atit, 
celelalte condiţii ráminind constante, este mai eficientă 
producţia în serie. 

Producţia în serie mare ne apare astfel, în primul rînd, 
ca o economie de informaţie si abia în al doilea rînd ca o 
economie de muncă și de fonduri. Datorită unei informaţii 
corespunzătoare, ea este un exemplu de concentrare în 
timp şi în spaţiu a unor elemente ale tehnicii. Printr-o 
uzină de automobile trec într-un an milioane de tone de 
oţel, la rîndul lui rezultat dintr-un multiplu de milioane 
de tone de minereu de fier, de cocs şi de alte materiale. 

Economia de masă, de substanță, se realizează prin 
adăugarea de informaţie. Această economie nu este deci 
gratuită, nu rezultă dintr-o simplă reducere a dimensiuni- 
lor. Economia de masă şi deci şi economia de spaţiu se 

realizează prin inventarea unor materiale mai bune, cu 
proprietăţi de rezistență mai ridicate, cu o conductivitate 
termică sau electrică mai înaltă sau, dimpotrivă, mai 
scăzută, prin combinarea cea mai bună posibilă (optimă) a 
acestor proprietăţi. 

Iată de ce capacitatea de absorbţie de informaţie a unui 
material este o caracteristică esenţială a acestuia din punc- 
tele de vedere menționate mai sus. Astfel, după cum am 
văzut, lemnul este mai bun decit piatra, fierul mai bun 
decit lemnul, iar oţelul mai bun decît celelalte aliaje ale 
fierului. Masele plastice, deşi aflate abia la începutul carie- 
rei lor istorice, sint potenţial infinit superioare fierului, 
deoarece informaţia poate fi încorporată în ele nu numai 
intermolecular ci şi intramolecular, ceea ce deschide infi- 
nite noi posibilități de combinare. Ceea ce rămîne de făcut 
este realizarea acestor potenţialități. Dar aceasta este o 
chestiune de istorie. Faptul că pătrunderea noilor mate- 
riale sintetice în producție este mai lentă decit ne-am 
aştepta, judecind după unele caracteristici ale lor, se 
datorește caracterului social-istoric al progresului tehnic, 
faptului că acesta este supus unor procese sociale de 
comandă, pe de o parte, iar, pe de altă parte, faptului că nu 
există încă cunoștințele necesare pentru o aplicare eficientă 
a acestor materiale în proporţii mai mari. 

De pe acum este limpede că anumite configurații mate- 
riale sint posibile numai datorită faptului că, gratie infor- 
mafiei acumulate, în procesul de producere a materialelor 
sintetice pot fi controlate procese intramoleculare com- 
plexe ; se pot realiza combinații infinit mai subtile decit 
cele realizate prin mijloace mecanice. Graţie acestor posi- 
bilități intramoleculare, se pot realiza noi combinaţii 
mecanice care sint macroscopice. Desigur și astăzi o mai 
bună armonizare a proprietăților intramoleculare cu cele 
macroscopice poate duce la economii importante de spaţiu 
şi timp, la o concentrare mai mare a elementelor şi proce- 
selor. Consumul de materiale sintetice, realizate graţie 
progreselor ştiinţei şi tehnicii chimice, crește continuu si 
rapid, chiar dacă utilizările noi sînt mai subtile şi mai 
complexe decit simpla înlocuire a oțelului, care nu şi-a 
epuizat încă toate posibilităţile si rămîne încă materialul 
structural de bază al industriei şi construcţiilor moderne. 

Proprietăţile mecanice ale materialelor structurale cla- 
sice, ale pietrei, argilei, sticlei, lemnului, fierului, erau. sufi- 
cient de evidente pentru ca, mult timp, progresele să se 
poată realiza pe cale pur empirică. Dar chiar din zorii 
industriei moderne a fost necesar apelul la ştiinţă pentru 
a progresa in ceea ce privește concentrarea elementelor 
sistemelor mecanice. A fost nevoie de antrenarea cunos- 
tintelor furnizate de ştiinţele existente si ale unor noi dis- 
cipline ştiinţifice, cum sint rezistența materialelor si alte 
discipline inginereşti. 

În momentul în care însă tehnica a progresat pină la 
limita dincolo de care controlul materialelor nu se mai 
poate realiza organoleptic, fie chiar din cauza intensității 
proceselor mecanice, fie din cauza faptului că insesi feno- 
menele naturale puse în serviciul tehnicii nu mai sint acce- 
sibile observaţiei directe, ştiinţa a devenit o condiţie nece- 
sară pentru progresul tehnic. Fenomenele electrice şi 
electronice, ca şi o mare parte din fenomenele chimice, nu 
mai pot fi controlate organoleptic. Curentul electric nu se 
vede, nu miroase, iar, în momentul în care acţionează asupra 
omului, este fie extrem de nociv, fie de o tensiune şi inten- 
sitate care nu permit aprecierea după senzațiile pe care le 
produce. 

Aparatele de măsură electrice se bazează pe fenomene 
electromagnetice care nu există in mod obisnuit în stare 
naturală (cum există o mare parte din fenomenele meca- 
nice). A fost nevoie de cercetări ştiinţifice şi tehnice, bazate 
pe meloda științifică constind în anumite procedee de 
gîndire abstractă, pentru a formula fenomenele într-un 
limbaj abstract. Fenomenele electrice nu mai pot fi expri- 
mate într-un limbaj natural. Tensiunea şi intensitatea 
curentului electric nu pot fi văzute sau simţite în mod sufi- 
cient de gradat cu organele simţurilor noastre. A fost 
nevoie de apelul la numele unor oameni de ştiinţă pentru a 
desemna unităţile de măsură a unor concepte abstracte. 
Numai aparate relativ complicate pot măsura intensitatea 
şi tensiunea unui curent. Lungimea unui metru poate fi 
apreciată din ochi pină la o precizie de aproximativ 10%, 
pe cînd intensitatea unui curent, nu. 

Si mai complexe sint fenomenele electronice intermole- 
eulare, intraatomice. Numai gindirea teoretică a putut 

crea instrumentele cu care s-a putut pătrunde în micro- 
universul atomic, reprezentat popular de modelele. lui 
Rutherford, astăzi răspîndit în numeroase publicaţii si pe 
milioane de afişe, simbolizind puterea științei. 

Dacă conceptele fizicii clasice pot fi exprimate, cel 
puţin parţial, cu ajutorul aritmeticii accesibile tuturor 
oamenilor, fizica modernă îşi datorește existenţa unor 
capitole abstracte ale matematicii. Prin intermediul fizicii 
aceste capitole, uneori greu accesibile intuiției imediate, 
au început să pătrundă si se extind treptat în alte dis- 
cipline ştiinţifice cum sînt biologia sau ştiinţele sociale. 
Chiar dacă aici elementul matematic nu serveşte încă în 
mod direct măsurării nemijlocite, cum se întimplă de cele 
mai multe ori în fizică, el creează un cadru de gîndire care, 
combinat cu observaţia empirică, permite să se evite 
rătăcirea în spatii de gindire amorfe. Chiar dacă ajută 
numai la structurarea mai bună a gîndirii, matematica 
serveşte progresului științei $i, implicit, al științei biologice, 
sociale etc. De exemplu, ideea de optim care, din punct de 
vedere matematic, poate să reprezinte un punct într-un 
spațiu multidimensional, oricît de abstractă ar fi, ne călă- 
uzește mereu spre căutarea unor soluții mai bune decît 
cele pe care le avem astăzi. Astfel, ea este o idee ordona- 
toare, generală în practica umană, ştiinţifică, tehnică sau 
socială. : 

Concentrarea constind, printre altele, in ordonare, 
atrage după sine necesitatea măsurării si a perfecţionării ei 
continue. Aceasta se datorează necesităţii unei cres- 
teri importante a preciziei, care înseamnă respectarea din 
ce în ce mai riguroasă a unor dimensiuni. În legătură cu 
aceasta, gindirea tehnică a creat noțiunea de toleranță, care 
este una dintre puntile dintre ştiinţă si tehnică. Majoritatea. 
calculelor din tehnică se realizează pe baza unor modele 
matematice deterministe. Dar din cauza multiplelor im- 
perfectiuni ale sistemelor tehnice cu care se realizează sis- 
temele tehnice noi și care îşi au originea in imperfectiunea 
mecanică a organismului omenesc (în felul acesta tole- 
ranfa devine o punte de legătură între organic si neorganic, 
mai ales mecanic), măsurile calculate nu pot fi materiali- 
zate ca atare, ci cu abateri stohastice. Reducerea dis- 
persiei acestor abateri este una din problemele nodâle 

ale tehnicii și ea se realizează prin interacţiunea dintre 
instrumentele de măsurare și sistemele tehnice efectoare 
ale aparatelor din care se compun procesele. 

Progresul tehnic este astfel, printre altele, un proces âl 
reducerii abaterilor dintre valorile de calcul și valorile para- 
metrilor de funcţionare reali ai sistemelor tehnice. Reducerea 
dispersiei abaterilor este necesară şi la producţia în serie 
mare a unor sisteme tehnice relativ fine, care presupune 
interşanjabilitatea pieselor care se produc în locuri diferite, 
in mod specializat. Precizia crescindá este necesară si 
creşterii sau menţinerii fiabilitátii în sistemele tehnice 
individuale complexe, unde siguranța de funcţionare tinde 
să scadă exponential cu creșterea numărului de elemente 
care alcătuiesc sistemul. 

Creşterea preciziei în sensul reducerii disperisiei abate- 
rilor este o componentă esenţială a capacităţii de absorb- 
tie informaţională a materialelor. Superioritatea oţelului 
asupra lemnului constă esențialmente în posibilitatea de a 
controla, dimensiunile pieselor din oțel în condiţii variate. 
Cunoscindu-se bine, de exemplu, coeficientul de dilatatie 
al unei piese de olel, i se pot controla cu precizie dimensiu- 
nile în regimuri variate de temperatură. Pe măsură ce 
dimensiunile pot fi controlate mai bine, se pot micşora 
coeficienţii de siguranţă, ceea ce înseamnă economie de 
substanţă si, implicit, de spaţiu, energie etc. Cunoscindu-se 
mai bine proprietăţile de rezistență la diferite solicitări 
mecanice, piesele de oţel pot fi supuse unor viteze de mis- 
care mari şi calculate cu mai multă precizie. 

Iată în ce constau, în mod intrucitva mai concret, eco- 
nomiile de muncă si de fonduri (sau de capital) pe care 
încearcă să le identifice și să le separe cercetarea economică 
pe scară agregată. Am văzut că aceste economii, care cons- 
tau într-o concentrare mai mare în timp şi în spaţiu 
a proceselor tehnice (a proceselor de producție), se 
datoresc în exclusivitate cercetării, fie ea de natură stiin- 
țifică sau tehnică, de natură teoretică sau mai apropiată 
de practică. 

Problema care se pune este cum această înlocuire 
a substanţei si energiei cu informaţie aduce un spor net de 
eficiență. Răspunsul este relativ simplu: în timp ce 
substanța și energia se consumă mai mult sau mai puţin 


113 


repede, informaţia, odată generată, intră in memoria socia- 
là, unde poate fi stocată şi de unde poate fi extrasă cu 
un cost foarte redus, în comparație cu costul producerii 
unui sistem tehnic material şi care, pe deasupra, se uzează 
rapid. Geometria lui Euclid, creată cu milenii în urmă, 
continuă să fie un ingredient esenţial într-o mare parte 
a sistemelor tehnice. Euclid, despre care ca persoană nu 
se mai ştie aproape nimic, continuă să ne dăruiască coti- 
dian instrumentele cu ajutorul cărora calculăm roţile şi 
barele, pereţii si acoperișurile. Acelaşi lucru se întîmplă 
cu toate descoperirile ştiinţifice şi invențiile tehnice. Dar 
niciodată geometria lui Euclid și celelalte descoperiri si 
invenţii nu-şi pierd din cantitatea de informaţie pe care 
o conţin. 

Experimentul mintal al lui K. Popper » este revelator în 
această privință. Dacă toate bunurile materiale, cu excep- 
tia bibliotecilor, s-ar distruge printr-un cataclism, omenirea 
s-ar putea reface relativ repede. Invers, dacă s-ar păstra 
bunurile materiale, cu excepţia bibliotecilor, replasarea 
pe calea progresului ar dura un timp îndelungat, dar 
distrugerea bunurilor materiale inclusiv bibliotecile, ar 
arunca omenirea cu multe milenii înapoi. Experimentul 
acesta este desigur o simplificare, dar el ne arată impor- 
tanta covirşitoare a memoriei sociale pentru progresul 
social in general si pentru progresul tehnic in special. 


Sistemul memoriei sociale este, după cum am văzut, 
mult mai complex. El este un sistem viu, în continuă 
mişcare. De exemplu învățămîntul, care este un subsistem 
de memorie activă, în cadrul căruia conservarea informa- 
fiei se îmbină cu transmiterea ei din generație în gene- 
raţie, este şi un sistem generator de informaţie tehnolo- 
gică nouă. Mulţi profesori de discipline tehnice sînt inven- 
tatori şi proiectanți ; studenţii cooperează activ cu memo- 
ria celor dintii, creînd premisele pentru invenţii sau desco- 
periri noi. Există laureati ai Premiului Nobel încă stu- 
denfi sau abia ieşiţi de pe băncile facultăţii. 


D K, Popper, Epistemologia fără subiect cunoscător, în vol.: Epis- 
temologie. Orientări. contemporane, Editura politică, Bucureşti, 1974, 
p. 71. 

Ínvátámintul comportă un anumit cost social, care 
nu este deloc neglijabil. De aceea, o înflorire a invátfá- 
mintului (si a cercetării) pe scară de masă nu.este un acci- 
dent istoric ci apare odată ce societatea este în stare să 
aloce anumite fonduri pentru această meta-investitie. 

Costul învăţămîntului din punctul de vedere al 
progresului tehnic este augmentat si de modul specific 
în care omul este capabil să receptioneze informaţia stiin- 
țifică generată de predecesori. Am menţionat deja faptul 
că informaţia ştiinţifică şi tehnică se recepționează cu un 
efort al individului receptor. Această informaţie este de 
cu totul altă natură decit cea cuprinsă intr-un mesaj 
de felicitare de anul nou. Individul o poate recepționa 
într-un mod eficient numai dacă se ocupă exclusiv de 
asimilarea ei, neavînd o altă preocupare profesională. Mai 
mult decît atit, efectul receptiv uneori este maxim la o 
anumită virstă biologică. Reciclarea ar fi ineficientă dacă 
nu s-ar clădi totuși pe cunoştinţele vechi, chiar dacă 
acestea sint depășite. 

O parte din tehnicieni lucrează pe baza cunostin- 
telor acumulate în timpul studiilor universitare. De aceea, 
realizările tehnice actuale se bazează pe cunoștințe stiin- 
țifice avînd o vechime măsurată în decenii. Acesta este 
unul din motivele pentru care rezultatele cercetării ştiin- 
tifice par îndepărtate de practica actuală. Dar tot acesta 
este motivul pentru care cercetarea trebuie să devanseze 
nevoile practicii imediate. Altfel, se sustrage suportul 
ştiinţific pentru practica tehnologică de peste un deceniu, 
două sau trei. 

Memoria tehnologică socială nu se reduce nici la 
biblioteci, nici la sistemul învățămîntului, nici la siste- 
mul cercetării care pornește mereu de la memorie la cău- 
tări de informaţie nouă. Memoria tehnologică este încor- 
porată şi în sistemele tehnice materiale si în masa mare 
de oameni care acționează asupra acestor sisteme — ingi- 
neri, tehnicieni, muncitori în interacțiunea cotidiană a 
acestor milioane de oameni cu sistemele tehnice materiale. 

* Metaforie vorbind, memoria tehnologică este un organ 

social. Buna interacţiune între diferitele subsisteme ale 
sistemului memoriei tehnice şi științifice a societăţii este 
o condiţie necesară a bunei funcţionării a sistemului 
tehnologic de ansamblu al societății. Izolarea învăţă- 
mintului faţă de cercetare şi a amindurora față de siste- 
mul producţiei materiale diminuează eficiența tuturora, 
după cum izolarea producţiei faţă de nevoile pe care ea 
urmează să le satisfacă reduce pînă la anihilare eficiența 
economică, chiar dacă eficiența fizică (de exemplu numá- 
rul de bucăţi pe oră) este foarte ridicată, 


Reglarea economică a tehnicii 


Sistemul tehnologic al societăţii nu este un fenomen 
pur material ci, în primul rînd, un fenomen social. Repre- 
zentanţii lui sînt oamenii, purtători de informaţie, ajutaţi 
de diferite „memorii? în care este stocată informaţia 
tehnologică si de elementele materiale ale sistemului 
(maşini, instalaţii etc.). Între diferitele elemente ale siste- 
mului tehnologic al societăţii există goluri, rupturi, contra- 
dicții. Conexiunile dintre elementele sistemului forțelor 
de producţie sînt de natură dublă: tehnologică şi eco- 
nomică. Mişcarea elementelor nu se desfășoară în acelaşi 
ritm, ceea ce duce la apariţia de dezechilibre, disproportii 
şi alte nepotriviri. 

Pentru ca sistemul să nu degenereze, dinamica lui 
necesită existența unui sistem de reglare. Reglarea 
sistemului tehnologic, ca orice reglare, se realizează cu 
ajutorul informaţiei. Desigur că în procesul de reglare 
informația tehnologică joacă un rol important. Fluxurile 
de informaţie tehnologică sint multiple şi ne-am oprit asu- 
pra lor în altă parte a lucrării. Sistemul tehnologic este 
reglat si de fluxurile de informaţie ştiinţifică. Efectul 
acesta se produce în cea mai mare parte cu întirziere în 
mod indirect, prin traducerea codului ştiinţific în cod 
tehnologic. Totuşi, datorită influenţei pe care informaţia 
ştiinţifică o exercită asupra purtătorilor tehnologiei, ea 
are şi o influență reglatoare directă. 

Totuşi, aceste două genuri de informaţie nu sint 
suficiente pentru reglarea dinamicii sistemului forțelor 


117 


de producţie. Ponderea cea mai mare pare să o aibă în 
acest proces de reglare informaţia economică. 


Explicaţia trebuie căutată în faptul că tehnologia 
se aplică valorilor de întrebuințare, adică unor obiecte 
sau clase de obiectecareau fiecare însușirile lor proprii, 
unice, incomparabile unele cu altele, iar informaţia tehno- 
logică este purtată de experţii purtători de informaţie 
foarte diferită si cu priceperi diferite, între care se ridică 
barierele informaţionale ale diviziunii sociale a muncii. 
Ei nu s-ar putea înţelege unii cu alţii dacă nu ar exista 
un limbaj comun, un cod simplu, cum este sistemul mo- 
netar. Importanţa istorică a invenţiei sistemului monetar 
apare în adevăratele sale dimensiuni pe fondul forțelor 
de producţie moderne. Banii constituie un sistem infor- 
mafional de o simplitate extremă, care, în majoritatea, 
cazurilor, poate fi manipulat cu artimetica elementară, 
poate fi însuşit in 2—3 ani, în primii ani ai vieţii, şi este 
accesibil nu numai agenţilor producţiei de toate specia- 
lităţile, dar şi tuturor agenţilor procesului economic, 
chiar și celor fără cunoştinţe tehnice. Datorită sistemului 
monetar este posibilă participarea la reglarea sistemului 
tehnologic a unor oameni care pot să nu aibă nici cea 
mai vagă idee tehnică, cum ar putea fi contabilii, functio- 
narii de bancă etc. Cu ajutorul sistemului monetar este 
posibilă comunicarea dintre sistemul tehnologic si mediul 
său social alcătuit din consumatori, din organele puterii 
şi administraţiei de stat şi din multe alte categorii sociale. 

Sistemul monetar vehiculează informaţia privind 
activităţile pe care mediul le impune sistemului tehnologic 
sub forma caracterului limitat al resurselor de toate felu- 
rile. Multe din restricţiile mediului sînt comunicate siste- 
mului tehnologic de către sistemul monetar. Acesta este 
unul din motivele pentru care banii nu au putut fi aboliti 
nici în socialism, unde deciziile tehnologice, atit la scară 
macroeconomică cît şi la cea microeconomică, sint luate 
în mod conștient pe bază de plan. În socialism, sistemul 
monetar este codul în care o mare parte din deciziile de 
plan sînt comunicate sistemului tehnologic. 


Desigur, sistemul monetar nu este un sistem infor- 
mafional perfect. Ca orice sistem informaţional, el :este 

afectat de zgomote şi, mai în particular vorbind, de defi- 
cientele rezultind din caracterul său general, din mai mica 
sau mai marea sa instabilitate etc. În orice caz, după 
mai multe decenii de existentá a economiei socialiste, nu 
se întrevede încă perspectiva abolirii lui desi, după cum 
se ştie, deficienţele sale funcţionale în interiorul economiei 
capitaliste au determinat, în istoria gîndirii socialiste, 
formularea programatică repetată a desființării banilor. 

Reglarea sistemului tehnologic de către sistemul 
economie a fost observată de multă vreme. Întreaga ana- 
liză marxistă a capitalismului este o punere în evidenţă 
a caracterului reglator al economiei în raport cu tehno- 
logia şi a contradicţiilor generate de relaţiile de producţie 
capitaliste şi de efectele acestora asupra sistemului for- 
telor de producţie. În „Capitalul” Marx analizează in 
intregimea sa acest proces de reglare, deficienţele lui de 
principiu şi consecinţele sale sociale, în epoca sa. Dar 
si alţi economişti, analizind capitalismul chiar si de pe 
poziţii de clasă opuse lui Marx, au constatat rolul econo- 
miei ca reglator al sistemului tehnologic. Astfel, Gottl- 
Ottlilienfeld a adus contribuţii importante la studiul econo- 
mic al sistemului tehnologic în prima parte a secolului 
nostru. El scrie, printre altele : ,,... tehnica actuală care, 
prin esenţa sa, este progresistă, are nevoie neapărată de 
o reglare precisă a progresului său ! Posibilităţile acestui 
progres sint infinit de bogate. Direcţiile sale precise în 
care oamenii caută să-l realizeze nu pot fi decise decit 
de economie”! ?, 

Îl veuem aici pe Gottl, ale cărui contribuţii la stu- 
diul progresului tehnic au fost subliniate de Oskar Lange, 
anticipind idei cibernetice. Această anticipare nu este 
întimplătoare, ea rezultă din caracterul esențialmente 
cibernetic al ştiinţei economice. 

Această funcţie de reglare pe care o exercită siste- 
mul economic asupra sistemului tehnologic nu trebuie 
privită într-un mod simplificat. În primul rind, această 
funcție de comandă se exercită în interacțiune cu logica 
tehnică pe care logica economică nu poate s-o infringá 


D F, GorTL-OTTLILIENFELD, Wirtschaft und Wissenschaft, Gustav 
Fischer, Jena, 1931, p. 1155 

deoarece prima se bazează pe legile naturii. În al doilea 
rînd, logica tehnică și logica economică au comun faptul 
că ambele sînt optimizatoare în sensul că ambele urmăresc 
să exteriorizeze o funcţie-obiectiv, dată fiind o mulţime 
de restricţii. Deosebirea constă in natura funcţiei-obiectiv 
şi în natura restricţiilor. Funcţia-obiectiv şi restricţiile 
economice au un caracter general valabil pentru toate 
activităţile tehnologice, pentru toate subsistemele şi ele- 
mentele sistemului tehnologic, în timp ce funcţia-obiectiv 
şi restricţiile tehnologice au un caracter local, individual, 
valabil pentru elemente individuale ale sistemului tehno- 
logic sau pentru unele elemente, fără să le cuprindă nicio- 
dată pe toate. Distincția marxistă dintre valoarea de 
întrebuințare si valoare isi manifestă încă o dată pereni- 
tatea ca instrument de analiză, oferind un analog apropiat, 
care permite o pătrundere în intimitatea reglajelor subtile 
ce au loc în cadrul dezvoltării sistemului forțelor de 
producţie. 

Pe de altă parte, înșiși purtătorii informaţiei tehno - 
logice sint continuu alimentati cu informaţie tehnologică 
şi-şi adaptează deciziile tehnologice la restricţiile econo- 
mice. „Nici un inginer nu-și asumă bătaia de cap si chel- 
tuiala pentru a dezvolta tehnica de care e sigur că se va 
dovedi a fi neeconomicá", serie W. E. S. Salter, unul din, 
cercetătorii cunoscuţi ai problemelor economice ale pro- 
gresului tehnic, adăugind că multe din deciziile cotidiene 
ale inginerilor „sînt, în esenţă, decizii de costuri în cadrul 
dat de restricţiile tehnice ; ele sint decizii evasi-economice 
care preced opţiunile oamenilor de afaceri” ?. 

Desigur, realitatea este şi mai complexă. Numai în 
cadrul unor produse care se dezvoltă pe o linie continuă, 
se pot face anticipări de costuri şi se pot adopta decizii 
tehnologice strict în funcţie de costuri. De regulă, lansarea 
unui produs nou implică o perioadă inițială de costuri 
ridicate care aduc, celor ce lansează un produs nou, pier- 
deri. Scopul urmărit nu este o reducere imediată a costu- 
rilor si o sporire a profitului (în economia capitalistă), 


V W.E.G. SALTER Productivity and technical Change, Cambridge Uni- 
versity Press, Cambridge, 1966, p. 14. 

ci afirmarea sau menţinerea produsului pe piaţă, ca prim 
obiectiv, cel al reducerii costului fiind derivat, 

Ar fi unilateral să privim progresul tehnic ca avînd 
drept unic scop sau scop principal îmbunătăţirea unor 
indicatori economici generali, cum este productivitatea, 
muncii şi preţul de cost. Dusă la limita extremă ideea 
aceasta, care exprimă interesele unilaterale ale producă- 
torului, ar preconiza o fabrică automată de produs birje. 

În reglarea economică a sistemului tehnologic al socie- 
tátii, trebuie distinse două aspecte esenţiale deși, după 
cum vom vedea, al doilea este cuprins în primul : primul, 
mai general, vizează adaptarea întregului sistem tehno- 
logic al societăţii la volumul si structura nevoilor aces- 
teia, la nevoile consumului individual si ale celui social; 
celălalt aspect, mai particular, vizează reglarea conexiuni- 
lor dintre elementele componente ale sistemului, astfel 
încit sistemul tinde să funcţioneze în mod optim în inte- 
riorul său, prin coordonarea elementelor sale şi a dinamicii 
calitative şi cantitative ale acestora. 

În ceea ce priveşte primul aspect, acela al adaptării 
sistemului în ansamblu la nevoile societăţii, aceasta este 
o problemă economică generală, centrală pentru litera- 
tura de specialitate şi ar fi greu să adăugăm ceva la anali- 
zele făcute de alţii. Ceea ce se cuvine menţionat este 
extrema complexitate, complexitatea crescindá a acestui 
proces, datorită faptului că nevoile ele însele nu sînt 
statice, date odată pentru totdeauna, ci suferă o evoluţie 
istorică continuă, determinată de creşterea avutiei şi a 
venitului societăţii, precum și a acţiunii calitative a pro- 
gresului tehnic. Aceasta duce, pe de o parte, la o diversifi- 
care a nevoilor, iar, pe de altă parte, la o deplasare a lor 
într-un sens bine determinat. Dacă în secolul al XIX-lea 
mari economiști se ocupau în principal de nevoile bio- 
logice fundamentale ale omului, astăzi aceste preocupări 
se concentrează în studiile pentru ţările în curs de dezvol- 
tare, multe dintre ele si astăzi bintuite de foamete, sub- 
alimentaţie, lipsă de adăpost, de îmbrăcăminte etc. Dar 
chiar şi aici, aceste nevoi se manifestă într-un context 
istoric specific epocii noastre. În condiţiile deficitului acut 
de bunuri necesare satisfacerii nevoilor alimentare, se 
manifestă uneori cu putere, cererea de bunuri superioare 

cum sînt, de pildă, cele de vehiculare a informaţiei (ziare, 
cărţi, aparate de radio şi de televiziune etc.). În cazul 
țărilor in curs de dezvoltare capitaliste, aceste nevoi si 
modul de satisfacere a lor contribuie la ascutirea contra- 
dicţiilor de clasă, datorită faptului că partea leului din 
bunurile create de tehnica modernă, provenită de obicei 
in parte covirsitoare din import, încape în posesia claselor 
exploatatoare de naturi diferite (capitalisti, feudali, vir- 
furile tribale etc.), accentuind astfel mizeria maselor, pe 
de o parte, si concentrarea unui consum ostentativ, ade- 
seori depăşind orice idee de raționalitate, pe de altă parte. 


Dificultăţile de refacere a acestei adaptări de ansam- 
blu, atunci cînd ea este perturbată, se manifestă în ţările 
capitaliste dezvoltate prin diferitele deficiențe in ajus- 
tarea mecanismelor economice între ele, prin fenomenele 
de criză, prin inflaţie, şomaj etc. Fenomenele crizei recente 
şi defectele generale de reglaj de ansamblu în capitalismul 
dezvoltat contemporan necesită studii speciale. Criza 
îndelungată a sistemului monetar internaţional, recesi- 
unea producţiei în multe ramuri industriale în majori- 
tatea ţărilor capitaliste etc. sint simptome majore care 
dovedesc incapacitatea sistemului capitalist de a asigura. 
o reglare corectă a adaptării funcționării sistemului teh- 
nologic al societăţii la cererea solvabilă, dar si reglarea 
cererii solvabile în funcţie de posibilităţile sistemului teh- 
nologic. 

Dificultăţi de reglare a sistemului tehnologic la nevoile 
societăţii există şi în socialism. Ele provin, pe de o parte, 
din creşterea volumului si varietăţii nevoilor, iar, pe de 
altă parte, în cazul ţărilor socialiste în curs de dezvoltare, 
din nevoia reglării optime a proporţiilor dintre consumul 
actual şi asigurarea consumului viitor, din nevoia de a 
reduce şi lichida decalajul față de ţările dezvoltate, care 
constituie o nevoie socială imperioasă, nu numai de natură 
economică ci şi de natură socială și politică mai generală, 
nu numai pe plan naţional ci şi pe plan internaţional. 

Toate aceste dificultăţi specifice diferitelor grupuri 
de țări se reflectă în dificultăţi, contradicții si pericole pe 
arena economică şi politică internaţională. Realizarea 
unei noi ordini economice și politice internaţionale, cores- 
punzind aspirafiei generale spre o lume mai dreaptă și 

mai bună, va contribui şi, în măsura în care elementele 
acestei noi ordini îşi fac apariţia în zilele noastre, contri- 
buie la adaptarea mai bună a sistemelor tehnologice nafio- 
nale la nevoile naţionale. După cum se ştie, unul din ele- 
‘mentele principale ale noii ordini economice internafio- 
nale este facilitarea accesului tuturor ţărilor, și mai ales 
al ţărilor în curs de dezvoltare, la cuceririle tehnicii moder- 
ne. Difuzarea treptată a tehnologiei moderne, adaptarea 
acestora la condiţiile specifice din diferitele zone ale glo- 
bului pámintese si la cele ale țărilor din aceste zone pot 
crea premisele pentru reducerea disproportiilor si dezechi- 
librelor mondiale, pentru creşterea stabilităţii bunelor 
relaţii internaţionale şi diminuarea pericolului izbucnirii 
unor conflicte internaţionale majore. 


După ce arată necesitatea ca toate ţările să aibă acces 
la materiile prime şi la sursele de energie, tovarășul 
Nicolae Ceauşescu subliniază că „trebuie să fie asigurat 
accesul tuturor ţărilor la cuceririle ştiinţei si tehnicii moderne 
— tinind seama de faptul că lichidarea subdezvoltării, 
progresul rapid al tuturor naţiunilor nu se pot realiza decit 
pe baza celor mai noi cuceriri ale ştiinţei și tehnicii con- 
temporane”. 

Revenind la reglarea funcţionării sistemului tehnolo- 
gic al societăţii la nevoile ei interne, trebuie subliniată, 
ca tendință generală, creşterea ponderii nevoilor informa- 
tionale față de nevoile materiale în ansamblul nevoilor, 
pe măsura creșterii nivelului economic general al socie- 
tăţii. Volumul si varietatea nevoilor informaţionale cresc. 
O parte considerabilă din aceste nevoi sint de natură pro- 
ductivă. Avem de-a face cu un necesar de informaţie 
productivă care creşte pe măsura creşterii complexității 
sistemului tehnologic al societăţii. Dar crește sensibil şi 
cererea de informaţie de consum. Informaţia și mijloacele 
de producţie, transmitere si recepţionare a informaţiei 
devin o nevoie acută, de volum considerabil. Sporeste 
puternic cererea de ziare, cărţi, reviste de informaţie gene- 
rală, si specială. Crește cererea de mijloace electro-acustice 
şi electronice de generare, transmitere si recepfionare a 


1) NicoLAE CEAUȘESCU, Raport la cel de-al XI-lea Congres al Partidului 
Comunist Român, Editura politică, București, 1974, p. 35. 

informaţiei. În toate ţările cu nivel mediu si înalt de dez- 
voltare, în ţările în care a fost declanşat procesul de indus- 
trializare, producţia de mijloace informaţionale a luat 
asemenea proporţii încît ramurile respective au devenit 
ramuri economice majore. De obicei, producţia de bunuri 
informaţionale figurează în statisticile oficiale la alte 
rubrici, dar în toate ţările, care au atins un anumit nivel 
minim de dezvoltare industrială, producţia de aparate 
de radio și televizoare, de magnetofoane şi mai ales de 
magnetofoane miniaturale (casetofoane) a atins proporții 
considerabile. Industria poligrafică înregistrează şi- ea 
ritmuri importante de creștere. În umbra invențiilor spec- 
taculoase, industria poligrafică a înregistrat si ea progrese 
tehnice importante în ceea ce priveşte viteza de functio- 
nare, calitatea reproducerilor, mai ales în culori şi pe 
hirtie de calitate modestă ete. Faptul că expresia ,,mass- 
media””, creată recent, a devenit în cîțiva ani un termen 
folosit de toată lumea, nu este decit o formă de manifes- 
tare a procesului mai profund de creștere a importanţei 
informaţiei în viaţa individuală şi socială. O altă formă 
de manifestare importantă a acestui fenomen profund este 
faptul că informația a devenit un obiect de discuţii inter- 
naţionale la nivel înalt. Cauza creșterii importanţei in- 
formaţiei ca bun de consum trebuie căutată în accentua- 
rea caracterului social al vieţii, prin industrializare si 
urbanizare. 

Desigur că adaptarea sistemului tehnologic la nevoi 
sociale atit de diverse și a căror diversitate se accentu- 
ează este mereu mai dificilă, ceea ce presupune perfectio- 
narea continuă a mijloacelor de reglare economică. Meto- 
dele capitaliste de reglare, bazate pe un mediu informatio- 
nal monetar care este indirect şi rezultat din relaţiile de 
concurenţă, isi dovedesc incapacitatea de a regla fluxurile 
macroeconomice, ceea ce impune intervenţia pe multiple 
canale si prin diferite mijloace a statului în economie si 
face necesare, mai ales în ultimul timp, încercări de plani- 
ficare a proceselor economice. 

În socialism, reglarea economică are loc prin planifi- 
carea proceselor economice și tehnologice, planificarea 
constituind principalul mijloc de reglaj economic direct. 
Ea apelează însă pentru reglaje de detaliu la stimularea 

iniţiativei oamenilor muncii, la mijloacele indirecte de 
reglaj, ca, de exemplu, sistemul monetar. Aceste mijloace 
indirecte se integrează în planificarea centrală. Adaptarea 
sistemului tehnologic la nevoile societăţii pune însă pro- 
bleme mereu noi pe măsura creșterii cantitative şi cali- 
tative a sistemului tehnologic însuși şi a schimbărilor în 
volumul și structura nevoilor individuale și sociale. Dato- 
rită modificărilor profunde pe care progresul tehnologic 
şi social le introduce în economie, perfecţionarea continuă 
a sistemului de planificare, ca mijloc de reglare a sistemu- 
lui tehnologic în raport cu sistemul nevoilor, este o necesi- 
tate obiectivă. 

Aceste nevoi de perfecţionare a reglárii sistemului 
tehnologic la nevoile societăţii sint accentuate de faptul 
că reglarea sistemului forţelor de producţie are loc în 
prezenţa unor conexiuni tot mai strînse, de natură comer- 
cială sau, mai mult decît atit, de natură direct tehnolo- 
gică cu alte economii nationale, cu economiile socialiste, 
cele ale ţărilor în curs de dezvoltare și cele ale ţărilor 
capitaliste dezvoltate. 

În ţara noastră, perfecţionarea sistemului de reglare 
a procesului de care ne ocupăm are loc în mod continuu, 
pe baza principiilor conținute în documentele de partid. 

Reglarea internă a sistemului tehnologic al societăţii 
rezultă din mersul adaptărilor la nevoile de ansamblu 
ale societăţii, dar în interacţiune cu logica sa proprie. 


La un moment dat, sistemul tehnologic are o anumită 
structură dată în mod obiectiv de acumularea, sinteza si 
materializarea informaţiei din trecut. Modificările care 
intervin trebuie să se integreze în acest sistem. Pentru 
aceasta, ele trebuie să satisfacă anumite condiţii tehnolo- 
gice si economice. După cum am văzut, mărirea vitezei de 
aşchiere a unei mașini-unelte presupune (printre alţi 
factori) şi apariţia unui material tăietor nou, cu proprie- 
táti superioare. Aceasta este condiţia tehnologică. Costul 
acestui material: nou și, în general, costul total al măririi 
vitezei de tăiere nu trebuie să facă să crească costul piese- 
lor prelucrate. 

Relaţia fundamentală dintre criteriul tehnologic si 
cel.economie este redusă la expresia ei cea mai simplă și, 
în mod inevitabil, simplificată. Complicarea intervine 

în primul rind în momentul în care constatăm că elementul 
nou al materialului de aşchiere din exemplul nostru nu 
ne revine în mod gratuit, ci este rezultatul unei activități 
de cercetare si dezvoltare complexe care necesită cheltu- 
ieli, uneori considerabile, de un tip special şi, în al doilea 
rînd, datorită faptului că costul unui element nou al sis- 
temului tehnologic are o evoluţie în timp, o evoluţie is- 
torică am putea spune, care poate, în prima etapă, să fie 
crescătoare din cauza, de exemplu, a nevoii unor noi cer- 
cetări, a creării unor noi elemente conexe (de exemplu 
a unor materiale noi) sau poate să presupună reconce- 
perea întregii maşini sau crearea unei mașini bazate pe 
principii totalmente noi. Apoi costul va tinde să scadă, 
datorită procesului de învăţare în utilizare, datorită rezol- 
vării problemelor conexe etc. 

Cu alte cuvinte, actele de progres tehnic, care duc la 
apariţia unor elemente noi ale sistemului tehnologic al 
societăţii, sint acte de anticipație ceea ce-le este specific 
intr-un sens anumit, special. Cáci, in ultimá analizá, orice 
aet economie este un act anticipativ. Actele economice 
cele mai apropiate prin natura lor de cele de care ne ocu- 
pám noi sint acte de investitie. Orice act de investitie este 
un act anticipativ, bazat pe estimarea, pe de o parte, à 
unei nevoi viitoare, iar, pe de altá parte, a unor mijloace 
de realizare, de exemplu, posibilitatea de aprovizionare 
eu materii prime, materiale auxiliare etc. 


Chiar in condiţiile economiei socialiste planificate, 
avind în vedere că realizarea unui proiect de uzină poate 
dura cîțiva ani, calculele făcute în momentul întocmirii 
studiului tehnico-economic si al prețului pot să nu cores- 
pundă situaţiei noi, existente în momentul punerii în 
funcțiune a noii capacităţi de producţie. Situaţia nouă 
poate interveni datorită acţiunii unei multitudini de fac- 
tori : materiile prime au căpătat între timp oaltă destinaţie, 
mai rentabilă ori s-au epuizat, volumul lor poate să fi 
fost estimat greșit, beneficiarul poate să găsească produse 
mai bune în altă parte, o invenţie poate să fi redus sau 
chiar anulat utilitatea relativă a produsului întreprinderii 
noastre etc. Sintem deci în prezenţa a ceea ce se numește 
în mod curent o eroare economică. Pentru asemenea erori 
există răspundere juridică şi economică. Numai că si 

această răspundere trebuie precizată : decizia de inves- 
titie concretizată în studiul tehnico-economie şi în pro- 
iect a fost o decizie anticipativă, o decizie în condiţii de 
informaţie incompletă, în condiţii de incertitudine. Des- 
pre viitor nu avem niciodată informaţii complete, chiar 
dacă construim o fabrică de piine presupunind că aceasta 
face parte din alimentația de bază si că in mod aproape 
sigur capacitatea ei va fi solicitată. Factori de natură 
imprevizibilă pot interveni chiar şi în acest caz. Cu atit 
mai mult pot interveni asemenea factori, de natură mult 
mai diversă, în cazul unui proiect de investiții destinat 
să fabrice produse pentru export. Evident că, excepție 
făcînd cazurile de rea intenţie flagrantă, nimeni nu poate 
fi tras la răspundere juridică pentru neprevederea impre- 
vizibilului. Răspunderea poate fi de natură economică. 
În capitalism, în cazul acţiunii puternice a unor factori 
adversi, întreprinderea dă faliment. Si in socialism, o 
întreprindere devenită inutilă poate fi închisă, măsură 
care în mod inevitabil devine o sancţiune economică 
pentru personalul ei. 


Dar problema incertitudinii economice, rezultată din 
erorile de anticipare merită o insistență mai mare, întru- 
cit cercetarea ei ne ajută să punem într-o lumină mai 
exactă si incertitudinea tehnologică în cazul inovației, 
deși această incertitudine este de o natură intrucitva 
diferită de cea a investiţiei cu o tehnologie bine cunoscută. 
Problemele incertitudinii sînt deseori tratate cu mijloacele 
tehnice oferite de calculul probabilităților ale cărui idei 
de bază pornesc de la jocurile de noroc. În cazul acestora 
zarul sau banul odată căzute, situaţia este ireversibilă 
pentru partida dată. O eroare investitionalá este arareori 
definitivă, după cum arareori situaţia prevăzută este de 
lungă durată. Numai arareori întreprinderile odată cre- 
ate sint utilizate în tot timpul existenţei lor fizice in con- 
ditiile în care ele au existat în momentul punerii lor în 
funcțiune. Cu toată rigiditatea sistemelor tehnologice 
particulare dată de natura mașinilor, clădirilor etc., de 
cele mai multe ori există o elasticitate de adaptare la con- 
ditii noi, iar dacă ea nu există într-un proiect, o asemenea 
rezervă trebuie creată de la început. O uzină automată 
care nu poate produce decit un singur tip de produs este 

din capul locului o eroare, oricît de ispititoare ar fi costurile 
reduse de tabricație pe care ea le asigură; bineînțeles 
dacă costul investiţiei nu poate fi recuperat într-un ter- 
men foarte scurt care să justifice asumarea unui asemenea 
risc, ceea ce, deocamdată, în cazul uzinelor automate nu 
pare a fi cuzul. 

Acţiunea economică și tehnologică este cea care corec- 
tează continuu eroarea, adică deficitul de concordanță 
dintre producţie si nevoi. O ţesătorie poate ţese si fibre 
naturale şi fibre sintetice ; o uzină de tractoare poate face 
tractoare de diferite dimensiuni. O uzină poate lucra într-un 
schimb, în două sau în trei schimburi. Pot fi cucerite pieţe 
noi în locul celor pierdute. Produsele pot fi ameliorate cu u- 
nele modificárialeutilajului sau (şi) ale materiilor prime etc. 

Cu alte cuvinte, jocul nu este niciodată pierdut defi- 
nitiv, ci acţiunea economică şi tehnologică creează mereu 
noi condiţii adaptindu-se la comenzile emise de sistemul 
de reglare economic. În general ea trebuie să vizeze ame- 
liorarea continuă a organizării producţiei cu mijloacele 
existente, creşterea continuă a calificării cadrelor, moder- 
nizarea treptată a utilajelor prin modificări şi inlocuiri 
parțiale etc. Lupta contra incertitudinii este obiectul 
efortului principal al agenţilor economici si se realizează 
pe cele mai diferite căi și prin cele mai variate mijloace. 


În cazul unui produs total nou rezultat din invenţie 
sau cercetare, incertitudinea economică este de alt ordin 
de mărime. Dacă la produsele clasice am deţinut informa- 
fii (ce e drept probabilistice, cu grade de probabilitate 
diferite), aici s-ar putea ca informaţia noastră să fie extrem 
de redusă. S-ar putea ca cercetarea să producă un produs 
cu totul nou, despre care nu știm dacă este util, dacă va 
fi util, pentru care nu există criterii de cost și de beneficiu. 
Asemenea cazuri sint relativ rare, de obicei cercetarea 
plasindu-se pe tendinţe tehnologice și economice relativ cu- 
noscute (de exemplu, mărirea, vitezei de care ne-am ocupat 
mai sus). Dar cazulextrem este util pentru analiza situaţiei. 

Să presupunem că cercetarea a dus la apariția unui 
compus chimie nou, necunoscut înainte. Nu cunoaştem 
decit modul în care a apărut (tehnologia de producere) 
şi eventual structura lui chimică (eventual, pentru că 
s-ar putea să nu cunoaştem exact această structură). 

Necunoscînd utilitatea produsului (poate am urmărit 
altceva), am putea încheia aici cercetarea trecînd cheltu- 
ielile la capitolul pierderi inevitabile rezultind din riscul 
cercetării. Viziunea tehnologică modernă bazată pe acţi- 
unea mai puţin directă a comenzilor sistemului economie 
este alta. Ea va implica iniţierea altor cercetări ; se vor 
investiga în primul rînd proprietățile fizice ale noului pro- 
dus, acțiunea lui asupra altor compuşi chimici în diverse 
condiții, acţiunea lui asupra organismelor vii, vegetale, 
animale si în ultimă analiză a celor umane etc. 

S-ar putea ca în urma unor asemenea cercetări să se 
descopere utilitatea economică a noului produs. Dar s-ar 
putea ca o asemenea utilitate să fie creată prin acţiunea 
economică şi tehnologică conjugată. S-ar putea să desco- 
perim o acțiune a lui într-un sens a cărui utilitate abia 
urmează să o demonstrăm. În caz de reușită, răsplata, 
este monopolul tehnologic asupra producţiei respective, 
ceea ce nu este puțin lucru. 

Criteriile economice (costul, fondurile la dispoziţie 
etc.) ne vor spune cit de departe vom putea merge în 
această direcţie. La un moment dat s-ar putea să trebu- 
iascá să ne oprim. Descoperirea sau invenția noastră 
intră în stocul de informaţie tehnologică de rezervă, din 
care poate fi scoasă sau în care poate să rămină definitiv. 

Sistemul de reglare economică acţionează contradic- 
toriu asupra actelor de progres tehnic. El promite foarte 
mult celui care reuşeşte şi-l sancţionează foarte sever pe 
cel care suferă un eşec. Acţiunea adversă a sistemului de 
reglare economică este, celelalte condiţii fiind constante, 
cu atit mai severă cu cît nivelul general de dezvoltare a 
fortelor de producţie este mai scăzut şi, invers, cu atit mai 
favorabilă cu cît acesta este mai ridicat. În unele cazuri 
contează nu atit nivelul general de dezvoltare economică, 
cît mărimea absolută a potenţialului economic care per- 
mite concentrarea unor fonduri mari în sectoare limitate. 
Din acest motiv, o ţară ca India poate avea rezultate 
tehnice si ştiinţifice remarcabile in cele mai avansate 
domenii, deși nivelul general de dezvoltare economică 
este scăzut. 

Țările dezvoltate cheltuiesc astăzi o parte considera- 
bilă a venitului national pentru cercetare si dezvoltare 

scontind pe eficienţa prodigioasă a invenţiei care este 
cunoscută cel puţin din perioada revoluției industriale, 
fiind un lucru evident că creșterea economică prin indus- 
trializare are, ca una din resursele sale majore permanente, 
invenţia. Multe firme au dobindit situaţii de monopol 
tocmai pentru că au cheltuit sume considerabile şi au 
perseverat timp îndelungat în căutarea unor sisteme tehno- 
logice noi, încă din a doua jumătate a secolului al XIX-lea. 
Relaxarea restricţiilor economice (restricţiile sînt. o 
categorie de comenzi economice emanate de sistemul de 
reglare economică) duce aproape întotdeauna la apariţia 
de noi invenţii, unele de importanţă capitală. Este ade- 
vărat că în momentul relaxării restricţiilor, sistemul teh- 
nologic al societăţii conține deja un stoc de informaţie 
tehnologică si ştiinţifică. Relaxarea restricţiilor este nece- 
sară, de obicei, nu atit pentru apariția unor idei cit mai 
ales pentru încorporarea lor în sisteme materiale, ceea ce 
de obicei este mult mai costisitor. Astfel se explică de ce 
în trecut războaiele au stimulat invenţia şi pe inventatori. 
În prezent însă, cînd într-o parte a lumii s-a concentrat 
o avutie suficientă pentru a destina o parte din venitul 
naţional special unei activităţi de cercetări de mare an- 
vergură, războiul, ca mijloc de stimulare a generării infor- 
mafiei tehnologice noi, a devenit inutil. În condiţiile exis- 
tenfei acestor posibilități de finanțare, se pot efectua 
cercetări de mari proporţii care nu vizează un scop prac- 
tic imediat. Exemplul cel mai cunoscut sînt zborurile 
cosmice care vizează ca scop principal cunoaşterea cor- 
purilor cerești și a spațiului cosmic, care, evident, nu va 
avea, efecte economice directe imediat. De pe acum însă. 
efectele tehnologice derivate, cum sînt diferite realizări 
parțiale necesare pentru construirea navelor, a sisteme- 
lor de comandă și de siguranță etc., au putut fi utilizate 
în producţia de bunuri civile. Sateliții artificiali au putut 
fi utilizaţi pentru transmiterea la mari distanţe a infor- 
mafiei!, pentru investigaţii meteorologice etc. 


1) Încă un exemplu care ilustrează resursele pe care societátile contem- 
porane sint dispuse să le aloce pentru transmiterea informaţiei si încă în 
scopuri de divertisment : transmiterea prin satelit și televiziune a imagini- 
lor de la mari competilii sportive si care demonstrează cit de mare este 
importanţa informatici și ca bun de consum. 

informație, producție, consum, creştere 


La informaţia încorporată în maşină în cadrul proce- 
sului economic pe scară socială se adaugă o cantitate 
mare $i crescindá de informaţie necesară coordonării 
activităţii maşinilor şi coordonării activităţilor tuturor 
participanţilor la procesul economic. Este necesară o 
cantitate crescîndă de informaţie pentru adaptarea reci- 
procă a producţiei şi a consumului, precum şi pentru 
integrarea întregului sistem tehnologic al societăţii. Infor- 
mafia dobindeste astfel un loc central în procesul economic. 

Activităţile în legătură cu producerea, prelucrarea, 
transmiterea, recepţionarea, stocarea si regásirea informa- 
tiei au devenit unul din sectoarele de bază ale economiilor 
moderne. Ele nu sînt grupate într-o ramură economică 
distinctă, sînt dispersate în diferite ramuri și verigi orga- 
nizatorice sau grupe statistice, astfel încît o comparare 
a numărului de oameni ocupați si a volumului activităţii 
cu alte ramuri de activitate economică nu este posibilă. 
Pentru Statele Unite, Fritz Machlup a adunat şi a analizat 
o cantitate mare de date din care rezultă că numai invátá- 
mintul şi cercetarea formează împreună una din cele mai 
mari ramuri ale economiei americane. Dacă la aceasta 
adăugăm activităţi ca radioul si televiziunea, presa, 
fotografia, activitatea poligrafică in general, cinematogra- 
fia, activitatea diferitelor organizaţii de calcul echipate 
cu calculatoare, activitatea de producere și prelucrare a 

informaţiei în toate organizaţiile economice si in insti- 
tutele administrative, activitatea de poştă şi telecomuni- 
eatii, nu este dificil de susţinut ideea că, chiar şi din punct 
de vedere cantitativ, activităţile informaţionale reprezintă 
unul din domeniile majore ale economiei si societăţii 
moderne. 

Multe ramuri industriale produc mijloacele necesare 
pentru generarea, prelucrarea, transmiterea, stocarea și 
regăsirea informaţiei ; volumul producţiei acestora este 
important, în continuă si mai rapidă creştere decît al 
altor ramuri. Este vorba, în primul rînd, de producţia 
de aparate de televiziune, de radio, de calculatoare, de 
maşini poligrafice, de aparate si maşini pentru înregis- 
trarea, reproducerea şi difuzarea informaţiei imagistice 
(aparate de fotografiat, aparate de reprodus și mărit, 
cu puzderia lor de accesorii, aparate de filmat, camere de 
luat vederi pentru televiziune, staţii de emisie pentru 
radio şi televiziune, centrale şi receptoare telefonice, 
aparatură telex, maşini de scris, maşini de copiat. 
Raportul lor faţă de informaţie este asemănător cu cel al 
mijloacelor de producţie față de materia primă ; ele sint 
mijloace de producţie informaţionale. Faptul că multe 
maşini informaţionale sint utilizate în gospodăriile consu- 
matorilor nu schimbă cu nimic acest caracter fundamental 
al lor. După cum am văzut, şi unele maşini de prelucrare 
a substanţei au pătruns în uzul domestic. Ceea ce este 
important este faptul că maşinile informaţionale joacă 
un rol în continuă creştere în cadrul ansamblului mijloa- 
celor de producţie, iar producţia lor creşte într-un ritm 
mai rapid decit al celorlalte mijloace de producţie. După 
cum se ştie, în acest domeniu și progresul tehnic este mai 
accentuat decît în producţia de maşini clasice. 

Creşte rapid şi producţia vastei game de substanţe 
şi materiale chimice prin care se formează optic simbolu- 
rile purtătoare de informaţie (o mare gamă de cerneluri 
poligrafice, negre si în culori, substanțe pretenfioase care 
trebuie să satisfacă condiţii tehnice riguroase). 

Nu trebuie uitate numeroasele unelte de seris manual 
care, în ciuda progresului din domeniul aparatelor si masi- 
nilor de înregistrare a informaţiei, rămîne o activitate 
cotidiană pentru un număr tot mai mare de oameni. 

Astăzi analfabetismul a fost lichidat pe o mare parte a 
globului iar, pe măsura procesului de dezvoltare a noilor 
state independente, numărul de oameni care dobindesc 
accesul la carte creşte vertiginos. În ţările în care mai există 
analfabetism, toate mișcările progresiste își propun, ca 
pe unul din felurile politice fundamentale, lichidarea 
acestuia. Treptat, aproape întreaga populaţie a globului 
într-o creștere rapidă devine stiutoare de carte. Odată 
cu aceasta creşte, evident, în primul rînd cererea de unelte 
de scris manuale. 

În acest domeniu s-au produs în ultimele decenii modi- 
ficări, escamotate intrueitva de progresele spectaculoase 
ale mașinilor informaţionale de tot felul. Astfel s-au diver- 
sificat uneltele de scris şi a crescut producţia celor clasice. 
În multe ţări în curs de dezvoltare s-a pus la cale o pro- 
ducţie de masă de stilouri si creioane. A apărut stiloul cu 
bilă şi creionul cu pastă care au dobindit o mare populari- 
tate. În scris a căpătat o pondere mai mare culoarea, vie 
in variate nuanţe. 

În general, activităţile informaţionale au făcut să 
crească imens rolul culorii. Creşte ponderea fotografiei 
şi cinematografiei în culori, se ráspindeste televiziunea 
în culori. Progrese importante s-au înregistrat în repro- 
ducerea pe scară de masă, la un cost redus, a imaginilor 
în culori. Capodoperele artei plastice au ajuns astfel la 
indemina unor mase mari de oameni, ráspinditi pe toată 
suprafaţa globului. 

S-a progresat considerabil în înregistrarea şi transmi- 
terea informaţiei sonore, printre altele s-a democratizat 
muzica cultă. Si aceasta, alături de muzica uşoară si popu- 
lară, a ajuns să fie la indemina unor oameni cu venituri 
relativ scăzute. Discurile se produc în milioane de exem- 
plare. Potrivit unor date, intr-o tará dezvoltatá cheltuie- 
lile pentru discurile cu muzică simfonică au depăşit pe 
cele pentru vizionarea meciurilor la sportul naţional. 

Foamea de instruire şi de divertisment creează o cerere 
imensă de informaţii. Uzura rapidă a informaţiei stiinfji- 


l| Cititorul isi poate face o imagine asupra a ceea ce inseamnă infor- 
matia in „consumul ** modern, mai ales al ţărilor dezvoltate, parcurgind 
cartea lui A. Mores : Sociodinamica culturii, Editura ştiinţifică, București, 
1974. 


133 


fice, tehnice si profesionale în general sporeşte sensibil 
această cerere. În unele ţări dezvoltate numeroase posturi 
de televiziune s-au specializat în transmiterea acestui 
gen de informaţie. 


Organizarea activităţilor economice din ce în ce mai 
complexe sporeşte și ea într-o măsură considerabilă cere- 
rea de informaţie în toate procesele economice. Speciali- 
zarea din ce în ce mai profundă care a luat proporţii inter- 
naţionale presupune o continuă comunicare între partici- 
panfii proceselor frac(ionate în spațiu, dar unitare din 
punctul de vedere al scopului final al producției. Comuni- 
carea la distanţă între unități economice autonome înca- 
drate într-un proces de producţie unitar necesită infor- 
mafie mai multă, mai precisă şi mai promptă. Organi- 
zarea marilor unităţi de producţie sau de desfacere spo- 
reşte şi ea cererea de informaţie. Marile reţele de trans- 
port, terestre, navale şi aeriene, sint dublate de reţele de 
telecomunicaţii. 

Funcționarea oricărei maşini cu un oarecare grad de 
complexitate este însoţită cel puțin de emiterea unor 
semnale care avertizează asupra modului ei de funcţio- 
nare. Orice vehicul este dotat cu sisteme de semnalizare 
a poziţiei. De la semnalizarea cu lămpi pînă la comunica- 
fille radio, procesele de transport au loc în paralel cu o 
mare activitate de emitere, recepționare şi prelucrare a 
informației. 

Conţinutul activităţii de administraţie constă în cea 
mai mare parte în operaţii informaţionale. Nuanţa peio- 
rativă care se ataşează uneori noțiunii de birocraţie îşi 
are originea în excesele si în deficiențele de funcţionare a 
administrafilor de toate felurile care, la rîndul lor, se 
datorese imperfecțiunilor umane, dar și tehnice. O socie- 
tate modernă nu poate funcționa fără administrație, 
fără „birocrație”. Perfecționarea acestei activităţi, printre 
altele şi prin perfecţionarea mijloacelor tehnice ale aces- 
teia, va reduce fără îndoială neajunsurile de care este 
vorba. Trebuie să avem în vedere faptul că pînă de curînd 
aceasta a fost o activitate pur „manuală”, a cărei cali- 
tate depindea în mare măsură de calitatea indivizilor care 
o exercitau. Tehnicizarea ei va obliga personalul adminis- 

trativ la un comportament mai rational, impus de mij- 
loacele tehnice. 

În faţa acestui imens volum de activitate pe care îl 
reprezintă generarea, prelucrarea, transmiterea, recep- 
fionarea, stocarea şi regăsirea informaţiei, două poziţii 
limită atrag atenţia. Pe de o parte, este cea a unor econo- 
mişti care nu încetează să considere această activitate 
drept neproductivă, inchizind ochii la marile ei dimensi- 
uni, la faptul că ea satisface o cerere în continuă creştere 
a unui număr mare de oameni, cà ea tine de esența tutu- 
ror proceselor economice şi formează obiectul direct sau 
indirect al activităţii unei mari părţi a economiei. În unele 
discuţii s-a ajuns pînă acolo încît să se considere drept 
productivă producţia suportului material al informaţiei, 
in timp ce producerea informaţiei, ca atare, să fie consi- 
derată neproductivă. Avind în vedere, așa cum am ară- 
tat în altă parte a lucrării, faptul că creşterea eficienţei 
tuturor activităţilor tehnice si economice a depins si de- 
pinde de cantitatea şi calitatea informaţiei încorporate în 
rezultatele activităţii, fragilitatea unor asemenea poziţii 
este evidentă. Neproductivă nu este decit informaţia 
inutilă, excedentară și dacă vrem să ne exprimăm mai 
riguros, cea care depăşeşte volumul necesar funcţionării 
optime a sistemului economic și social. 

La polul opus se situează poziţia unor publicisti care 
văd în creșterea rapidă a nevoii de informaţie, în ,,explo- 
zia informaţională”, un proces recent, rupt de evoluţia, 
anterioară a economiei şi a tehnicii. Ei trec cu vederea 
faptul că această „fază informaţională” a progresului 
tehnic are rădăcini adinci în dezvoltarea tehnică, econo- 
mică și socială anterioară şi că ea încoronează o evoluţie 
lentă şi continuă care s-a accelerat datorită faptului că 
sistemul tehnologic al societăţii a ajuns la un grad de 
maturitate în care nevoia de informaţie a devenit prezentă 
la fel cum la un moment dat a devenit urgentă nevoia 
de materiale constructive de masă de o anumită calitate 
sau nevoia unei forme de energie artificială care poate fi 
ușor distribuită pe spaţii geografice largi cu un număr 
mare de puncte de consum. 

Fără a intra în detalii istorice, putem admite ca larg 
ilustrată ideea că cele mai simple activități de dobindire 

a mijloacelor de subsistentá exercitate în colectiv au fost 
însoțite de nevoia de comunicare, de generare si transmitere 
a informaţiei care se realiza cu mijloacele la indeminá 
atu nci, prin viu grai, prin zgomote produse de instrumente 
sonore sau prin semnale luminoase. Desigur, in economia 
bazată pe agricultură, în gospodăria naturală această 
nevoie se situa pe un plan secundar, dar nevoia de infor- 
mafie „de consum" a fost mereu prezentă si ea se satisfácea 
prin mijloace corespunzătoare fiecărei epoci de dezvol- 
tare tehnologică. Apariţia din cele mai vechi timpuri a 
scrisului corespunde acestei nevoi fundamentale a omu- 
lui şi perfecţionarea lui a fost şi este o preocupare continuă. 

Din punctul de vedere al progresului tehnologiei infor- 
mafiei, este în afară de orice îndoială faptul că apariţia 
tiparului constituie o revoluţie epocală din mai multe 
puncte de vedere. Pregătită prin întreaga evoluţie a scri- 
sului, informaţia lingvistică, care în vorbire este emisă în 
mod continuu pe porţiuni, este transformată într-un 
proces discret compus din semnale distincte, corespunză- 
toare unor sunete (mai precis foneme) grupate în cuvinte, 
propoziţii etc., lucruri ce se observă cu greu în limbajul 
natural vorbit. Fonemelor, cuvintelor, propozifilor etc. 
în tipar le corespund semnale mecanice (literele) care pot 
fi confecţionate separat, permutate după nevoie si reu- 
tilizate în repetate rînduri. Această discretizare a limbii 
este, fără îndoială, efectul tiparului. Mecanicizarea limbii 
a permis apariţia dicţionarelor cu structură prin excelenţă 
mecanică. Tiparul a accentuat considerabil importanţa 
gramaticii ca strădanie de a imprima limbii o structură 
mecanică. Limitele acestei tendinţe, limitele gramaticii 
ca metalimbaj, au ieșit la iveală în zilele noastre cînd s-a 
constatat dificultatea construirii unei mașini de tradus 
dintr-o limbă naturală în alta din cauza imposibilității 
construirii unui limbaj natural pe bază de structuri logico- 
mecanice, cum sînt cele date de gramatica tradițională. 

Dar, dincolo de aceste limite, mecanicizarea şi discre- 
tizarea fluxului informaţional purtat de limbajul oral au 
deschis toate drumurile către prelucrarea prin maşini a 
informaţiei. Realizind corespondenţa dintre literă și număr, 
dintre literă şi literă, dintre cuvint si cuvint au permis 
codificarea. artificială (există şi coduri naturale care mult 

timp nu au fost observate de oameni) care este o operaţie 
fundamentală pentru multe operaţii de prelucrare a in- 
formaţiei. Originea tuturor operaţiilor de software în 
prelucrarea informaţiei trebuie căutată în transformarea 
limbajului oral sau chiar a celui seris într-o succesiune 
de semne convenționale, mecanic distincte unele de al- 
tele. 


La aceasta se adaugă faptul că tiparul este începutul 
evoluţiei democratizante a informaţiei. Tiparni(a este pri- 
mul instrument mecanic care a permis difuzarea pe scară 
largă si cu un cost redus a unor informații care se generează 
uneori cu mari dificultăţi și cu o muncă îndelungată. 
Evoluţia tiparului a urmat în primul rînd această linie de 
mărire a posibilităţii de a reproduce cu un cost din ce în 
ce mai redus o informaţie pe scară de masă. Combinarea 
principiului tiparului cu principiul rotativ a dus la posi- 
bilitatea de a mări viteza de imprimare la valori fantas- 
tice. Astăzi, milioane de copii dintr-un text se pot realiza 
in cîteva ore. Desigur, maşinile poligrafice moderne au 
absorbit prin combinare și alte principii tehnologice, prin- 
cipii de comandă, principii de confectionare a semnalelor, 
principii metalurgice pentru crearea aliajelor pentru tur- 
narea literelor, principiul linotipului, principii de psiho- 
logie a vederii, precum şi o îndelungată muncă de natură 
artistică menită să creeze litere estetice şi funcţionale, 
principii de fabricare a hirtiei, a cernelurilor etc., etc. 
În acelaşi timp, tiparul este şi prima formă de producţie în 
masă, de reproducere relativ exactă a unui număr mare de 
obiecte după un model confecţionat mintal şi material. 
Si astăzi încă unele mașini de deformare plastică funetio- 
nează după principii similare cu tehnologia tiparului”. 

Inventarea telegrafului, a telefonului, iar mai tirziu 
a radioului şi a televiziunii, perfecţionarea continuă a 
acestor sisteme tehnice corespunde unor nevoi crescinde 
de organizare a unor sisteme economice de dimensiuni 
din ce în ce mai mari. Progresul industriei nu este posibil 
numai pe baza perfecţionării maşinilor productive, a 
celor care transformă în mod direct substanţa. Căci odată 


V Cu privire la rolul tiparului în istoria culturii, vezi MARSHALL MAC- 
Lunax, Galaxia Gutenberg, Editura politică, Bucureşti, 1975. 

cu mărirea dimensiunilor şi a diversităţii proceselor de 
producţie, asigurarea eficienței acestora depinde — și 
încă într-o măsură tot mai mare — nu numai de eficienţa 
elementelor sistemului, ci şi de eficienţa conexiunilor 
dintre ele. Aceste conexiuni se realizează prin informaţie 
economică, dar circulaţia acestei informaţii depinde de 
suporturile ei tehnice. În mod deosebit de acut se resimte 
nevoia unei circulații si prelucrări rapide a informaţiei pe 
distanţe mari în economia socialistă planificată, unde 
agenţii economici trebuie să obțină in mod expeditiv 
informația privind sarcinile de plan, iar organele de plani- 
ficare trebuie să fie la curent cu mersul îndeplinirii acestor 
sarcini, cu privire la schimbarea condiţiilor de producţie, 
de desfacere si de aprovizionare etc. Bunul mers al eco- 
nomiei depinde în mod vital de generarea, circulația, 
stocarea, prelucrarea și regăsirea informaţiei. 


După cum se vede, creşterea economică depinde în 
mod organic de progresul mijloacelor tehnice informaţio- 
nale, în aceeaşi măsură în care ea a depins de perfectio- 
narea masinilor-unelte, a motoarelor, a generárii energiei 
electrice etc. Acest lucru merită subliniat cu toată tăria, 
deoarece în mod obişnuit progresele în domeniul tehnicii 
informaţiei se asociază cu activităţi extraeconomice şi 
extraproductive (de exemplu, cu activitatea militară sau 
cu activităţi culturale). Dar creșterea economică depinde 
nu numai de creșterea eficienţei elementelor sistemului, ci 
şi de îmbunătăţirea mijloacelor de integrare a sistemului. 
Iată de ce calculatoarele nu pot fi opuse telefonului sau 
tiparului. Ele nu sint decît o încununare, la un moment 
dat a unui proces care a însoțit mai mult sau mai puțin con- 
tinuu procesul de dezvoltare a industriei moderne și care 
îl va însoți si în viitor. 


SISTEMUL DE GENERARE ȘI MANIPULARE A INFORMAȚIEI 


Pentru a fi încorporată în sistemele tehnice, informaţia 
lor interioară şi exterioară trebuie mai întîi generată. Socie- 
tatea modernă, care utilizează o tehnologie cu un înalt 
grad de rafinament, are nevoie de un sistem special de 

generare a informaţiei care face parte din diviziunea gene- 
rală a muncii, se naşte din ea și se dezvoltă în cadrul ei. 
De fapt acesta este un sistem foarte complex, constituit 
dintr-un număr de subsisteme care se interferează, deci 
care nu pot fi delimitate cu precizie, fiindcă activităţile 
respective se fac adeseori simultan, de către aceiaşi oameni 
sau prin contacte strînse între diferite grupuri de oameni, 
funcţiile lor suprapunindu-se. Sistemul de generare a infor- 
maţiei tehnice s-a dezvoltat încet de-a lungul istoriei, dar 
a luat un mareavintdupá revoluţia industrială ; în ultimele 
decenii el cunoaşte o amploare şi o complexitate dificil 
de analizat. 

Timp de milenii omul a produs bunuri materiale în 
mod strict empiric, descoperirile si invențiile apárind mai 
mult sau mai puţin intimplátor, transmiterea fácindu-se 
prin contact direct, din generaţie în generaţie. Asemă- 
narea inovației tehnice vechi cu inovaţia folclorică este 
izbitoare : caracterul sporadic, cel anonim, transmiterea 
orală sau prin demonstraţie nemijlocită sint comune atit 
folclorului eit si inovației tehnice vechi. Dealtfel, ele se si 
interferează in sens strict întrucît o mare parte din tehnica 
rurală a evului mediu, de pildă, o tehnică a lemnului, cade 
sub incidenţa studiilor folcloristice, avind adeseori, pe 
lingă caracterul utilitar, şi un caracter estetic. 

Desigur, încă în antichitate au existat inventatori şi 
oameni de ştiinţă care s-au preocupat de imaginarea unor 
sisteme mecanice, uneori foarte ingenioase. Dar, după cum 
arată istoricii, ruptura dintre activitatea materială si cea 
spirituală, determinată de nivelul scăzut de dezvoltare a 
forțelor de producţie, precum și de prăpastia adincă între 
clasele societății sclavagiste, a constituit o barieră de ne- 
trecut între descoperire si invenţie, pe de o parte, si pro- 
ducţia de bunuri materiale, pe de altă parte. Nu existau 
canale de comunicaţie a informaţiei între producţia spiri- 
tuală si cea materială. Astfel, nivelul înalt de dezvoltare 
a ştiinţei in Grecia antică nu a avut aproape nici o conse- 
cință imediată asupra producției materiale. Cuceririle 
ştiinţei antice au putut fi valorificate productiv abia în 
epoci mult mai tirzii. 

Situaţia nu era fundamental deosebită nici în evul 
mediu. Totuşi, conștiința valorii sociale a informaţiei teh- 

nice a apărut tocmai în această perioadă, desi transmiterea 
ei continua să se efectueze prin contacte directe. Cu toate 
acestea, acumularea empirică a cunoștințelor şi posibilită- 
tile de încorporare a informaţiei acumulate şi de transfor- 
mare a acesteia s-au făcut simţite încît grupurile sociale 
deţinătoare ale acestei informaţii au început s-o monopoli- 
zeze și să păzească cu străşnicie acest monopol. Sistemul 
breslelor este bine cunoscut pentru gelozia cu care exercita 
monopolul asupra cunoștințelor profesionale. Din punct 
de vedere strict tehnic, acest lucru era posibil întrucît nu 
exista încă un mijloc material de difuzare în masă a infor- 
maţiei. Apariţia tiparului în secolul al X V-lea subminează 
din punct de vedere tehnic acest monopol, în timp ce, după 
cum ştim, germenii capitalismului care evoluau în sînul 
orînduirii feudale duceau la descompunerea si în cele din 
urmă la năruirea sistemului breslelor. 

Renașterea a avut, printre altele, drept urmare incer- 
cări de sistematizare a cunoștințelor profesionale din 
diferite domenii. În secolele XIV, XV, XVI apar tot mai 
multe tratate tehnice. Ilustrativ pentru această perioadă 
este marele tratat De ve metallica a lui Agricola, în care 
erau sintetizate o mare parte a cunoștințelor tehnologice 
ale perioadei Renaşterii. 

Leonardo da Vinci, geniu multilateral, poate fi consi- 
derat figura reprezentativă pentru conștiința, care se 
năştea cu greu, a nevoii de activitate deliberată în vederea 
modificării tehnicii existente $i a sporirii eficienţei ei fizice. 
Deşi opera tehnică a lui Leonardo era prematură, în sensul 
că nu reușește să găsească încă un ecou în rîndurile celor 
care hotărau soarta producţiei materiale, el poate fi socotit 
ea ctitor al meseriei inginereşti din epoca revoluţiei indus- 
triale. 

Nu este intenţia noastră de a face aici istorie; pentru 
aceasta îi invităm pe cititori să consulte lucrările de specia- 
litate. Menţionăm însă nume ca cel al lui Galileo Galilei, 
care a pus bazele unor științe despre modul de a plămădi 
materia, ale unor ştiinţe inginereşti cum este, de pildă, rezis- 
tenta materialelor, care se va desprinde mai tirziu de 
fizică. 

Ceea ce trebuie subliniat însă în mod special din punctul 
de vedere care ne preocupă aici este că, din această pre- 

istorie presărată cu nume celebre, în secolul al XIX-lea se 
naște si se dezvoltă ca o avalanșă sistemul propriu-zis de 
generare a informaţiei. Apare profesia inginerului, mai 
întîi în mod spontan, ca o activitate desprinsă din manipu- 
larea materiei și fertilizatà cu cunoştinţe ştiinţifice acu- 
mulate mai mult sau mai puţin întimplător, prin auto- 
didacticism. Secolul al XIX-lea este martorul apariţiei 
unor şcoli superioare speciale pentru pregătirea ingineri- 
lor. În ţările cuprinse de iuresul revoluţiei industriale, apar 
una după alta şcoli politehnice care dobindese în curind un 
mare renume. Se naşte conștiința dependenţei tehnicii de 
ştiinţă, precum si fenomenul invers — influenţa fertiliza- 
toare a tehnicii asupra unor ramuri ale ştiinţei. Dealtfel 
şi ştiinţa din această epocă cercetează fenomene nemijlocit 
senzorial perceptibile, raționamentul abstract succedin- 
du-se în contact imediat, verificabil prin experimente 
simple, cu realitatea materială. Totuși, tot mai mult se 
simte utilitatea rationamentului din ce in ce mai abstract, 
din ce în ce mai puţin verificabil senzorial prin experi- 
mente simple. Matematica joacă un rol din ce în ce mai 
mare, ajungind în zilele mai apropiate de noi să se des- 
prindă de calculul numeric care, datorită practicării multi- 
milenare a aritmeticii, menţine încă ideea că manipularea 
numerelor este rostul exclusiv al matematicii. Inginerii 
apelează tot mai mult la matematică, sint tot mai mult 
dependenţi de raționamentul, si el evoluind spre abstract, 
al matematicii. 

Însuşi sensul activităţii inginerești se îmbogățește. 
Repede s-a constatat că nu este suficient să te pricepi să 
manipulezi materia, chiar si pe baze raţionale si ştiinţifice, 
ci trebuie, în condiţiile unei tehnologii din ce în ce mai 
complexe, să imaginezi sistemele înainte de a le realiza în 
structuri materiale. Activitatea de proiectare se afirmă ca 
o activitate inginerească distinctă si desprinsă de producţia 
propriu-zisă. Inginerul proiectant nu mai este un manipu- 
lant de materie, el creează pe hirtie, la fel ca si filozoful si 
scriitorul. 

Apare şi se dezvoltă o tehnologie proprie a proiectării 
pusă în evidenţă de obiecte ca planseta, tugul, hirtia de 
calc, ereioanele bine ascuţite si penitele de diferite forme. 
Apare o producție de serie de asemenea obiecte. Treptat 

apar compendiile inginereşti în care informaţia tehnologică 
este prezentată succint şi sistematizat. 

În cadrul activităţii de proiectare se produce o subtilă 
diviziune a muncii. Se constată că capacitatea de con- 
cepfie este prea prețioasă pentru ca inginerul proiectant 
să-şi irosească timpul executind desenele si copiindu-le. 
I se dau ajutoare cu diferite grade de pregătire, gata să-l 
scutească de activităţile mai simple, cum ar fi desenul, exe- 
cutarea unor calcule etc. Lui îi revine doar sarcina de a 
concepe sistemul tehnic, de a executa calculele şi de a 
creiona primele schiţe. 

Dar informaţia generată în institutele de proiectare 
creşte continuu. Se creează mereu noi mijloace tehnice de 
manipulare a acesteia. Se imaginează mijloace de copiere 
fotochimică a desenelor. Masini de calculat îl scusesc treptat 
pe inginerul proiectant de calcule obositoare. Maşinile con- 
cepute în institutele de proiectare conțin tot mai multe 
piese, în ciuda principiului simplificării, iar imaginarea 
$i transpunerea pe hirtie a acestora nu s-ar putea face 
în ritmul necesar dacă munca de proiectare nu ar fi con- 
tinuu rationalizatá şi ajutată de diferite mijloace tehnice. 

Apar si se dezvoltă edituri specializate în editarea de 
cărți si reviste tehnice. Datorită numărului mare de bene- 
ficiari, ele devin rentabile. 

Proiectarea devine omniprezentă în industrie. Nu mai 
există fabrică fără ingineri proiectanți şi fără atributele lor : 
planşeta, hirtia de cale, tusul etc. Compasul devine o em- 
blemá a muncii industriale, utilizată ca simbol pe afişe. 

Prezenţa proiectării ajunge să fie atit de firească încît 
literatura de astăzi consacrată progresului tehnic, total 
absorbită de analiza legăturii dintre cercetare si producţie, 
de-abia dacă o mai menţionează. 

Raţionalizarea profundă a activităţii de proiectare 
permite conducerea tot mai precisă a acesteia. Atelierele 
de proiectare adoptă tot mai mult principiile producţiei 
industriale, desigur nu fără a-şi menţine anumite parti- 
eularitáti. 

Standardizarea este consecinţa logică a rationalizàrii 
proiectării. În condiţiile producţiei de serie și de masă, 
devine tot mai puțin rational să se proiecteze defiecare dată 
toate elementele unei mașini. Se constată că tot mai multe 

organe sint comune tuturor sau multora dintre mașini și că 
este mai eficient să se ia aceste organe de-a gata, proiec- 
tate şi calculate pe baza unor dimensiuni unice, stabilite 
printr-un consens social. Procesul are loc în interacţiune 
cu specializarea tot mai profundă a producţiei materiale. 
Uzine specializate fabrică în masă elemente de asamblare, 
eum sint suruburile, niturile, splinturile. Dar pentru a lărgi 
piaţa pentru aceste produse fabricate în masă, este nevoie 
ca toți producătorii de maşini să solicite aceste organe 
într-o gamă limitată de dimensiuni acceptate de toată 
lumea. Intervin organizațiile profesionale şi economice 
capitaliste pentru a găsi soluţii adecvate întrucît interesul 
pentru standardizare este general, în ciuda concurenţei 
generale. Standardizarea se institutionalizeazá, primeşte în 
multe ţări girul statului capitalist ca exponent al interese- 
lor generale ale clasei capitaliste, dar reflectind și cerințele 
profesiei care contribuie în mare măsură la maximizarea 
profitului, cea a inginerilor. Existenţa pe piaţă a unor 
produse standardizate economiseste enorm munca de pro- 
iectare, desigur cu prețul îngrădirii parțiale a libertăţii 
de creaţie a inginerilor proiectanți. Standardizarea cu- 
prinde si procesele chimice : se reglementează producţia 
unor substanţe de uz general care trebuie să satisfacă anu- 
mite condiţii de puritate şi altele. Treptat ea se extinde 
asupra tuturor proceselor de producţie. 

Standardizarea este astfel o resursă generală de ridicare 
a eficienţei. De aceea, în socialism, ea este reluată pe o 
treaptă mai înaltă. 

Spre deosebire de artist, inginerul nu poate crea orice 
forme doreşte. El este îngrădit de mai multe restricţii, 
dintre care unele neinstitutionalizate, rezultind din cunoş- 
tintele cu care operează, iar altele, institutionalizate, re- 
zultind din standarde si din legi. 

Ín felul acesta, activitatea de proiectare devine comu- 
tatorul central al canalelor de informaţie care circulă între 
ştiinţa concepută ca necesitate de descoperire a proprie- 
tátilor lumii înconjurătoare si de sistematizare a acestor 
cunoştinţe si activitatea de structurare artificială a mate- 
riei în producţia industrială. 

Între timp are loc si un proces de apropiere între știință 
şi producţie. Inginerii erau de la început dependenţi de 

ştiinţă, bazele unor ştiinţe intrind în pregătirea lor profe- 
sională. Dar sfirşitul secolului al XIX-lea este martorul 
apariţiei unui fenomen care abia după cel de-al doilea 
război mondial a luat o ráspindire generală : laboratorul 
ştiinţifice industrial, in care lucrează nu ingineri ce urmează 
să creeze în mod direct imaginea viitoarelor sisteme teh- 
nice, ci oameni care abia urmează să descopere noi feno- 
mene ale naturii. Toate acestea urmează să fie prelucrate 
în vederea utilizării lor în sistemele tehnice. 

Sursele de informaţie care se încorporează în cele din 
urmă în produsele materiale sint variate. Ştiinţa s-a divizat 
în diferite activități. Logicianul şi matematicianul ,,ab- 
stract" nu se interesează în mod direct de procesele din 
fabrici. Ei creează structuri imaginare a căror utilitate 
industrială trebuie s-o descopere alții. Între ştiinţa ab- 
stractă si materializarea în producţie, informaţia parcurge 
diferite trepte intermediare, fiind recodificată de la treap- 
tă la treaptă. Codul în care ea este încorporată în materie 
este cel al proiectării. Acest cod este strict standardizat. 

Nu terbuie să ne imaginăm fluxul de informaţii dintre 
ştiinţa fundamentală” si producţie ca pe un flux recti- 
liniu întrerupt doar de procesele de codificare şi decodifi- 
care, ca pe un flux tehnologic industrial. Există întoarceri, 
mișcări in zigzag, ramificații, ,,ricogeuri", transferuri de 
la o ramură a ştiinţei la alta şi din nou reveniri. Desi ştiinţa 
şi-a elaborat de-a lungul veacurilor propriile ei standarde, 
acestea sint acceptate tacit, prin autoritatea eficienţei 
intelectuale. Există o instituționalizare prin autoritatea 
neformală, dar care nu este sanetionatá prin nici un act nor- 
mativ legal. Știința, pur şi simplu, nu este un imens insti- 
tut de proiectare şi, în ciuda faptului că ea a contribuit 
la crearea rationalitátii, imprevizibilul deţine o pondere 
importantă în evoluţia ei. Fluxurile de informaţie între 
ştiinţă şi producţie nu pot şi nu trebuie rationalizate exce- 
siv pentru a nu se frina progresul ştiinţei. 

O altă sursă primordială a informaţiei încorporate în 
producţie, mai veche, mai directă, în sensul că urmăreşte 
imediat materializarea în producţie, este invenția, care, 
în mare parte, constă în combinarea şi recombinarea unor 
cunoștințe în special tehnologice, dar şi de altă natură, în 
vederea creării unor sisteme materiale noi. Invenţia este 

institutionalizatà sau neinstituţionalizată. Studii de isto- 
ria recentă a tehnicii arată cá o mare parte a invențiilor 
majore apar sau cel puţin sint initiate în afara instituţiilor 
de tipul institutelor şi laboratoarelor de cercetare. Chiar 
şi astăzi o mare parte a invențiilor majore sint create de 
indivizi neîncadraţi în instituţii de gradul pomenit mai sus. 

Dar, înainte de a se materializa în produse, invenția 
trebuie şi ea să treacă prin codul proiectării. Desigur, cea 
mai mare parte a inventatorilor cunosc acest cod si-si 
formulează ideile direct în sistemul de simboluri al aces- 
tuia. Totuşi, de cele mai multe ori, invenţia trebuie fini- 
sată de ingineri proiectanți specializaţi. Acest lucru se 
face în instituţiile de proiectare. 

Această nevoie de trecere a invențiilor prin faza de 
proiectare, în care informația este completată pină la 
punctul de detaliere necesar încorporării în producţie, a 
şters limitele dintre invenţie şi proiectare si tinde să pre- 
zinte în mod exagerat rolul institutelor de proiectare în 
promovarea progresului tehnic. Un cititor neavizat al 
unor cărţi despre tehnica modernă ar putea rămîne cu 
ideea greşită că lumea s-a umplut de milioane de genii sau 
cel puţin de mari talente tehnice, cînd de fapt invențiile 
importante sînt create de un număr relativ redus de indi- 
vizi. Finalizarea invențiilor necesită însă un mare volum de 
muncă de proiectare, ceea ce în statistică se traduce prin 
marele număr de specialişti care sint trecuţi la rubrica de 
cercetători, oameni de știință sau inventatori. 

Avem deci două surse primare fundamentale de 
informatie încorporabilă în produse — ştiinţa si invenţia, 
ambele trimi(indu-si informaţia prin diferite canale către 
proiectare care o modifică în forma finală pe care oamenii 
o înţeleg şi materia o asimilează. Lucrurile ar fi simple dacă 
ar exista numai cele două surse în fluxurile lor. Dar circu- 
laţia informaţiei traductibile în materie este încă mult mai 
complicată si absoarbe un număr mult mai mare de oameni 
decît cei pe care i-am amintit pînă aici. 


Tehnologia socială este un sistem unitar în ciuda imen- 
sei varietăţi de activităţi pe care o cuprinde, a profundei 
specializări, divizári si fárimitári a acestor activităţi, a 
principiilor variate aplicate, sau tocmai graţie acestei 

'urietáti. Unitatea sistemului, rezultind si din comple- 
mentaritatea elementelor sale, este asigurată pe diferite 
căi. Aici ne vom opri doar asupra căilor pur informaţio- 
nale, a unor canale pur simbolice, spre deosebire de cana- 
lele economice de exemplu, care nu sint pur informați- 
onale, ele indeplinind şi alte funcţii. 

Toţi participanţii la tehnologia socială trebuie să de- 
ţină informaţii unii despre alţii. Inginerul, tehnicianul, 
muncitorul mecanic trebuie să deţină informaţii despre 
ceea ce face chimistul, matematicianul, electronistul, pre- 
eum $i semnele principale ale codului celorlalte meserii si 
specialități. Căci producătorul de mașini trebuie să-şi ocro- 
tească maşinile, expuse la diverse medii agresive, să si le 
echipeze cu sisteme de comandă electronice, să cunoască 
noile metode de calcul etc. Fie și numai pentru acest 
motiv, informaţia trebuie să circule între specialităţi, 
între meserii. 

Într-un cadru mai îngust, fiecare specialist trebuie să 
tie informat asupra a ceea ce se întimplă în meseria lui 
în uzina nouă, în celelalte uzine similare din ţară și din 
lume. 

Toate acestea creează nevoia unei vaste reţele de 
canale de comunicaţii, care sînt asigurate prin revistele de 
specialitate, de profil mai larg sau mai îngust, de la reviste 
de informare generală si pină la publicaţii de profundă spe- 
cialitate. În tehnică însă, după cum arată cunoscătorii pro- 
blemei, mai importante decit informaţiile din publicaţii 
sint cele culese prin contacte umane nemijlocite, mai ales 
cele realizate chiar la locurile de producţie. De aceea, par- 
ticipările la congrese şi conferinţe naţionale si internaţio- 
nale sint de o mare importanţă pentru difuzarea informa- 
iilor tehnice. Si mai importantă apare vizitarea altor 
uzine, institute de proiectare şi laboratoare de cercetări. 

Purtători de informaţii de mare eficienţă sint produsele 
materiale ca atare. Analizind o maşină, un specialist poate 
recodifica şi interpreta informaţia cuprinsă în ea. El vede 
nu obiectul material ca atare, ci vectorul unor proprietăţi 
ale ei, traduse în cifre şi în noţiuni mai mult sau mai puţin 
abstracte. Alături de maşină, specialistul vede o coală de 
hirtie imaginară pe care se imprimă treptat informaţia 
cuprinsă în produs. O parte din ea este înscrisă in sens 

literal pe diferite tăblițe şi indicatoare, precum si in docu- 
mentaţia care o însoţeşte. Obișnuinţa noastră si tradiţia 
informaţională a tehnicii este de așa natură încit pentru a 
,vedea" bine un produs avem nevoie imperioasá de o in- 
formaţie codificată într-un anumit fel, de scheme, desene 
în secţiune etc. Pînă și consumatorul s-a obișnuit cu acest 
mod de a privi lucrurile şi, de multe ori, înainte de a cum- 
păra o mașină, un automobil sau un televizor, consultă 
prospectele, iar dacă este mai avizat, cere o documentaţie 
tehnică aproape profesională. Reclama contribuie și ea la 
acest mod de a privi produsele. 

Încă nu îndeajuns de apreciată este importanţa multiva- 
lentă a ceea ce se numeşte propaganda tehnică, adică cana- 
lele care poartă informaţia într-un cod simplificat, acce- 
sibil unui număr mare de ,,consumatori". Această infor- 
matie joacă un rol social specific într-o societate tehnologică 
modernă. Ea tine mereu trează sensibilitatea faţă de pro- 
blemele tehnicii şi ale producției unor mase mari de oameni, 
indiferent de profesie. Ea ţine mereu vie atenţia faţă de 
problemele tehnice, întreținind disponibilitátile spirituale 
necesare pentru practicarea ei într-un mod adecvat. 
Oamenii de toate profesiile sint informaţi asupra comple- 
xitátii muncii creatoare în tehnică ; tinerii sint orientaţi 
în alegerea profesiilor. Pe filozof îl îndeamnă să caute mereu 
sensurile profunde ale activităţii tehnice. Pe omul de 
ştiinţă il împinge să-și orienteze cercetările spre probleme 
într-un fel sau altul legate de practica tehnologică. Pe tinár 
îl informează asupra posibilităţilor de a-şi alege o profesie. 
Gospodina înţelege modul de funcţionare a mulţimii tot 
mai mari de aparate pe care le are în casă. Toată lumea 
este avertizată asupra primejdiilor pe care le implică folo- 
sirea sistemelor tehnologice moderne, ca $i asupra avanta- 
jelor imense pe care le aduc. Propaganda tehnică, publica- 
tiile de popularizare intretin o stare de spirit filotehnică si 
îngrădesc efectele înclinațiilor antitehnice si de luddism 
tardiv. Specialişti sînt informaţi în termeni vagi asupra 
evenimentelor recente din zone îndepărtate ale sistemului 
tehnologic asupra cărora nu trebuie să aibă informaţii 
experte. 

În general, propaganda întreține acea comunitate afec- 
tivă dintre om şi obiectele tehnice necesară pentru pro- 

gresul acestora. În mod mediat, propaganda tehnică este 
un mijloc de întreţinere şi de sporire a eficienței economice. 
Într-o societate orientată industrial si tehnologic, pro- 
paganda tehnică este la fel de necesară ca și institutele de 
proiectare. 


Rezumind, trebuie să constatăm că treptat, generarea, 
transmiterea, recepționarea şi stocarea informaţiei au 
devenit activităţi tehnice şi economice majore. Aceste acti- 
vitáti au ajuns să ocupe astăzi milioane de oameni şi sume 
imense sint cheltuite pentru ele, obfinindu-se şi efecte 
corespunzătoare. Conştiinţa volumului și varietátii acestei 
activităţi ne permite să interpretăm progresul tehnic, dez- 
voltarea întregului sistem al forțelor de producţie ca pe un 
proces de încorporare a informaţiei în sisteme materiale. 
Aceasta explică şi faptul că unele materiale au cunoscut o 
utilizare atit de largă în tehnică. 


METALUL CA ABSORBANT DE INFORMAȚIE 


Revoluţia produsă prin inventarea unei metode ieftine 
de producere a oţelului, procedeul Bessemer în 1856, a 
desávirsit o îndelungată evoluţie care a ridicat fierul la 
rangul de material principal al industriei masiniste. De 
fapt, fierul este acel material care permite industrializarea 
în masă, producţia pe scară de masă a masinilor si, îm- 
preună cu cimentul, a clădirilor. 

Cu riscul de a enunta lucruri arhicunoscute, merită să 
recapitulăm principalele proprietăţi tehnico-economice ale 
fierului. El este un material dur, elastic, ductibil, maleabil, 
arbitrar divizibil, ieftin. Privite la un loc, aceste proprie- 
táti ne permit să ne dám seama că această îmbinare unică 
dă dimensiunile marii revoluţii în domeniul materialelor 
constructive. Putem spune că toate aceste calități se 
sintetizează în imensa cantitate de informaţie care poate fi 
încorporată în acest material, prin mijloace din ce în ce 
mai variate. Lemnul, materialul constructiv din epoca 
precapitalistă, are o structură dată de legile biologice. 
Această structură intimă nu putea fi modificată decit in 
cadrul unor restricţii foarte înguste. Înseşi dimensiunile 

maşinii erau determinate de mărimea organismului vege- 
tal. Singurul mod de prelucrare era cel prin distrugere, 
deformările plastice fiind posibile numai în limite foarte 
înguste, prin îndoire. Lemnul nu poate fi turnat. El nu 
rezistă la foc şi ca atare nu poate suporta o concentraţie 
mare de energie calorică. Rezistentele lui mecanice sint 
mici şi insuficiente pentru solicitările la care sint supuse 
materialele şi mașinile moderne. 

Combinația favorabilă a însușirilor fierului are drept 
bază pentru folosirea lui pe scară de masă marea lui iefti- 
nătate. Zăcămintele cunoscute de minereu de fier au fost 
in tot timpul care a trecut de la revoluţia industrială foarte 
mari, iar în perioada de după cel de-al doilea război mon- 
dial ele au crescut considerabil, astfel încît rezervele cu- 
noscute ajung pentru un timp destul de îndelungat. La 
aceasta se adaugă faptul că fierul uzat poate fi reutilizat 
în mod avantajos din punct de vedere economic. 

Pe acest fond al ieftinátátii, combinaţia de însușiri este 
cu atit mai fericită. Informaţia poate fi încorporată în fier 
prin cele mai diverse moduri de prelucrare : prin aliere se 
pot obţine materiale cu cele mai felurite însușiri. Dar atit 
fonta eit şi oţelul pot fi obţinute datorită unei mari varie- 
táti de tehnici de aliere într-un număr imens de variante, 
astfel încît cele mai diverse proprietăţi pot fi imprimate 
materialului în forma sa brută. Este deci reglabilă morfolo- 
gia sa internă formată din structura fizică şi chimică, miero- 
scopică, încă înainte de a se trece la crearea formelor ma- 
eroscopice, ceea ce în cazul lemnului nu este cu putinţă. 

După această fază, metalele feroase — cum s-a ajuns 
să li se spună diferitelor aliaje ale fierului — pot fi supuse 
unor noi game variate de prelucrări și de moduri de intro- 
ducere a informaţiei. Toate acestea pot fi grupate în două 
mari categorii: deformarea plastică și deformarea des- 
tructivă, fiecare dintre ele luînd la rindul ei o mare bogă- 
tie de forme. Deformárile acestea pot fi pe de o parte radi- 
cale, iar pe de altă parte se pot executa cu o extremă pre- 
cizie. Însăşi precizia deformárilor este reglabilă în limite 
extrem de largi. Avantajele sînt de două feluri: pe de o 
parte putem ajunge, prin prelucrări succesive, practic, la 
orice precizie dorită, iar pe de altă parte avem posibilitatea 
de a rămine la precizia de care avem nevoie, astfel incit 

putem evita risipa de eforturi, putind aplica principiul 
optimului şi astfel, în fiecare caz, putem să ne mulţumim 
cu precizia necesară. 

Deformarea plastică îmbracă numeroase forme apelind 
la diverse procese tehnologice : turnarea care ne conferă o 
libertate aproape absolută în ceea ce priveşte realizarea 
formelor dorite; laminarea care permite crearea unor 
structuri ,lungi" imprimind totodată calităţi mecanice 
superioare materialului si care, fiind un proces omogen 
şi continuu, poate fi realizată cu ajutorul principiului roti- 
rii, ceea ce permite la rîndul sáu o mare reglabilitate ajun- 
gîndu-se pînă la automatizarea completă a procesului ; 
forjarea, presarea, matritarea, ambutisarea, extrudarea 
etc. care permit realizarea unor forme de dimensiuni mai 
mici, mai ales prin exercitarea unei presiuni puternice 
asupra materialului. 

Deformarea plastică are însă dezavantajul general că 
nu poate fi realizată cu suficientă precizie. De aceea ea 
este completată prin prelucrarea destructivă, care se 
realizează si ea printr-o mare varietate de procedee con- 
stind în special în rotirea materialului în dreptul unei 
unelte tăietoare sau abrazive, sau, invers, în aplicarea unel- 
tei rotative la piesa fixă. Principiul de bază este strunjitul. 
Strungul este şi cea mai veche masiná-unealtá. Din strung 
au derivat toate celelalte mașini-unelte agchietoare : 
freza, maşinile de rectificat, de găurit etc. Dimensiunile, 
vitezele, reglabilitatea tuturor acestor mașini se situează 
la un nivel înalt. 

E drept că în procesele destructive o parte din material 
este sacrificat în favoarea informaţiei care urmează să fie 
încorporată în produs, dar el nu se pierde în întregime. 
Aschiile pot fi reintroduse în procesul metalurgic. 

Datorită marilor sale proprietăţi de rezistență mecanică 
şi termică, din fier se pot obţine produse de dimensiuni 
care variază în limite extrem de mari şi care continuă să 
se extindă de la dimensiuni care nu pot fi perceptibile 
cu ochiul liber pînă la dimensiuni kilometrice (podurile). 

Desigur, aceste moduri de prelucrare fundamentale nu 
sînt suficiente pentru a se obţine produse finite. În absenţa 
unor restricţii, idealul ar fi obţinerea produselor finite prin 
turnare. Din numeroase motive acest lucru nu poate fi rea- 

lizat decît la unele produse simple. În primul rînd, orice 
maşină constă din organe mobile. În al doilea rînd, date 
fiind diferenţele de cost între diferitele aliaje ale fierului, 
aproximarea optimului se obţine prin utilizarea unei mari 
varietăţi de asemenea aliaje la un singur produs. În al 
treilea rînd, construcțiile complicate nu pot fi perfect 
rigide. În al patrulea rind, dimensiunile cele mai potrivite 
diferitelor funcțiuni se obţin prin procese de prelucrare 
diferite. De exemplu, prin turnare nu se pot obţine struc- 
tuii si groase si subțiri. 

Be aceea, unul din procedeele mari de realizare a formei 
dorite in prelucrarea metalului este îmbinarea. Există o 
întreagă tehnologie de realizare a îmbinărilor mecanice şi o 
gamă de organe de îmbinare imaginată în mod special în 
acest scop. Ele sînt organele cele mai simple ale construc- 
tiei de maşini și orice manual de asemenea organe începe 
prin prezentarea şi analiza organelor de îmbinare. Surubul 
a fost si este încă, desi în măsură descrescîndă, organul de 
îmbinare demontabilá cel mai răspîndit. 

Îmbinările nedemontabile se realizează fie prin organe 
speciale cum sînt niturile, fie prin sudură sau, mai ales în 
ultima vreme, în urma marelui progres al adezivilor, prin 
lipire. 


Informaţia încorporată si canalele de introducere a 
acesteia în metale, din care am încercat să sugerăm doar 
citeva din fragmentele care ni s-au părut cele mai semni- 
ficative, este imensă : ea este stocată în mari biblioteci teh- 
nice şi generale, prelucrată si completată continuu de 
numeroase institute de cercetări. Numai însuşirea ele- 
mentelor sale de bază pentru cite o specialitate a indus- 
triei de prelucrare a metalelor consumă 4 —6 ani din viaţa 
celor care doresc să se consacre îndeletnicirii de generare si 
introducere a informaţiei în metale, mai simplu spus, stu- 
dentilor în inginerie. 

Cantitatea de informaţie care poate fi încorporată în 
fier este atit de mare şi creşte continuu într-un asemenea 
ritm, încît nimeni nu o poate cuprinde de unul singur. Mai 
mult decit atit, sînt sute de specialităţi de inginerie meta- 
lurgică şi mecanică care acoperă informaţia necesară pentru 
elaborarea şi prelucrarea metalelor feroase. 

Această informaţie s-a acumulat de-a lungul mileniilor, 
suferind uneori transformări revoluţionare. Ea s-a conto- 
pit cu o cantitate mare de informaţie ştiinţifică, matemati- 
cá, fizică, chimică si o mare cantitate de informaţie dobin- 
dită empiric care apoi a fost ordonată şi fertilizată ştiinţific. 
A fost preluată si transplantată în prelucrarea metalelor 
experiența tehnologică dobindită și acumulată cu prilejul 
prelucrării materialelor într-un fel sau altul anterioare 
fierului, piatra, bronzul şi, îndeosebi, lemnul. Istoria pre- 
lucrării lemnului a fost o istorie a prelucrării destructive. 
Deși structura microscopică a lemnului, care este o struc- 
tură biologică, diferă fundamental de cea a fierului, o se- 
rie de asemănări macroscopice au permis să se preia din 
prelucrarea lemnului un număr mare de procedee. Prin- 
cipiile masinilor-unelte moderne provin din cele utilizate 
la prelucrarea lemnului. Chiar si denumirile unor maşini 
arată filiatia de principiu cu prelucrarea lemnului. Astfel, 
de exemplu, etimologic, raboteza înseamnă mașină de 
rindeluit. 


Pe de altă parte, o imensă cantitate de informaţie a 
fost dobinditá prin experienţa acumulată laborios în inde- 
lungata epocă preindustrială, în care fierul era produs gi 
prelucrat în cantități mici. Însuși aliajul principal al 
fierului, oţelul, a fost decoperit cu mult înaintea revoluţiei 
industriale. Unele principii mecanice, în special cele de 
dirijare a mișcării, cum sint roţile dințate si angrenajele 
lor, au o istorie multiseculară si sint unul din exemplele în 
care un principiu mecanic elaborat pe bază de lemn a 
devenit unul din principiile fundamentale ale mașinilor din 
fier si oțel”. 

Dintre ramurile ştiinţei care au contribuit la progresul 
tehnicii de prelucrare a metalelor trebuie citată, în primul 
rînd, fizica. Este evident că fizica a jucat în această pri- 
vintà un rol atit de mare încit menţionarea ei in acest con- 
text este o banalitate. Dar din punctul nostru de vedere, 
acela al încorporării informaţiei în substanța metalică si, 
în special, din cel al înlocuirii unei părți din substanţă prin 


1) O excelentă analiză a evoluţiei istorice a principiilor mecanice se 
găseşte în lucrarea lui A. P. UsuER: A History of Mechanical Inventions, 
Harvard University Press, 1954. 

informatie — un îndelungat proces istoric — trebuie 
relevată în primul rînd ştiinţa rezistenței materialelor. Cu- 
noasterea rezistenţei materialelor, stabilind cu precizie tot 
mai mare restricţiile impuse folosirii materialelor, a mărit 
considerabil libertatea proiectantului şi a inventatorului în 
crearea configuratelor pe care le imaginau. ,,O comparaţie 
între arcurile romane şi cele din vremurile noastre ne 
arată că în prezent se construiesc structuri mult mai ușoare. 
Romanii nu aveau avantajele pe care le oferă ştiinţa, rezis- 
tentei materialelor”, scrie unul din marii specialisti in 
această ştiinţă. Descoperirea de către Galileo Galilei a 
faptului că un tub are aceeași rezistenţă ca si o bară plină, 
cu aceeaşi secțiune, este cea mai elocventă descoperire 
simplă care ilustrează înclinația firească a inginerilor ratio- 
nali de a economisi la maximum substanţa. În treacăt fie 
spus, această descoperire reprezintă si un transfer de in- 
formaţie din biologie în tehnică, oasele animalelor supe- 
rioare au tocmai o asemeneastructură. În acelaşi timp însă, 
acest exemplu indică extrema simplificare inerentă acestui 
transfer, dar el contine si indicaţii care sugerează si un alt 
principiu fertil pentru tehnică : după cum organismul ani- 
mal utilizează aceste spaţii vide de structuri de rezistenţă 
pentru a adăposti organe de o mare complexitate, tot asa 
proiectantul le poate utiliza în anumite cazuri pentru pla- 
sarea unor organe de lucru sau de comandă ale mașinilor. 


Pe scurt deci, revoluţia săvirşită în domeniul materia- 
lelor in secolul al nouăsprezecelea a constat într-o extin- 
dere fără precedent a capacității de absorbţie de informatie 
de către material, conjugată cu generarea acestei informatii. 
Aceasta a permis, în decursul secolului al XIX-lea și în 
secolul al XX-lea, transformarea profundă a universului pe 
care il trăim. Pămintul s-a acoperit cu un nou înveliş de 
obiecte — tehnosfera. Aceasta a transformat însuși peisajul 
pe care îl percepem cu ochii noştri. Nu este vorba numai de 
peisajul urban în care se naște, trăieşte şi moare o parte 
din ce în ce mai mare a omenirii. A cunoscut și cunoaște 
prefaceri profunde si peisajul rural. Locul formelor apa- 
rent dezordonate îl iau configuratiile geometrice trasate de 


1) Vezi STEPHEN I. TIMOSHENKO, History of Strength of Materials, 
New York, MacGraw Hill, 1953. 

căile de comunicaţie care fragmentează peisajul vegetal. 
Cimpiile, pădurile sint delimitate prin forme geometrice. 
Liniile paralele, curbe abstracte, dreptunghiuri si pătrate 
ne intimpiná pretutindeni. În artă, peisajul urban si cel 
industrial reflectă această realitate nouă. Pictorul tra- 
tează acest peisaj artificial ca pe ceva dat, ca pe un produs 
al naturii, dindu-si seama instinctiv că acestea sint imagini 
perene, de la care nu mai există întoarcere, că aceste 
artefacte au devenit ceva echivalent cu natura, că atita 
timp cît va dăinui civilizația umană asemenea forme mai 
mult sau mai puţin modificate faţă de imaginea originală 
creată de natură vor domina percepțiile noastre vizuale, 
în ciuda tuturor presimistilor, paseistilor, contestatarilor 
tehnicii. Indiferent dacă ea place sau nu, dacă multe 
coarde ale sufletului nostru sînt disponibile pentru calmul 
peisajului rural, vietuirea unei populaţii rapid crescînde nu 
este cu putinţă decit pe baza tehnicii care zămișleşte mereu 
noi surse de subzistență pentru un număr crescind de 
oameni. Mai mult decit atit, arta plastică, in mod deliberat 
sau subconștient, şi-a propus să se educe, să se acomodeze 
la acest nou mediu de viaţă, aducindu-ne mereu in fata ochi- 
lor forme geometrice abstracte, fără nici un corespondent 
cu realitățile naturii neatinse, dar cu multiple si profunde 
ecouri în tehnosferă, în industrie, în lumea obiectelor teh- 
nice si în interacţiunea dintre om si tehnosferă. Industria- 
lizarea a creat arta geometrică, arta abstractă, arta for- 
melor geometrice si mecanice, avînd si nevoie de ea pentru 
acomodarea omului la propriile sale creaţii. Într-un fel 
mai mult sau mai puţin direct, arta abstractă este realismul 
epocii industriale. Cultivarea formelor naturale nu face 
decit să îngreuneze procesul de acomodare de care vorbim. 
Cultivarea imaginilor vegetale si animale, a unui idilism 
al vieţii rurale de odinioară, echivalează cu întreţinerea 
nostalgiei față de un trecut la care nu mai există întoarcere, 
nu poate decit să întrețină un conflict latent între omul 
ajuns om industrial şi trecutul său rural. 

În prezent s-ar putea să trăim în toiul unei revoluţii in 
domeniul materialelor ale căror dimensiuni nu le percepem 
în toată amploarea lor. Dar simplul motiv că ea se desfásoa- 
ră într-un ritm mai lent decit se așteptau multi autori, 
care nu înțeleg faptul că transformările tehnologice pe 

scară mondială nu pot avea loc peste noapte, că vechiul 
se opune noului cu întreaga forță a inerţiei sale, cu toată 
puterea unei autorități încă neepuizate nu trebuie să ne 
facă să ignorăm unele tendinţe din ce în ce mai puternic 
simțite. Noile materiale create de industria chimică orga- 
nică au o capacitate de absorbţie informaţională consi- 
derabil mai mare (în principiu) decit cea a metalelor, a 
fierului în speţă. Acesta absoarbe informaţie prin aliere 
cu alte elemente şi prin modificarea structurii sale supra- 
moleculare. Materialele noi o absorb prin modificarea struc- 
turii intramoleculare. Fierul este un element, în timp ce 
substanţele organice sint compuși din mai multe elemente, 
cu molecule mari, cu numeroase legături chimice al căror 
număr poate fi mărit. Dacă încă noile materiale nu dețin 
un loc dominant printre materialele structurale ale tehnicii, 
acest lucru se datorează faptului că, pe de o parte, nu se 
cunosc toate canalele de introducere a informaţiei în sub- 
stanfá, iar, pe de altă parte, faptului că însăşi producţia 
de metale se perfecţionează continuu ca răspuns la pro- 
vocările materialelor concurente. Arta de a inventa în 
domeniul siderurgiei, relativ simplă aşa cum este, se per- 
fectioneazá încă continuu sporindu-si în felul acesta com- 
petitivitatea bazată şi pe existenţa unor bogate zăcăminte 
de minereu de fier. Este posibil ca această forţă de rezis- 
tentá să asigure aliajelor de fier o supravieţuire mai inde- 
lungută. Nu trebuie însă să trecem cu vederea faptul că in 
tehnica industrială masele plastice avansează lent dar 
continuu, nu atît prin înlocuire pur si simplu, ci prin cre- 
area unor valori de întrebuințare noi sau prin perfecţio- 
narea altora vechi, dar cu o eficiență sporită. Masele plas- 
tice pot fi prelucrate plastic prin turnare sau prin alte 
forme de deformare plastică, pină aproape sau chiar pină 
la forma finală. Cu ajutorul maselor plastice s-au realizat 
angrenaje şi rulmenţi care nu au nevoie de ungere, ceea ce 
este o calitate de nepreţuit atunci cînd este vorba de a 
monta asemenea organe de mașini în locuri greu accesi- 
bile. Masele plastice absorb cu ușurință culoarea, iar 
ráspindirea lor în industrie şi în viaţa casnică creează un 
nou univers coloristie, inviorátor şi agreabil, fundamental 
deosebit de aspectele mohorite caracteristice obiectelor 
metalice, în special din mediul industrial mai vechi. Pei- 

sajul tehnologic, industrial, urban şi menajer se schimbă 
fundamental, atenuind si eliminind aspectele deprimante, 
trebuie s-o recunoaştem, pe care le oferă imaginile interi- 
oarelor din întreprinderile industriale vechi. Verdele odih- 
nitor al vegetației poate fi introdus cu un cost redus în 
uzine, la care se pot adăuga si alte culori, studiate din 
punctul de vedere al efectului pe care îl produc asupra 
psihicului. Este doar unul din aspectele potenţialului latent 
al tehnicii de a-și vindeca propriile sale boli şi, implicit, 
de a reduce efectele sale nocive asupra omului care tră- 
ieşte în mijlocul ei. Căci materialele noi, spre deosebire 
de cele tradiţionale, pot absorbi nu numai informaţie teh- 
nologică, informaţie privind eficiența concepută simplist 
ca număr de obiecte perfecționate pe unitatea de timp, 
ci şi informatie medicală, psihologică ete. Cu ajutorul lor 
chiar şi acum poate fi mărită silenfiozitatea mașinilor și 
pot fi atenuate alte efecte nocive. 

Desigur, noile materiale realizate prin sinteza organică 
sînt mai scumpe, au unele caracteristici de rezistenţă infe- 
rioare, sînt inflamabile, iar cînd se aprind degajă un fum 
înecăcios etc. Dar toate aceste diferențe pot fi corectate 
treptat prin introducerea de informaţie nouă, obţinută prin 
noi eforturi de cercetare. 

În general se poate spune că materialele noi se difu- 
zează în sistemul tehnologic al societății nu prin simplă 
înlocuire ci prin invenţie. 

Progresul tehnic este deci un progres al informației, al 
informaţiei generate şi încorporate în structuri materiule, 
de la structura microscopică a materiei si pini la struc- 
turile mari obţinute prin asamblarea unor părţi de materie. 
Pentru ca tehnologia să progreseze este necesară acuinula- 
rea de informatie. De fapt, termenul de acumulare este 
nepotrivit. Singurul motiv care ne îndeamnă să-l folosim 
este faptul că are un drept de existenţă statornicit printr-un 
uz îndelungat în teoria si practica economică. Dar nici aici 
el nu este adecvat. Economistilor le este limpede că procesul 
de acumulare este radical deosebit de ceea ce sugerează 
sensul etimologic al cuvîntului : adăugare necesară de noi 
obiecte productive. Sistemul economic este un sistem viu, 
populat şi integrat de oameni $i de legăturile care se 
statornicesc între ei. Cuvîntul creştere desemnind altceva, 

dar ceva determinat de acumulare, este mult mai fericit 
ales : provenind din biologie, el desemnează un proces 
complex, în care niște obiecte productive puse în funcțiune 
trebuie, în primul rînd, să se integreze într-o reţea subtilă 
de conexiuni şi să realizeze această integrare nu într-un 
mod pasiv, ci contribuind prin intrarea lor în circuitele eco- 
nomice la o creștere a eficienței întregului sistem, introdu- 
cînd în el obiecte materiale sau spirituale (software) de 
calitate superioară, capabile să potenţeze într-o măsură 
sau alta eficiența întregului sistem, sau să declanșeze prin 
conectarea lor procese amelioratoare în celelalte elemente 
ale sistemului sau cel puţin să înlăture unele efecte nega- 
tive, cum ar fi deficitele sau o producţie necorespunzátoare 
existentá anterior. Dacá e sá pástrám un alt cuvint eco- 
nomic traditional, atunci trebuie neapărat să subliniem 
faptul că adăugarea unui nou element productiv în sistemul 
economic trebuie să se realizeze prin circulaţie, prin inte- 
grarea în circuitele economice existente. Din păcate, la un 
moment dat, conceptul de circulaţie a pierdut ceva din 
prestigiul său, uitindu-se faptul că Marx a subliniat cu tărie 
unitatea dialectică a momentelor procesului de reproduc- 
tie: a producţiei, repartitiei, circulaţiei si consumului. 
Această unitate dialectică exclude orice ierarhizare : 
consumul nu este numai scopul, ci este şi o condiţie a pro- 
ducţiei, la fel ca si invers. Astăzi, cînd sîntem posesorii 
balanței legăturilor dintre ramuri, avem o imagine pal- 
pabilă detaliată a canalelor de circulaţie între ramuri, căci 
cea mai mare parte a producţiei este producţie interme- 
diară care nu se realizează decit prin circulaţie şi se reali- 
zează în deplinul înțeles al cuvîntului numai dacă circulaţia, 
este corectă. Într-un sens mai larg circulă si producţia finală : 
bunurile de consum contribuie la refacerea forţei de muncă 
iar mijloacele de producţie, orice s-ar spune, își cedează 
informaţia către produsele fabricate. Nu există reproducție 
fără circulaţie, nu există creştere fără circulaţie, iar negli- 
jarea acesteia poate avea aceleaşi efecte negative ca şi negli- 
jarea producţiei. Fazele procesului de reproducție se sti- 
mulează reciproc, se sprijină reciproc, formează una faţă 
de alta condiţii necesare. 

Modul de existenţă a informaţiei tehnologice este şi el 
unul dialectic si viu. În momentul de bază al producţiei, 

muncitorul incorporează informaţia tehnologică în produs. 
Dar el şi primeşte informație tehnologică prin interacţiunea 
sa cu mijlocul de muncă si cu obiectul muncii. Informaţia 
tehnologică circulă si în sensul fluxului tehnologic, dar și 
in sens invers. Observind procesul, muncitorul sau inven- 
tatorul dobindeste o informatie pe care o poate prelucra, 
transformind-o în invenţie. 

Informația tehnologică, după cum am arătat, circulă 
pe o mulţime de canale. Dar, fiind o categorie istorică, in- 
formaţia nu este mereu aceeaşi. Ea se acumulează in canale 
şi în memorii, pină la un moment dat, cînd cantitatea se 
transformă in calitate. La o scară mai redusă se produce o 
invenție. Pe o scară mai mare ansamblul invențiilor poate 
avea drept rezultat o transformare profundă a tehnologiei, 
uneori cu caracter revoluţionar, după care urmează noi 
procese de acumulare circulatorie de diferite proporţii. 

Informaţia tehnologică este, evident, perisabilă. Infor- 
maţia nouă o ucide pe cea veche, pe care o înlocuiește. Dar 
această desființare a vechiului se face transmitindu-se o 
,urmá" de informatie veche în cea nouă. Informaţia nouă 
păstrează în ea istoria informaţiei tehnologice, fie sub formă 
pozitivă, fie prin negatie. Informaţia veche intră în memo- 
ria bibliotecilor. Uneori ea este reînviată, repusă în cir- 
eulatie. O mare parte din informaţia tehnologică are o 
puternică vitalitate. Multe principii sînt neperisabile, după 
cum în ştiinţă unele idei fundamentale durează de milenii. 
Perisabilitatea informaţiei tehnologice este de altă natură 
decit mortalitatea biologică şi chiar decît uzura fizică si 
morală a obiectelor tehnice fizice. 


Informaţie şi acumulare 


Interpretarea informaţională a procesului de dezvol- 
tare a sistemului tehnologic al societăţii implică o adincire 
a analizei procesului de acumulare dincolo de acumularea 
pur fizică, asa cum este ea analizată in mod obişnuit. 
Căci, dacă admitem că creșterea economică depinde pe 
termen lung î in mod hotăritor de progresul tehnic, atunci 
concluzia că acumularea fizică trebuie dublată si condusă 
de acumularea de informaţie se impune de la sine. 

Dacă toate investiţiile se efectuează în mod corelat la 
nivelul tehnic cel mai înalt posibil și în conformitate cu 
volumul și structura nevoilor, atunci, cu cît acumularea 
brută este mai mare, cu atit nivelul tehnic al ansamblului 
activităţilor economice creşte mai repede şi, ca atare, cu 
atit mai rapidă este creşterea economică si, fácind abstrac- 
tie de celelalte condiţii, cu atit mai repede poate creşte 
nivelul de traial populaţiei. Acest lucru este valabil pen- 
tru prima perioadă a procesului. 

Cu timpul însă intervine procesul de uzură fizică și 
morală, care începe să diminueze eficiența tehnică şi eco- 
nomică a fondurilor fixe instalate. Dintre cele două tipuri 
de uzură, în epoca actuală cea mai importantă este uzura 
morală, întrucît ea afectează un principiu tehnic nou încă, 
din momentul în care acest principiu ajunge să fie cunos- 
cut public, stirnind firmele concurente de pe piaţa inter-. 
naţională să întreprindă acţiuni de cercetare care să con- 
tracareze efectele pe care le produce produsul nou intrat 
în circuitele economice. De fapt o inovaţie absolută nu o 

poate realiza decît un inovator care dispune de o infor- 
mafie perfectă asupra stării tehnicii mondiale. In cazul 
în care informaţia lui este deficitară, inovaţia poate fi 
uzată moral dinainte de momentul apariţiei. Intrucit 
informaţia are un cost, promovarea progresului tehnic 
prin investiții impune alocarea unor fonduri speciale 
pentru receptionarea informaţiei privind starea tehnicii 
mondiale. Nealocarea fondurilor necesare pentru aparatul 
de receptare a informaţiei tehnice internaţionale măreşte 
considerabil riscul de a efectua investiţii la un nivel teh- 
nic inferior celui mediu mondial. 

Volumul uzurii morale este proporțional cu volumul 
fondurilor fixe în funcțiune si cu ritmul progresului tehnic 
internaţional. O ţară mică sau mijlocie nu poate determina 
nivelul tehnic mondial decit în sectoare restrinse şi, ca 
atare, pentru celelalte sectoare uzura morală acţionează 
pentru ea ca o forţă naturală. Dar creșterea volumului 
fondurilor fixe instalate măreşte volumul uzurii morale 
provocate de creşterea nivelului tehnic mondial. Acest 
dezavantaj este şi el inerent procesului de creştere şi el nu 
poate fi eludat decit prin atașarea la fondurile fixe a 
unor capacităţi de cercetare corespunzătoare. În felul 
acesta, dezvoltarea capacităţii de cercetare este o compo- 
nentă a procesului de acumulare, chiar dacă dezvoltarea 
capacităţii poate fi un proces mai dificil, cel puţin din punct 
de vedere uman, decit extinderea producţiei fizice. Dar 
introducerea cercetării în procesul de producţie transfor- 
mă fondurile fixe instalate din nişte obiecte metalice, cu 
o morfologie si ,,fiziologie" date odată pentru totdeauna, 
în sisteme tehnice capabile de o anumită dezvoltare prin 
perfeetionári mărunte, prin adaptări şi reorganizări teh- 
nologice. În felul acesta ritmul uzurii morale pote fi frinat 
în unele sectoare — mai ales în cele în care progresul 
tehnic este lent — , în asa fel incit mijloacele de producţie 
fizică pot fi menținute pînă aproape de uzura lor fizică. 

Sperăm că cele de mai sus să fie suficiente pentru a 
demonstra că informația tehnologică și economică, aceas- 
ta din urmă trebuind să fie înțeleasă în sens larg, este un 
factor de producţie care trebuie tratat deopotrivă cu fac- 
torii de producţie materiali. Procurarea informaţiei nece- 

sită cheltuieli uneori considerabile, deoarece o parte din 
ea nu poate fi obținută decit prin deplasare la fața lo- 
cului sau prin angajarea de specialiști străini. Ea costă 
mult în primul rînd pentru cá partea ei cea mai preti- 
oasă constituie monopol și se vinde la preţ de monopol. 
De asemenea, ea este o marfă foarte perisabilă. 


Pe de altă parte, însușirea ei este costisitoare si pen- 
tru că receptarea ei implică costuri considerabile. Institu- 
ţii şi oameni specializaţi trebuie să-şi consacre timpul de 
lucru receptării ei. La aceasta se adaugă cheltuielile de 
investiţii pentru transpunerea ei în producție. 


Receplarea informaţiei tehnologice trebuie să aibă loc 
chiar la locurile în care se desfășoară procesele tehnolo- 
gice. De aceea, pentru a contracara efectiv procesul de 
uzură morală, fiecare unitate economică trebuie într-un 
fel sau altul să dispună de un aparat de recepţie a infor- 
mafiei tehnologice şi economice pentru a opera modifi- 
cările în producţie imediat ce acest lucru devine necesar 
şi posibil. 

Necesitatea unei asemenea informări este deosebit de 
importantă pentru unităţile economice care intretin 
relaţii de cooperare cu străinătatea. Nu este vorba numai 
de studiul atent al pieţei, de studiul tendinţelor tehnolo- 
gice. Chiar şi în cazul achiziţionării licenţelor, decizia de 
achiziţionare trebuie să se bazeze pe o temeinică informare 
asupra nivelului la care se află sistemele tehnice oferite 
prin licenţă de firmele străine, perspectivele de uzură 
morală și de dezvoltare a sistemului tehnic respectiv 
etc. Cineva care urmează să achiziționeze o licenţă nu se 
poate aseza la o masă de tratative dacă în prealabil nu 
dispune de o largă informare asupra stării și prognozei 
tehnologiei din domeniul respectiv de activitate, precum 
şi asupra factorilor economici care intervin. 


Aşadar, acumularea ca atare, privită ca înmulţire a 
capacităţilor de producţie existente, privită în afara con- 
textului schimbărilor calitative care însoțesc in mod natu- 
ral procesul de acumulare şi ruptă de procesul de acumu- 
lare a cunoştinţelor nu poate avea asupra creșterii econo- 
mice decit un efect limitat atit în timp, cit şi în ceea ce 
priveşte satisfacerea nevoilor societăţii. În anumite con- 

diţii acumularea înțeleasă ca proces de înmulţire, timp 
îndelungat, a unor capacități de producţie aflate la un 
nivel constant, generează factori tehnostatici care se inte- 
grează în „codul genetic” al forțelor de producţie, generînd 
continuu factori de regres şi, ca urmare a acestui proces, 
remedierea defectelor poate să necesite eforturi materiale 
mari, comparabile cu cele necesare lansării procesului 
de industrializare. 


Toate aceste consideraţii ar putea fi socotite banale, 
dacă în multe raționamente economice, mai ales în cele 
formalizate matematic, din nevoi metodologice, nu s-ar 
promova continuu ideea potrivit căreia creşterea economică 
ar depinde numai de volumul si de rata acumulării, pri- 
vite ca mărimi omogene, ca niște sume monetare repre- 
zentind o parte mai mare sau mai mică a venitului national. 


Pentru a completa si corecta imaginea oferità de ase- 
menea raționamente, fără îndoială de mare utilitate si 
ele pentru înţelegerea mecanismului creșterii economice, 
este util să se considere procesul de creștere nu numai ca 
un proces rezultind din niște relaţii cantitative, ci ca 
un proces general de învăţare, al întregii societăţi.Desigur, 
ca orice analogie, aceasta are limitele ei. Dar şi aceste 
limite pot fi extinse, dacă analizăm specificul social al 
procesului si structura sa internă, care îl diferențiază de 
procesul de învăţare individual așa cum îl cercetează 
pedagogii şi psihologii. Rámine un fapt însă că creșterea 
economică presupune dar și determină o continuă îmbo- 
găţire si primenire a stocului de cunoștințe al societăţii, 
printr-un proces complex, căci stocul de cunoștințe al 
societății este atit de mare încît nu poate fi purtat de un 
singur om sau de un grup restrins de specialisti, oricît de 
impresionantă ar fi eruditia lor. Purtătoarea stocului de 
cunoștințe este întreaga societate si, in general, toţi 
oamenii muncii, fiecare purtind o parte mai mare sau mai 
mică a acestui stoc, o parte rezultind din specializarea 
profesională si alta constituită din cunoştinţe generale 
achiziționate în mod organizat sau prin efort individual. 
Cu alte cuvinte, si stocul de cunoștințe al societăţii este 
purtat şi uuiizat după principiile diviziunii sociale a 
muncii. 

Faptul că acest stoc nu este o cantitate fixă este de 
la sine înţeles. Totuși, faptul că el este un sistem social 
viu, care există numai gratie unei comunicări vii între 
membrii societăţii în cadrul procesului de producție şi 
în afara lui, în instituţii specializate, merită subliniat 
pentru că această comunicare continuă comportă un cost 
economie şi există tentatia de a considera cheltuielile de 
întreţinere a stocului ca pe nişte cheltuieli neproductive, 
fără legătură directă cu procesul de creștere economică. 
Poate mai puțin evident este faptul că izolarea unei 
instituţii, de exemplu a unui institut de cercetări, faţă de 
instituţii similare şi faţă de instituţii cu alt profil, mai 
mult sau mai puţin înrudit, are ca efect inevitabil perima- 
rea stocului de cunoștințe al întregii instituţii care, trep- 
tat, poate să cadă victimă acelei tare sociale care se nu- 
meste conservatorism. Vom reveni în mod special asupra 
unor probleme specifice, dar aici vom considera evident 
faptul cá o întreprindere productivă este și ea purtătoarea 
unii stoc de cunoştinţe, de dimensiuni apreciabile şi 
cu o structură subtilă. Or, izolarea întreprinderii față de 
lumea exterioară, față de alte întreprinderi cu profil simi- 
lar, față de preferinţele beneficiarilor produselor ei care 
sînt, și ei, purtători de cunoştinţe, faţă de instituţiile si 
persoanele din cercetare $i proiectare duce, în mod inevi- 
tabil, la perimarea stocului ei de cunoștințe, ceea ce are 
ca efect perimarea produselor, scăderea calităţii acestora 
şi, în cele din urmă, eliminarea lor din circuitul economic. 
O asemenea întreprindere își pierde treptat vitalitatea 
şi fie că trebuie întreţinută în mod artificial, fie desfiin- 
tată. 

Exemplele de mai sus arată: comunicarea între ele- 
mentele stocului de cunoștințe este modalitatea de întreținere, 
de supraviețuire a acestuia. Ca şi într-un organism viu, 
circulația este condiția de existență a stocului. Mişcarea 
informațiilor în cadrul stocului de cunoștințe al societății 
nu este tocmai uşor de descris, întrucît canalele pe care 
circulă informația sînt dintre cele mai diverse, unele fiind 
specializate în această funcție, altele îndeplinind-o numai 
în subsidiar. Canalele specializate sînt, în primul rînd, 
toate mijloacele de difuzare a informației, de la radio la 
televiziune, urmate de revistele profesionale si terminînd 

cu ofertele, prospectele sau buletinele profesionale de 
circulaţie restrinsá. 

Nici unul dintre aceste canale nu trebuie subapreciat 
(din punctul de vedere al cunoștințelor relevante pentru 
procesul de creştere continuă). Chiar si informaţiile vehi- 
eulate sub o formă simplificată de dragul accesibilitátii 
la mijloacele de comunicare în masă tin trează atenţia 
specialiştilor pentru problemele lor profesionale, indem- 
nindu-i adeseori să urmărească firul unei informaţii din 
presa generală, din revistele şi publicaţiile profesionale 
în care aceste informaţii sint expuse într-o formă expresă. 

Cit priveşte importanţa revistelor de specialitate stiin- 
tifice şi tehnice, merită totuşi relevat faptul că procesul 
de creştere economică din țările dezvoltate a fost însoţit 
de o proliferare accelerată a publicaţiilor de acest gen. 
Unele guverne sau organizaţii sociale din multe ţări au luat 
măsuri deliberate de stimulare a dezvoltării acestei reţele 
de canale informaţionale fiind mai mult sau mai puţin 
conştiente de importanţa lor pentru propásirea economică. 
Acest proces a constituit obiectul unor studii speciale, 
cititorul interesat putind să-şi facă o idee mai precisă 
asupra legăturii dintre procesul de creştere economică 
şi dezvoltarea sistemului de publicaţii de specialitate, 
cercetindu-le?. Importantá este necesitatea circulaţiei 
internaţionale a acestor publicaţii întrucît cunoştinţele 
profesionale moderne sint de regulă rodul eforturilor de- 
puse de specialiști din multe ţări. 

Merită să fie menţionată si de această dată literatura 
de reclamă. Deşi redactată cu scopul de a convinge pe 
cititor de avantajele unui anume produs, exagerindu-i 
calităţile, această literatură atrage într-o formă succintă 
atenția specialistului asupra unor noutăţi care pot pre- 
zenta o mare importanță pentru exercitarea profesiunii 
sale. Spre deosebire de consumatorul de rînd care, in 


1) Vezi, de exemplu, lucrările lui DEREK J. DE SoLLa PRICE: Slii nfá 
mică, știință mare, Editura științifică, 1971; Science since Babylon, New 
Haven, Yale University Press, 1961. 


164 


capitalism, poate fi cu uşurinţă indus în eroare de o re- 
clamă abilă, specialistul are pentru informaţiile din domeniul 
său deactivitate un spirit critic suficient de dezvoltat 
pentru a supune informaţiile de reclamă unui proces de 
filtrare adecvat. Desigur, ca şi informaţiile din presa de 
mare tiraj, cele din literatura de reclamă au un rol de 
semnal care trimite la o cercetare specializată a problemei 
sesizate, prin alte canale informaţionale. 

Un accent special trebuie pus pe circulaţia informați- 
ilor prin viu grai în cadrul unor contacte directe între 
oameni. Este desigur misiunea psihologilor de a explica 
de ce comunicarea directă este mult mai eficientă decit 
cea, mediată de canale materiale purtătoare de informaţie. 
Experienţa cotidiană ne arată însă că, după cum notele 
diplomatice nu pot ţine locul întilnirilor dintre oamenii 
de stat, nici un fel de cărți sau lecţii la televiziune nu pot 
înlocui pe profesorul din clasă sau pe cel din amfiteatrul 
universitar şi nici o revistă profesională nu poate înlocui 
pe deplin contactul viu dintre specialişti. Acestea sint 
deosebit de importante pentru comunicarea ultimelor 
realizări din domeniul respectiv, care de obicei sint for- 
mulate într-un limbaj neobişnuit, neintrat în uzul general, 
dat fiind că fenomenele noi, fie ele de domeniul ştiinţei, al 
tehnicii sau organizării, se înregistrează cu ajutorul unor 
concepte noi şi asociaţii de concepte noi. 

Din cauza eficienţei sporite a contactului uman direct, 
sînt foarte importante diversele forme instituţionale de 
contacte între specialisti, conferințele si congresele naţio- 
nale şi internaţionale. Poate părea anecdotic faptul, dar 
după aprecierile celor care au studiat în mod special pro- 
blema, importanța acestor forme de comunicare directă 
a informaţiei constă mai puţin în participarea la şedinţele 
formale, unde comunicarea se desfășoară sub presiunea 
lipsei de timp, a temerii de eroare în public şi a altor 
factori de presiune psihologică, cît mai ales în contactele 
neformale, in intilnirile din culise şi în alte prilejuri de 
contact social create de obicei pe lingă ședințele formale. 

De obicei, atunci cind se dezbat problemele comuni- 
cării cunoştinţelor, se au în vedere numai oamenii de 
știință, inginerii şi alti specialisti cel puţin cu studii supe- 
rioare. Din punctul de vedere al creşterii economice care 

ne interesează, este extrem de importuntă problema 
difuzării informaţiilor in rindurile muncitorilor si, in gene- 
ral, ale celor care participă la procesele economice. Acest 
lucru este cu atit mai important în condiţiile în care nive- 
lul de cultură generală al muncitorilor este în prezent 
ridicat si continuă să crească, datorită numărului sporit 
de ani petrecuţi în şcoală de către întreaga populaţie, 
fenomen care se observă în țările dezvoltate dar si în 
unele în curs de dezvoltare, în special în cele socialiste. 
Rostul școlii este, printre altele, acela de a crea la elevii 
săi o capacitate sporită de receptionare a informaţiei la 
un nivel corespunzător. Cunostinfele speciale comuni- 
cate, de exemplu, într-un liceu industrial, se pot perima 
după un număr de ani, dar mult mai durabilă este capa- 
citatea de a recepționa informaţia nouă. 

Desigur, în practica mondială nu a intrat încă organı- 
zarea unor întilniri speciale ale muncitorilor din diferite 
domenii de activitate. Totuşi muncitorii receplează conti- 
nuu informații profesionale fie pe cale ierarhică, prin 
desenele de execuţie, fie prin contacte directe la locul de 
muncă, fie prin intermediul maşinilor si instalaţiilor la 
care lucrează. O formă larg răspindită este trimiterea la 
specializare a unui număr de muncitori, de exemplu, la 
întreprinderile furnizoare de echipamente. Aceasta este 
una din formele de bază ale difuzării informaţiilor privi- 
toare la unele activităţi practice. Această formă este deo- 
sebit de necesară atunci cînd se implantează o producţie 
nouă pentru care nu există încă muncitori informaţi. 

Fluctuaţia forţei de muncă, cu toate efectele ei nedorite 
îndeplineşte şi funcţia de difuzare a unor cunoștințe 
practice. În această privinţă trebuie făcută o distincție 
între efectele mobilităţii orizontale a forţei de muncă, între 
ţările dezvoltate si cele în curs de dezvoltare. În ţările 
dezvoltate forţa de muncă de înaltă calificare nu este 
deficitară. Din punctul de vedere al difuzării cunostin- 
telor, mobilitatea poate avea efecte pozitive sau neutre. 

În ţările în curs de dezvoltare, unde întreprinderile 
industriale cu producţie de înaltă tehnicitate sint relativ 
rare $i forța de muncă corespunzătoare relativ puţin 
numeroasă, fluctuatia are ca efect trecerea unei părți însem- 
nate a muncitorilor pregătiți în întreprinderile moderne 

la activităţi care se pot mulțumi cu o formaţie profesio- 
nală mai modestă. Pe de altă parte probabilitatea ca munci- 
torii nou recrutaţi să aibă o calificare înaltă corespunză- 
toare este foarte mică, ceea ce implică cheltuieli pentru 
formarea muncitorilor nou angajaţi, în timp ce calificarea, 
muncitorilor care pleacă nu mai este utilizată complet 
la noile locuri de muncă. Iată de ce, pînă la un anumit 
nivel de dezvoltare economică, mobilitatea orizontală are 
efecte nedorite. Pe de altă parte însă, nu trebuie trecute 
cu vederea elementele de calificare pozitive pe care le 
vehiculează muncitorii de calificare înaltă către noile 
locuri de muncă. Pe măsura creşterii nivelului tehnic 
general al producţiei, efectele de care am vorbit mai sus 
se neutralizeazá reciproc si mobilitatea forţei de muncă 
devine un factor pozitiv de întreţinere la un nivelridicat. 
a stocului de cunoştinţe practice al societăţii. 

Observăm deci că legătura dintre acumulare si mij- 
loacele de producţie şi progresul tehnic este mult mai 
profundă si mai subtilă decit încorporarea ideilor tehnice 
noi în maşini şi construcţii. Am încercat să arătăm în altă 
parte că”, datorită acţiunii principiului efectului descres- 
cînd, acumularea la nivel tehnic constant ar înmulţi 
factorii iniţiali ai economiei în asemenea măsură încît 
dincolo de o anumită limită, un spor de acumulare ar 
începe să devină o frinà în creșterea volumului activităţilor 
economice. Tocmai în asemenea momente trebuie în mod 
obligatoriu să intervină o invenţie care să înlăture barie- 
rele generate din interiorul forțelor de producţie. 

Pornind de aici, putem afirma că prin realizarea proce- 
selor investiţionale si, dincolo de aceasta, prin funcţio- 
narea aparatului de producţie şi a celui cu care operează 
celelalte sectoare ale vieţii economice, acumularea devine 
un proces de învăţare istoric care permite, la un moment 
dat, să se obţină cu un anumit volum de mijloace fixe (să 
spunem că am putea să măsurăm cu o oarecare precizie 
un volum constant de mijloace fixe sau de capital fix) 
— pină la anumite limite — sporuri de producţie din ce 
în ce mai mari. 


1) Vezi I. LEMNiJ, Progresul tehnic și dezvoltarea economică, Ediluri 
Academiei R.S.R., Bucureşti, 1969. 

Acest proces de învățare are multiple aspecte şi vom 
încerca să ne oprim asupra unora dintre ele. Lumea pro- 
ducţiei moderne este o lume artificială, un sistem de arte- 
facturi creat prin inventivitatea şi truda multor generaţii. 
Pentru omul nou intrat în acest univers, el echivalează 
cu contactul cu o lume nouă, necunoscută pină atunci, 
şi pe care o poate cunoaște pinà la nivelul de care are 
nevoie pentru a deveni un element activ al acestui sistem, 
numai prin contactul direct cu maşinile, construcţiile si 
clădirile care îl alcătuiesc. Forţa de muncă se formează 
deci aici, în contactul cu mijloacele de producţie moderne. 
Cu cît este mai mare numărul de fabrici și de maşini de 
înaltă productivitate, cu atit mai numeroasă este forţa 
de muncă calificată şi de înaltă productivitate, celelalte 
condiţii fiind constante. 

Mai importante sînt însă aceste aspecte din punctul 
de vedere al creării tehnicii noi. În literatura economică 
are largă circulaţie teza potrivit căreia mijloacele de pro- 
ductie odată instalate, nu se mai pot modifica. Acesta 
nu este decit un adevăr parțial. 

Materializarea unor idei tehnice în mașini, utilaje si 
clădiri devine sursa de inspirație pentru noi perfectionári 
sau invenţii, fie aplicate lor ca atare, fie folosite în reali- 
zarea unor mijloace tehnice noi. Fondurile fixe, capita- 
lul fix reprezintă o informatie materializată, dar si selec- 
fionatá timp îndelungat. Totodată, prin funcționarea lor 
ies în evidenţă probleme noi, generate de rezolvarea celor 
anterioare. Inventatorul nu ar putea concepe o mașină 
nouă in gol. Adam, oricit de genial ar fi fost, nu ar fi 
putut inventa calculatorul electronic. 

Aceste probleme noi privesc atit sistemele tehnice 
considerate individual (maşini, utilaje) cit şi cele care 
rezultă din alăturarea unui număr mai mare de asemenea 
sisteme. Cooperarea dintre indivizi, inerentă firii umane, 
este transpusă treptat în cooperarea dintre maşini. La un 
moment dat al dezvoltării forţelor de producţie, asemenea 
probleme devin tot mai numeroase. De la transportul 
materiilor prime şi semifabricatelor de la o întreprindere 
la alta, de la o maşină la alta s-a ajuns la problema orga- 
nizării fluxului productiv, în incinta unei întreprinderi si 
dincolo de ea. Banda rulantă a fost o invenţie revolufio- 

nară, pentru că a rezolvat o problemă care nu exista atunci 
cînd un produs se realiza în întregime la un singur loc de 
muncă. O treaptă înaltă de integrare a unor sisteme teh- 
nice individuale într-un complex este linia automatizată 
de transfer. Evident că ideea benzii rulante şi a liniei 
automatizate nu putea să apară decit după ce procesul 
de acumulare cantitativă a dus la concentrarea în incin- 
tele fabricilor a unui număr mai mare de maşini, iar lărgi- 
rea procesului de producţie a dus la o asemenea integrare 
a proceselor de producție încît realizarea unei legături 
fizice între operaţii, sincronizarea acestora a devenit o 
necesitate aproape evidentă. Aici ne mulţumim să atra- 
gem atenţia asupra faptului că nici banda rulantă nici linia 
automatizată nu sînt un ideal absolut, deoarece societatea 
are nevoie nu numai de o anumită cantitate de produse, 
ci şi de o anumită diversitate a acestora. Rezolvarea dile- 
mei este întotdeauna o problemă concretă. 

Fondul de acumulare de care teoria economică face să 
depindă ritmul de creștere economică este o variabilă 
economică care acoperă un număr mare de acțiuni eco- 
nomice concrete. Decizia privind realizarea unui anumit 
fond de acumulare și de transpunere a acestuia în acţiuni 
economice este, în economia planificată, doar începutul 
unui sistem de acţiuni complicat şi ramificat. Eficiența 
fondului de acumulare este o medie ponderată a eficienţei 
tuturor acțiunilor de investiţie concrete, realizate din acest 
fond. Chiar si noţiunea de medie ponderată este aici o 
convenție de gindire, deoarece fiecare obiect de investiție 
are o altă durată de punere în funcţiune, iar timpul care 
se scurge de la punerea în funcţiune și pînă la atingerea 
parametrilor proiectati diferă si el de la un obiectiv la altul. 
Eficienţa acumulării totale depinde însă nu numai de media 
ponderatá a eficienfelor individuale, ci şi de calitatea, 
legăturilor dintre obiectivele de investiţii, de calitatea, 
integrării fiecărui obiectiv în sistemul economiei naţionale. 
Este vorba însă nu numai de legăturile dintre întreprinderi, 
ci si de alte subsisteme economice, de subsistemul 
rezervelor disponibile de forță de muncă, de subsistemul 
resurselor naturale, de legăturile cu celelalte economii 
naţionale etc. 


169 


Calitatea acestui sistem complex de legături este si ea 
supusă procesului de învăţare. Un obiectiv industrial nou 
atinge şi depăşeşte parametrii proiectaţi în timp, deoarece 
întregul personal se adaptează treptat la elementele 
materiale ale producției, corectează unele erori și defecte 
de montaj, învaţă să minuiascá din ce în ce mai bine masi- 
nile etc. O întreprindere nouă se integrează şi ea treptat în 
sistemul de legături ale economiei naţionale, descoperind, 
de pildă, treptat, că varianta de produs prevăzută iniţial 
nu este cea mai indicată sau că produsele sale servesc mai 
bine pe un alt beneficiar decit pe cel prevăzut iniţial. 
Contactele umane dintre conducătorii intreprinderilor se 
ameliorează pe măsura cunoaşterii reciproce. Totodată, 
se armonizează pretenţiile fiecăruia cu ale celorlalți. 

Desigur că dificultăţile perioadei de învățare se rás- 
fring asupra eficienței economiei naţionale cu atit mai 
mult cu cit ponderea producţiei date de întreprinderile 
noi este mai mare. Întreprinderile vechi beneficiază de 
avantajul experienţei acumulate. Acest avantaj este sub- 
stanţial, întrucît rutina producţiei si rutina legăturilor 
creează disponibilitáti de energie pentru ameliorarea 
acestora, astfel incit întreprinderile vechi pot compensa 
nivelul tehnic mai scăzut al utilajelor lor prin experienţa 
acumulată de-a lungul anilor. 

Eficienţa fiecărui obiectiv industrial nou pus în func- 
tiune depinde de nivelul tehnic al echipamentului cu care 
este dotat dar, în același timp, si de nivelul tehnic al furni- 
zorilor şi al beneficiarilor. O uzină modernă poate fi inefici- 
entă dacă nu i se asigură materiile prime și materialele 
corespunzătoare, forța de muncă calificată la nivelul cerut, 
o capacitate de conducere la nivelul cerinţelor ete. Rupiă 
de conexiunile necesare tehnica nouă rămâne suspendată 
în aer. În unele cazuri, ea va fabrica produse de calitate 
nesatisfăcătoare, dar se poate imagina cu ușurință si cazul 
în care funcţionarea ei este imposibilă. Astfel, calitatea pro- 
ducţiei realizate cu o mașină poligrafică modernă depinde 
nu numai de calitatea acesteia, ci și de calitatea cerneluri- 
lor şi a hirtiei. Uneori un nivel calitativ corespunzător 
al materialelor este mai greu de realizat decit mașina 
însăşi, producţia lor necesitind o tehnică superioară. 
Inexistenţa acesteia poate să reducă o uzină modernă la 

un nivel de eficienţă inferioară celui al uzinelor cu dotafie 
veche. În asemenea. cazuri, care au o anumită frecvență 
într-un proces de creștere rapidă, soluţia nu este, evident, 
aceea de a lăsa uzina să producă mult timp cu randamentul 
dat de aprovizionarea cu materiale necorespunzătoare, 
ci de a ridica nivelul tehnic al producţiei furnizorilor. 
Într-un asemenea caz, ridicarea nivelului tehnic al fur- 
nizorilor ar trebui să se bucure de prioritate la reparti- 
zarea resurselor față de construcţia întreprinderilor noi, 
în domenii noi de producţie. 

Imposibilitatea de a se realiza simultan dezvoltarea 
tehnică a activităţilor economice interdependente este 
un factor generator de cerere de cercetare. Această cerere 
este imperativă, deoarece rezolvarea problemelor din 
activităţile conexe sporeşte eficiența unor investiţii deja 
efectuate. În felul acesta cercetarea si dezvoltarea devin 
elemente echilibratoare ale sistemului economic. 

Alternativa ar consta in derogarea de la condiţiile 
tehnologice impuse. Inevitabilă temporar sau local, dero- 
garea este o cauză de scădere a eficienţei activităţilor 
economice. 

Nu folosim întîmplător termenul de activitate econo- 
mică. Eficienţa economiei naţionale depinde nu numai de 
activităţile cărora odinioară li se rezerva calitatea de pro- 
ductive, adică grosso modo cele care constau in confecţi- 
onarea de produse materiale. Am văzut ceva mai 
înainte că cercetarea şi dezvoltarea sînt imperios necesare. 
Dar este vorba de numeroase alte activităţi. Să luăm 
ca exemplu activitatea considerată cea mai „neproduc- 
tivá" cum este activitatea juridică. Relaţiile dintre colec- 
tive mari de oameni, care constau în schimbul de mari 
valori materiale, nu pot să nu dea loc la probleme de 
natură juridică. Justiţia, prin activitatea ei, asigură cali- 
tatea acestor legături. Nu dorim să insistăm asupra unor 
activităţi ca marketingul sau a unor activităţi, care, desi 
poartă alt nume, au același obiect. După cum nu există 
piață care să absoarbă în mod automat producţia, tot 
așa planificarea nu poate fi atit de perfectă încit să im- 
pună, în condiţii de eficiență maximă, produsele. De 
aceea, planul este completat de contract, iar acesta este 
rezultatul contactului viu dintre oameni. Tot astfel nu 

este locul să facem o digresiune asupra tehnicilor post- 
vînzare, dar o oarecare familiarizare cu produsele tehnicii 
moderne a căror fiabilitate nu poate fi perfectă ne permite 
să ne dăm seama că aceste servicii sint, ușor metaforic 
vorbind, parte componentă a maşinilor şi celorlalte sisteme 
tehnice moderne. 

Astfel stind lucrurile, cînd fiecare întreprindere este 
parte componentă a unui sistem cu care ea are legături 
complexe şi cînd celelalte părți componente se schimbă, 
calculul de eficienţă raportat la un singur obiectiv de 
investiţii nu poate fi decît primul pas în estimarea eficien- 
fei reale. El trebuie efectuat cu maximum de scrupu- 
lozitate, dar si cu conștiința că, oricît de mestesugit ar fi, 
el poate contine erori. Dupá logica aritmeticii comerciale, 
piná la urmá eficienta trebuie estimatà prin raportul dintre 
totalul veniturilor realizate in intreaga perioadá de func- 
tionare a întreprinderii şi totalul resurselor alocate in acest 
timp. Condiţia eficienţei este ca acest raport să fie supra- 
unitar. Dar este limpede că condiţiile economice se vor 
schimba in lunile sau în anii următori, afectind în măsură 
mai mare sau mai mică toate calculele pe care le facem. 
Progresul tehnic uzează produsele într-un ritm pe care 
nu-l cunoaştem cu anticipație. Aspiraţiile de consum se 
schimbă si ele. Care este soluţia ? 

Ea nu poate veni din calcul pur şi simplu. Eficienţa 
activităţilor economice este asigurată de calitatea acti- 
unilor cotidiene ale agenţilor economici. Atunci cînd este 
vorba de a se asigura eficiența, acțiunea economică nu 
poate înceta nici o clipă. Dar acţiunea nu poate fi eficientă 
decit prin adaptarea continuă a activităţii la condiţiile 
schimbătoare. Desigur că fiecare acțiune economică tre- 
buie să se sprijine pe un calcul estimativ bazat pe o me- 
todă sau alta, dar calculul nu poate fi un substitut al 
acţiunii. 

Sensul principal al acţiunii economice adaptive este 
promovarea unor soluţii tehnice acordate cu condiţiile 
schimbătoare : analizarea continuă a produselor, perfec- 
ţionarea metodelor de fabricaţie, căutarea de pieţe noi, 
întreţinerea celor existente, perfecţionarea estetică, ergo- 
nomicá etc. a produselor si a celorlalte activităţi. 

Privită astfel din punct de vedere economic şi tehnolo- 
gic, rata acumulării în economia socialistă nu ne mai 
apare ca o simplă cifră procentuală. Ea devine un declan- 
sator al unei mulţimi de acţiuni economice dintre cele mai 
diverse, a căror reglare corectă este obiectivul principal 
al planificării. Între aceste acţiuni, cercetarea, în sensul 
cel mai larg al cuvîntului, acela de rezolvare de probleme, 
devine o componentă decisivă a procesului de realizare 
a acumulărilor. Abia prin realizarea acestor acţiuni pre- 
gătite prin cercetare se obţine efectul dorit prin adoptarea 
deciziei centrale de acumulare. Raţionalitatea ratei de acu- 
mulare depinde de raționalitatea acţiunilor economice. 

Acest lucru se cuvine subliniat în mod expres datorită 
faptului arătat în documentele de partid că unii factori de 
decizie, avind dreptul de a hotări soarta unor importante 
resurse economice, pot cădea pradă inclinatiei de a adopta 
decizii insuficient de bine fundamentate, îmboldiţi fiind 
chiar si de intenţiile cele mai bune. O insuficientă infor- 
matie privind eficienţa dimensiunilor mari poate duce la 
decizii de investiţii supradimensionate, dragostea de fru- 
mos, la excese arhitecturale într-un moment în care utilul 
primează încă asupra frumosului. În alte cazuri înclinația 
de a realiza lucruri trainice este în contradicţie cu spiritul 
progresului tehnic actual, care impune schimbări conti- 
nue chiur dacă acestea sint infinitezimale cînd sînt rapor- 
tate la o unitate de timp mică. 

În general vorbind, dificultatea cea mai mare provine 
din faptul că decidentii trebuie să-şi exercite atribuţiile 
în condiţiile unui deficit de informaţie. Acest deficit afec- 
tează şi deciziile privind viitorul apropiat, dar este cu 
atit mai important atunci cînd vizează un viitor mai inde- 
părtat. Deci decidentul este pindit la tot pasul de pericolul 
de a comite erori. Din acest punct de vedere acţiunea 
economică adaptivă constă tocmai în corectarea conti- 
nuă a erorilor, in receptionarea continuă de informaţie 
nouă şi în adoptarea de noi decizii. În felul acesta acti- 
vitatea decizională este o activitate continuă. 

Tot din acest punct de vedere erorile economice nu 
sint definitive. Definitive sint doar pierderile provocate 

de durata şi amploarea acţiunii eronate, precum și cele 
prilejuite de corectarea greşelii. De aceea este importantă 
capacitatea de reacţie la informaţia nouă, capacitatea de 
a interpreta corect această informaţie, atit din punctul 
de vedere al situaţiei imediate, cît. şi din cel a tendinţelor 
pe termen lung. Căci ceea ce este eronat dintr-un punct 
de vedere poate fi corect din celălalt şi invers. În acest 
context se conturează importanţa informaţiei prognostice. 

Nici o decizie economică nu se adoptă pentru eterni- 
tate. Permanentă este numai adaptarea la un mediu eco- 
nomic viu, în cotidiană schimbare. 


Economiile dimensionale si varietatea 
necesară de procese și produse 


Literatura economică este de multă vreme preocupată 
de problema, economiilor dimensionale. În general, se 
admite că creșterea dimensiunilor proceselor tehnologice 
şi produselor implică o mărire a eficienței sub toate aspecte- 
le sale. Desigur, s-a observat foarte curind că aceste dimen- 
siuni nu trebuie să crească dincolo de volumul cererii la 
produsul respectiv, că, dacă piața se întinde dincolo de 
o anumită arie geografică, cheltuielile de transport anulează 
partial şi pînă la urmă integral economiile datorate ereg- 
terii volumului producţiei şi, ca atare, un proces tehno- 
logic nu trebuie să aibă o dimensiune oricit de mare, ci 
una „optimă. Consecința a fost, fireşte, trecerea la cáu- 
tarea unor metode de calcul al acestui optim. Aceste cău- 
tări continuă şi astăzi, fără să se fi ajuns la o metodă 
generală şi aplicabilă. Este greu de presupus că se va găsi 
vreodată o metodă generală de determinare a dimensi- 
unilor optime ale fiecărui proces tehnologic ; fiecare pro- 
dus înrelaţiilesale cu beneficiarii are dimensiunea sa optimă 
proprie. Metodele elaborate au o anumită utilitate, numai 
că aceasta poate fi pusă în valoare numai dacă metodele 
sint aplicate cu o intuiție dezvoltată rezultată din expe- 
rienţă, ceea ce înseamnă că, de fapt, metodele respective 
nu sint decit un mijloc auxiliar al empiriei. Ele nu dau 
rezultate univoce. 


Motivul care a impus atenţiei producţia în serie mare 
ea aspect important al problemei dimensionalităţii constă 
în aceea cá ea permite o utilizare completă gi intensă a 

timpului de lucru, ea putind fi executată continuu, zi 
si noapte, intrucit nu sint necesare modificări tehnologice. 
Chiar dacă avem în vedere fabricarea unor obiecte discrete, 
procesul tehnologic se aseamănă cu o curgere continuă 
de lichid printr-un canal, întrerupt de ecluze care se închid 
și se deschid ritmic. De fapt, producţia în serie mare, 
în procese organizate în flux este una din cauzele marii 
eficiente a industriei moderne. 

Dar trebuie avut in vedere faptul că producția în serie 
mare, în flux continuu este, în primul rînd, o problemă 
tehnologică. Este o problemă de organizare, de coordo- 
nare, de sincronizare a unui mare număr de operaţii exe- 
cutate de un număr mare de mașini, de un număr mare de 
oameni, ceea ce pune probleme tehnice dificile şi multiple. 
În industria mecanică, de exemplu, producţia în serie 
mare presupune o adincă specializare a producţiei, fiecare 
organ de maşină trebuind să fie produs separat, de obicei 
tot în serie mare. La acest mod de producere, gradul de 
similitudine al organelor care urmează să intre în produse 
finale identice este o problemă fundamentală. A realiza 
însă obiecte identice prezintă, ce e drept, avantajele de 
care am vorbit mai sus, dar în același timp ridică probleme 
noi ca, în termeni generici vorbind, costul lor. Dată fiind 
relativa complexitate chiar si a proceselor celor mai simple 
şi mai ales datorită complexităţii maşinilor cu care se 
execută aceste operaţii, dimensiunile obiectelor produse 
nu pot fi identice, ci ele se imprástie în jurul unor valori 
presupuse medii (în jurul cărora are loc o dispersie a dimen- 
siunilor realizate). Se ştie că această dispersie în tehnică 
se numeşte toleranță. Admiterea tolerantelor trebuie să 
aibă loc însă în anumite limite precise. În industria con- 
structoare de maşini, respectarea tolerantelor este o preo- 
cupare majoră a tuturor participanţilor la procesul de 
producţie. În condiţiile actuale în multe ramuri ale indus- 
triei mecanice tolerantele admise sint mai mici decît o 
miime de milimetru. Evident că maşinile care realizează 
o asemenea performanță nu pot fi ieftine. La aceasta se 
adaugă faptul că pierderea capacităţii de a menţine tole- 
ranfele este un fenomen de uzură care se instalează înaintea 
altora. 

Organizarea în flux a pus în evidență si alte probleme 
care au dus treptat la o integrare a maşinizării și la auto- 
matizarea unor sisteme de maşini, ceea ce reprezintă 
rezultatul unei succesiuni de invenţii. 

Coordonarea strinsă între maşinile integrate în linia 
automată duce la situaţia în care aceasta nu poate produce 
în cantități mari decît un singur produs. Seria este foarte 
mare, costul de producţie unitar este redus. 

Deși există limite tehnice şi organizatorice ale produc- 
tiei in serie mare, limita principală este cea economică. 
Atit populaţia cit si alti producători (în cazul producției 
în serie a mijloacelor de producţie) cer nu numai produse 
ieftine, dar şi produse adecvate nevoilor lor. Reducerea 
costului sau creșterea productivității muncii nu este un 
scop în sine, ci se raportează la valoarea de întrebuințare 
produsă. De exemplu, în cazul automobilelor, tehnica si 
organizarea economică modernă permit producerea unor 
automobile al căror cost nu este decit o fracțiune din 
prețul unui automobil mijlociu. 

Valoarea de întrebuințare a unui produs care satisface 
un anumit tip de nevoie fundamentală are la fiecare mo- 
ment dat o minimă necesară într-un mod analog cu mini- 
mul de rezistență. Această „,valoare de întrebuințare 
minimă” evoluează în timp si in multe cazuri este dată 
instituțional. Astfel, legiuitorul din aproape toate ţările 
impune producătorilor de autovehicule anumite condiţii 
minime de siguranţă în exploatare. Astfel, după cum se 
ştie, automobilele trebuie în mod obligatoriu echipate cu 
un anumit gen de sisteme de semnalizare, de reducere a 
zgomotelor ; iar în ultimul timp a început să se impună 
autovehiculelor limite foarte severe în ceea ce privește 
cantitatea de produse de ardere emise în atmosferă. 
Toate acestea sînt impuse de o situaţie obiectivă dată de 
numărul mare de vehicule în circulaţie, deci de un factor 
social. Respectarea acestor condiţii replică adausuri la 
costul de producție. Creşterea seriilor de producţie a dus 
în acest caz nu numai la scăderea costului, dar a generat 
ea însăşi factori care determină creşterea costului. La 
rindul său aceasta a stimulat apariția unui număr de 
mari producători si a unei puzderii de mici productori 
de piese auto. 

Dar, la un moment dat, principalul factor care limi- 
tează seria mare este varietatea cerută sau varietatea 
necesară de produse dintr-o anumită clasă. Nu este sufi- 
cient ca un strung să aibă un preț redus, dar şi exploatarea 
lui trebuie să fie economicoasă. Or, aceasta depinde de 
condiţiile concrete de exploatare. Există o tentatie puter- 
nică de a crea capacităţi productive la care costul de 
operare unitar să fie minim. Dar întreg acest avantaj se 
pierde dacă mașina nu poate fi exploatată un minimum 
de timp. În acest din urmă caz, calculul poate dovedi că 
este mai eficient să se utilizeze un strung cu un cost uni- 
tar mai ridicat dar care poate funcţiona timp mai îndelun- 
gat. Iată de ce este necesară o anumită varietate de strun- 
guri cu capacităţi mai mari şi cu capacități mai mici, cu 
precizii mai mari şi cu precizii mai modeste. De aceea 
marea majoritate a producătorilor de mașini-unelte nu 
lucrează pentru stoc, ci numai la comandă. Producţia 
în serie mare pentru stoc, în aşteptarea unor clienti viitori, 
i-ar ruina. 

Producţia în serie mare s-a impus la producţia unor 
mașini, bunuri de consum. Într-adevăr, achiziţionarea 
unor maşini de uz casnic, maşini a căror funcţionare 
nu numai că nu aduce nici un venit, dar solicită în măsură 
uneori foarte mare bugetul unei familii, trebuie să fie 
foarte ieftină. De aceea, mai ales într-o fază inferioară 
de dezvoltare economică, consumatorul acceptă unifor- 
mitatea pentru a intra în posesia unei asemenea mașini, 
indiferent de calităţile estetice. Modelul T al lui Ford a 
fost un succes, tocmai pentru că producţia apela la con- 
sumatori cu venituri relativ scăzute. În momentul în care 
veniturile americanilor au mai crescut, acest model pro- 
dus mulţi ani de-a rîndul era să-l ruineze pe marele indus- 
triaş, din simplul motiv cá concurentul său principal, 
General Motors, a intuit că publicul ar fi dispus să plă- 
tească un preţ ceva mai ridicat pentru o varietate mai mare 
de maşini, cu un aspect mai atrăgător. Atunci s-a impus 
obiceiul schimbării periodice a modelelor după o strate- 
gie care, cedind unele din avantajele seriei mari, a început 
să ofere o varietate mai mare. Același lucru se întîmplă 
şi cu celelalte maşini de uz personal sau familial. 

Poziţia seriei mari este puternic limitată si de schim- 
barea în timp atit a gusturilor populaţiei cit şi a tehnolo- 
giei la cei care utilizează mașinile productive fabricate in 
serie. Un produs nu poate fi fabricat in serie decit un timp 
limitat, această limită neputind fi anticipată. 

Ştiinţa, economică a elaborat si preţioasa noţiune a 
economiilor externe : o întreprindere constructoare de maşini 
adaugă la efectele sale proprii efectele obţinute de indus- 
tria siderurgică, efectele progresului în domeniul trans- 
porturilor şi telecomunicaţiilor, efectele datorate între- 
prinderilor care au produs utilajul cu care lucrează 
unitățile considerate, efectele ştiinţei şi ale cercetării 
tehnologice, precum și altele, a căror enumerare $i ana- 
liză extensivă nu ne preocupă în locul acesta. Efectele 
externe sint un concept spaţial si se au în vedere la un 
moment dat. Le putem pune în corespondenţă o noţiune 
analoagă dată în timp pe care am putea s-o numim efecte 
istorice, adică efectele pe care şi le încorporează o între- 
prindere productivă, datorate activităţilor din momente 
anterioare. Economiile istorice pot fi şi ele interne şi 
externe. Economiile istorice interne nu pot data dinainte 
de nașterea întreprinderii considerate. Înainte de acest 
moment, toate economiile istorice sînt economii istorice 
externe. Efectul de „learning by doing" poate fi consi- 
derat ca un caz particular al efectelor istorice. 

Nu putem continua această discuţie în vederea preci- 
zărilor conceptuale, dar în acest context dorim să subli- 
niem legătura dintre economiile dimensionale şi economiile 
externe, întrucit aceasta ne va conduce la o concluzie 
mult mai importantă. Dacă alăturăm cele două concepte, 
cel al economiilor dimensionale şi cel al economiilor externe, 
observăm că economiile dimensionale nu se pot realiza 
decit pe baza unor efeote provenite din exteriorul unei 
unităţi productive. O creştere a dimensiunilor producţiei 
presupune (în afară de creșterea, volumului nevoilor) o 
serie de condiţii. Crearea acestora nu depinde de unita. 
tea respectivă : ea trebuie să le găsească gata elaborate de 
alte domenii de activitate. Cresterii dimensiunilor trebuie 
să-i corespundă modificări în condiţiile externe, pe care 
le-am amintit mai sus, în domeniul cercetării, al calificării. 
al organizării, al materiilor prime şi al materialelor, al 

infrastructurii ete. Chiar și volumul cererii la multe pro- 
duse nu este determinat pur și simplu de nivelul puterii 
de cumpărare a beneficiarilor, ci depinde de o serie de con- 
diții necesare pentru utilizarea în proporţii mari a produ- 
selor întreprinderii care realizează economii dimensio- 
nale. Creşterea numărului de automobile cumpărate de- 
pinde de reţeaua de drumuri $i de servicii etc., creşterea 
numerică a cererii de avioane implică aeroporturi cu o 
capacitate mai mare, o capacitate mai mare de coordo- 
nare a traficului ete. Dacă ne referim la dimensiunile 
fizice ale avioanelor, exploatarea avioanelor de mare 
capacitate depinde de existența unor piste de aterizare 
adecvate, ca si de o mulțime de alte condiţii tehnice, 
economice, sociale, organizatorice, ecologice etc. 

Legătura dintre economiile dimensionale si condiţiile 
externe ne sugerează ideea de importanță principialà că 
problema dimensiunilor ,,0ptime"' ale proceselor tehnolo- 
gice şi ale produselor nu poate fi rezolvată la nivelul unei 
singure unităţi de producție, la nivelul unui singur proces 
tehnologic sau la nivelul unui singur produs. Această 
căutare a unei soluţii locale, microeconomice, are șanse 
limitate deoarece orice proces de producţie industrial, 
orice proces economic nu este decit un element al siste- 
mului industrial şi, într-o viziune mai largă, al sistemului 
economic în ansamblu. Această constatare ne conduce 
la ideea că economiile dimensionale din industria modernă 
sînt un rezultat al dimensiunilor întregului sistem economic, 
iar economiile dimensionale locale, în măsura în care le 
putem identifica, cu precizie şi izola de economiile externe 
se realizează numai prin condiţiile create de întregul sis- 
tem. Economiile dimensionale sint rezultatul funcţionării 
întregului sistem economic și nu ale unei unităţi produc- 
tive sau ale alteia. 

Numai astfel ne putem explica de ce în economiile 
naţionale cele mai dezvoltate, un număr redus de între- 
prinderi foarte mari sint integrate într-o ambianţă for- 
mată dintr-un număr uriaş de întreprinderi pitice, mici, 
mijlocii etc. În întreprinderile mici se realizează, de ase- 
menea, economii dimensionale, întrucît multe dintre ele 
produc în serie mare şi în masă produse simple, mici, 
necesare marilor întreprinderi sau consumatorilor indi- 

viduali. Datele privind unele ramuri industriale din ţările 
dezvoltate arată că relativ puţinele întreprinderi mari, 
în special in industria constructoare de maşini, isi reali- 
zează economiile dimensionale tocmai datorită faptului că 
achiziționează de la subcontractanti cea mai mare parte 
a pieselor si subansamblelor din care se montează in 
întreprinderea mare produsul finit. Partea achiziționată 
sau executată prin cooperare reprezintă o jumătate sau 
chiar mai mult din valoarea produselor finite.Unii fabri- 
eanti de piese si subansamble au devenit si ei mari pro- 
ducători. 

Datele existente ne permit să vorbim de o diviziune 
dimensională a muncii sociale. Unele produse se fabrică, 
datorită în mare parte naturii lor tehnologice, în unități 
de producție mari; altele într-o gamă dimensională largă, 
cuprinzind unităţi de producţie de diferite mărimi. 

Economiile dimensionale evoluează si în timp. Noile 
sisteme tehnice rezultate din inovaţii se produc, de regulă, 
în unități mici. Cu timpul, devenind tradiţionale, dintr- 
un număr mai mare de întreprinderi mici se selecţionează 
mari producători care realizează economii dimensionale 
»pure". Ramurile de producţie care au apărut si s-au dez- 
voltat după cel de-al doilea război mondial (de exemplu 
industria chimică sau cea electronică) formează exemple 
de creştere rapidă a dimensiunilor, dar si de accentuare 
a specializării, de supraviețuirea unor întreprinderi mici. 

În cadrul diviziunii dimensionale a muncii din ţările 
dezvoltate, se creează o înterdependență dimensională, o 
complementaritate, o diviziune a muncii de natură dimen- 
sională, care difuzează principiile de optim în ,,porii" 
sistemului economic, pentru a folosi o expresie plastică 
a lui Marx. 

Diviziunea dimensională a muncii, coexistenfa între- 
prinderilor de diferite mărimi pe baza tehnologiei moderne 
oferă un tablou deosebit de procesul de ruinare a micilor 
producători de care au vorbit Marx și alti economişti din 
secolul al nouăsprezecelea. Micii producători din secolul 
trecut erau ruinaţi de marea întreprindere capitalistă 
din cauză că aveau o bază tehnică perimată, pentru că 
ei înşişi reprezentau, din punct de vedere tehnic si econo- 
mic, un mod desuet de a produce. Mica întreprindere con- 

temporană este o întreprindere de un cu totul alt tip; ea 
corespunde întru totul exigenţelor tehnice și economice 
moderne, adeseori aflindu-se pe avanposturile progresului 
tehnic si promovindu-l mai ales în cazurile unor sisteme 
tehnice nou inventate. 

Desigur că în capitalism, întreprinderile mici şi mij- 
locii trăiesc într-un mod periculos, unele dintre ele asu- 
mindu-si riscuri mult mai importante decit unităţile de 
producţie mari. În populaţia întreprinderilor mici, atit 
natalitatea, cit şi mortalitatea sint mult mai ridicate “'ecit 
în rîndul celor mari. În sistemul economic ele îndeplinesc 
în mod obiectiv o serie de funcţii de sacrificiu : ele alcă- 
tuiesc pionii dc pe eșichierul economie, sint cobai de expe- 
rimentar: : unor soluţii tehnice, economice și organiza- 
torice nui Ele sînt și un obiect special de exploatare de 
către întreprinderile mari, fiind primele care suportă 
socurile conjuneturii si care suferă pierderile cele mai mari 

Pe de altă parte nu trebuie trecute cu vederea o serie 
de aspecte pozitive ale stabilimentelor industriale de 
dimensiuni mici : ele pot fi amplasate în localităţi mici, 
în „oraşe unde nu se întimplă nimic” sau în zone cu un 
mediu mai agreabil, atenuind problema ecologică etc. 
Ele contribuie printr-un efect capilar la mobilizarea unor 
resurse, mai ales de muncă, dispersate. În felul acesta ele 
contribuie la omogenizarea gradului de industrializare a 
unei ţări. Iată de ce, cercetind statistica oricărei ţări dez- 
voltate, vom constata că întreprinderile mici si mijlocii 
joacă un rol incomparabil mai important decit ne-am 
putea închipui judecînd după ideea economiilor dimensi- 
onale locale. Avantajele pozitive ale acestui tip de stabili- 
mente se realizează mai bine atunci cînd ele sint încadrate 
în organizaţii economice puternice. Chiar şi subeontrac- 
tarea este o formă de încadrare a lor în organizaţii mari. 


Unul din principiile tehnologice cele mai importante 
de rezolvare a antagonismului dintre seria mare şi varie- 
tatea necesară este principiul modular de proiectare şi de 
organizare a producției căruia, din păcate, în literatura 
noastră economică nu i s-a acordat atenţia cuvenită. 
Aceasta constă din elaborarea unei asemenea concepţii 
generale de proiectare, încît dintr-un număr redus de 
organe şi subansamble fabricate în serie mare, să se poată 

asambla o anumită varietate de produse diferite. Întrucit în 
multe ramuri ale industriei constructoare de maşini prin- 
cipiile funcţionale sint similare si perene, unele din aceste 
subansambluri pot fi fabricate timp mult mai îndelungat 
decit produsele finite în care acestea sînt încorporate iar 
producţia lor poate fi concentrată în uzine specializate. 
Unii mari producători își organizează producţia în aşa fel 
incit dintr-un număr limitat de subsisteme oferă o gamă 
variată de produse finite. În felul acesta ei aplică în mod 
deliberat un principiu general al tehnicii care s-a format 
în mod spontan si de care ne-am ocupat in prima parte a 
acestei cărţi. 

Existenţa alături de întreprinderile mari a unui număr 
însemnat de întreprinderi mai mici chiar și în ţările cele 
mai dezvoltate şi mai mari (S.U.A., R.F.G. etc.) nu poate 
fi explicată altfel decît prin factori care sînt mai impor- 
tanti pentru eficienţa economică. Produsele nou inven- 
tate nu pot fi lansate de la început din întreprinderi 
uriaşe din simplul motiv că nu se pot risca fondurile unor 
asemenea întreprinderi pentru producerea unui produs 
despre care nu se ştie dacă va fi acceptat. De regulă nu 
există nici capacitatea organizatorică necesară fabricării 
unui produs nou pe scară mare, căci şi aceasta poate fi 
mărită numai în timp, printr-un proces de învăţare. Dar 
principalul motiv este nevoia de specializare. În primul 
rind specializarea permite fabricarea în serie mare. La 
produsele de dimensiuni reduse şi cu o configuraţie simplă, 
producţia în masă se poate realiza uneori la o singură 
maşină modernă. Am fi însă unilaterali dacă am reduce 
specializarea la mărimea seriei, chiar în cadrul unei între- 
prinderi mici. Trebuie în primul rînd să avem în vedere 
sensul uman al specializării, mai ales din punctul de 
vedere al competenţei. După cum atunci cînd ne referim 
la indivizi, înţelegem prin specialist pe omul care cunoaște 
foarte bine un domeniu restrins si bine delimitat de acti- 
vitate, tot astfel o întreprindere specializată este una care 
nu numai că fabrică în serie mare anumite produse, dar 
se și pricepe să le fabrice bine şi să le modifice conform 
nevoilor. Sistemele tehnice contemporane, mai ales în 
industria constructoare de mașini, sînt atit de complexe, 
încît nu este suficientă cunoașterea temeinică a maşinilor 

fabricate în ansamblu ; se cere cunoașterea aprofundată şi 
exercitarea, cu înaltă competenţă a proceselor de producţie 
la fiecare categorie de piese în parte. Pe de altă parte, 
mașinile moderne nu pot fi exploatate rațional fără exis- 
tenta permanentă a unui stoc de piese de schimb. Produc- 
tia specializată a pieselor este o condiție pentru existenţa 
permanentă a stocurilor de piese de schimb. 


Una din caracteristicile esenţiale ale industriei con- 
structoare de maşini din toate ţările dezvoltate este exis- 
tenţa unui sector specializat producător de organe si 
subansamble de mașini şi a unor întreprinderi speciali- 
zate în unele operaţii tehnologice. Ponderea acestui sec- 
tor este foarte mare, judecind după unele date indirecte. 
Acest sector este format din organizaţii şi stabilimente 
de toate dimensiunile. Alături de unele firme de talie 
internaţională își desfăşoară cu succes activitatea zeci de 
mii de întreprinderi mijlocii și mici specializate, de exem- 
plu, în producţia de şaibe, de garnituri de etanșare, de 
accesorii pentru aparate electrocasnice, de arcuri, de dife- 
rite produse mărunte din sirmá, roti dinţate, angrenaje 
etc. In acest context nu poate fi trecută cu vederea pro- 
ducția specializată de motoare. Astfel firma americană 
„„Perkins”” din Anglia produce anual multe sute de mii de 
motoare Diesel, pe care le livrează aproape tuturor pro- 
ducătorilor de maşini agricole din Europa şi, în primul 
rînd, firmei Ferguson de care ea depinde. Specializarea. 
în industria constructoare de mașini modernă este un 
aspect atit de caracteristice acestei ramuri, incit este de 
mirare că în literatură el se bucură de atit de puţină aten- 
tie. 

În tara noastră, aflată încă in plină desfăşurare a 
procesului de industrializare, este firesc să se acorde o 
importanţă specială unităţilor productive de mari dimen- 
siuni, capabile să aducă economii dimensionale imediate, 
unităţi relativ puternice capabile să se angajeze în com- 
petiția internaţională. Dar pe măsura progresului indus- 
trializării, nevoia şi a unor unităţi de producţie de dimen- 
siuni mai mici specializate pentru exercitarea unor funcţii 
specifice s-a făcut simțită sub diferite aspecte. Se ştie că 
la indicaţiile conducerii partidului, ale secretarului gene- 
ral al partidului, tovarășul Nicolae Ceauşescu, pe lingă 

institutele de cercetare și proiectare s-au creat unităţi 
de microproducţie destinate să pună în aplicare soluţiile 
tehnice noi imaginate de institutele de proiectare. Produc- 
tia atelierelor de autoutilare este o altă formă de organi- 
zare a unei producţii de proporții mai mici, destinată să 
acopere nevoi urgente de utilaj din producţie proprie. 
Este de presupus că, cu timpul, prin procesul de învăța- 
re, din numărul total de secții de autoutilare se vor selec- 
tiona unele care vor putea deveni întreprinderi indepen- 
dente de mare eficienţă, care se vor dezvolta. De asemenea, 
stringerea relațiilor de cooperare dintre întreprinderile de 
subordonare republicană cu întreprinderi ale industriei 
locale reflectă nevoia ca întreprinderile mari să fie ser- 
vite de întreprinderi mici, specializate si indrumate de 
primele, din punct de vedere tehnic si economic, putînd 
deveni unităţi moderne. Treptat se dezvoltă producţia 
specializată de piese si subansamble, cum este producţia 
de echipament electric auto, cea de baterii auto, cea de 
accesorii pentru mașini-unelte etc. Desigur cá, cu timpul, 
se va accentua nevoia tehnologică a unor producţii spe- 
cializate de piese, subansamble, substanţe chimice, de 
servicii productive de dimensiuni mari, mijlocii si mici, 
care vor completa, vor rotunji structura productivă de 
bază, formată din marile unităţi de producţie. 
Rădăcinile ideii de economii dimensionale sînt însă 
mai adinci decit nivelul întreprinderii. Ele pornesc de la 
structura corpurilor fizice, de la mașini, recipiente etc. 
La originea ideii de economii dimensionale stă ideea 
geometrică după care volumul unui recipient creşte mai 
repede decit suprafaţa sa si, ca atare, pe măsura creşterii 
volumului, cheltuielile de material constructiv pe uni- 
tatea de volum scad, potrivit unei legi geometrice. Dar 
aici trebuie să nu trecem cu vederea reversul dat de alte 
relaţii fizice elementare cunoscute încă de Galileo Galilei : 
„Se poate observa cu ușurință imposibilitatea de a se 
mări structurile la dimensiuni enorme atit în artă, cit si în 
natură, ca si imposibilitatea de a se construi corăbii, palate 
sau temple de dimensiuni imense aşa fel ca vislele, curţile, 
stilpii, buloanele de fier si, pe scurt, toate celelalte părţi 
ale lor să se ţină laolaltă ; nici natura nu poate da naştere 

unor copaci de mărime extraordinară, deoarece crengile 
lor s-ar prábusi sub propria lor greutate...'?. 

Există și alte legi fizice şi din alte domenii ale știin- 
telor naturii care împiedică, la un moment dat al cunostin- 
telor tehnologice, creşterea dimensiunilor sistemelor teh- 
nologice peste o anumită limită. 

Astfel, in U.R.S.S. s-a calculat că, în energetică, trece- 
rea de la turbinele de 10000 MW (1913)1a cele de 25 000 MW 
(1928) a fost însoțită de o creştere de cinci ori a 
randamentului termic ; în cazul trecerii de la turbinele de 
150 000 MW (1953) la cele de 200 000 MW (1960) sporul 
de randament termic n-a mai fost; decit de 9,1%. În aceeași 
sursă se arată că odată cu creşterea capacităţii mașinilor, 
se inráutáteste gradul lor de utilizare?. 

Există, aşadar, factori fizici, tehnici și economici care 
limitează creşterea dimensiunilor producţiei şi ale produ- 
selor. Restricţiile tehnice pot fi relaxate prin invenții : 
se pot elabora materiale cu o rezistență mai ridicată, 
surse de energie mai concentrată, se pot calcula mai precis 
interacţiunile dintre elementele sistemului. Prima problemă 
economică care se ridică aici este costul la care se poate 
realiza acest lucru. A doua este efectul obţinut. Or, efec- 
tul depinde în primul rînd de posibilitatea de realizare : 
mărfurilor produse în serie mare sau la dimensiuni mari. 
Problema realizării se pune nu numai pentru un singur 
an, ci pentru întreaga perioadă de funcţionare a utilajului 
de dimensiuni mari care, după cum arată experiența 

ărilor dezvoltate, în multe cazuri depăşeşte 20 de ani. 
n acest timp, natura cererii produselor se schimbă une- 
ori radical, dueind in mod inevitabil la anihilarea unei 
părţi din valoarea înmagazinată în utilaje. Schimbarea 
naturii cererii este factorul principal care impune sistemu- 
lui, industrial nu numai simpla eficienţă tehnică (,,pro- 
ductivitatea muncii”). Noţiunea de eficienţă contine si 


D GALILEO GALILEI, Două științe noi. Citat după S. |. TIMOSHENKO, 
History of Strenght of Materials, McGraw Hill, New York, 1953, p. 113. 
Acelaşi citat este reluat pentru consideraţii la un nivel teoretic mai inalt 
de către G. Georgescu-Roegen. (The Entropy Law and the Economic 
Process, Harvard University Press, Cambridge  (Massachussets), 1971.) 

2 Vezi Naucino-lehniceskii progress i  effektivnosti  obșcestvennogo 
proizvodslva, Nauka, Moscova, 1972, p. 104— 105. 

pe cea a adaptabilităţii sistemului la condiţiile schimbă- 
toare ale mediului. Pe bună dreptate remarca Emilian 
Dobrescu : „gradul de adaptabilitate a industriei construc- 
toare de maşini la nevoile deosebit de dinamice ale pro- 
ductiei moderne este un parametru esenţial al potenţia- 
lului economic”. 

Şi alti factori de natură economică sau tehnico-eco- 
nomică limitează eficienţa dimensiunilor mari, dificultă- 
tile de coordonare cu activităţile conexe, dificultăţile de 
conducere a unor organizaţii mari la a căror bază stau pro- 
cesele tehnice de dimensiuni mari. 

Dat fiind faptul că în lumina celor de mai sus, pro- 
blema dimensiunilor producţiei pare a se reduce la o extre- 
mizare a unei funcţii cu restricţii, se pune problema iden- 
tificării funcţiei scop şi a restricţiilor. Or, în cele mai multe 
cazuri factorii care acționează sint de natură atit de com- 
plexă încît identificarea tuturor acestor funcţii devine 
imposibilă si sîntem nevoiţi să ne mulțumim cu reflecţia 
filozofică a lui H. Simon: „,Orideciteori ne apucăm să 
proiectăm sisteme atit de complexe cum sint oraşele, 
clădirile sau sistemele economice, trebuie să renuntám 
la încercarea de a crea un sistem care să optimizeze o 
ipotetică funcţie de utilitate. Dimpotrivă, trebuie să ne 
gîndim dacă nu cumva amintitele deosebiri de stil nu sint 
variaţii foarte dezirabile ale procesului constructiv...''?, 

Desigur, o asemenea reflecţie nu trebuie luată ad 
litteram, în sensul că trebuie abandonată orice tentativă 
de optimizare. Dar, atunci cînd nu putem cuantifica toţi 
factorii relevanti, nu avem altă soluţie decît aceea, după 
ce am identificat toţi factorii cuantificabili, de a ne bizui 
pe intuiţie, experienţă şi, în cele din urmă, pe o decizie 
eroică. În nici un caz nu ni se pare obligatoriu ca același 
proces tehnologic, implantat într-un mediu diferit, să fie 
dimensionat după aceeaşi reţetă. 

Dar în legătură cu vasta tematică a dimensiunilor pro- 
ceselor tehnologice nu putem să nu constatăm larga răs- 


D) EMILIAN DoBREscu, Ritmul creșterii economice, Editura politică, 


București, 1968. p. 223. 
2 H. Simox, Nauki ob iskusstvennom, Mir, Moscova, 1972, p. 93. 

pindire în sistemul tehnologic al societăţii moderne a 
tendinței majore de miniaturizare în sensul cel mai larg, 
adică de reducere a dimensiunilor la minimum față de 
funcţia îndeplinită. La urma urmei, în tehnică, poate 
mai mult decît în alte domenii de activitate, omul este 
măsura tuturor lucrurilor. 


Un exemplu cras de risipă dimensională pe scară de 
masă sint automobilele americane în raport cu cele fabri- 
cate in Europa. În dorinţa de a realiza profituri cît mai mari, 
prin menţinerea unor preţuri ridicate ale vehiculelor şi 
printr-un consum ridicat de carburanţi, apelind la o încli- 
nație spre un confort cît mai mare și spre crearea unui 
fals prestigiu prin consum ostentativ, după o expresie 
devenită clasică a lui Thorstein Veblen, fabricanţii de 
automobile din S.U.A. au lansat pe piaţă ani de-a rîndul 
vehicule supradimensionate. Eroarea strategică fundamen- 
tală a acestei politici a fost invederatá de actuala criză 
a petrolului. 


Dimensiunea mică este căutată in mod deliberat si se 
realizează de multe ori printr-o invenţie de principiu. 
Astfel, în producţia de bunuri de consum durabile este 
mai veche tendinţa de a se realiza obiecte „de buzunar”? 
sau portative: aparate de radio la dimensiunile unei 
brichete, aparate de fotografiat minuscule, televizoare 
portative, maşini de gătit transportabile în port-bagajele 
maşinilor etc. Necesitatea unor obiecte tehnice portative 
este răspîndită in multe procese tehnice industriale, agri- 
cole, comerciale, de transport etc. 


1 ,Printre tendinţele cele mai recente în proieclarea produselor se 
numără si cea de miniaturizare. Termenul inseamnă mai mult decît tendința 
de reducere a dimensiunilor și a greutăţii. Miniaturizarea imbracă mai multe 
forme : o performanţă mai mare realizată cu acceasi dimensiune și greulate, 
performanțe mult mai bune cu o creștere neinsemnatà a márimii si greutăţii, 
schimbarea de formă și reducerea dimensiunilor și greutăţii fără pierderi 
in ceea ce privește funcţia indeplinità**. (LAWRENCE l.. BETHEL, Industrial 
Organization and Management, McGraw, Hill, New York, 1968, p. 138.) 
Autorul citat arată si profundele modificări in sislemul industrial pe care 
le aduce cu sine procesul de miniaturizare, schimbările de concepţie, de 
mentalitate, de organizare, de raporturi intre costuri, de transformare a 
mediului de lucru. Întreagă această tendinţă este contagioasă și pretinde 
tehnici, calificări, materiale, atitudini faţă de proiectare, producţie si per- 
formante noi. (Ibidem, p. 139.) 

Dar chiar la scară industrială, tendinţa de a se produce 
pe acelaşi spaţiu construit o producţie maximă impune 
constringeri constructorilor de maşini. O maşină mai mare 
decit este strict necesar nu risipește numai materialul din 
care este construită, energia cu care este acționată, ci şi 
spaţiul în care este instalată. Alteori, dimensiunea mică 
este o condiţie a dimensiunii mari sau, mai precis, un sis- 
tem mare este practicabil numai dacă este alcătuit din 
elemente de dimensiuni fizice cît mai mici. Trecerea celor 
trei generaţii de calculatoare este o ilustrare pregnantă a 
tendinței de miniaturizare ca o condiţie necesară pentru 
dimensiuni mari şi pentru realizarea practică a unor per- 
formanfe tehnice ridicate”. 

La urma urmei, după cum am văzut, progresul tehnic 
constă tocmai în concentrarea unor cantităţi cit mai mari 
de substanţă şi energie pe un spaţiu cit mai mie sau într-un 
interval de timp cît mai scurt. 

Între tendinţa de creştere a dimensiunilor și tendința 
spre miniaturizare acţionează o dialectică contradictorie 
imposibil de redus laun principiu simplu, poate cu excepţia 
principiului maximului de rezultat al funcţionării sau 
maximului de utilitate pe unitatea de timp si spaţiu. Dar 
funcţia şi utilitatea sint noțiuni prea vagi pentru ca din 
ele să se extragă indicaţii directe pentru un mod general 
de a proceda. Tehnologia este un fenomen social si tre- 
buie să satisfacă o mare varietate de nevoi sociale cu o 
mare varietate de mijloace. 

Discuţia noastră de mai sus nu urmăreşte să ne facă 
să nu ţinem seama de unele tendințe de creștere a dimen- 
siunilor mai ales în ceea ce priveşte unele produse și mașini : 
am asistat în ultimii ani la o creștere importantă a tona- 
jului navelor, mai ales mineraliere şi petroliere ; în prezent 
se observă o tendinţă puternică de creştere a puterii motoa- 


1) „Prin progresul tehnicii de calcul si al aplicării unor elemente noi, 
compacte și afectate de o inerție redusă, nu se urináreste numai să se asi- 
gure o mare rapiditate in funcționarea mașinilor, dar și să se mărească fia- 
bilitatea, să se reducă gabaritele, să se mărească volumul memoriei și să se 
automalizeze identificarea si corectarea erorilor”. (A. I. LERNER, Naceala 
kibernetiki, Nauka, Moscova, 1967, p. 202.) În acest scurt citat, pe baza unui 
exemplu contemporan, se ilustrează unele din principalele tendinţe ale 
evoluţiei pe termen lung a tehnicii. 

relor si gabaritelor autocamioanelor, o accentuare pro- 
nunţată a cererii de tractoare cu puteri mai mari, o cres- 
tere a capacității de transport și a vitezei aeronavelor de 
pasageri etc. O serie de ramuri industriale se caracteri- 
zează, prin natura lor, prin necesitatea unor capacităţi 
fizice economice de mari dimensiuni. Este vorba, după 
cum se ştie, de industria siderurgică, de cea a prelucrării 
țițeiului, de un număr de subramuri ale industriei chimice, 
de majoritatea ramurilor extractive etc. Se pot cita acti- 
vitátile de ansamblare a unor maşini cu cerere mare, cum 
sint autoturismele, autocamioanele, motoarele pentru 
autovehicule, bunurile de consum electrocasnice etc. 

Trebuie, de asemenea, subliniată distictia dintre dimen- 
siunile formelor de organizare si dimensiunile unităţilor 
fizice de producţie. Marile organizaţii industriale sînt, 
de regulă, alcătuite dintr-un număr mai mare sau mai 
redus de unităţi fizice de producție de mărimi diferite. 
De exemplu, în unele ţări unele firme producătoare de 
autovehicule, în dorința de a-şi asigura o calitate înaltă 
a mașinilor-unelte, posedă fabrici proprii de mașini-unelte, 
care însă sint distincte de procesul de bază. La o soluţie 
similară recurg si unii producători de rulmenţi. 

Aceste fapte arată că discuţia privind dimensiunile nu 
poate fi redusă la un singur principiu. Varietatea de con- 
ditii tehnologice și economice impune adoptarea in fie- 
care caz concret a unei soluții concrete rezultată dintr-o 
analiză aprofundată a factorilor tehnologici, organizato- 
rici, economici, interni si externi, în raport cu unitatea de 
producţie respectivă. De asemenea, mărimea unităţilor de 
producţie este o funcţie de timp. O unitate de producţie de 
anumite dimensiuni isi poate spori dimensiunile în timp. 
Construcţia în etape a unor întreprinderi industriale este 
unul din aspectele cele mai raţionale ale acestei evoluţii. 
Asimilarea primei etape creează condiţii favorizante pentru 
construirea etapelor următoare, atunci cînd cererea pen- 
tru produsul respectiv continuă să fie nesatisfăcută, Con- 
struirea în etape mai are și un alt avantaj esențial: ea 
reduce perioada de mobilizare a fondurilor, permitind 

obţinerea primei producţii într-un termen mai scurt. În 
timpul construcţiei etapei următoare se obţin deja efectele 
productive ale etapelor anterioare. La aceasta se mai adaugă 
un factor esenţial : etapele următoare se pot realiza fieca- 
re la nivelul tehnic al momentului construcţiei, în timp 
ce abordarea dintr-o dată a întregii capacităţi de producție 
la întreprinderile foarte mari poate să imobilizeze nivelul 
tehnic al întregii unităţi la nivelul începerii construcţiei, 
astfel încît, în momentul terminării, utilajul în întregime 
sau produsul să fie învechit din punct de vedere tehnic. 

Pe lingă limitele de natură tehnică care se opun cres- 
terii dimensiunilor proceselor tehnologice si a mijloacelor 
cu care se realizează acestea, există si una de natură prin 
excelență economică, pe care o vom dezbate in paginile 
următoare. 


PROGRESUL TEHNIC SI VARIETATEA NECESARĂ DE PRODUSE 
SI PROCESE 


Uniformitatea, adică producţia repetată a unor pro- 
duse identice, tine de esenţa tehnicii industriale, fiind 
baza producţiei in serie, a eficienţei acestei tehnici. Aceas- 
tă eficiență se realizează, după cum se stie, pe calea oco- 
lită a producţiei de mijloace de producţie cu ajutorul 
cărora se fabrică apoi, in serie mare si în masă, bunurile 
de consum. La un moment dat al dezvoltării sistemului 
industrial şi în producţia de maşini se introduc principiile 
uniformitátii în asa fel incit şi aceasta beneficiază de avan- 
tajele repetabilitátii. Aceste constatări sint indiscutabile. 

Totuşi problema necesită o analiză, deoarece principiul 
uniformităţii nu poate fi absolutizat. Acest adevăr nu va 
fi nici el contestat de nimeni, dar merită să analizăm care 
sint limitele uniformizárii şi care sint factorii care le deter- 
mină, Ajungem astfel la o acţiune contradictorie a două 
grupe de factori : unii care acţionează în direcţia unifor- 
mizării proceselor si produselor si alţii care au drept 
urmare frinarea si oprirea acestui proces sau chiar regre- 
sul acestuia. 

Așadar, privit dintr-o mai largă perspectivă istorică, 
progresul tehnic, printr-o dialectică complicată si plină 
de nuanţe, măreşte si reduce varietatea necesară a pro- 
duselor şi proceselor. Generind aproape continuu procese 
şi produse noi, progresul tehnic pare să mărească eonti- 
nuu varietatea în economie, în producţie, circulaţie si 
repartiție. Dar, în acelaşi timp, din interiorul său se nasc 
mereu forțe simplificatoare care reduc varietatea la nive- 
lul necesar pentru a asigura eficiența sistemului economie 
în ansamblu si mai ales a sistemului său productiv prin 
aplicarea principiului economiilor prin repetare. Procedeele 
de reducere a varietátii sint strîns înrudite cu principiile 
de bază ale științei care se străduieşte continuu să reducă 
varietatea infinită a lumii înconjurătoare la un număr 
finit, mai precis la un număr redus de enun(uri, făcînd 
astfel informaţia infinită emisă de lumea înconjurătoare 
accesibilă capacităţii limitate a creierului uman. Un ase- 
menea transfer de principii din ştiinţă în tehnică este 
firesc, dată fiind alimentarea continuă a tehnicii şi a agen- 
filor ei cu informaţii ştiinţifice. 

În tehnică, varietatea provine din combinarea sim- 
plitátilor. În acelaşi timp, in mare parte datorită si restric- 
tiilor economice şi tehnice, progresul tehnologic acţionează 
în sensul simplificării continue a subsistemelor sale. Com- 
hinaţiile prea complicate necesare in prima etapă de func- 
fionare a unui sistem tehnic nou sint treptat resimplifi- 
cate prin reducerea ingenioasă a numărului de organe şi 
de funcții intermediare. Se întîmplă ceva analog cu ceea ce 
cunosc cei care modelează fenomenele cu ajutorul modelelor 
matematice : la început, pentru reprezentarea fenomenelor 
pare necesară o formulă complicată, monstruoasă’, pentru 
ca treptat, prin eforturi mai mult sau mai puţin intense 
de cercetare, formula să fie simplificată, devenind ,,ele- 
gantá", cum le place matematicienilor să se exprime. 


Căile de reducere à varietátii sau, poate mai precis, 
de îngrădire a creșterii varietátii sint multiple. Una din 
ele provine de acolo că eficienţa proceselor industriale se 
datorește caracterului lor repetitiv. Produsele mestesu- 
găreşti sint unice. De fiecare dată meșteșugul scoate la 
iveală un produs care este vizibil distinct de predecesorul 
său. Maşina însă trebuie să scoată produse cvasiidentice 


192 


pentru că însăși funcţionarea ei rezultă din interacţiunea 
unor elemente rigide. Chiar dacă ea poate fi reglată în 
diferite chipuri, acest reglaj este costisitor: este de pre- 
ferat ca odată mașina reglată, ea să producă un număr 
mare de obiecte identice. Evident că acesta este un mare 
avantaj atit timp cît aceste obiecte satisfac o nevoie 
socială. 

Nevoia de a produce obiecte aidoma a ieşit puternic 
la iveală atunci cînd numărul de maşini s-a înmulţit și 
cînd s-a constatat că unele organe de maşini se uzează mai 
repede decit celelalte si că ele trebuie înlocuite. În seco- 
lul al XIX-lea a luat naștere producţia de organe de maşini 
înlocuibile şi ea a progresat și progresează continuu, deve- 
nind una din activităţile tehnice fundamentale». Produc- 
tia specializată de piese şi organe de maşini a devenit una 
din activităţile cele mai caracteristice ale industriei con- 
temporane. La produsele de masă ale industriei construc- 
toare de maşini cei ce trec drept producători nu sint de 
fapt decit asamblatori ai unor organe achiziționate sau 
primite de la producători de organe de maşini. 

În felul acesta gi varietátii posibile a sistemelor tehnice 
nou inventate i se pune o stavilá : inventatorul sau proiec- 
tantul este obligat să creeze sistemul său nou din organele, 
materialele si resursele de energie existente. Numai în 
cazul în care sistemul tehnic inventat este atit de radical 
nou încît oferă avantaje suficiente pentru a se putea re- 
nunfa la standardele care îl îngrădesc, societatea admite 
încălcarea standardelor. 

Reducind libertatea inventatorului, standardizarea şi 
specializarea îl eliberează în acelaşi timp de sarcina de a 
inventa nu numai mașina pe care o are in vedere, dar şi 
toate organele sale componente. Impiedicind o desfăşurare 
dezordonată a imaginaţiei creatoare, ea o eliberează însă 
în acelaşi timp de efortul de a inventa amănuntul care i se 
oferă în mod gratuit, ca un produs natural. 

Nevoia de varietate igi are originea în consumul elemen- 
tar. Omul nu se hrănește cu substanțe chimice, cum sînt 
glucidele, lipidele, proteinele, vitaminele etc., aşa cum se 


1 Inventarea intersanjabilitátii este, de obicei, pusă în legătură cu 
numele mecanicului american Eli Whitney. 

afirmă pe bună dreptate într-un anumit context, ci cu 
alimente concrete a căror înfăţişare şi compoziţie este 
dată de nevoia substanţelor menţionate mai sus, de nevoia 
unui anumit aspect organoleptic și de tipul de cultură. 
Varietatea ţine de igiena alimentară și o hrană uniformă, 
fie ea şi optimă din punct de vedere biochimic, poate fi 
dăunătoare organismului uman dacă este consumată 
mereu în aceeaşi formă. Acelaşi lucru se poate spune şi 
despre vestimentaţie. Cu citeva feluri de ţesături s-ar 
putea acoperi integral nevoia fundamentală de vestimen- 
tatie a tuturor oamenilor. Nevoi psihologice impun însă 
producţia unei varietăţi mult mai mari de ţesături decit 
cele de protecţie împotriva acţiunii factorilor ostili ai 
mediului. 

Problema care se pune însă este dacă propensiunea de 
reducere à varietátii prevalează asupra celei de mărire 
a ei sau invers. Argumente peremptorii sint greu de adus. 
Totuşi, multe fapte converg spre observaţia că tehnica 
tinde spre o mărire controlată şi eficientă a varietăţii. 

Din domeniul producţiei de bunuri de consum, nevoia 
de varietate se extinde asupra producţiei de mijloace de 
producţie. Varietatea devine necesară din multiple motive 
tehnologice. Sub aspect dimensional varietatea este nece- 
sară deoarece eficiența potenţială a unei maşini de mari 
dimensiuni nu se poate realiza la numărul dat de produse 
iar cheltuielile suplimentare făcute pentru mărirea dimen- 
siunilor ei nu se transmit asupra unui număr de produse 
suficient de mare pentru a putea fi recuperate. Eficienţa 
presupune și o varietate calitativă. Motorul unui autocamion 
nu trebuie fabricat cu aceeași precizie ca motorul unui 
avion, chiar dacă ambele funcţionează pe baza aceluiaşi 
principiu. Gradul de puritate al unei substanțe chimice nu 
trebuie să fie acelaşi la diferite utilizări. Or, se ştie că, 
dincolo de anumite limite, mărirea gradului de puritate 
a substanţelor implică o creştere mai mult decit proporţio- 
nală a costurilor de fabricaţie. De aceea, o industrie chi- 
mică fabrică aceleaşi substanţe cu grade diferite de puri- 
tate, ceea ce uneori implică folosirea unor procese tehnolo- 
gice diferite, cu utilaj diferit etc. Acelaşi lucru il putem 
observa de exemplu în cazul sistemelor optice. Lentilele 
aparatului de fotografiat destinate consumului: de 

masă se fabrică într-un mod complet diferit de cele desti- 
nate aparatelor fotografice de mare performanţă. 

Pe de o parte, progresul tehnic măreşte performanţele 
calitative ale unor sisteme destinate unor funcţii; rafio- 
nalitatea tehnică şi economică a impus principiul ca nici 
un sistem sau subsistem tehnic să nu fie realizat la un nivel 
calitativ mai înalt decît cel dat de funcţia pe care urmează 
s-o îndeplinească efectiv sistemul tehnic respectiv. Se 
urmăreşte astfel o economie de performanţă atunci cînd 
aceasta nu este necesară sau nu este încă necesară. 


La toate acestea trebuie adăugată varietatea de funcţii 
pe care trebuie să le îndeplinească sistemele tehnice bazate 
pe principii identice sau similare. Această varietate este 
prin ea însăşi mare, dar progresul tehnic şi economic tinde 
8-0 sporească şi mai mult. 

În general vorbind, un automobil este un vehicul pe 
patru roţi acționat de un motor cu ardere internă. Dar 
nevoile concrete de transport sint atit de variate încît 
astăzi se fabrică cîteva zeci de tipuri fundamentale de 
automobile : autoturisme într-o gamă dată de veniturile 
diferitelor categorii de cumpărători, autobuze mici pen- 
tru transportul unui grup de persoane, autobuze mari 
pentru grupuri mai mari, autocamioane mici pentru trans- 
portul unor mărfuri pe plan local, autocamioane de dife- 
rite mărimi amenajate pentru transportul unor categorii 
de mărfuri, autobasculante, maşini speciale, cum sînt 
mașinile pompierilor, automobile pentru transportul bol- 
navilor etc. 

Eficienţa utilizării maşinilor depinde deci nu numai 
de costul cu care ele au fost fabricate, ci şi de gradul în 
care ele sînt adaptate diferitelor nevoi tehnologice. De 
aceea, varietatea reprezintă o valoare de întrebuințare colec- 
tivă a mărfurilor şi, ca atare, o condiţie a eficienţei lor în 
utilizare. Din punctul de vedere al economiei naţionale, 
eficiența maximă se obţine printr-un compromis rational 
între eficiența dată de uniformitate şi cea dată de varietate. 
Din acest punct de vedere varietatea poate fi adecvată, 
deficitară sau excedentară. Din păcate, dată fiind natura 
preponderent calitativă a varietátii, nu o putem măsura 
cumva în general, ci trebuie să ne mulțumim cu ideea că 
fiecare agent al procesului de producţie va face opţiuni 

raționale, că nimeni nu va cere maşini mai mari sau mai 
bune decit este nevoie pentru executarea funcţiei ce are 
de îndeplinit şi cu faptul că societatea va putea controla 
în mod eficient, prin reprezentanți competenţi, eficienţa 
opţiunilor adoptate de agenţii individuali sau colectivi ai 
proceselor de producţie. 


ÎNTRE SIMPLITATE SI COMPLEXITATE 


„Automobilul modern este o magnifică mon- 
struozitate... Butele lui de piese conatitule un 
regretabil compromis'“1). 


A. D. MooRE 


Probabil cá a susține cá progresul tehnic este un pro- 
gres al simplităţii este o întreprindere dificilă, deoarece 
obiectele tehnice cu care venim în contact ni se par de o 
infinită complexitate. Adeseori accentuarea complexităţii 
odată cu progresul tehnic este atit de pronunţată şi atit 
de puternic subliniată în scrieri, încît este greu să admitem 
ideea că simplificarea si simplitatea ţin de esența progre- 
sului tehnic. O disciplină matematică specială derivată 
din teoria probabilităților, teoria siguranţei, a fost creată 
pentru a rezolva problemele pe care le creează sistemele 
complexe, a căror siguranță în funcţionare scade expo- 
nential odată cu creşterea numărului de elemente com- 
ponente. 

Ca să ne dăm seama de faptul că simplificarea ţine de 
esența progresului tehnic trebuie să reluăm ideea, adeseori 
enunțată, potrivit căreia obiectele tehnice sînt niște imi- 
taţii ale unor sisteme biologice, organisme sau organe. 
Rostul lor initial este de a executa într-un mod mai efi- 
cient ceea ce omul face cu organele sale. Această idee este 
intuitiv limpede şi convingătoare. Dar caracteristica prin- 
cipală a acestei imitații este simplificarea extremă. Pirghia 
este o imitație a braţului, dar numai a funcţiilor sale 
mecanice şi ca atare numai a structurii sale mecanice. 
Antrebraţul este un sistem biologic foarte complex, arti- 


D A. D. Moore, Invenţie, descoperire, creativitate, Editura enciclopedică 
română, Bucureşti, 1975, p. 172. 


196 


ficial inimitabil. Numai abstracţia extremă sau infáfi- 
şarea exterioară poate să ne ducă la asemănarea dintre 
o pirghie și un braţ uman. Un motor poate fi asemănat cu 
un tub digestiv dar fiecare celulă componentă a acestui 
sistem de organe este mult mai complexă decit oricare 
motor şi mult mai fin reglabilă. 

Tehnica devine posibilă acolo unde este cu putință 
materializarea unor obiecte abstracte. Or, abstractizarea 
înseamnă simplificare. Așadar, din punctul de vedere al 
imitării naturii, tehnica reprezintă o imensă simplificare. 
Dar procesul de simplificare este el însuşi extrem de com- 
plex. A fost nevoie de o anumită putere de abstracție din 
partea omului primitiv pentru a observa similitudinea 
mecanică dintre braţul viu și o birnă, de exemplu. 

Din acest punct de vedere deci, simplificarea este 
procesul de bază care a dus la apariţia tehnicii. Dar pe 
măsură ce omul a urmărit o creștere a eficienţei sistemelor 
tehnice descoperite de el, a impus procesul invers, acela 
de combinare a elementelor simple, de creare a unor 
sisteme din ce în ce mai complicate. Dintr-o roată pe care 
s-a petrecut o funie, s-a ajuns la scripetele compus din 
mai multe roti. De la transmisia cu două roţi dințate s-a 
ajuns la angrenajele complicate ale ceasornicelor. Dar 
complieatia are marile ei neajunsuri. O parte din energia 
introdusă într-un sistem mecanic complicat se pierde prin 
frecările care au loc între componente. Construirea siste- 
melor complicate pretinde o măiestrie din ce în ce mai 
înaltă care la un moment dat poate să depășească posibi- 
lităţile omului. Complexitatea sporeşte mai mult decit 
proporțional (mai precis, exponential) incertitudinea de 
funcţionare sau, cum se mai spune, reduce fiabilitatea. 
Dacă nesiguranța de funcţionare a unui sistem format din 
două roţi dinţate este timp îndelungat practic nulă, iar 
dacă uzura majorează această incertitudine, ea poate fi 
controlată cu ușurință. În sistemele complexe, incerti- 
tudinea nu numai că crește, dar devine necontrolabilă 
şi imprevizibilă, ceea ce poate fi mult mai supărător. Nimeni 
nu poate prevedea un defect major sau minor al unui 
automobil modern. El poate să se producă chiar la ieși- 
rea din fabrică sau după zeci de mii de kilometri parcurşi, 
dar în orice caz poate interveni într-un moment cînd defec- 

tul poate fi foarte costisitor, de exemplu pe o şosea, de- 
parte de orice atelier de repartiţii; la costul de reparare 
se adaugă costul tractării maşinii piná la atelier, care 
poate depăşi mult pe primul. 

Complexitatea sporeşte mult costurile de montaj, de 
ajustare. Ea necesită precizie, ceea ce tradus în termeni 
economici înseamnă sporuri de costuri. Desigur, progresul 
tehnic reduce şi aceste costuri, prin inventarea unor 
mașini care realizează o precizie mai mare cu un cost 
relativ redus, dar şi acest proces are limite. 

Iată de ce, la un moment dat al dezvoltării sistemelor 
tehnice, simplificarea redevine foarte actuală deoarece 
sporul de eficiență care se poate obţine prin sporirea com- 
plexităţii începe să scadă. Este încă o formă de manifes- 
tare a legii efectului descrescînd în dezvoltarea tehnicii. 

Procesul de revenire la simplitate prin invenţie poate 
fi ilustrat prin cîteva, exemple spectaculoase. Astfel, moto- 
rul electric este mult mai simplu decit maşina cu aburi 
sau motorul cu ardere internă. Este una din explicaţiile 
marii sale ráspindiri. Turbina este şi ea mult mai simplă 
decit celelalte motoare termice. Ráspindirea ei relativ 
redusă se datorează altor dezavantaje pe care le prezintă 
ea. Totuşi, nu se poate nega cá ea tinde să se extindă in 
procesele unde dezavantajele sale nu exclud acest lucru. 

În domeniul electronicii sint bine cunoscute circuitele 
imprimate. Printr-o singură operaţie de imprimare se 
materializează complicate legături electrice, care înainte 
se realizau prin nenumărate sirme lipite în multe locuri, 
lipiturile neputind fi efectuate decît preponderent manual, 
foarte imperfect, cu numeroase posibilităţi de eroare. 

În general, în lumea inginerească este cunoscut prin- 
cipiul de a se construi un sistem tehnic cu un număr 
minim de piese, celelalte condiții ráminind constante. 
Uneori acest lucru se înfăptuieşte, după cum am văzut, 
într-un mod radical, pe baza unei invenţii majore. Alte- 
ori, reducerea progresează anevoie, prin eliminarea a cite 
unei piese la fiecare reproiectare a unui sistem tehnic 
care progresează lent. Desigur că această ,,minimizare”adu- 
cătoare a unei succesiuni de avantaje se realizează în cadrul 
dat de restricții foarte severe. Mulțimea admisibilă de 
soluţii este foarte redusă si greu identificabilă. 

Principiul simplificării sistemelor tehnice individuale, 
al constituirii aceleiaşi maşini cu mai puține piese și organe 
s-a răspîndit in aşa măsură încît a devenit net vizibil si 
în analizele statistice. Supunind unui studiu comparativ 
minuţios balanţele legăturilor dintre ramuri ale Statelor 
Unite pe anii 1939, 1947, 1958 şi 1968, Ann Carter con- 
stată printre altele o puternică scădere a ponderii produc- 
piei de elemente de asamblare (şuruburi, nituri etc.) in 
activitatea de ansamblu a industriei constructoare de 
mașini. Explicaţia constă în înlocuirea asamblărilor demon- 
tabile cu asamblarea prin sudură şi în modificări de pro- 
iecte care necesită mai puţine piese. O altă cauză, după 
Ann Carter, ar fi faptul că organele confecţionate din 
mase plastice sînt, de obicei, mai puţin numeroase pentru 
o funcţie dată si ele necesită mai puţină substanţă si mai 
puţine elemente de asamblare”. 

Rationamentele si datele de mai sus arată că tehnica 
progresează printr-un proces dialectice de la simplu la 
compus, iar apoi de la complex la simplu, pe un plan supe- 
rior. Această cale de realizare a simplului superior trecin- 
du-se printr-o fază complexă este inevitabilă, întrucît 
faza simplă superioară se poate realiza numai după ce a 
fost cunoscută funcţionarea sistemului complex. Abia 
această cunoaștere furnizează informaţia necesară pentru 
a se realiza simplificarea. Astfel, simplificarea montajului 
unor reţele în unele aparate electronice a devenit necesară 
şi posibilă abia după cunoaşterea efectelor care se pot 
obţine cu ajutorul legăturilor complicate dintr-un aparat 
de radio sau de televiziune. 

Alteori, pentru simplificare este necesară apariţia 
unei informaţii dintr-un alt domeniu, străin celui în cauză.. 
Apariţia motoarelor electrice a fost posibilă numai după 
descoperirea si studierea electromagnetismului, domeniu 
îndepărtat de ştiinţa și principiile de funcţionare ale 
motoarelor termice. 

Odată asigurat efectul tehnic şi economic al unui 
sistem, simplificarea produce noi efecte economice prin 
reducerea, sub diferite aspecte, a costurilor de producţie 
şi de exploatare. Scade manopera producţiei, scade con- 


1) Vezi ANN CARTER, op. cil., p. 124— 126. 

sumul de materiale în producerea sistemului simplifi- 
cat, în timp ce în exploatarea lui creşte fiabilitatea, scad 
unele consumuri de energie. În felul acesta, simplificarea, 
este unul din obiectivele tehnice şi economice majore 
urmărite de inventatori şi de cei ce produc şi utilizează 
sistemele tehnice respective. Simplificarea, adeseori greu 
de realizat, este una din sursele scăderii consumurilor 
specifice de substanță şi de energie. 

Dar principiul simplificării, după cum am văzut mai 
sus, rezultă din și se realizează prin logica internă a teh- 
nicii. Deşi sistemul de reglare economică emite semnale 
în acest sens, el nu poate forța procesul de simplificare 
peste restricţiile date de logica tehnică, care nu poate 
răspunde la semnalele economice decit în măsura în care 
apar cunoștințele științifice şi tehnice necesare pentru 
a realiza simplificarea. 

Dialectica alternárii dintre creșterea complexităţii 
şi simplificare este unul din aspectele cele mai interesante 
ale progresului tehnic dar și unul dintre cele mai complexe, 
în care legătura dintre reglajele economice si tehnologice 
este foarte intimă şi greu de urmărit din afară. Studiul 
ei nu poate fi realizat decit pe baza analizării atente a 
unor sisteme tehnice particulare și numeroase. În orice 
caz, simplificarea este unul dintre imperativele sub care 
acţionează toţi cei care contribuie la progresul tehnic. 

Principiul simplificării este strins legat de celelalte 
principii tehnice pe care le-am dezbătut şi care explică 
eficiența crescindá a sistemelor tehnologice. Simplifi- 
carea reduce varietatea, făcînd inutile unele producţii, 
accentuează modularitatea tehnicii, reduce consumul de 
muncă, de substanţă, de energie și de informatie. Dar, ca 
şi alte principii economisitoare ale tehnicii, principiul 
simplificării intră în contradicţie cu alți factori, astfel 
încît realizarea lui presupune o activitate de cercetare în 
vederea obținerii informaţiei necesare asupra modului 
în care poate fi ocolită sau anihilată acţiunea factorilor 
adversi. 


Progresul tehnic și caracterul muncii 


Am încercat să descifrám, hazardindu-ne în interiorul 
desfăşurării procesului de dezvoltare tehnică, mecanis- 
mele care permit omului să creeze sisteme tehnice tot mai 
eficiente, capabile să dea posibilitatea ca— vorbind oarecum 
convențional — cu aceeaşi cantitate de muncă socială vie 
și materializată să obţină o cantitate crescindá de valori 
de întrebuințare ereind totodată valori de întrebuințare 
noi, mărind astfel diversitatea si îmbunătăţind calitatea 
creaţiilor: sale. Dacă admitem propoziția evidentă cá atit 
cantitatea cit și calitatea bunurilor se pot subsuma 
noțiunii generale de utilitate, în sensul aptitudinii bunurilor 
şi serviciilor economice de a satisface nevoile omului, de a 
genera nevoi noi şi de a determina o structură a acestor 
nevoi, putem afirma că efectul total şi permanent al 
progresului tehnic este sporirea continuă a utilității. 

Am specificat în mod separat dialectica continuă a 
satisfacerii nevoilor şi a generării de nevoi noi, întrucît 
ni se pare că omul se deosebeşte de animalele superioare 
tocmai prin faptul că în timp ce primele fie cá igi satisfac 
nevoile biologice fundamentale, fie că pier, omul îşi caută 
continuu nevoi noi. Încă pe jumătate flámind, abia aco- 
perindu-şi trupul cu piei de animale răpuse și folosind 
drept adăpost cavitățile naturale ale scoarţei terestre, 
omul a început să creeze cultură şi a continuat s-o creeze 
de-a lungul întregii sale dezvoltări. În cursul istoriei sale în 
societatea umană nevoile superioare au fost satisfăcute 
în cadrul unor ascuţite contradicții de clasă și printr-o 
exploatare cruntă a claselor dominate de către cele domi- 

nante. În mod deliberat nu evităm aceste expresii dure, 
pentru că ele exprimă un adevăr crud pe care îl va admite 
oricine isi reaminteşte modul în care au fost înălțate 
unele din marile monumente ale antichității şi ale evului 
mediu. Clasele dominante își satisfăceau nevoile pe care 
astăzi le numim superioare sau spirituale sacrificind liber- 
tatea şi viaţa unor armate de sclavi sau a unui număr mare 
de meșteșugari. Orinduirea socialistă împreună cu tehnica 
modernă este singura capabilă să pună bunurile culturale 
la indemina oricui dorește acest lucru, în condiţiile in care 
nevoile fundamentale sînt şi ele satisfăcute. De aceea acu- 
zaţiile aduse tehnicii şi progresului sînt greu de înțeles. 
Desigur trebuie să admitem că tehnica are și efecte nega- 
tive, dar tot progresul tehnic este acela care generează 
posibilitățile de remediere a acestor efecte negative. 

Am arătat în partea de la începutul acestei lucrări 
că eficienţa crescîndă a tehnicii se datoreste, printre altele, 
caracterului ei genetic şi modular care permite ca principii 
şi sisteme tehnice, odată create şi selecţionate în compe- 
tiţie cu altele, să fie utilizate în combinaţii noi sau per- 
fectionate timp de mai multe generaţii tehnice, permi- 
tind ca resursele de potenţial inventiv să fie căutate pentru 
a fi utilizate pentru recombinarea modulelor în vederea 
creării unor sisteme noi sau pentru inventarea unor 
principii cu deosebire noi. Aici am mai avea de adăugat 
unele observaţii asupra modului în care funcționează 
filtrul de selecție. 

Sistemul de reglare economică operează o selecţie 
foarte severă a soluţiilor tehnologice noi. Numai o mică 
parte din acestea reuşesc să devină bunuri economice. 
Aceasta, în primul rînd datorită faptului că, cel puţin 
pînă în prezent, în toate ţările lumii capacitatea de creaţie 
tehnologică a fost mai mare decit capacitatea de investire 
necesară pentru transformarea soluţiilor conceptual 
noi în soluţii economice noi. Saltul de la invenţie la ino- 
vaţie sau — în foarte multe cazuri — tranziţia treptată 
de la o soluţie conceptual nouă la un bun economic major 
întimpină numeroase bariere de natură tehnologică şi 
economică. Filtrul de selecție a invențiilor este o analogie 
utilă pentru forța ei sugestivă, dar trebuie să fim con- 
Stienti de faptul cá el este un sistem complex cu legături 

multiple şi, în acelaşi timp, în cazurile unor invenţii 
fundamentale, un sistem care evoluează în timp, evoluția 
cantitativă şi calitativă a elementelor sale avînd aspecte 
diferite. Cu alte cuvinte însăşi structura filtrului de selec- 
tie evoluează în timp, după cum evoluează în timp însăși 
invenţia cu diferitele ei elemente componente. Literatura 
istorică citează drept caz clasic competiţia dintre corabia 
cu vele si vapor ?. Constructorii navelor cu vele au reac- 
ționat la apariţia vaselor echipate cu maşini cu aburi 
prin asemenea perfecţionări încît vaporul n-a putut eli- 
mina corabia eu pinze de pe mări $i oceane decenii de-a 
rîndul. Dacă e vorba să luăm un exemplu actual, putem 
cita competiţia dintre oţel si materialele plastice. În 
momentul în care s-a declanșat creşterea explozivă a 
producţiei si consumului de mase plastice, unii obser- 
vatori au considerat că era oţelului se apropia de sfir- 
Sit. Dar diferiţi factori, printre care nu în ultimul rînd 
faptul că producătorii de oţel au perfecţionat procesele 
de producţie, au perfecţionat şi diversificat produsele, 
au redus costul și aşa foarte avantajos în comparaţie cu 
cel al altor materiale, încît producţia de oţel din ţările 
dezvoltate a continuat să crească, deși într-un ritm dece- 
lerat, în ciuda creşterii rapide a materialelor sintetice. 
Acestea progresează continuu, înlocuind oţelul, dar într-un 
ritm foarte lent si treptat, apreciindu-se că numai cîteva 
procente din satisfacerea necesarului de materiale struc- 
turale au trecut de la oţel la masele plastice. Creşterea 
rapidă a necesarului acestora se datorează descoperirii 
unor noi domenii de utilizare. În acelaşi timp, tot mai 
multe ţări in curs de dezvoltare îşi întemeiază o industrie 
siderurgică proprie sau o dezvoltă în ritm mai mult sau mai 
puțin intens pe cea existentă. Procesuleste favorizat de 
descoperirea si punerea în valoare, după al doilea 
război mondial, a unor noi şi bogate zăcăminte de minereuri 
de fier, precum şi de progresele în domeniul transportului 
acestui produs ?. 


1) Vezi C. K. HAnLey, On (he persistence of old technics. The case of 
North-American Shipbuilding, în ,,Journal of Econmic History”, 2/1973. 

2) Pentru detalii, vezi A. D. Grigoriev, S.Ș.A. Naucino-tehniceskii 
progress i ispolzovanie promișlennih konsirukționnih materialov, Nauka, 
Moscova, 1972. 

Se poate cita ascensiunea lentă şi sováitoare a motoa- 
relor cu piston rotativ si, in special, a motorului Wankel 
care, în ciuda unor avantaje a fost lansat în producţia 
de serie doar de către o firmă sau două, după aducerea 
unor ameliorári care s-au dovedit a fi necesare, desi aproape 
toți marii producători de automobile au cumpărat licen- 
ţa. Producţia si exploatarea noului tip de motor pun o 
mulțime de probleme de detaliu, printre care una dintre 
cele mai importante este realizarea unor mașini capabile 
să lucreze într-un mod economic piesele de configuraţie 
complicată ale motorului. 

Complexitatea si caracterul greu previzibil ale filtrului 
de selecţie si ale funcţionării lui pot fi ilustrate și prin 
exemplul locomotivelor Diesel care, după o îndelungată 
perioadă de gestație economică ?, au irupt brusc în sis- 
temul căilor ferate, înlocuind în cîțiva ani în S.U.A. 
locomotiva cu aburi şi apoi, după o altă perioadă scurtă, 
au pus stápinire, împreună cu locomotiva electrică, pe 
toate căile ferate din lume. 


În industria constructoare de maşini este bine cunos- 
cută competiţia de lungă durată între prelucrarea plastică, 
şi cea prin agchiere. Maşinile de prelucrare plastică tind 
să fie din ce în ce mai precise și să dea produse din ce în ce 
mai apropiate de configuraţia finală, tinzind să elimine din 
ce în ce mai mult prelucrarea prin uşchiere care nece- 
sită un timp mai îndelungat şi care are marele dezavan- 
taj de a implica o mare cantitate de deşeuri — reintroduse 
în procesul siderurgic — ceea ce înseamnă considerabile 
pierderi. Totuşi, tendinţa despre care s-a vorbit adeseori, 
de înlocuire a prelucrării prin agehiere cu prelucrarea 
plastică, nu se manifestă în mod net în datele statistice, 
de exemplu în cele privind structura parcului de maşini- 
unelte din țările dezvoltate. Cauzele ar putea să fie mul- 
tiple. Una constă în faptul că în țările cu un parc mare de 
mașini constituit, schimbările apar lent în datele statis- 
tice, întrucît, mai întîi ponderea mașinilor noi este mică 
dat fiind parcul existent de asemenea considerabil, apoi 


1) Spre deosebire de gestaţia tehnologică, care constă în procesele care 
intervin între realizarea concepfionalá a unui princpiu nou și realizarea lui 
materială, dar înainte de lansarea pe piaţă. 

pentru că mașinile se menţin mult timp în parc, iar în 
al treilea rind înseși procesele de aşchiere se perfectioneazá 
continuu, prin mărirea vitezei, a preciziei etc. Una din 
tendinţele de perfecţionare a proceselorde aşchiere constă 
în creşterea ponderii proceselor de rectificare care tind să 
ia locul unor procese executate prin alte operații de 
aschiere. 

Sistemele tehnice noi intimpiná rezistența unor forte 
iner(iale de natură foarte variată. Cea mai des invocată 
în literatură a fost inertia psihologică a tuturor celor 
implicaţi : a producătorilor care trebuie să-şi modifice 
deprinderile de producţie, calificarea, organizarea etc. ; 
o forță inertialá materială foarte puternică este echipa- 
mentul instalat şi bunurile de consum durabile cu funcţie 
similară existente la populaţie. 

Inerţia materială dată de echipamentul instalat este 
foarte puternică. Mașinile şi utilajele, executate din mate- 
riale rezistente, au o durată de viaţă fizică care se numără 
cu deceniile. Înlocuirea lor este costisitoare, întrucît 
de obicei este vorba de maşini complexe. De cele mai 
multe ori ele pot executa, în condiţii mai mult sau mai 
puţin satisfăcătoare, operaţiile necesare pentru fabricarea 
produselor noi. În această situaţie decizia de a înlocui o 
maşină sau un întreg flux tehnologic nu poate fi luată 
decit dacă există fondurile necesare și dacă considerente 
tehnologice si economice stringente impun acest lucru. 
De obicei, deciziile tind să fie aminate cit mai mult cu 
putinţă. 

Această forţă inerţială materială constituie un deza- 
vantaj al ţărilor dezvoltate. Ea nu poate fi contracarată 
decit partial printr-un proces de creștere rapidă, prin 
amortizarea rapidă a utilajului, printr-o intensă activitate 
de cercetare şi dezvoltare și printr-o aplicare rapidă a 
rezultatelor în producţie. O cale dintre cele mai importan- 
te — vom vedea mai amănunţit mai jos cum și de ce — 
este crearea de ramuri noi. Investiţiile brute devin în 
această situaţie vehiculul principal de înmulţire a uti- 
lajului de producţie si, în general, a bunurilor durabile 
la un nivel tehnic modern. 

Această inerție materială constituie si un avantaj 
potenţial relativ pentru ţările mai puţin dezvoltate. 

Acestea, dacă practică o politică de industrializare in- 
tensă pe baza unei rate înalte de acumulare, pot să intro- 
ducă într-un termen scurt un utilaj modern în toate ra- 
murile economiei, să realizeze o creştere importantă a 
productivităţii muncii şi să ajungă treptat să producă 
şi bunuri competitive pe piața mondială. 

Acest avantaj potenţial nu trebuie însă absolutizat. 
Un număr de factori adverși tind să-l diminueze. Indus- 
trializarea rapidă atrage resurse de calitate descrescîndă ”. 
În procesele industriale sau industrializate este atrasă 
masiv forța de muncă din sectoare cu puternice amprente 
tradiţionale, în special din agricultură. Aceşti oameni 
calificaţi în grabă nu au nici calificarea pe care o dă munca 
îndelungată în industrie, nici comportamentul impus 
de funcționarea sistemelor tehnologice cu caracter indus- 
trial. Mai ales acesta din urmă se formează într-un timp 
mai îndelungat. Aceşti factori tind să diminueze avanta- 
jele enumerate. 

Tehnica cea mai modernă nu este uşor accesibilă. 
Multe firme capitaliste îşi menţin monopolul tehnologic 
chiar cu preţul limitării posibilităţilor de vinzare. Altele 
sint dispuse să vindá fie produse, fie chiar tehnologii, 
dar în condiții care nu sînt acceptabile pentru unele sau 
altele dintre ţările în curs de dezvoltare. 


Uzura morală — corolar al progresului tehnic —, 
ce e drept si ea frinatá de forţele inerţiale de care ne ocu- 
păm aici, se instalează din momentul conceperii unei 
soluţii tehnice noi și acţionează continuu. Într-o ţară 
cu industrie tinárá şi repede crescătoare, volumul uzurii 
morale este proporţional cu produsul dintre ritmul de 
creștere a volumului fondurilor fixe şi ritmul procesului 
de uzură morală a utilajului instalat. Chiar dacă al 
doilea factor are o acțiune moderată, cel dintii acţi- 
onează implacabil odată cu creșterea voulmului noilor 
instalaţii. Uzura morală urmăreşte noile instalații ca o 
umbră perfidă care nu poate fi despărțită de ele. Nu se 


1) „Cu cit volumul acumulării este mai ridicat, cu atit este atrasă în cir- 
cuitul economic — de regulă, desigur — o cantitate mai mare de resurse 
de calitate inferioară”. (v. Em. DonnEscu, Corelafia dintre acumulare și 


consum, p. 80.) 

pot şti dinainte categoriile de utilaje, sectoarele etc., 
care vor fi, peste un timp mai mult sau mai puţin înde- 
lungat, cel mai mult afectate. 


Procentul acestei uzuri morale poate fi moderat, 
dar volumul absolut creşte repede. Contracararea 
acestui factor nu este posibilă decit printr-o dezvoltare 
corespunzătoare a cercetării tehnologice proprii integrate 
în sistemul general al dezvoltării ştiinţei şi tehnologiei, 
euprinzind fazele esenţiale ale acestuia. 


În orice caz, tinind seama şi de acţiunea factorilor 
potrivnici, industrializarea rapidă din punct de vedere 
cantitativ şi calitativ este singura cale de reducere şi 
anihilare a decalajului dintre ţări. O largă cooperare 
internațională, care să țină seama de nevoile specifice 
ale ţărilor în curs de dezvoltare, poate diminua conside- 
rabil acţiunea factorilor potrivnici. 


Filtrul de selecţie nu este însă în toate cazurile o 
barieră de netrecut, o structură fixă, care nu poate fi 
urnită din loc. Invențiile mari, de principiu, capătă la 
un moment dat atita forţă, încît antrenează după sine 
şi filtrul de selecţie, mai precis o parte din filtrul de 
selecţie, cel afectat domeniului respectiv, îl determină să 
se miște odată cu ele. În acest caz el nu mai frineazá 
principiul de bază, ci operează alegerea invențiilor com- 
plementare şi suplimentare şi apără inovaţia odată afir- 
mată, de invenţii noi îndeplinind aceeaşi funcție. Odată 
cu selectionarea invențiilor complementare şi suplimen- 
tare, filtrul particular al invenţiei de principiu devine un 
sistem mai complicat, exercitind selecţii parţiale la inven- 
tii parţiale noi”. În felul acesta el, autonomizindu-se, 


dD Un exempu foarte plastic privind modul in care o invenţie de prin- 
cipiu absoarbe invenţii suplimentare selecţionate este binecunoscutul auto- 
mobil la care ne-am referit de atîtea ori. lată cum descrie acest proces într-un 
mod succint un specialist cu mare experienţă : ,„,Oricit de mari ar fi fost 
progresele realizate din 1920 incoace, automobilele de astăzi nu sint funda- 
mental diferite de cele care au fost create în primii douăzeci de ani ai seco- 
lului : sint aceleași vehicule înzestrate cu un motor cu benzină care se com- 
pune în principal dintr-un piston mișcat inláuntrul unui cilindru prin arde- 
rea unui amestec de aer și benzină provocată la intervale regulate de o 
scinteie electrică care ţișnește din bujie ... Dar .. .motoarele au un randa- 
ment mai bun și dezvoltă o putere mai mare la același consum 

pe de o parte, ramificindu-si legăturile cu alte filtre 
acţionind in alte domenii, pe de altă parte, creează sis- 
temul complex al filtrului de selectie al economiei na- 
tionale, revenind oarecum în acesta din urmă, dar pe un 
plan superior. 

Prin această dialectică a creşterii invențiilor si a 
selecției sociale apar, la intervale mai mari, pe baza unor 
inovaţii majore, ramuri economice noi, se amplifică 
altele vechi sau altele încep să-şi restringá treptat acti- 
vitatea, adaptindu-se din nou prin încorporarea unor 
noi invenții parţiale, încearcă să-și revină si să-şi conso- 
lideze poziţia. În acest din urmă fel a procedat, de pildă, 
industria cărbunelui față de ascensiunea combustibililor 
fluizi, mecanizindu-si procesele, căutind noi procedee 
de transport si perfecționind procesele de ardere a cár- 
bunelui. Desigur, là ora actualá soarta acestei ramuri 
pe care s-a clădit industria modernă in secolul al XIX-lea 
este încă nedecisă, din cauza fenomenelor de penurie 
energetică care au irupt brusc în conştiinţa economică 
mondială. Dar şansele de readucere a cărbunelui la vechea 
lui poziție sînt minime, deoarece istoria nu cunoaşte 
cazuri de revenire la o tehnică odată învechită. 

Evident că analogia în evoluţia tehnică, cu selecţia, 
din lumea vie este doar o analogie, dar o analogie care are 
temeiuri serioase. Una din asemănările principale, într-o 
interpretare modernă este că ereditatea constă în transmite- 
rea de informatie de la o generaţie la alta. Desigur cá 


rotindu-se « mai rotund » și însuşi carburantul a fost considerabil îmbună- 
tátit". (subl. n.- Z.L.) 

„Transmisia a cunoscut o serie de transformări care au culminat prin: 
a deveni complet automată (la automobilele din S.U.A. — n.n.-].L.). Sus- 
pensia și pneurile au evoluat în paralel și permit un confort de drum absolut 
de neinchipuit acum patruzeci de ani. Surse auxiliare de energie permit 
conducătorului să conducă și să frineze fără efort și să manevreze geamurile, 
scaunele și aparatul de radio. Caroseriile, în general din oţel, sint acoperite 
cu vopsele strălucitoare, oferite într-o largă gamă de culori și înzestrate cu 
geamuri de securit. Răspindirii intrebuintárii automobilului i-a răspuns 
ameliorarea stării drumurilor“. (D. P. SLoaN JR., Mes annés à la General 
Motors, Hommes et techniques, Paris, 1963, p. 191— 192.) Iată si o des- 
criere generală a acestui fenomen : ,,Obiectul tehnic poate fi considerat ca 
un sistem nesaturat ; perfectionárile ulterioare pe care el le primește inter- 
vin ca niște progrese ale acestui sistem spre saturare''. (GEORGES SIMENDON, 
Du mod d'ezistence des objets techniques, Aubier, Paris, 1958, p. 43.) 


208 


informaţia ereditară din organismele vii este de o natură 
deosebită de informaţia tehnologică pe care homo faber o 
transmite de la o generaţie la alta. Deosebirea principală 
constă în aceea că această informaţie se creează într-un 
mod deliberat prin procese sociale deosebite de cele din 
interiorul populațiilor biologice, se înregistrează si se 
transmite, prin mijloace exosomatice, structuri materiale 
nevii. Omul a reușit să încorporeze în sisteme nevii semnale- 
le sale lingvistice care, desi au $i ele un caracter supra- 
biologio, sint încă emise cu organele sale vii în structuri care 
doar intimplátor pot să aibă o provenienţă biologică (de 
exemplu hiîrtia) și funcţionează ca purtători de informaţie, 
ca substanţe care și-au pierdut caracterul biologic si care, 
ca atare, au o longevitate independentă de ciclurile bio- 
logice. În felul acesta informaţia poate fi păstrată si 
transmisă peste mai multe generaţii. 

Omul a reușit să creeze o multitudine de sisteme 
informaţionale, de limbaje, adecvate scopurilor speciale pe 
care le urmărește. Dincolo de limbajul natural capabil să 
transmită într-o bogăţie de nuanţe o informaţie extrem de 
bogată dar care este lipsit de precizie şi foarte redundant, 
omul a creat limbajul desenelor tehnice, și el provenit din 
matematică și alte limbaje asupra cărora nu zăbovim acum. 

Legat de efortul de creaţie informaţională este concep- 
tul de optim, concept care a intrat în conștiința publicu- 
lui larg abia în ultimele decenii, odată cu ráspindirea 
cercetărilor operaţionale si a altor domenii ale matematicii 
aplicate. Dar si  matematioienii ounoso noţiunea de 
maxim şi de minim, si de maxim şi minim ou restriaţii 
doar din perioada de după crearea calculului diferenţial si 
integral în secolul al XVIII-lea. 

Totuşi în mod neexplicit, empiric, principiul optimului, 
adică al maximizării sau minimizării unei funcţii supuse 
unui sistem de restricţii este un principiu praxeologic 
general, inerent oricărei acţiuni umane $i în primul rînd 
tehnicii şi apoi şi economiei. După cum am mai observat, 
scopul urmărit în permanenţă de sistemul tehnologic 
al societăţii supus dublului sistem de reglare, economic si 
tehnologic, este maximizarea utilității. Această maximizare 
este la fiecare moment dat supusă unui sistem de restricţii 
de natură diferită. 

Invenţia, care se referă la un sistem tehnic partial igi 
propune întotdeauna ca funcţie obiectiv relaxarea unei 
restricţii tehnice sau organizatorice, exprimată fie sub 
tormă naturală, fie sub formă economică, monetară. 
Dacă, de exemplu, inventarea mașinii cu abur a urmărit 
relaxarea restricţiilor pe care le impunea sistemului 
tehnologic penuria acută de energie concentrată si sufi- 
cient de reglabilă, astăzi multi inventatori urmăresc să 
relaxeze restricţiile probabile constind în deficitul de surse 
primare de energie fosile comode, cum sînt ţiţeiul şi gazele 
naturale. (Merită totuși atenţie observaţia indiscutabilă, 
că în ambele cazuri este vorba de problema penuriei de 
energie.) 

Progresul tehnic este deci un proces complex de programe 
de optimizare, funcţia obiectiv principală fiind maximiza- 
rea utilității in general, iar funcţia obiectiv a variatelor 
activităţi de cercetare, aceea de a relaxa rînd pe rînd 
restricţiile care se opun maximizárii funcţiei obiectiv 
generale. Aici se impune remarca că, în unele cazuri, 
relaxarea unei restricții poate genera restricţii altor funcţii 
obiectiv parţiale. Contradicţiile de acest fel sint omni- 
prezente în sistemul tehnologic al societăţii. Prin aceste 
contradicții are loc o selecţie a diferitelor funcții obiectiv 
şi o ordonare a prioritátilor de rezolvare în timp. Sarcina 
acestei ordonărirevine optimizării economice care operează, 
după cum am văzut, cu criterii mai generale si cu o informa- 
tie mai generală. Desigur, în unele cazuri, funcţiile obiectiv 
economice pot veni în contradicţie cu unele criterii sociale, 
lucru asupra căruia în ultimul timp se insistă tot mai mult. 
Dar trebuie subliniat că, în cele mai multe cazuri, o aseme- 
nea contradicţie provine nu din faptul că criteriile econo- 
mice sint ca atare insuficiente, ci de acolo că funcţiile 
obiectiv şi restricţiile economice n-au fost corect formulate 
sau că informaţia economică nu a fost completă sau nu a 
fost corect generată. În principiu, restricţiile date de 
deteriorarea mediului ambiant sau de epuizarea resurse- 
lor ar trebui şi ele să poată fi traduse în codul informaţiei 
economice. 

Așadar, progresul tehnic constă în generarea informa- 
piei, în prelucrarea ei după principiile optimului si în 
încorporarea acestei informaţii în structuri substanțiale și 

energetice. Acest mod de a vedea lucrurile, întemeiat pe 
consideraţiile noastre de pînă acum, ne permite să adoptăm 
un punct de vedere în ceea ce priveşte caracterul muncii 
omului, în speţă ne permite să afirmăm că esenţială în 
muncă nu este atit cheltuirea de energie mecanică, cit 
aspectul informaţional, procesul de încorporare a informa- 
ţiei în substanţă si in energie. Acest lucru este valabil si in 
muncile simple si in cele complexe. Nici o muncă nu este 
atît de simplă încît să constea într-o cheltuire dezordonată de 
energie mecanică. Chiar şi munca máturátorului manual de 
stradă (profesie care va dispărea în curind) constă în 
crearea de ordine, adică de încorporare de informaţie în 
dispunerea substanței. În munca cizmarului esenţială nu 
este cheltuirea de forţă, ci ordonarea bucăţilor de piele 
astfel încît ele să ajungă să alcătuiască un mijloc de 
protejare a picioarelor împotriva agenţilor nocivi mecanici, 
tehnici etc. 

Tocmai acest lucru se înțelege prin calificare. Cizmarul 
a trebuit să acumuleze în anii de ucenicie informaţia pe 
care o încorporează de-a lungul întregii sale vieţi în bucăţile 
de piele pe care le transformă în încălțăminte. Cheltuiala 
de energie mecanică pe care el o obţine din energia sa 
biologică se datorește faptului că nu există energie artifi- 
cială necesară pentru executarea actelor informaționale 
eizmáresti, sau că această energie nu poate fi comandată cu 
suficientă finețe pentru ca ea să poată fi transmisă materiei 
prime. Nu trebuie să insistăm asupra faptului că astăzi 
există si una si alta : incáltámintea se face in cea mai mare 
parte la maşină. 

Faptul că in multe procese de producție se mai cheltu- 
ieşte energie fizică are drept cauză unul din deficitele de 
mai sus : deficitul de energie și mai ales deficitul de regla- 
bilitate sau, mergind mai departe, deficitul de mijloace de 
reglare în sensul larg în care am interpretat reglarea în 
corpul lucrării. Progresul tehnic, fiind un progres al co- 
menzii, scuteşte pe om tot mai mult de activitatea constind 
în efortul fizic si, prin automatizare, reduce si efortul de 
transmitere a informaţiei simple, mutindu-i activitatea în 
domenii informaţionale superioare, în supravegherea pro- 
ceselor de încorporare a informaţiei în substanță şi energie 

gi de remediere a erorilor pe care le comit sistemele auto- 
mate. 

Această interpretare informaţională a procesului de 
muncă, care în afară de faptul că reflectă sub un mod 
realist specificul uman al muncii în contextul activităţii 
productive bazate pe tehnica modernă, prezintă și avanta- 
jul, de data aceasta practic, de a oferi un criteriu de 
apreciere a nivelului de calificare al celor care participă la 
procesele de producţie. Gradul de calificare este dat de 
cantitatea de informatie pe care o posedă omul munoii 
relevantă pentru specificul procesului tehnologic în care 
sau pe lingă care lucrează. 

Desigur că acest criteriu nu este simplu $i am fi naivi 
dacă am crede că am putea aprecia calificarea omului în 
număr de biți, după cum în secolul trecut au fost naivi cei 
care credeau că pot măsura forța de muncă in ergi si juli 
sau in wati. Naivitatea noastră ar consta în faptul că am 
neglija aspectele semantice ale informaţiei care sint, după 
cum se ştie, departe de a fi rezolvate de specialişti. De 
asemenea, nu rezolvăm cu aceasta problema eoncordanfei 
dintre informaţia posedată de omul muncii şi cea necesară 
pentru procesul tehnologic respectiv, adică problema 
aplicării principiului „omul potrivit la locul potrivit”, 
esenţială pentru eficienţă ori din care punct de vedere am 
privi-o. Dacă însă ţinem seama şi de aspectul calitativ al 
informaţiei, interpretarea noastră reflectă fără îndoială 
corect specificul muncii umane. Omul nu este o mașină 
mecanică şi, dacă ţinem seama și de aspectul calitativ 
al informaţiei, nu este nici măcar o mașină informaţională, 
ci ne apare ca un transmitátor al unei informaţii complexe, 
un creator de asemenea informatie (în măsura in care se 
perfectioneazá în procesul de muncă, ceea ce este cazul 
general). 

Această interpretare concordă și cu procesul de extin- 
dere cantitativă şi de ameliorare a procesului de invátá- 
mint, stringent necesar pentru progresul economic. La 
urma urmelor, generalizarea învățămîntului liceal nu se 
face pentru a se crea oameni care să facă eforturi fizice 
mai mari, ci oameni care să poată asimila continuu o in- 
formaţie bogată din punct de vedere cantitativ şi calitativ 
în substanţă și energie. Tot atit de evident este că dezvolta- 

rea învățămîntului la care asistăm în ţara noastră nu este 
menită să înmulțească peste măsură numărul de cadre 
administrative. 

Această interpretare a muncii de încorporare a infor- 
maţiei în structurile materiale şi energetice pune într-o 
lumină mai puternică, adecvată actualei faze de dezvoltare 
a forţelor de producţie, activitatea de cercetare. Dacă 
aspectul hotáritor al muncii în producția materială constă 
în încorporarea informaţiei în substanţă si energie, atunci 
munca de cercetare constă în generarea informaţiei noi 
necesare pentru perfecţionarea structurilor substantiale, 
energetice şi informaţionale din punctul de vedere al 
sporirii eficienței economice (şi sociale) a acestora. 

Sintem departe de intenţia de a atașa un sens prea 
restrictiv noțiunii de cercetare. Nu intentionàm s-o restrin- 
gem nici la cercetarea fundamentală, nici la cea aplica- 
tivà. 

Îi dám aici sensul larg de activitate de rezolvare a unor 
probleme indiferent de natura lor. Studiul ştiinţei, ca şi cel 
al economiei moderne ne duc la concluzia că procesul de 
cercetare este un proces larg, incluzind un număr mare de 
oameni care comunică între ei în diferite feluri, care cu- 
prinde, ca să menţionăm extremele, atit pe savantul 
despre care se spune că stă în turnul de fildeș, cît şi pe 
muncitorul care izbuteşte să suprime o piesă inutilă, să-şi 
organizeze mai bine locul de muncă, sau să găsească un 
procedeu sau un mijloc oricît de simplu de a ameliora 
produsul sau procesul de producţie din care face parte. 

De asemenea, este departe de noi gindul de a sugera o 
ierarhie de principiu a diferitelor genuri de munci. Este 
pentru noi limpede faptul că o societate eficientă nu poate 
consta numai din aristoteli și newtoni şi din motivul că 
savanții nu produc in mod direct bunurile necesare vieţii, 
şi din motivulcă oamenii de geniu sînt totuşi rari. Sistemul 
forțelor de producţie este structurat, printre altele, şi de 
principiul diviziunii sociale a muncii care are o tendinţă de 
optimizare. Din punct de vedere uman acest sistem este 
optim la un moment dat, atunci cînd fiecare om își găsește 
locul potrivit conform aptitudinilor sale și structurii 
date a sistemului în ansamblul sáu, deci cuprinzind si 
latura sa materială constind din mijloacele de producţie 

materiale. Dar tot atit de limpede este raționamentul 
simplu că sistemul tehnologic al societăţii nu poate progresa 
fără savanţi, cercetători, ingineri, inventatori, experti. 
muncitori de înaltă calificare, tocmai pentru că aspectul 
informaţional este hotăritor pentru funcţionarea sistemu- 
lui şi mai ales pentru evoluţia sa ascendentă. 

Rolul specific al cercetării (să nu uităm sensul pe care 
i l-am dat mai sus) în cadrul diviziunii sociale a muncii: 
constă în generarea de informaţie nouă, în combinarea şi 
recombinarea masivelor de informaţie existente, în codifi- 
carea și recodificarea acestei informaţii si în transmiterea. 
ei spre cei care o încorporează în mod nemijlocit în structuri 
substanțiale şi energetice. Cercetarea generatoare de 
informatie nu-și poate îndeplini rolul în cadrul sistemului 
tehnologic al societăţii dacă nu există conexiuni adecvate 
pentru transmiterea eficientă a informaţiei nou create. 
Evident că între cercetare şi producţie trebuie să existe o 
legătură organică, iar organicitatea nu poate fi interpretată 
altfel decît ca eficiență specifică de comunicare. 

Din punctul de vedere al ordonării în timp a procese- 
lor informaţionale ale producţiei, cercetarea se află la. 
începutul proceselor, deşi această ordine nu este absolută. 
Prin conexiuni informaționale inverse cercetarea este şi ea 
continuu alimentată cu semnale privind problemele care 
urmează să fie rezolvate sau asupra modului în care o 
informaţie ştiinţifică creată aparent ca scop în sine ar 
putea fi utilizată printr-o codificare adecvată pentru a fi 
înconjurată în substanță sau energie. 

În termeni economici tradiționali se impune analogia 
dintre activitatea de cercetare si cea de investiţii. Ca şi 
acestea din urmă, cercetarea vizează nevoi viitoare. 
Numai că ea, în această succesiune temporală, se situează 
dincolo de investiţii. Cercetarea este o metainvestiţie, o 
activitate generatoare de informaţie care urmează să fie 
încorporată în structuri materiale durabile care la rîndul 
lor vor contribui la cedarea acestei informaţii produselor 
finale ». Pentru a deveni mai eficientă, pentru a-şi atinge 


1) Dacă „acumularea reprezintă un consum aminat (v. EM. DOBRESCU, 
Corelafia dintre acumulare și consum, p. 54), atunci activitatea de cerce- 
tare este o investiție aminată. ] 

mai repede scopurile, societatea este nevoită să recurgă la 
-amiînări, să aloce resurse care, atunci cînd vor începe să 
producă efecte, acestea vor depăşi si pierderea suferită 
de aminare. 

Activitatea de generare a informaţiei noi a însoţit 
intotdeauna activităţile productive ale omului. Perfec- 
ţionarea uneltelor nu putea avea loc decit prin obținerea 
unor informaţii noi privind eficiența dată şi posibilitățile de 
sporire a acesteia. Pentru a face mai pregnantă această 
idee, vom recurge acum pentru ultima dată la exemplul 
sculpturii. Oricine admite că o sculptură este o operă 
spirituală, deşi procesul de muncă al soulptorului în sensul 
vechi, al cheltuirii de energie musculară nu se deosebeşte 
cu nimic de activitatea făuritorului de unelte din epoca de 
piatră. Deosebirea constă în cantitatea si în calitatea 
informaţiei încorporată în piatră. Si această deosebire este 
fundamentală. Deosebirea mai constă în faptul că în 
timp ce sculptorul urmăreşte să întruchipeze în substanță 
o informaţie unică, tehnica şi progresul tehnic urmăresc să 
încorporeze o informaţie cît mai des repetabilă. Sculptorul 
este sieşi si cercetător si executant. Tehnica este un sistem 
complex unde generarea si încorporarea informaţiei sint 
mediate prin complexul sistem al diviziunii sociale a 
muncii. 

